
CHRONIQUE 



MESSIRE JEHAN LE BEL. 



CHAPITRE LXI. 



Comment leroy d'Angleterre flst une grande feete à Londres, et là luy 
vint demander secours la contesse de Montfort. 



Vous * avez bien entendu cy devant comment cil roy 
Edowart avoit à mener grandes guerres en pluseurs mar- 
ches et pays, à grands cousts et despens, c'est assavoir en 
Picardie, en Normendie, en^Gascongne, enXaintonge, 
en Poitou, en Bretaigne et en Escoce. Si avez aussy bien 
ouy comment il amoit si ardanment la vaillant dame de 
Salbry,Alis nommée, qu'il ne se povoit ester de son amour, 
combien que le conte de Salbry fust ung des plus privez 
de son conseil, et qui plus loyaument servi l'avoit. Si avint 
que pour amour de la dite dame , et pour le désir qu'il 
avoit de la veoir, et aussy pour remonstrer à ses gens le 



« Froifisart, chap. CXCI. 

6 CHRONIQUE 

despit que le roy d'Escoce luy faisoit, qui avoit reconquis 
le chastel de Rosebourch et tout le pays d'Escoce, jusques 
à la cité de Berwich, et pour avoir sur ce conseil, il avoit 
fait crier par tout son pays une grande feste de joùstes 
au millieu du moys d^aonist, qui fut Tan de grâce mil 
CGC XLII , qui debvoit durer quinze jours en la cité de 
Londres ; et avoit mandé par tout son royaume que tous 
seigneurs, barons, chevaliers, escuiers, ungs et aultres, 
dames et damoiselles, y venissent si chier qu'ilz Tamoient, 
sans nulle excusance ; et <^ommanda au conte de Salbiy 
qu'il ne laissast nullement que madame sa femme n'y fust, 
et qu'elle amenast toutes les dames et damoiselles qu'elle 
pourroit trouver. Le conte l'octroya moult volontiers, car 
il ne se doubtoit pas de la chose ; et la vaillant dame y 
vint moult envis, car elle se doubtoit bien de l'occasion, et 
si ne l'osoit descouvrir à son mary *. 
Celle ' feste fut moult noble ; si grande n'eust-on veu en 

* Froissart ajoute ici : « Et devez sçavoir qne là fiit la oontesse de 
Montfort ; car Jà estoit venue et arrivée eu Angleterre, et avoit fkit sa 
complainte au roy moult eatroitemeut; et le roy lui avoit enoonvenancé 
de renforcer son confort; et la faisoit séjourner delez madame la royne 
sa femme, pour attendre le feste et le parlement qui seroit à Londres, b 

« il n*est pas aisé de concevoir, fiait observa M. Dacier, comment la 
comtesse de Montfort, qui n*étoit partie de Bretagne pour aller en An- 
gleterre que vers la Toussaint de l^année 1342, ainsi que Thistorien le 
raoonte à la fin du chapitre précédent, se trouve à Londres au mois 
d'août de cette même année à la fête qu'Edouard donne à la comtesse 
de Salisbury. Cette erreur est si grossière que je serois tenté, pour 
llionneur de Froissart, de la rejeter sur Tignoranee de quelque copiste, 
si elle n'existoit pas dans tous les manuscrits. » 

L'erreur signalée par M. Dacier, et après lui par M Buchon, ne sau- 
rait être imputée h Jean le Bel, Celui-ci dit bien, dans l'intitulé de ce 
chapitre, que la comtesse de Montfort vint demander secours au 
roi Edouard; mais il résulte du texte môme, que cette demande fut 
f^ite par des ambassadeurs. La comtesse de Montfort n'arriva à Londres 
que plus tard. [Voir plus loin, p. 10.) 

* Froissart, ohap. CXCII. 

Angleterre, cat douze contes et bien huit cents cheyeiiers 
y eut, «t bien cinq cents dames de lignage hatilt ; «it si fut 
bien la feste dansée et joustée par l'espace de quinze jours, 
réservé quq ung moult gentil escuier aux joustes fost tué 
par meschéance : ce fut messire Jehan, aisné filz au vis- 
conte de Beaumont, et portoit ung escuchon d'azur semé de 
fleurs de lis d'or, et ung lyon rampant et ung baston d« 
gueules parmy. Toutes les dames et damoiselles y furent 
le mielx atournées qu'ellejs poeurent, chascune selon son 
estât, fors que la dame de Salbry , pour tant qu'elle ne vou- 
loit pas que le roy trop s abandonnast à la regarder ne 
parler à elle ; car elle n'avoit vouloir d'obéir au roy en nul 
vilain cas qui peust tourner au déshonneur d'elle ne de son 
mary. 

Les princes qui y furent, c'est assavoir : messire Henry 
au Tort Col, conte de Lencaste, le conte Derby, son filz, 
le conte de Haynau, frère à la royne d'Angleterre, messire 
Robert d'Artoys, conte de Richement, le conte de Noireton 
et de Clocestre, le conte de Warvich, le conte de Salbry, 
le conte de Suffort, le conte de Pennebroch, le conte d' Aron- 
del, le conte de Cornouailh, le conte de Abenfort et le ba- 
ron de Staffort. 

Ainchois que celle noble feste fust départie, le roy eut 
pluseurs messaiges qui pas ne luy pleurent. L'ung vint de 
Bretaigae, de par la contesse de Montfort, et de par mes- 
sire Watier de Manny, qui requéroit secours et aide, et 
luy démonstroit, comment messire Charles de Bloys avoit 
jà reconquis une grande partie de Bretaigne, et reconques- 
teroit le remanant se la vaillant contesse n'avoit hastive- 
ment secours. Ung aultre vint de par messire Gérard de 
la Bret et de par les bourgoys de Bordeaulx, sur Çreronde, 
qui démonstra au noble roy comment ceulx de la partie 

du poy de France les constraingnoient de jour en jour et 
les guerrîoient de plus en plus; et lui disoit qu*il perderoit 
une partie de Gascongne , s'il n'y envoyoit secours hasti- 
vement. Le vaillant roy respondit à ces messages et leur 
dit que chascun dist à sa partie qu'ilz gardassent bien 
leurs villes, places et fortresses, et le plus loyaument que 
pourroient, car il les secourroit au nouveau temps, si pois- 
sanmentqu ilz s'en tendroient pour contons ; et que s'ilzpo- 
voient avoir trêves ou abstinence de guerre, qu'ilz les preis- 
sent jusques adoncques. Sur ce raport, ainsy que vous 
avez ouy, la vaillant contesseprit trêves durans jusques au 
premier jour de maj avecques messire Charles de Bloys. 

Tantost aprez la response de ces deux messages, ung 
aultre vint de par messire Robert de Bailheu, qui estoit 
cappitaine de la bonne cité de Berwich ; et remonstra au 
roy comment les Escots avoient par force reconquis les for- 
tresses du pays et le fort chastel de Rosebourch. 

Les * princes qui là estoient conseillèrent au roy qu'il 
respondit ainsy à messire Robert qu'il avoit respondu aux 
aultres, et que pour ce ne laissast qu'il n'envoiast son se- 
rourge, le vaillant prélat l'évesque de Lincole, au roy 
d'Escoce, pour accorder une trêve s'il povoit, à durer deux 
ans ou trois. Le roy s'y acordoit envis, car ce luy sembloit 
estre feblesse et petite poissance au regard de ce qu'on luy 
avoit fait de nouvel. Les seigneurs lui dirent que, sauve sa 
grâce, au regard mesmement de ce qu'il avoit aultrefois 
gasté tout le royaume d'Escoce , et que il avoit pluseurs 
guerres en moult de pays , car on tenoit ung seigneur à 
sage , qui avoit à faire et mener pluseurs guerres à ung 
temps, et il en poeut apaisier Tune de tout ou par trêves 

« Froiasart, chap. CXCIII. 

seulement; sique, il luy fut remonstré par si bonnes rai- 
sons, qu'il s'acorda aux dittes trêves avoir. 

Ainsy se mist le gentil prélat Tévesque de Lincole à 
chemin, et s'en ala celle part; mais il perdit sa voye, car 
il n'y fit riens et raporta au roy Edowart que le roy David 
d'Escoce ne trouvoit point en son conseil qu'il deut donner 
trêves ne abstinence de guerre. De ce eut le roy Edowart 
moult grand despit ; si dist haultement que bastivement 
metteroit le royaume d'Escoce en tel estât que jamaiz n'y 
seroit remédié, et manda par tout son royaume que cbas- 
cun fust au jour de Pasques apresté à Eurwich , pour 
aler là où ildiroit\ 



' L'ambassade de révéque de Lincoln en Ecosse est rapportée avec 
plus de détails dans le manuscrit d*Amiens, dont la version n'existe 
dans aucun des imprimés de Froissart : « Il est bien voir, y lit-on, que 
li évesques de Lincole exploita tant par ses Journées qu'il vint à Ber- 
wich, où il fu liement recheus de Monseigneur Edouwart de Bailloel, 
qui en estoit cappitaine. Là séjourna li évesque tant que un hiraux 
d'Engleterre eut estet en Escoce querre un sauf conduit au roy, qui 
se tenoit à Haindebourcq, pour ledit évesque et toutte se mesnie. 
Bique sus le sauf conduit U évesques se parti et s*en vint deviers le 
roy David et les barons et seigneurs d'Escoce. Il fu volontiers oy de 
tout ce qu'il leur remonstra, et li respondirent qu'ilz en aroient avis. 
Si ta la response telle et faite d un baron d'Escoce, messire Arche- 
biaux Douglas, et dist : « Sire, li roys, mon seigneur, et tous ses oons- 
saux ont bien oy ce que vous requerés. C'est li entencion dou roy notre 
seigneur et de ses hommes que nul respit vous n'enporterés ne arrest, . 
car nous sommes tout pourveu de guerryer sus le roy d'Angleterre et 
BUS son pays, et de contreveng^er les despiset dammaigesqull nous a 
fais. » Et quant 11 évesques de Lincole entendi che, si fu tout courou- 
chiés, et se repenti moult quant oncques y avoit entré pour faire mes- 
saige. Si se parti adont des Escos sans congiet et sans amour, et s'en 
revint au plus tôt qu'il peult en Angleterre, et trouva le roy à Londres 
et une partie de son conseil à qui il fist relation de son messaige. Et 
quant li roys l'eut oy, si fu durement courouchiet, et dit bien que tout 
maugré lui son consseil on li avoit envoyet, et que jammais oU blas- 
mes ne lui seroit absols. 

Tant estoit 11 roys yreux que à painnes le pooit-on appaisser, et dit 
que jammais n'aresteroit si aroit si menet les Bsoots et si destrait leur 

Le' jour de Pasques yint qm tow les seigneurs et com- 
munes des bonnes villes d'Angleterre furent assemblez à 
Eurwicli; là parlementa-on de pluseurs besongnes. Je ne 
sçay pas bonnement à quel propos n'en quel terme le 
parlement fîna, car cH qui le me conta n'estoit pas du 
secret conseil des seigneurs; mais tant en sçay-je que le 
roy d'Angleterre pas n'ala à celle foys en Escoce; je ne 
sçay pourquoy il le laissa, mais» en ces entrefaittes là vint 
la vaillant contesse de Montfort pour requerre secours*, 
et exposa au roy le grand mescbief de son mary qui estoit 
en prison pour tant qu'il avoit relevé de luy la duchîé de 
Bretaigne , et comment messire Charles de Bloys avoit 
pris et reconquis grande partie de villes et fortresses de 
Bretaigne ; et estoit en doubte qu'il ne conquist le rema- 
nant, car grande poissance avoit. Le noble roy fist à la 
dame grand feste et grand honneur, et aussy firent tous 
les aultres seigneurs, pour tant qu'elle se deffendoit si 
vassaument et pourchassoit la besongne de son mary. Si 

pays que jammais ne seroit recouvret, en quel aventure qu'il deuvist 
mettre cbe qui dechà la mer estoit. Si envoya tantost as pors et as 
havenues de mer commander que on ne laissast nuUui passer jusques 
atant que on oroit autres nouvelles. Et fu par ensi détryés le voiaiges 
de monseigneur Robert d'Artois et de la comtesse de Montfort, qui en 
grant destrece de coer estoit de ces avenues ; ossi cbil qui dévoient 
aller en Gascongne furent contremandez ; et 'fist li roys un espécial 
mandement et commandement à estre toutes mannierres de gens por- 
tant armes, à Burwicb, le jour de la Pasque ou trois jours après, et qui 
en deflàuroit, il perdroit sa terre, le royaume d'Angleterre, et l'amour 
dou roy. 

1 Ce qui suit correspond aux cbapitres CXCIV à CCII de Froissart. 
Le récit de Texpédition commandée par Robert d'Artois est beaucoup 
^pluB étendu cbez ce dernier que dans Jean le Bel* À quelle source 
Froissart ar-t-il puisé les détails qu'il donne sur cette expédition? Est- 
ce dans le livre rimé plein de bourdes et dementeries dont il est fait men- 
tion à la page suivante? C'est ce qu'il n'est guère possible de vérifier 
aujourdliui. 

> Après la Toussaint de l'année 1942. 

hij dit le noble roy, par le conseil de messire Bobert 
d'Artoys, et luy promît que ainchois qne les trêves fussent 
faillies il y envoyeroit tel secours que elle seroit souve- 
rainement vengée de ses anemis, voire et deust-il laisser 
toutes aultres besongnes. Et prya tantost le noble roy , sans 
délay, audit messire Robert d'Artoys, au conte de Salbry, 
au conte.de Suffort, an conte de Pennebroch, au conte de 
Eenfort, au baron de Staffort, et à mains aultres seigneurs, 
qn'ilz prissent de souldoiers tant qu'ilz eussent jusques à 
quatre mille armeures de fer, dix miUe bommes & pyé et 
autant d'archiers, et s'apareillassent d'entrer en mer, et 
n'espargnaesent riens tant qu ilz eussent remis la vaillant 
contesse en son héritage , malgré tous ses an^oiis; et 
encores, se il le faloit, il iroit celle part à tonte sa pois^ 
sance. 

La vaillant contesse le remerchia tant comme elle poeut 
et se voulu par grand humilité laisser cheoir à ses pyez^, 
mais le roy ne le souffry pas. Ces seigneurs, quant ibs 
furent aprestez, ilz entrèrent en mer, bien pourveus de 
toutes choses, et renmenërent la contesse senglant et^ na-* 
gant par la mer. Je ne sçay pas dire toutes les aventures 
qui leur sourvindrent, car je ny fus pas, et ceulx qui m'en 
ont raconté m'en ont dit en tant de diverses manièresque 
je ne m'en sçay à quoy tenir de la vérité. Jay trouvé en 
ung livre rimé, que ung jongleur a fait, tant de bourdes 
et de menteries, que je ne les oseroie dire*. Si me teiray, 
affln que je n'en soye repris de mensonge; et se j'en escris 
{dus avant ou mains qu'il n'en fiit» si me soit pardonné, 

I Vay^ an sajet de ce Ittffê rimi dont Jean \é Bel n*a ycAiA ywoXxk 
reproduire les bourdes et les mentefiêi, le passage du manusorit d'A^ 
,miexi8, rapporté en note, p. 226 du tome précédent. Voyea également 
plùê Idlfi, à lar page 18 de ce volume. 

car je ne fus pas partout où les aventures aviudrent; mais 
bien sçay que messire Robert d*Ârtoys et sa compaignie, 
eurent grandement à faire ou pays de Bretaigne, et ain- 
choys qu'ilz y venissent; car messirô Loys d'Espaigne, 
messire Germain Charles et messire Otton Dorye sceurent 
leur venue; si assemblèrent grande compaignie et d'Es- 
paignolz et de Gennevois sur mer. Si leur coururent sus 
par nuit, et gaagnèrent trois ou quatre de leurs vasseaulsL 
chargez de pourvéances, et tuèrent grand foison de leurs 
gens. Aussy perdirent des leurs. Je ne sçay pas comment 
ilz se départirent, maiz je sçay bien qu'ilz prinrent port 
en Bretaigne, assez prez de la cité de Venues, et l'assié- 
gèrent à deux costez; et se partirent en deux ostz, car les 
trêves estoient jà faillies; mais ilz trouvèrent la cité bien 
garnie de pourvéances et de bonnes gens d'armes. Dedens 
estoit révesque de la cité et messire Olivier de Clichon à 
grand foison de gens de son lignage, car il estoit seigneur 
d une partie de la cité; et y estoit messire Henry de Lyon, 
cappitaine de par messire Charles de Bloys, qui grande- 
ment deffendirent la cité; et y avint de belles aventures et 
grandes proesses, d'ung costé et d'aultre, que je ne sçau- 
roye pas raconter ne dire au vray ; si vault mielx que je 
m'en taise. Mais bien sçay que ces seigneurs d'Angleterre 
séirent longuement devant la cité, ainchois qu'ilz la peus- 
sent avoir, et robèrent et gastèrent entièrement le pays, et 
retoumoient tondis bien chargiez à leurs logis. 

Au derrain, je ne sçay pas certainement comment il en 
avint, mais je ay ouy dire que la cité fut gaagnée par 
force, par le consentement de messire Robert d'Artoys et 
de messire Olivier de Clichon, ainsy que la commune voix 
en couroit. Si fut toute courue, pillée et gast^e, et toutes 
les gens chassées hors ; et puis tantost aprez les gens du 



DE JEHAN LE BEL. 13 

pays se rassemblèrent avecques cenlx de la cité, par le 
pourchas de messire Henry de Lyon et dudit messire Oli- 
vier de Clichon, jasoit qu'on luy meist sus le contraire, et 
regaa^èrent ladite cité sur les Angles, et y en tuèrent et 
prirent grand foison. Et y fut ledit messire Robert d'Artoys 
grandement navré, tellement qu'il le convint reporter en 
Angleterre où tantost morut, dont ce fut grand dommage ; 
et le roy d'Angleterre eu fut durement couroussé, et dist 
qu'il n'attendroit jamais à aultre chose tant qu'il eut ven- 
gié la mort dudit messire Robert et mis le pays de Bre- 
taigne si au ^essoubs, que dedens quarante ans ne seroit 
recouvré. Et manda tantost lettres par tout son pays que 
nobles et non nobles tous fussent appareilliez pour aler 
avecques luy, au chief du moys, exillier et gaster le pays 
de Bretaigne; et fist aprester vaisseaulx et pourvéances 
nécessaires. 

CHAPITRE LXIL 

Comment le roy Edowart vint en Bretaigne et y assiéga trois cites en 

ung jour. 

Au * chief du moys, le roy Edowart, à toute sa compai- 
gnie, se mit en mer et vint prendre port assez prez de la 
cité de Venues, là où mesmement messire Robert d'Artoys 
et sa compaignie Tavoient pris Taultre foys ; puis descendi 
à terre et assiéga la cité de Venues plus estroitement 
que devant, car il y avoit plus grand poissance. Or estoit 
la ditte cité merveilleusement renforcée et regarnie de 
pourvéances et de gens d'armes, et le pays d'autour estoit 
si onniement gasté que bî grand ost longuement n'y povoit 
e^tre soustenu; si convint avoir advifi sur ce. 

Quant le noble roy Edowart veit la force de la cité et la 
povreté du pays, il se pensa bien que si tost conquerre ne 
le povoit. Et si avoit entendu que le conte de Salbry et le 
conte deSuffort, et les aultres seigneurs, qui estoient pre- 
mièrement venus avecques messire Robert, avoient assié* 
gié la cité de Rennes, dès doncq que ledit messire Robert 
s'estoit parti d'eulx, et l'avoient assailli par maintes foys 
et perdu de leurs gens, car on ne poeut bonnement livrer 
assault qu'on n'y perde de costé ou d'aultre ; et si avoient 
souvent chevauchié avant le pays et pluseurs belles aven- 

« Froissart, chap. CCIII et CCIV, 

tures svoient eu. Si s^avisa le noble roy qu'il laîsseroit une 
grande partie de ses gens devant Venues, qui la tendroient 
assiégée, et aussy garderoient son navire qui estoit assez 
prez de là, et il iroit avecques l'aultre part de son ost vers 
ces aultres seigneurs devant Rennes, qui jà avoit esté as- 
siégée quarante jours et plus. Si y ala ardant et gastant 
tout là où ses gens n'avoient point esté, et vint devant 
Rennes conforter et ravigourer ses gens qui le virent à 
grand désir et à plus grand qu'on ue voit le corps Jliesu 
Crist, car oncques nul roy ne fut si amé de ses gens comme 
il. Si y demoura deux jours, puis entendi que messire 
Charles de Bloys et messire Loys d'Espaigne estoient à 
Nantes à grand compaignie de gens; si proposa qu'il les 
combateroit ou les assiégeroit. Doncques s'en ala ardant 
et gastant pays devant la cité de Rennes, et fist si noble- 
ment rengier ses gens en bataille, que chascun le povoit 
clerement veoir ; maiz nul n'issi hors pour combatre. Assez 
d'escharmuches y eut jusques aux fausbours. 

Quant* le roy ce vit, il fist tendre ses tentes et pavillons 
et assiéga la cité d'ung costé; puis, quant il y eut esté par 
aucuns jours, assault luy livra où il ne gaagna guères, 
ains y perdit aucunes de ses gens. Ainsy ce veu et consi- 
déré que guères n'y proffitoit, et que le pays d'autour es- 
toit tout gasté et ne pourroit longuement fournir à si 
grand poeuple, il laissa là une partie de ses gens jusques 
atant que plus grande poissance sourviendroit, et ala aul- 
tre part quérir aventures. Ainsy se départi le noble roy 
du siège de Nantes ; car il ne trouvoit à cui combatre, et 
ala par le pays ardant et gastant tout, tant qu'il vint de- 
vant la bonne ville de Dynant. 

» Froissart, chap. CCV. 

Ainsy ' ardy et gasta le noble roy Edowart le pays de 
Bretaigne, et tout à ung jour assiéga à trois osts trois ci- 
tez et une bonne ville; et quant il eut esté trois jours de- 
vant Dynant et il vit que n'estoit fermée que de palys et 
de fossez, il le fist assaillir. Et dura Tassault longuement, 
car ceulx de dedens se deffendoient poissanment ; maiz, au 
derrain, elle fut prise par force, robée, exillée et arse si 
parfaitement qu'il n'y demoura maison grande ne petite 
pour le feu qui tantost tout surmonta; mesmement n'y 
demoura esglise que tout ne fut ars et bruy , hommes, fem* 
mes et enfans tuez, de quoy le roy fut grandement cou- 
roussé. Là fut gaagnié si grand trésor qu'on ne le pourroit 
extimer, car la ville estoit riche et plaine merveilleuse- 
ment. 

Quant ce fut fait, le roy se parti de là et ala séjourner 
à Brayt qui estoit assez prez de son navire et du port dont 
tous les biens luy vénoyent. Ce fut l'an de grâce mil 
CGC XLIII, à l'entrée d'yver. 

Le roy Philippe de France sceut ces nouvelles que le 
roy d'Angleterre estoit nouvellement entré en Bretaigne, et 
ardoit et gastoit tout le pays ; car messire Charles de Bloys 
luy avoit mandé et fait assavoir qu'il perderoittout le pays 
s'il n'estoit secouru. Si eut plus grande paour, ledit roy, 
que le roy d'Angleterre n'entrast par là en France, que 
son nepveu messire Charles ne perdist sa terre la duchié 

» Froissart, chap. CCVII à CCXTT. Froissart, dans cette partie de 
son récit, continue à s'étendre beaucoup plus que ne Tavait fait Jean 
le Bel. Celui-ci explique ainsi sa réserve: « Je ne m'ose plus avant 
entremettre de conter comment ces deux grandes assemblées (Varmée 
du roi d* Angleterre et celle du duc de Normandie) se départirent, ne 
quelles aventures 11 y eut, car je n'y fus lûie, et jasoitque je treuve en 
ces romans rimes dont j'ay parlé ci-dessus, biacop de choses, néant- 
moins, pour ce qu'elles sont plus pleines de mensonge que de vérité, 
je ne les ose dire. » Voyez pag. suivante. 

de Bretaigne. Tonteffois il commanda à son fik, le duc de 
Normendie, qu'il s'aprestast dealer celle part, et secourut 
le duc de Bretaigne et gardast bien l'entrée de France ; et 
luy promit qu'il luy envoioroit tant de gens aprez luy qu'il 
luy soufliroit. Et fist tantost mander par tout son pays que 
tous nobles et non nobles fussent tantost apareilliez pour 
aler avecques son filz en Bretaigne. Grande quantité en y 
ala de nobles et non nobles tant que les champs et che- 
mins estoient tous plains de gens. Quant le duc de Nor- 
mendie fut à Angiers, il séjourna là avecques les aultres 
seigneurs pour attendre toudis les venans, et envoya à 
Nantes vers messire Charles, pour sçavoir de Testât du 
pays et du gouvernement des anemis. 

Je ne m'ose plus avant entremettre de conter comment 
ces deux grandes assemblées se départirent ne quelles 
aventures il y eut, car je n'y fus mye, et jasoit que je 
trouve en ces romans rimes dont j'ay parlé cy dessus biacop 
de choses, néantmoins, pour ce qu'elles sont plus plaines 
de mensonge que de vérité, je ne les ose dire \ Si croys-je 
bien que ces deux grands osts se départirent par trêves; 
et sçay bien que le roy Edowart se parti de Bretaigne, et 
enmena prisonnier messire Henry de Lyon. Et furent les 
trois sièges deffaits, qui si longuement avoient esté devant 
les cités dessus dites. Et le duc de Normendie et tous les 
seigneurs qui estoient avecques luy venus se partirent, et 
ala chascun en sa contrée ; et le duc de Normendie ala 
veoir le roy son père à Parys. Assez tost aprez fut pris mes- 
sire Olivier de Clichon pour ce que on luy mettoit sus. Je 
ne sçay pas se vray estoit, maiz je croiroye envis que ung 
si noble et si vaillant chevalier comme il estoit, et mes- 

* Voffez au B^jet de ces romans rimes la note placée au bav de la page 
226 du tome précédent. Voffe» égaiBinent p. 11 de ce Tolame. 

mement si riche, eust yoIu ne peu faire ne consentir tra- 
hison. Touteffois fut-il, pour celle villaine renommée, 
pris, trayné et décelé à Parys, et pendu à Montfalcon par 
les bras, et ses prochains déshéritez. Ce fut grand dom- 
mage et pitié s'il en estoit sans coulpe. 



' ^'S^MCi^* 



CHAPITRE LXIII. 



Cjr devant est devisé comment messire Olivier de Clichon fût décolé à 
Parys ; cy s'ensuit d'aucuns aultres desquels on fit pareillement. 



Puis' en aprez furent accusez de semblables cas plu- 
seups grands seigneurs de Bretaigne et aucuns de Nor- 
mendie, et furent mis à mort à Parys ainsy que ledit 
messire Olivier, c'est assavoir le sire de Malatrait et son 
filz, le sire de Nagor, messire Thibault de Morillon et plu- 
seups aultres seigneurs de Bretaigne jusques à dix cheva- 
liers et escuiers. Et assez tost aprez quatre chevaliers 
furent semblablement traittiez , c'est assavoir : messire 
Henry de Malatrait, messire Guillaume Bacors, gentil 
chevalier de Normendie, le sire de Bochetisson et messire 
Richart de Persy, tous riches et vaillans chevaliers. 

Toute celle année possessa assez paisiblement de Bre- 
taigne, voire la galloise, messire Charles de Bloys, de ce 
qu'il y avoit concquis, mais il ne jouit pas de la Bretaigne 
bretonnant , laquelle se tenoit pour la contesse de Mont- 
fort. Si me tairay maintenant à parler du pays de Bretai- 
gne et des aventures et belles proesses et grands faitz 
d'armes qui y avindrent, et sont bien à recorder; et plus 
y en eut que je n'en ay dit; et parleray des guerres de 
Gascongne, de Xaintonge et de Poytou, selon ce que j'en 

* Froissart, chap. CCVI et CCXII. 

TOH. II. î 

ay ouï certainement parler à ceulx qui y furent. Dieu Joint 
que je puisse asséner à la vérité tellement que les faits 
d'armes que je veul raconter puissent plaire à tous ceulx 
qui les orront ou verront. Il n'est homme vivant qui tous 
les poeut non pas le disme recorder ; mais ainchoys voul- 
dray-je monstrer dont vint le souspechon que on eut sur 
messire Olivier de Clichon, ainsy que je l'ay ouy nouvelle- 
ment conter. 

Vous avez entendu comment'les gens du roy d'Angle- 
terre avoient fait trois sièges devant trois cités en Bretai- 
gne, c'est assavoir Nantes, Rennes et Venues, tout à ung 
jour; si poeut chascuu sçavoir que souvent y avoit d'es- 
charmuches, de chasses et de fuites d'une part et d'aul- 
tre, dont je ne fais point de mencion. Entre les aultres, il 
y eut ung grand hustin par devant Venues, tant que les 
seigneurs^ tous ceulx de la cité, et ungs et aultres, issirent 
hors contre les Angles. Si y eut grande bataille» et de 
mors et de navrez grande foison. A celle bataille s'enxbafiti- 
rent si avant messire Obvier de Clichon et messire Henry 
de Lyon , qu'ilz furent pris et menez prisonniers au roy 
Edowart, qui estoit assez prez de là comme vous avez 
ouy, et les recheut joyeusement. Quant ceulx de la cité 
virent leurs seigneurs' et leurs cappitaines pris , ilz s'en 
retournèrent au mielx qu'ilz poeUrent en leur cité. Ung 
vaillant chevalier qu'on nommoit le barcNOi de Staffort 
s'embasti si -avant au rechasser qu'il fut navré et pris, et 
mené en la cité. Qua^t ainsy fut avenu, il fut traittié et 
acordé que le baron de Staffort prisonnier seroit délivré 
pour l'ung de ces seigneurs, ou pour messire Olivier ou 
pour messire Henry, lequel qu^ le roy vauldroit. Ledit 
roy eut plus chier h délivrer messire Olivier que messire 
Henry; et luy avoit aussy fait tousjours plus de honneur 

que audit messire Henry, car, par aventure, ledit messire 
luy avoit esté plus contraire et à la vaillant contesse de 
Montfort que nul aultre pour aultre cause. Non sique, 
par cel avantage que le roy fist à messire Olivier de Cli- 
chon, et non à messire Henry, les envieux se pensèrent 
d'aultre chose que de vérité par aventure, et en sourdi une 
souspechon si grande que ledit messire Olivier villaine- 
ment en perdit la vyeV Et luy eust mielx valu demourer 
ou morir en prison. 



* L'antear anonyme de la Chronique de Flandres, publiée par Sau- 
vage, en 1562, raconte la chose d'une autre manière. Pendant que les 
armées du duc de Normandie et du roi d'Angleterre étaient près l'une 
de Vautre, dit ce chroni(iueur, Olivier de Clisson, Godefroy de Har- 
court et plusieurs autres chevaliers de l'armée française qui s'étaient 
déjà engagés secrètement dans le parti du comte de Montfort « s'al- 
lièrent aussi au roy Edouard par dons et par promesses ; et fut faite 
une lettre de cette alliance où plusieurs d'eux avoient mis leurs seaux ; 
et cette lettre avoit en garde le comte de Salesbery, de par le roy 
Edouard. » Mais le comte ayant appris à son retour en Angleterre, 
« de par sa femme même, qu'elle avoit esté par force violée du roy 
Edouard, feit son atrait (retrait) et manda ses amis et s'en ala à ren- 
contre d'Edouard, devant les pers ; et là se dessaisit de sa terre et en 
adhérita sa fille, partant que sa femme y prendroit son douaire, toute 
sa vie durant ; et puis se partit le comte de la court du roy Edouard, et 
quand il fût passé la mer, il l'envoya défier, et vint en France au roy 
Philippe, et lui bailla les lettres de l'aliance qu'Olivier de Clisson et 
Qodefroy de Harcourt avoient fait au roy Edouard. Et moult tost après 
se partit le comte de la court du roy Philippe; et depuis ce temps ne 
fut veu n'en France n'en Angleterre. » 



CHAPITRE LXIV. 



Comment le roy Edowart âst rédiffier le chafitel de Windesore et y 
flst crier une grande feste. 



Oir weil-je, si je puis, maintenant raconter les aventures 
et faitz d'armes avenus en Gascongne, en Xaintonge et en 
Poitou; car ilz ne sont paa moins à prisier que ceulx dont 
j'ay parlé. Et premièrement weil commencier au noble 
roy Edowart, qui fut plain de toute noblesse et gentil- 
lesse, car oncques de luy je n'ouys dire chose villaine, fors 
que une dont je parleray, et force amours luy fit faire'. 
Vous avez ouy cy-devant comment il se parti de Bretaigne 
et s'en retourna en Angleterre, sur Tacord d'une trêve la- 
quelle dura deux ou trois ans , je ne sçay lequel, et en- 
mena avecques luy messire Henry de Lyon qui à luy et 
à ses gens avoit esté grandement contraire. 

Quant* il fut retourné en Angleterre, de gentillesse de 
cœur il s'avisa qu'il feroit refaire et rédiffier le chastel de 
Windesore que le roy Artus avoit fait faire, et où fut 
establye premièrement la table ronde , à l'occasion des 
proeuz chevaliers qui estoient adoncques; et qu'il feroit et 
estàbliroit une pareille à celle table ronde, pour plus estan- 
chier l'onnour de ses chevaliers, qui si bien l'avoient servi 



* Voyez le chapitre suivant. 

* Froissart, chap. CCXIII. 

» 
qu il les tenoit pour proeuz, et tant que on ne trouvast les 
semblables en quelque royaume; et luy sembloit qu'il ne 
les povoit trop honnourer tant les amoit. Si fist crier par 
tout son royaume feste générale et court plainière, pour 
ordonner celle table ronde, et manda par tous pays dames 
et damoiselles, chevaliers et escuiers, et que ch&scun sans 
point d'excusation y venist pour faire celle grande feste à 
Windesore, à Penthecouste , l'an de grâce mil trois cent 
quarante-quatre. 

Ce' temps pendant, on rapporta au roy Edowart com- 
ment le roy Philippe de France avoit fait mettre à mort 
messire Olivier de Clichon et les aultres dessus-dis, pour la 
souspechon de trahison, ainsy que dit est. Si en fut le roy 
moult amèrement couroussié, et tint que le roy de France 
l'avoit fait par despit de luy; et luy sembla que les trêves 
acordées en Bretaigne fussent par ce cas rompues et fail- 
lies. Si pensa qu'il feroit le semblable cas de messire 
Henry de Lyon qu'il tenoit en prison ; et l'eust fait en 
son ire se le conte de Derby, son cousin, ne luy eust des- 
conseillié. Luy, qui estoit flour de chevalerie,' le blasma 
durement, et luy remonstra, par devant son conseil, tant 
de belles raisons que il debvoit souflS.re, en luy priant sou- 
verainement qu'il voulsist mettre, ledit messire Henry à 
raenchon souffisant, ainsy qu'il vouldroit qu'on feist des 
siens en semblable cas. Il fut advis au roy, qui ne quéroit 
que garder toute gentillesse, que son cousin le conte Derby 
luy conseiUoit loyaument. Si amodéra son courage, et 
manda ledit messire Henry par devant luy, qui y vint en 
très-grande paour, car il se pensoit qu'on le deust mettre 
à mort aussy villainement que messire Olivier. 

« Froissart, chap. CCXIV. 

Quant le roy le vit, il luy dit : « Ha! messire Henry, 
messire Henry, le roy Philippe de Valoys a monstre aa 
fëlonnie moult cruellement , quant il a fait mettre en 
mon despit à mort si vaillant chevalier, par souspechon 
de trahison seulement, et aultres pluseurs chevaliers de 
Bretaigne et de Normendie. Se je vouloye regarder à sa 
félonnie , je feroye de vous le semhlable cas , car vous 
m'avez esté plus contraire en Bretaigne que nul aultre. 
Maiz je luy lairay faire ses félonnies et garderay mon 
honnour à mon povoir, et vous lairay venir à raenchon 
légière et gracieuse^ selon vostre estât, pour l'amour du 
conte Derby, mon cousin; maiz, que vous weilliez faire 
ce que je vous diray. » 

Le chevalier eut moult grand joye quant il entendi 
qu'il n'avoit garde de morir. Si dist au roy qu'il feroit 
voulentiers à son povoir tout ce qu'il luy commanderoit. 
Adoncques luy dist le roy : c Messire Henry, je sçay bien 
que vous estes ung des plus riches chevaliers de Bretai- 
gne, et que se je vous voloye presser, j'auroye de vous 
plus de trente mille escus. Si vous diray que vous ferez : 
vous me prometterez que jamaiz ne serez armé contre 
moy ne contre mes bienweillans, et ne me pourchasserez 
contraire ne dommage; et tantost que vous partirez de cy, 
vous en irez au roi Philippe de Valoys et luy direz la cour- 
toisie que je vous faiz. Et pour tant que en mon despit, 
et sans cause, a fait mettre à mort si vaillans chevaliers, 
vous luy direz, de par moy, que je le deffye, îuy et tous 
ses aydans, et renonce à ses trêves, car il les a rompues et 
enfraintes, ce m'est advis. Et jasoit ce que je sache que 
plus me poez payer, néantmoins, je vous déliverray moyen- 
nant que vous m'envoyerez dix mille vielz escus à Lon- 
dres, dedens trois moys, ou vous me prometterez que vous 

retournerez à moy au chief des trois moys, et vous liver- 
rez prisonnier ; et je vous promés que jamaiz n'eschaperez 
pour le double se vous y falez. Et direz aux chevaliers de 
par delà que pour celle défiance ilz ne laissent pas à venir 
à ma feste, à Windesore, car nous les verrons volentiers et 
leur ferons toute Tonnour que nous pourons, et les ferons 
reconduire à sauveté. » 

Le chevalier remercya moult humblement le roy et 
prisa moult en son cœur la grande courtoisye qu'il luy 
faisoity et luy promit comme léal chevalier qu'il accom- 
pliroit tout ce que commandé luy avoit. Si prit congié de 
luy et monta en mer, et tant fist qu'il vint à Parys au roy 
Philippe, et luy conta tout son message; mais ce fut à 
grand mésaise, car si forte maladie le prit à rapasser la 
mer, qu'il n'en poeut estre guéris ains morut dedens le 
terme des trois moys, par quoy il fut quitte de prison par 
raison ; et ne sçay se le noble roy Edovirart en eut les dix 
mille. 



-^^âftes*^ 



CHAPITRE LXV. 

Comment le roy Bdowart forâst grandement, quant il efforcha 
la contesse de Salbry. 

Or * vous weil-je conter le villain cas que fist le roy 
Edowart, dont on le povoit blasmer, car il ne fut pas petit, 

' Ce curieux chapitre, dans lequel Jean le Bel raconte le viol de la 
comtesse de Salisbury par le roi Edouard, a été entièrement omis par 
Froissart. Il n'existe dans aucun des imprimés ni dans aucun des 
manuscrits connus de ce chroniqueur. Seulement, dans le manuscrit 
d*Amiens, après le récit de la passion du roi pour la comtesse, récit 
qui renferme une infinité de détails, pleins de charmes, que les impri- 
més ne contiennent pas, Froissart ajoute : 

« Vous avez bien chy dessus oy parler comment li roys Engles fn 
énamourés de le comtesse de Salebrin ; touteffois les crohikes mon- 
seigneur Jehan le Bel paroUent de ceste amour plus avant et moins 
conyignablement que je ne dois faire, car se il plaist à Dieu, je ne 
pense j& à encoupper le roy d'Engleterre ne la comtesse de Sallebrin 
de nul villain reproche. Et pour continuer Tistoire et aouvrir le vérité 
de le matère, par quoy touttes bonnes gens en soient apaisiet et sa- 
chent pourquoy j'en parolle et ramentoy maintenant ceste amour, 
voira est que messire Jehans le Biaux maintient par ses cronikes que li 
roys Engles assez villainement usa de ceste damme, et eult, ce dist, 
ses vollentés si comme par forche, dont je vous di, se Dieu m'ait, que 
j'ay moult repairiet et conversé en Engleterre, en Tostel don roy prin- 
cipaument et des grans seigneurs de celui pays, maiz oncques je n*en 
oy parler en nul villain cas. Si en ay-je demandé as plusieurs qui bien 
le scewissent se riens en euist esté. Ossi, je ne poroie croire, et il ne fait 
mies à croire que ungs si baux et vaiUans hommes que li roys d*En- 
gleterre est et a esté, se daignast ensoynnier de déshonneur une sienne 
noble damme, et un sieur chevalier qui si loyaument le servi toute se 
vie ; sique, dores en avant, de ceste amour je me tairay , et revenray au 
comte Derby et as seigneurs d'Engleterre qui se tenoient en Bour- 
diau, etc. » 

ainsy que je l'ay ouy dire. Vous avez bien entendu com- 
ment il estoit tant énamouré de la belle contesse de Salbry , 
qu'il ne s'en povoit aucunement retraire ne déporter pour 
refus n'escondit qu'elle luy sceut faire, ne pour humble- 
ment prier, ne pour dure parolle. Si avint aprez ce qu'il 
eut envoyé le vaillant conte de Salbry en Bretaigne, mary 
de la bonne dame, avecques messire Robert d'Artoys, il 
ne se poeut tenir qu'il n'alast veoir la vaillant dame en 
faisant semblant qu'il alast visiter son pays et les for- 
tresses, et s'embastî èâ marches où le chastel de Salbry 
estoit, et là où la dame demouroit. Si l'ala veoir, pour re- 
garder s'il la trouveroit point en meilleur point que aultre 
fois. La bonne dame luy fîst l'onneur et la chière telle 
qu'elle poeut, comme celle qui le sçavoit bien faire à son 
seigneur, combien qu'elle amast miplx qu'il fust aie aultre 
part, tant redoubtoit-elle son déshonnour. Comment que 
ce fust, le roy là demeura tout le jour et la nuit, mais 
oncques ne poeut avoir de la dame response qui luy fut 
agréable, tant luy requist-il humblement, dont il fut 
moult couroussé et à grand mésaise de coeur. La nuit, 
quant il fut couchié, si noblement comme à luy apparte^ 
noit, et il sceut que la noble dame fut en sa chambre, et 
que toutes les gens de layens estoient à dormir et ses gens 
aussy, fors que ses secrez chamberlens, il se releva et 
commanda à ses chamberlens que nul ne le destourbast de 
chose qu'il voulsist faire, sur la hart. Si fist tant qu'il 
entra dedens la chambre de la dame, puis ferma l'uys de 
la garde robe, affin que ses damoiselles ne la peussent 
aidier; puis la prit et luy estouppa la bouche si fors 
qu'elle, ne poeut crier que deux cris ou trois, et puis l'en- 
forcha à tel douleur et à tel martire qu'oncques femme ne 
fut ainsy villainement traittée, et là laissa comme gisant 

toute pasmée, sanant par nez et par bouche et aultre part, 
de quoy ce fut grand meschief et grande pitié ; puis s'en 
parti lendemain sans dire mot, et retourna à Londres gran- 
dement couroussié de ce qu'il avoit commis. 

La bonne dame n'eut oncques puis joye, ne ne porta 
joliveté nulle, ne ne se mit en compaignie de bonnes gens, 
tant fut à mésaise de coeur. Âprez ce tantost avint que le 
noble roy ala en Bretaigne pour secourir ses gens qu'il y 
avoit mandé, ôomme vous avez ouy, et puis s'en revint 
en Angleterre avecques le conte de Salbry aussy. Quant 
ledit conte fut venu à son hostel, la bonne dame le festia 
le mielx qu'elle poeut tout celluy jour, et ne fit nul sem- 
blant de riens qu'avenu fut. Mais à la nuit, quant il fut 
couchié, et elle ne se coucha emprez luy ainsy qu'elle 
l'avoit accoustumé, il l'appella et luy dist : « Dame, que 
vous fault que vous faittes si povre chière et ne vous 
couchiez pas. » La bonne dame s'assist sur le lit emprez 
luy, pleurant tendrement, luy disant quant elle poeut 
parler : c Certes, sire, je ne suys pas digne de couchier 
en lit de si vaillant homme comme vous estes. > Le bon 
chevalier fut tout asbahy de ces parolles, et angoisseux 
de sçavoir le pourquoy; il luy dist : « Saincte Marie! 
dame, qu'est-ce que vous dittes ! Vrayement, il me fault 
sçavoir la cause. » La bonne dame qui eut aussy chier 
luy dire tost que tart, luy descouvri toute la chose du 
commencement jusquesen la fin. Se le vaillant chevalier 
eut adoncques tristesse au cœur, ce ne fait pas à deman- 
der, car se oncques poeut avoir dolour ne couroux à soy 
desespérer, il le debvoit lors avoir , quant il luy souvenoit 
de la grande amistié et honneur que tousjours le roy lui 
avoit monstre, et d'aultre part les grands services et pi- 
teux faits et périlleux qu'il avoit fait pour luy ; et puis luy 

avoit fait tel deshonnour, et trahy ainsy et déshonnouré 
la plus vaillant dame qui vesquit. Ce n estoit pas mer- 
veilles se couroussié eatoit, maiz estoit merveille qu'il ne 
se désespéroit. Je croy bien que oncques puis n'eut joye 
au cuer. 

Quant il eut assez démené son doeul d'ung costé, et la 
bonne dame de Taultre, il dist : « Certes, dame, ce qui est 
fait ne poeut estre deffait. Je ne pourroys demourer ainsy 
déshonnouré là où j'ay eu tant d'onnour; si m'en iray en 
une aultre contrée passer le remanant de ma vye, et vous 
demourrez comme bonne dame , si comme je croy que 
avenu vous soit, et aurez la moitié de ma terre pour vous 
et mon enfant, vostre filz, que vous alleverez et nourrirez; 
car je croy bien que jamaiz ne me verrez ; et j'auray l'aul- 
tre moitié pour mon usage, tant que je viveray, quelque 
part que je soye ; mais je croy bien que ce ne sera pas 
longuement, et Dieu doint que ce soit temprement, ainsy 
que je désire, et me weille rechepvoir à mercy par sa pi- 
tié. » Qui adoncques veist leur doeul croistre, il eust eu le 
coeur moult dur se pitié n'en eust eu et compassion. 

Adoncques se parti le vaillant conte de sa femme, grand 
doeul démenant, et emmena son joeune filz avecques luy 
jusques à Londres, qui n'avoit que douze ans et vint en 
la sale par devant le roy, et dist : « Sire, vous m'avez 
pluseurs biens fait et honnouré le temps passé, Dieu le 
vous mire, et je vous ay tousjours servi et amé loyaument 
à mon povoir, Dieu le scet. Or m'avez-vous du tout jette 
en la merde et déshonnouré villainement, ne si noble sire 
que vous ne l'eust deu jamaiz penser, de quoy vous en 
debvez estre tout honteux; car tousjours la blasme sur 
vous en demourra, et vos beaulx fais seront par ce villain 
cas réprouvez et estaints. Si prensde vous congié, et vous 

raporte tout ce que je tieng de vous en Tayde de nlon 
joeune filz que cy véez, car jamaiz en ce pays ne vous ne 
aultre ne me verrez. Atant se parti le noble chevalier de 
la court du roy Edowart, grand doeul démenant, et laissa 
.son filz ; et passa la mer et s'en vint par deçà, de quoy tous 
les seigneurs d'Angleterre furent merveilleusement do- 
lens et couroussiez, et en fut le roy de toutes gens blas- 
mé. Quant il fust passé par deçà, il s'en ala vers le roy 
d'Espaigne, qui guerrioit au roy de Guernade et aux Sar- 
rasins et avoit assiegié une forte ville qu'on appelle Alge- 
syde; et à ce siège morut le vaillant chevalier'. Aussy 
. firent mains ault^es seigneurs ainchois qu'elle fust gaa- 
gnée. Et croy bien que la contesse la bonne dame ne ves- 
quit pas longuement aprez, car bonne dame ne pourroit 
longuement vivre en telle destresse. Si m'en tairay atant ; 
Dieu leur face pardon ! 

> La présence du comte de Salisbury au siège d'Algésiras, est attes- 
tée par plasieurs historiens de TEspagne. Mais nous y avons vaine- 
ment cherché la mention de sa mort. 



CHAPITRE LXVI. 

Comment fût eatablye une feste à Wyndesore en Tan mil CGC XLIIII, 
et des gens d'année que le roy Bdowart transmit en Gascongne et 
Bretaigne. 

Or * weil-je retourner à parler de celle grande feste de 
Wyndesore, laquelle fut moult noble et bien joustée, car 
grande quantité y eut de dames et de damoiselles et de 
seigneurs chevaliers etescuiers. Et fut là endroit ordonnée 
et confennée une noble compaignie de chevaliers, qu'on 
tenoit pour vaiUans hommes, et fut faitte selon la manière 
de la Table Ronde; maiz je ne la sçay pas bien deviser, si 
m*en tairay atant. 

A celle feste de Windesore vindrent encores messages 
au roy de par la bonne cité de Bordeaulx, et de par les 
seigneurs de Gascongne, Requérant secours et ayde de 
gens d'armes, sîque avant que la feste fust finie il or- 
donna lesquelz de ses gens iroient en Gascongne, et les- 
quelz en Bretaigne, pour secourir la vaillant contesse de 
Montfort, et combien il y envojeroit de gens en chascune 
partie ; et proposa qu'il iroit luy mesmes en Flandres pour 
sçavoir s'il pourroit avoir la conté pour le prince de Gales 
son filz, ainsy que Jacquemart d'Artevelle aultrefoys luy 
en avoit parlé*, lequel debvoit tant faire aux bonnes 

« Froissart, cliap. CCXV. 

* Froissart a mentionné cette circonstance au chapitre CCXLVII de 
ses chroniques. 

villes de Flandres que quant il vendroit puissamment ou 
pays, ilz renoiroient leur seigneur et le feroient conte de 
Flandres. Ainsy, pour la ferme créance que ledit roy 
avoit à Jacquemart d'Artevelle, qui avoit moult longue- 
ment tenu le pays de Flandres à sa volonté , il s'apresta 
de venir à TEscluse, et commanda au conte Derby son 
cousin, qui jà estoit ung des plus proeuz de son royaume, 
qu'il s'en alast en Gascongne, et prist or et argent et toutes 
pourvéances, et telle quantité de gens d'armes comme il 
luy plairoit. En telle manière aussy commanda à ung gen- 
til chevalier qu'on appelloit messire Thomas d'Argowone* 
qu'il alast en Bretaigne aydier à la contesse de Montfort, 
laquelle estoit tondis ou chastel de Hainebon. 

Le noble conte Derby, qui jà avoit grande renommée 
de proesse par tous pays, s'apareilla, s'apresta et pourvéi 
du mielx qu'il poeut, et fist tant qu'il eut bien six mille 
archiers telz qu'il les voult eslire, et six cents armeures 
de fer, entre lesquelz furent le conte de Pennebroch, le 
conte de Kenfort, le baron de StafiFort, le gentil chevalier 
messire Watier de Manny, qu'on tenoit jà pour proeu, 
messire Francke de Halle aussy, qui y acquist moult 
grand los et moult grande grâce, ainchoys qu'il en reve- 
nist. Aussy y furent les deux frères de Leynendale et plu- 
seurs aultres chevaliers et escuîers d'Angleterre que je ne 
sçay pas nommer. 

Quant ' tous furent aprestez ilz se mirent en mer en 
moult grande noblesse, et vindrent à une bonne cité qu'on 
clame Bayone, où ilz furent noblement rechus et festiez, 
et promirent les bourgoys au gentil conte Derby qu'ilz le 
serviroient toutes les foys qu'il en auroit besoing, par terre 

> Thomas d'Agworth. 
» Froissart, chap. CCXVI. 

et par mer» à cinq mille hommes fors et yaillans. Et le 
noble roy Edowart, d'aultre part, s'apresta moult grosse- 
ment pour venir en Flandres, soubs la confiance de Jac- 
quemart d'Artevelle. Quant il fut tout prest, il entendi 
certainement que les foulons de Gand avoient tué ledit 
Jacquemart en son hostel mesmement, et avoient fait ceulx 
de Gand ung aultre maistre et gouverneur qu'on appelloit 
Gérard Denis, qui estoit drapier '. De ces nouvelles fut le 
roy moult confus, et bien vit qu'il failloit à son entente, 
car il avoit perdu ung grand amy qui grandement luy po- 
voit aydier. Si eut conseil qu'il départiroit ses gens et de- 
moura longtemps ou pays. 

1 Les curieux détails donnés par Froissart sur la mort de Jacques 
d'Artevelde (chap. CCXLYIII} n'ont point été puisés dans la chronique 
de Jean le Bel. 

CHAPITRE LXVII. 



Comment le geBiil conte Derbj vint en Gasoongae et j conquesta 
pluseurs villes et chaeteaulx. 



Quant ' le gentil conte Derby eut esté areeques sa com- 
paignie en la cité de Bayone par l'espace de six jours, et 
eut remewîyé les bouiigoys de leur bonne chière et offre 
grande, il s'en ala à la bonne cité de Bordeaulx, où on l'at- 
tendoit , et eurent tous grande liesse de sa venue , et fut 
moult haultement festié. Là firent-ilz mettre chevaulx et 
hamaz hors des naves, puis se mirent aux champs, con- 
tpcmont la rivière de Gyronde, et alèrent ardant villes et 
viikges et gastant pays ; et trouvtoent la contrée si plaine 
de ri(^eeses qu'ilz ne scavoient que faire de ce qu'ilz y 
trouvoîent. Tant alèrent qu'ik trouvèrent une forte ville 
fermée et ie ckastel de Bergentc bien gamy de geos 
d'amws , de par ie roy Philippe de France. Ik demourè- 

* CecJuf)i<Be oorrespond aux obap. 216-945 de Froissart. Ce dernier 
a coosidérablement étendu le récit de la guerre de Gascogne que nous 
a laissé Jean le Bel. « On n^ouist oncques parler de si grande ne de si 
belle chevauchée que fiât le Taillant oonte Ddrb^ adoncques xaeeme- 
ment, dit plus loin ce dernier, -comme de conquerre tant de si lortes 
villes et imprenables chasteaulx, et si avindrent grandes et notables 
proesses et merreilleuses aventures ; et grand annuy seroitde les re- 
corder, car on n*ea pourroit issir: mais il n'est homme vivant qui 
poeutJiombreiK^ grand trésor et les innombrables richesses qui adonc- 
t]veB furent gaagniez , que de roberies, ^ne de raencfaens de ailles et 
de prteniB. • 

rent devant la ville toute la nuit. A lendemain, le gentil 
conte fist appareiller pour assaillir. Quant les bourgoys 
virent ce, ilz eurent très-grand paour d'estre perdus; si 
parlèrent à leur cappitaine , et de commun accord ilz se 
rendirent saufs corps et biens, et le gentil conte les recheut 
à mercy ou nom du roy d'Angleterre , et y mist bon cap- 
pitaine et assez de gens d*armes et d*arcliiers pour la ville 
et le chastel garder; puis de là se parti et ala contremont 
celle ditte rivière, ardant et gastant tout, tant qu'il parvint 
à une bonne ville qu'on appelle Saincte-Basile, et l'assiéga 
comme Bergerac. 

Quant les bourgois de la ville virent la poissance et ouy- 
rent dire que ceulx de Bergerac, qui avoient biacop plus 
forte ville et plus fort chastel, s'estoient rendus, pareille- 
ment ilz se rendirent, et le gentil conte semblablement les 
rechut ou nom du roy d'Angleterre , et y mit garnison 
bonne et soufELsant. Ainsy s'en ala ledit conte Derby ar- 
dant et gastant tout celluy pays du long et du large, tant 
qu'il vint au chastel d'Aguillon très-fort à merveilles; mais, 
ainchoys qu'il y venist, eut-il conquis la Roche-Millon, et 
puis aprez le fort chastel et grosse ville de Montségur qui 
siet sur une grosse rivière appellée Lot. Aprez, il vint de- 
vant Aguillon, qui est ung des plus forts chasteaulx du 
monde et des mielx séans , car il siet entre deux grosses 
rivières courans Tune à dextre, Taultre à senestre, et s'as- 
semblent à la pointe du chastel ; et s'appelle l'une Lot , 
l'aultre Garonne, qui vient de la grande cité de Thoulouse. 

Tantost que le chastellain d'Aguillon vit venir le conte 
Derby à tout si grande poissance, et il entendi que toutes 
ces places et villes s'estoient rendues à luy , il luy rendi 
tantost le chastel, de quoy le conte eust plm grand joye 
que se le roy d'Angleterre eust aultre part gaagnié cent 

mille livres. Si le fist le gentil conte garnir comme pour 
son garde-corps et son repaire, se besoing estoit; et luy 
sembloit bien que jamaiz n'avoit veu si beau cbastel ne 
qui séist si bien. Si y mist ung moult vaillant chevalier 
pour cappitaine, qu'on appelloit messire Jehan de 6om- 
bry. Aprez , le gentil conte conquist par force et par as- 
sault le fort chastel qu'on appelle Segrat, et aprez, la très- 
forte ville et chastel de la Ryelle , là messire Charles de 
Valoys, père au roy Philippe, séy jadis moult longuement. 
Aprez, quant il eut pris la ville et mis gens à sa voulenté 
dedens, il ala par devant Montpesat, qui est ung des 
forts chasteaulx du monde, et le conquist, et y mit dedens 
sa garnison. Tantost aprez, il ala par devant la ville et 
fort chastel de Mouron, et l'assaillirent grandement ; maiz 
ilz ne le poeurent avoir pour assault ; maiz ilz le gaagnè- 
rent lendemain par le sens et l'engin d'ung gentil homme 
du pays de Gascongne qu'on nommoit Alexandre, seigneur 
de Chaumont , car le conte Derby se desloga de là et fist 
semblant d'aler aultre part , et laissa ung petit de gens 
devant la ville avecques le conte d'Akenfort '. Quant ceulx 
de la ville et les souldoiers veirent sy poy de gens devant 
eulx , cuidans que tantost les desconfissent , ilz saillirent 
dehors pour les combatre. Quant les Angles les veirent 
venir, ilz se trairent arrière, et firent semblant de fuir, et 
les aultres les chassèrent loing au dessus de la ville, et 
adoncques le conte Derby , qui estoit en l'embusche , se 
descouvry et mit entre les gens et la ville, et entra en la 
ville par force. 

Ainsy fut gaagnié et pris le fort chastel de Mouron et 
la ville aussy , et les bourgoys raenchonnés. Par engin 

< LeoomtedeKenfort. 

\ 
ausay et par soubtilleté fut gtOLguie la forte ville qu'on ap- 
pelle Ville Franche, et courue et robée, et mis nouvebs 
gens d'armes dedens et pourvéances et garnisons ; et en 
fut chastellain ung vaiUant chevalier nommé messire Tho- 
mas Colz. 

Certes on n'ouyt oncques parler de si grande ne de si 
belle chevauchée que fist le vaillant conte Derby adonc- 
ques mesmement , comme de conquerre tant de si fortes 
villes et imprenables chasteaulx ; et si avindrent grandes 
et notables proesses et merveilleuses aventures; et grand 
annuy seroît de les recorder, car on n'en pourroit issir; 
mais il n'est homme vivant qui poeut nombrer le grand 
trésor et les innombrables richesses qui adoncques furent 
gaagniez, que de roberies, que de raenchons de villes et 
de prisons. 

Quant le gentil conte eut fait sa voulenté de Ville Fran- 
che, il s'en ala par devers Miremont, ung moult fort chas- 
tel , et le donna à ung vaillant escuier nommé Jehan de 
Brusto. Aprez il prit le chastel nommé Thonis et de Dama- 
sein, et puis s'en ala par devant la cité d'Agolem et 
l'assiéga, maiz elle se rendi assez tost; si y mit ses gar- 
nisons et gardes. Quant le gentil conte, qui n'avoit cure 
de séjourner , eut fait sa volenté de la cité d'Agolem , 
il se trayt par devant une des plus fortes villes et chas- 
teaulx du monde, qu'on nomme Blayves, là la rivière de 
Gyronde est moult large , et si estroictement l'assiéga 
comme il poeut ; mais il n'y fit guères, car elle estoit trop 
merveilleusement forte, et si avoit dedens grande pois- 
sance de bonnes gens d'armes. Si le laissa et s'en ala con- 
querre le fort chastel Delbourch, soubs Blayves. Quant il 
eut conquis tous ces chasteaulx, comme vous avez ouy, et 
tout le pays de Gascongne appendant, qui tient cinquante 

grandes lieuues de long, il se retrait à toute sa compaignie 
à la bonne cité de Bordeaulx, à tout grand trésor; et es- 
toient si riches, petits et grands, qu'ilz ne sçavoient que 
faire de la richesse, et ne tenoient compte ne d'or ne d'ar- 
gent néant plus que de paille. Quant il fut à Bordeaulx, il 
départi ses gens et les envoya aux chasteaulx et villes qu'il 
avoit gaagnez, et fut l'an de grâce mil CGC XLIIII, à l'en- 
trée d'yver. Si me tairay ung petit de luy, et conteray des 
Franchoys dont je me suys longuement déporté. 



^ ■ ntr5 l terg *^=^ 



CHAPITRE LXVIII. 



Gomment le due de Normendle ala en Qascongne à très-grande pois- 
sance et y reconqneata plnseurs places. 



Or' veul-je conter des Françoys aussi bien que des An- 
gles, car c'est bien raison, si je veuil par droitte voye avant . 
aler. 

Si sachiez que quaBit le roy Philippe de France sceut que 
le conte Derby et ces aultres seigneurs d'Angleterre estoient 
entrez en son pays de Gascongne, et l'ardoient, gastoient 
et roboient, et conquéroient villes et chasteaulx, il en eut 
grand despit, et commanda tantost à son aisné fîlz, le duc 
de Normendie, qu'il se aprestast le plus tost qu'il pourroit 
pour aler en Gascongne résister aux Angloys qui ainsy le 
destruisoient, et il luy déliverroit or , argent , et tant de 
seigneurs chevaliers et escuiers et de souldoiers % cheval 
et à pyé qu'il soufliroit. Puis fit crier par tout le royaume 
de France que chascun fût à ung certain jour à Orliens , 
pour aler avecques son filz, le duc de Normendie, en Gas- 
congne contre les Angloys qui tout y gastoient. Le duc de 
Normendie fut au jour ordonné à Orliens, et là attendit les 
venans. Là vinrent pluseurs grands seigneurs , chascun 
en tel nombre de gens comme il povoit, c'est assavoir le 
duc de Boui^ongne et son filz le duc de Bourbon, le conte 

> Ce chapitre correspond aux chap. CCLI à CCLIV de Froissart. 

de Bloys, messire Loys d'Espaigne, Tévesque de Beauvaiz» 
le conte d'Aussoure , et pluseurs aultres seigneurs et che- 
valiers bannerès, chascun à tout son povoir. 

Quant grande quantité de gens fut venue de tous costez, 
ilz se mirent à chemin parmy Poytou, parmy Berry et 
panny Lymosin, et chascun jour croissoit leur ost, car 
tousjours venoient gens nouvelles de toutes marches. Si 
alèrent tant qu ilz vinrent ou pays de Gascongne, et pre- 
mièrement se trairent devant le chastel de Miremont, et as- 
siégèrent ainchoysune grosse ville nommée Ville Franche. 
Si l'assaillirent par deux jours ; enfin le conquirent par 
force et mirent tout à mort. Angles, ungs et aultres, puis 
robèrent tout et enfondrèrent bien mille tonneaulx de vin 
qu'ilz trouvèrent es celiers ; puis boutèrent le feu en la 
ville et Tardirent toute, mais ilz laissèrent le chasteau tout 
coy. En aprez s en alèrent assiégier le chastel de Mire- 
mont et le gaagnèrent par assault ; puis se trairent par 
devant la cité d'Agolem et l'assiégèrent tout autour , car 
ilz estoient tant de gens que bien faire le povoient. On 
disoit qu'ilz avoient bien quarante mille hommes à pyé 
et à cheval, sans les aultres suivans dont on ne sçavoit le 
compte. , 

Quant le gentil conte Derby qui estoit à Bordeaulx en- 
tendi que le duc de Normendie et tous ces aultres seigneurs 
de France estoient venus pour reconquerre le pays de Gas- 
congne qu'il avoit conquis, comme vous avez ouy , et qu'ilz 
avoient jà conquis Ville Franche, arse et robée, excepté le 
chastel, il ne fut guères esbahy jasoit qu'il en fut cou- 
roussé. Doncques il envoya tantost quatre gentilz cheva- 
liers, desquelz moult se fioit , c'est assavoir : messire Es- 
tienne de Thomby , messire Richart de Hebedon , messire 
Raoul de Hayeatinge et messire Normand de Surefroid, et 

leur dist qu'ilz prenissent jusques à soixante ou quatre- 
vingt compaignons, et s'en alassent par devers Ville Fran- 
che, et reprenissent le chastel qui estoit demeuré wyde et 
entier , et le remeissent à point , et les portes de la ville 
aussy, et le regarnissent de pourvéances et de gens 
d'armes et des gens du pays avecques eulx ; et se les Fran- 
çoys le venoient encores assaillir , qu ilz se deffendissent 
•bien, car il les secourroit tantost à quel meschief que ce 
fut. Les chevaliers s'y consentirent moult volentiers. 
Aprez, il prya au conte de Pennebroch, à messire Watier 
de Manny, à messire Franke de Halle, à messire Thomas 
Cok, à messire Jehan de Lile et à pluseurs aultres cheva- 
liers et escuiers, tant qu'ilz furent bien deux cents ar^ 
meures de fer, qu'ilz s'en alassent à Aguillon et gardassent 
bien la ville et le très-fort chastel; et y envoya avecques 
eulx cinq cents bons archiers, qui puis aprez eurent moult 
à faire, et firent de belles apertises et moult de beaux fais 
d'armes, ainsi que vous orrez cy-aprez. 

Quant les chevaliers dessus nommez furent aprestez 
pour aler à Ville Franche, ilz s'en alèrent parmy le pays, 
chevauchant, prenant boeufs, vaches, brebis, moutons, 
pourcheaulx, vins, blez et farines, et quanque ilz trouvè- 
rent pour pourvéances , et enmenèrent tout dedens Ville 
Franche, et le remirent bien à point pour la tenir et deffen- 
dre grandement ; et eurent bien trois mille hommes , que 
souldoiers que gens du pays, et estoient bien garnis pour 
vivre trois moys entiers. 

Le duc de Normendie avoit conquis le hault chastel de 
Miremont et séoit devant la cité d'Agolem, et durement se 
repentoit de ce qu'il avoit ainsy laissié le chastel de Ville 
Franche et la ville aussy, quant il entendi que les Angles 
l'avoient r^ami, car il en eut puis aprez moult de paine ; 

néantmoins, il demoura devant la cité d'Agolem et y bailla 
pluseurs durs assaulx, mais petit y fit, ains y perdit assez 
de ses gens, car layens avoit moult bonne garnison, et y 
estoit ung très-vaillant cappitaine nommé Jehan de Nor- 
wick. 

Quant le duc de Normendie et ses consaulx veirent 
qu'ilz ne conquerroient point Agolem pour assaillir, ains 
perdoit tousjours ses gens, il fit commander par tout Tost 
que nulz n'alast plus à Fassault, ains se remuast chascun 
de sa loge, et se logast ou plus prez de la cité ; ainsy le 
fitron. Ung jour vint au duc le seneschal de Beaucaire, 
ung vaillant chevalier, et luy dit : t Sire, je sçay bien 
toutes les marches de ce pays; se vous me volez baillier 
six ou huit cents armeures de fer, je m'en iray aventu- 
rer avant le pays pour quérir bestes et vitailles, car assez 
tost en aurons-nous deffault. » Ce plut bien au duc et- à 
son conseil ; si prist lendemain le seneschal Tévesque de 
Beauvaiz, le duc de Bourbon, le joeune duc de Bourgongne, 
conte de Boulongne, le seigneur de Montmorency, ma- 
reschal de France, et pluseurs aultres chevaliers et es- 
cuiers, tant qu'il eut bien jusques à huit cents armeures de 
fer, et chevauchèrent toute la nuit jusques au point du 
jour, tant qu'ilz vindrent à demye lieuue prez d'une grosse 
ville qui s'estoit rendue aux Angles, qu'on nomme Ante- 
nis. Là vint ung espye au mareschal et luy dit qu'en Ante- 
nis avoit bien six vingts armeures de fer et trois cents 
archiers angles, qui bien deffendroient la ville s'on l'assail- 
loit : € Mais j'ay veu, dit l'espye, issir la proye de la ville 
hors, c'est assavoir bien six ou huit cents grosses bestes 
qui sont es prez. > Quant le seneschal ce entendit, il dit 
aux seigneurs : c Seigneurs, je conseilleroye que vous m'at- 
tendissiez tout coyement en ceste valée et je iroye à 

tout soixante ou quatre vingt compaignons accueillir les 
bestes et les vous ameneroye cy ; et se les Angles sail- 
lent hors, ainsy que je pense, je feray bien tant quilz 
me chasseront jusques bien prez de vous. > Chascun 
s'acorda à ce conseil. Le vaillant mareschal, ainsy que 
avisé estoit, s'en ala accueillir la proye et Tenniena par 
devant la ville, et tantost Angles et Gascons issirent hors 
armez pour le rescouvre. Quant le seneschal les vit, il la 
fit tousjours chasser devant et ala aprez le grant pas, fai- 
sant semblant de fuir, et les Angles et Gascons, qui envis 
perdoient leurs bestes, le chassoient. Tant les mena-il en 
fuyant qu'il les tira jusques bien prez de l'embusche. 
Adoncques saillirent ces seigneurs qui mielx mielx; là 
commença ung grand hustin, car ces Gascons et Angles 
se rassemblèrent et deffendirent le mielx qu'ilz poeurent, 
quant ilz veirent que retourner ne povoient à la fortresse. 
Là eust-il de beaux fais d'armes et d'ung costé et d'aultre ; 
mais, au derrain, les Angles et Gascons furent desconfis 
et pour la plus grande partie tuez, car force les surmonta. 
Aprez ce, les seigneurs se trairont par devers la ville et la 
prirent à leur voulenté, et y demeurèrent tout le jour et 
toute la nuit, car bien avoient besongné, et aussy n'avoient- 
ilz dormi du jour de devant ne de la nuit. Lendemain ma- 
tin ilz mirent en la ville gens d'armes et arbalestriers pour 
garder la ville, puis s'en revinrent à leur ost par devant la 
cité d'Agolem à toute leur proye, là furent-ilz bien festiez 
et àgrand joye recheus. 

Quant* Jehan de Norwick, qui estoit maistre et cappi- 
taine de la cité d'Agolem, vit que le duc n'avoit talent de 
deslogier s'il n'avoit la cité à sa voulenté, et entendoit qu'il 

" Froissart, chap. CCLV. 

avoit reconquis grand foison de rilles et chasteaubc comme 
Ville Franche, Miremont, Antenis, et sçaToit que les pour- 
yéances de la ville s'amendrioient et que les bourgois et la 
commune de la cité s'enclineroient plus tost aux Franooys 
que aux Angles s îlz osoient, il s'avisa d'ung maUcieux 
tour tel que je vous diray . La nuit de la Purification Nos- 
tre Dame, à l'entrée de février, il vint aux créneaulx de 
la cité, tout seul, sans descouvrir son propos à nuUuy, et 
fit signe de son chapperon qu'il vouloit parler au duc ou 
à son mareschal. lUec tantost vint le duc mesmement, 
pensant qull se voulsist rendre, et luy demanda tantost 
s'il se vouloit rendre ou non. Ledit Jdian luy respondit 
qu'il ne s'en estoit point encores conseillié à ses compai- 
gnons, maiz qu'il estoit là venu pour tant que lendemain 
debvoit estre une grande et solempnelle feste; si luy estoit 
advis que bien appartenoit que, pour la révérence de Nos- 
tre Dame, on se déportast cellui jour de grever l'ung l'aul- 
tre dedens et dehors; et se on leur vouloit donner trois 
jours de respit, il parleroit à ses compaignons et auroient 
conseil d'acorder ou de laissier. Tantost le duc acorda le 
respit pour trois jours, et le fist crier par tout l'ost. Ledit 
Jehan vint lendemain à ses compaignons et leur descouvri 
son propos, tel que vous orrez, et leur remonstra tant de 
belles raisons qu'ilz se assentirent à ce que faire voloit. 
Lendemain de la Chandeleur, ainsy que on séoit au disn^ 
en l'ost et en la cité, il fist tous ses compaignons gens 
d'armes trousser harnas et tout ce qtf ilz avoient, sans le 
sceu de ceulx de la cité, et puis fist la porte ouvrir et issir 
hors à toute sa compaignie. Quant ceulrde l'ost les virent 
issir, il2 se commenchièrent à esmouvoir et armer, ce ne 
fut pas merveille. Ledit messire Jehan de Norwick leur 
fist sçavoir que c'estoit sans cause et sans raison qu'ilz 

s'armoyent, car ilz avoient acordé bon respit qui entîores 
duroit, et ne leur vouloit nul mal. Atant se rapaisa Tost, et 
ledit messire Jehan à toute sa compaignie passa oultre et 
•s'en ala par devers Agnillon. Là fust-il bien venu et 
recheu à grande joye, quant il eut conté son aventure et 
les raisons pourquoy il avoit laissié la cité d'Agolem ; et le 
duc de Normendie vit bien qu'il estoit décheu pour le 
respit qu'il avoit acordé ; si le laissa parmy son ost passer 
tout en paiz, et commanda que nul ne le suivist. Ainsy, par 
celle soubtilleté, gardèrent ces Angles leur vie et leur hon- 
neur, car ilz ne rendirent pas la cité, laquelle ne povoient 
longuement tenir. Quant* ilz furent passez, le duc et les 
seigneurs se trairent devers la ville, et les bourgoys se 
rendirent tantost, sauve leur vye et leur avoir. Si entrè- 
rent les seigneurs dedens à moult grande joye, et y séjour- 
nèrent tout cel yver jusques au moys d'avril. Aucuns s'en 
alèrent en leurs pays, qui promirent de retourner audit 
moys d'avril. 

Si tost que le moys d'avril fut venu, qui fut l'an mil 
CGC XL VI, tous ces seigneurs chevaliers et escuiers re- 
vinrent vers le duc de Normendie , et ledit duc et tous 
furent d'ung acord de s'en aler vers Aguillon, où tout le 
recour et reconfort des Angles estoit, quant à celles mar- 
ches. Si s'en alèrent contremont la rivière de Gyronde qui 
venoit par devers Aguillon, et cheminèrent tant qu'ilz pas- 
sèrent la ville de Antenis, et vinrent par devant ung chas- 
tel qu'on appelle Montsegur, et l'assaillirent et prirent à 
force; et trouvèrent en la ville grand trésor et grandes 
pourvéances. Aprez, ilz se départirent de là et alèrent vers 
Aguillon, et trouvèrent à une lieuue prez une petite vil- 

» Froissart, chap. CCLVL 



52 CHRONIQrE DE JEHâN LE BEL. 

lete fermée qui estoit aux Angles, qu'on appelloit le port 
Sainte-Marie, et le prirent et tuèrent bien deux cents An- 
gles, puis se trairent par devant Aguillon et se logèrent 
noblement contreval ces beaulx prez, selon la rivière por- 
tant grande navire, ainsy que ordonné fut par les mares- 
chaulx de Tost. 

CHAPITRE LXIX. 



Des plus beaulx faitz d'armes et haulies proesses que on ouist piécà 
conter^ qui avinrent au siège d'Âguillon. 



Par devant ' le très-fort chastel d'Aguillon eut le plus 
bel ost et le plus beau siège de quoy on ouïst longtemps 
parler ou royaume de France ne aultre part, et dura tout 
cel esté jusques au temps de wahin. Et y avoit bien cent 
mille hommes armes portans, à cheval et à pyé, et se n'ouït- 
on oncques raconter en nulle hystoire tant de grandes 
apertises et de beaulx fais d*armes à siège faits que là avin- 
rent d'une part et d'aultre; car oncques gens d'armes assié- 
giez en fortresse ne souffrirent ne endurèrent tant ne ne 
se deffendirent si vassaument comme ces seigneurs che- 
valiers et escuiers qui estoient dedens Aguillon firent, ne 
qui tant de hardies entreprises feissent. Ilz estoient assez 
proeuz et vaillans par avant, mais or les doibtron bien rè- 
puter pour doublement proeuz. C'est bien raison que j'en 
nomme aucuns de ceulx desquelz il me souvient, car tous 
ne les scauroye-je pas nommer *. Premièrement, il y estoit 
le conte de Penebroch ; aprez, le vaillant chevalier messire 
Watier de Manny, qu'on doibt bien ramentevoir par de- 
vant tous les aultres ; et certainement il en debvroit porter 



> Froissart, ohap. CCLVII. 

> Froissart ne mentionne point les noms de ces seigneurs. 

le chappelet devant tous, car c'estoit cil qui. tout le soing 
et la charge avoit, et qui tous les reconfortoit et resbau- 
dissoit, et qui tousjours premier armé estoit, et premier 
issoit, et au fait s*abandonnoit et des derrains retoumoit ; 
ne oncques desconforté n'estoit pour chose qu'il veist ne. 
ou'ist, ains tousjours ammonnestoit ses compaignons de 
bien faire ; aprez, y fut messire Francke de Halle, faytis 
chevalier, qui très-grande grâce y acquit; aprez, y fut 
messire Robert d'Artenie ; aprez, Jehan de Norwick, mes- 
sire Jehan de Lile, messire Alexandre de Chaumont en 
Oascongne, le sire de La Lande et Jehan de Mangombry , 
«t tan* d'aultres qui bien furent trois cents, que chevaliers 
que escuiers, et avoient bien six cents bons archiers. Et 
sachiez que oncques gens assiégiez n'eurent tant à faire, 
ne par devant Lu«eme, quant Charlemaine y séit si lon- 
guement, ne par devant la cité de Tir, quant le roy 
Alexandre y séoit, ne devant Niche, ne devant Antioche, 
ne devant Jérusalem, au temps de Godeffroy de Bouillon, 
comme ces chevaliers et escuiers et leurs compaignons 
eurent ; car, chascun jour tant que le siège dura, il les con- 
vint combatre deux fois ou trois à chascun d'eulx, et plus 
souvent du matin jusques au vespre sans cesser, car tous- 
jours leur sourvenoient nouvelles gens, Gennevois et aul- 
tres, qui ne les laissoient reposer ; car le duc commanda à 
faire ung sy grand pont de boys parmy la grande rivière 
de Garonne, que tout Tost poeut bien oultre passer. 

A ' ce pont faire eut maint beau hustin, maintes grandes 
et hardies apertises, maints mors et navrez, et cousta mer- 
veilleuse somme de deniers, car chascun jour y avoit bien 
trois cents charpentiers ouvrans; et quant il fut fait jus- 

< Froissart, chap. CCLVIII. 

• 
ques à la moitié de la rivière, cilz de dedens firent aprester 
trois nefs ; si entrèrent ens et chassèrent tous ces ouvriers 
envoyé, et toutes leurs wardes, et défirent tout quanques 
ilz avoient fait oultre la rivière à moytié, de quoy les sei- 
gneurs furent grandement courouchiez. Lendemain, les 
seigneurs firent aprester aultres barques à rencontre, et 
mirent ens gens d'armes pour garder les ouvriers. Quant 
Hz eurent une pièce de temps ouvré jusques à nonne, mes* 
sire Watier deManny et aucuns de ses compaignons entrè- 
rent en leurs nefs et coururent sur ces ouvriers et sur leurs 
gardes, et y eut grand et fort hustin, maiz au derrain, il 
convint que les ouvriers et leurs gardes widassent, et fut 
tout deffait quanques îlz avoient fait, et y laissèrent de 
mors et de noyez de leurs gens. Âinsy dura ce débat plu- 
seurs jours ; au derrain, il convint que tout Tost fust chas- 
cun jour armé et rengié pour garder les ouvriers, car chas- 
cun jour y avoit très-fort hustin et grand foison de mors et 
de navrez de ceulx de Tost, car tousjours ceulx de dedens 
empeachoient les ouvriers tant qu'ilz povoient; maiz tou- 
teffois fat le pont parfait en la fin, et dura le débat 
bien par l'espace de quinze jours. Quant le pont fut parfait 
et tout Tost fut apresté, ilz assaillirent grandement et y 
perdirent de leurs gens, et ceulx du chastel se deffendirent 
si vassaument qu'ilz n'y perdirent riens. Au vespre, se re- 
trayrent ceulx de l'ost à leurs logis, navrez et travailliez, 
et ceulx de dedens rapareilloient leurs murs despechiez. 

A ' lendemain, les seigneurs se mirent ensemble à conseil, 
pour aviser comment ilz pourroient mielx grever ceulx du 
chastel, car il leur sembloit que toudis perdoient à l'as- 
saillir ; non pour quant ilz ordonnèrent, pour plus travail- 

• FroiBsart, chap. CCLIX. 

lier ceulx du chastel et de la ville, qu'ilz partiroient leur 
ost en quatre parties, si que la première partie assaurroit 
du matin jusques à prime et puis se retrairoit arrière, la 
seconde de prime jusques à midi, la tierce de midi jusques 
à vesprez, la quatrième de vesprez jusques à la minuit ; et 
bien pensoient que les deffendans ne pourroient endurer 
telle paine. Si s*acordèrent tous à ce conseil, mais ceulx de 
dedens se deflfendirent si vassaument que poy leur profi- 
tèrent leurs assaulx ; ains s'abandonnèrent et deffendirent 
tant, jasoit ce quilz fussent moult travailliez, que ceulx 
de Tost ne poeurent oncques gaagnier le pont dehors la 
porte du chastel qui garde la ville et le chastel, ains per- 
dirent dedens quatre jours plus de quatre cents hommes, 
que bons que mauvaiz, sans les navrez dont il y eut sans 
nombre. Quant les seigneurs virent que ce ne leur valoit 
riens, ilz avisèrent aultres manières comme ilz les pour- 
roient grever, car le duc de Normendie avoit juré qu'il ne 
se partiroit du siège tant qu'il eust gaagnié la ville et le 
chastel. Si envoya à Thoulouse querre les grands engins, 
et en amena-on huit moult grands et en fiston faire qua- 
tre plus grands assez ; doncques on fist jetter sans cesse, 
et de nuit et de jour, ces engins, mais poy grevèrent ceulx 
de dedens, car ilz estoient très-bien aguéritez, excepté que 
aucunes maisons en estoient dommagiées. Ceulx de dedens 
avoient aussy deux bons engins dont ilz débrisoient et rom- 
poient les aultres de dehors, et en quassèrent six ou sept. 
Âinsy * y eut grands assaulx et escharmuches terribles, 
et messire Watier de Manny et pluseurs de ses compai- 
gnons venoient hors du chastel jusques à la rivière, de 
quoy le duc et les seigneurs avoient grand desdaing. 

* FroiBsart, chap. CCLX. 

Pourquoy en feroye-je si long compte : oncques gens 
assiégiez ne se maintindrent ne portèrent si vaillanment, 
car oncques, tant que le siège dura, on ne les vit recréans 
ne lassez, ains issoient souvent messire Watier et ses com- 
paignons atout son penonchiel et baehines devant, et aprez 
aloient fourragier et ramenoient bëstail de toute manière 
de par delà la rivière. Et leur avint ung jour entour l'As- 
cension que ilz rencontrèrent le mareschal de l'ost, qui ra- 
menoit grande proye de bestes par delà la rivière ; si lui 
coururent sus messire Watier et ses compaignons moult 
hardiement à si pou de gens qu'ilz avoient ; mais il envoya 
quérir secours au chastel, et tantost eutayde. Si y eut là 
ung grand hustin et moult de navrez d'une part et d'aul- 
tre ; maiz, au derrain, céulx du chastel desconfirent les 
aultres et enmenèrent la proye au chastel et pluseurs pri- 
sonniers, laquelle chose leur doibt estre repputée à grand 
honneur. Ceulx de l'ost en avoient grand despit, maiz pour 
ce ne se taisoient qu'ilz ne deissent que jamaiz n'avoient 
ouy parler de si vaillans gens ne de si hardis combastans 
comme ilz estoient tous communément; et sur tous les 
aultres ilz en donnoient le los à messire Watier de Manny 
et à Jehan de Norwick, et à messire Francke de Halle. 
Aprez, ce,* les seigneursde l'ost firent commandement que 
- ceulx de Thoulouse et de Carcassonne et de leurs chastel- 
leries s'armassent et assaillissent le chastel jusques à midi, 
et ceulx de Caours et d'Aghines en aprez aussy ; et à cel- 
luy qui pourroit premièrement gaagnier le premier pont 
du chastel, on luy donneroit cent escus. Le duc fist 
assembler grande quantité de nefs et de fonces * ; les au- 
cuns entrèrent dedens pour passer la rivière, les aultres 

» Froissart, chap. CCLXI. 

» Chalans (FroiBsart), espèce de barque. 

au pont, et ceulx du chastel furent tous prests h la def- 
fense. Âdoncques commença ung plus grand assault que 
il n'y avoît eu; et qui vit gens soy avancer l'un devant 
l'aultre par envys pour gaagnier le pont et les cent escus 
^ui promis estoient, et ceulx de dedens se mettre en or* 
donnance pour le deffendre vaillanment, et ceulx de de- 
hors abandonner corps et vye sans paour pour le con- 
querre, il eut veu grande proesse en ceulx du chastel et 
grande folie en ceulx de dehors. Toutes voyes, au fort de 
la besongne, aucuns se mirent par une matinée en l'yawe, 
par dessoubs le pont, et tirèrent si fort le pont levis à crocqs 
de fer, qu'ilz rompirent la chayenne qui le tenoit, et l'abes- 
sërent jus par force jusques au droit pont. Qui âdoncques 
veit gens lancher sur ce pont et trébuchier l'ung sur l'aul- 
tre en ung monceau, et ceulx de la porte jetter pos plains 
de chauls vive, grands mesriens, grosses pierres, bien 
poeut veoir grand tas de gens meshaignez, et morir et jus 
trébucher qui oncques puis ne se relevèrent. Neantmoins, 
le pont fut gaagnié au derrain jusques à la maîtresse porte, 
maiz il leur cousta grandement de leurs gens plus qu'ilz 
ne voulsissent, car tant y eut de mors et de navrez que on 
seroit honteux de le raconter. Quant ledit pont fut gaagnié, 
ceulx de dedens eurent plus à faire que devant, car ilz ne 
poeurent aviser voye comment ilz poeussent gaagnier la 
porte ; si se retrairent à leurs portes, car il estoit tart bien 
prez de la nuit, si avoient bien besongnié et estoit temps 
de reposer. Quant ilz furent retrais, ceulx du chastel issi- 
rent dehors et le firent plus fort que devant. 
- A * lendemain vinrent deux maistres ouvriers parler au 
duc et aux seigneurs, et dirent que s'on leur vouloit li- 

" Froissait, chap. CCLXII. 

rrer boys à foison, ilz feroient trois grands chats * et hauls, 
sur trois nefs grosses, que on meneroit jusques aux murs 
du chastel ; et seroient si hauls qu ilz sourmonteroient les 
murs, par quoy ceulx qui dedens seroient se combaste- 
roient main à main à ceulx qui seroient sur les murs. Le 
duc fut très-content, et commanda que ces quatre grands 
chats fussent faits, et qu on meist en oeuvre tous les char- 
pentiers du pays et que on les payast largement, par quoy 
ilz ouvrassent plus apertement et plus voulentiers. Si fu- 
rent fais ces quatre chats en la manière que ces deux mais- 
tres les devisèrent, et coustèrent merveilleusement, pt tous 
furent perdus ; car, quant ilz furent parfais et les gens 
d'armes entrez dedens, et furent ou millieu de la rivière, 
ceulx du chastel laissèrent descliquier quatre martinès ' 
qu'ilz avoient fait faire pour froissier et rompre lesdits 
chats. Cilz quatre martinès jettoient si souvent grosses 
pierres sur les chats que tantost ilz furent brisiez et rom- 
pus, et ne s'y povoient plus les gens d'armes couvrir ; si 
les convint retraire avant qu'ilz eussent passé le millieu 
de la rivière, et en fut l'ung enfondré au fons de la ri- 
vière, dont ce fut grand dommage, car il y avoit de che- 
valiers et escuiers grand nombre qui bien désiroient de 
soy avancer en honneur et proesse, et tous furent 
noyez. 

Quant' le duc et les seigneurs virent le grand meschief, 
et qu'ilz estoient descheus de leur entente, ilz furent mer- 
veilleusement couroussez, car ilz véoient bien qu'ilz per- 
doient leur paine et despendoient gij^nd trésor pour néant 

* Espèce de machine dans laquelle les assiégeants approchaient des 
murs à couvert. 

> Machines à lancer de grosses pierres. 

faire. Et toutes voyes le duc ne vouloit point laissier le 
siège pour chose qu'on luy dist, jusques à tant que son 
père le roy luy manderoit, pour ce que c'estoit son premier 
siège, et qu'il en avoit si avant parlé. Les seigneurs qui ne 
plus ne sçayoient aviser tour ne manière comment ilz 
poussent le chastel avoir, avisèrent qu'ilz envoyeroient 
par devers le roy le conte de Ghynes, connestable de 
France, et le chambellan de Tancarville pour luy conter 
du fait et de la besongne, et pour sçavoir à luy qu'il luy 
plairoit qu'on fist. Ces deux seigneurs se partirent de l'ost 
pour ce message faire; aussy firent pluseurs aultres par 
congié. 

Si me tairay atant de ce siège d'Aguillon et retoumeray 
au roy Edowart, pour deviser comment il s'apresta pour 
venir secourir Aguillon, ou pour entrer en France, ainsy 
que dit avoit ; car nul homme vivant ne pourroit dire ne 
raconter toutes les belles proesses qui avinrent devant 
AguiUon d'une part et d'aultre, pour quoy je m'en tairay 
atant. 



CHAPITEE LXX. 

Comment le roy d^Angleterre parti d'Angleterre et Tint en Normendie 
par mer, et gasta pays. 

Aucunes * gens qui orront lire ceste hystoire se pour- 
ront esmerveillier pour quoy je appelle le roi d'Angleterre, 
le noble roy Edowart, et tout simplement je nomme le roy 
Philippe de France, si cuideroient et pourroient penser que 
je tenisse bende etpartie. Sauve la grâce de cbascun, je ne 
le fais pas pour porter partie, ains le fais pour honnourer 
celluy qui en ceste bystoire s'est porté le plus noblement : 
c'est le noble roy Edowart, que on ne pourroit trop hon- 
nourer, car tousjours a creu bon conseil en ses besongnes, 
et ses gens chevaliers et escuiers ouï, et cbascun, selon 
son estât honnouré, et Bien deffendu son royaume contre 
ses anemys, et sur eulx conquesté assez, et son propre 
corps, dedens son pays et dehors, sans faintise, avecques 
ses gens aventuré, et ses souldoiers et alliez bien payé et 
du syen largement donné ; si en doibt estre de tous moult 

^ Le curieux passage qui suit, dans lequel Jean le Bel explique ses 
préférences pour le roi Edouard, a été passé sous silence par Frolssart. 
Cette omission slgniflcative est de nature à modifier, au moins en 
partie, Topinion qu'on s^est faite jusqu'à présent du chroniqueur de 
Valenciennes, représenté par tous ceux qui en ont parlé comme plus 
favorable à TAngleterre qu% la France. Cest à Jean le Bel que ce re- 
proche devrait être adressé, s'il n'avait pris soin lui-môme d'indiquer 
les motifs qui lui font placer Philippe de Valois bien au-dessous du 
roi Edouard. 

voulentieps servi et partout noble roy clamé. Ce n'a pas 
fait le roy Philippe de France, ains a laissié son pays en 
pluseurs marches exillier et waster, et s'est tondis tenu 
en tous pays pour son corps aisier et de péril garder ; et a 
tousjours creu povre conseil de clercs et de prélats, et 
mesmement ceulx qui luy disoient : c Cher sire, ne vous 
weilliez effréer ne vostre personne aventurer, car à mé- 
saise vous pourriez de trahison garder, on iie se scet 
en cui fier; mais laissiez ce joeune roi d'Angleterre en 
folie son temps user et son avoir despendre, il ne vous 
poeut, pour faire fumière, déshériter, et quant il aura 
tout despendu, il luy en convindra retourner; encores 
n'a-il concquis Boulongne, Amiens, ne Saint-Omer; quant 
retourné sera , vous pourrez légièrement vos pertes re- 
couvrer. » Telz conseillers a creu le roy Philippe, non 
pas les seigneurs et barons de son pays, ains en a au- 
cuns par souspechon de trahison fait villainement morir, 
et leurs hoirs déshérité; si en doibt estre de tous moin& 
pdsié et honnouré. Avecques ce, il a durement pressé 
son pays de maletotes et les esglises de disiesmes, et 
tousjours fait forgier mauvaise monnoye en pluseurs 
lieux, et celle fait refondre et reforgier aultre pour plus 
faire monter, et puis le faisoit ravaler quant luy plaisoit, 
tant qu'en marchandise on ne se povoit congnoistre ; ne 
oncques ses souldoiers ne furent bien payez, ains leur a 
convenu souvent despendre du leur, de deflfaulte de paye- 
ment, aussy, souvent, leurs chevaulx et armeures vendre 
en poursuivant les trésoriers. Si doibt estre tel prince qui 
ainsy se gouverne moins amé de ses gens ; et est grand 
pitié et dommage quant, par mauvaiz conseil, le royaume 
de France, qui tout le monde avoit surmonté de honneur, 
de sens, de clergie, de chevalerie, de marchandise, et de 



DE JEUÂN LE BEL. 65 

toutes boutez, est ainsi triboulé et à tel meschief aie par 
ses anemis et par luy-meismes, que celluy qui en doibt 
estre sire est pris et prez que tous les seigneurs et cheva- 
liers du pays sont mors et emprisonnez; bien croy que par 
miracle Dieu le soeuffre. Si m'en tairay atant, je n'en 
puismaiz, et retourneray à nostre matère à parler du noble 
roy Edowart que cbascun doibt amer, prisier et hônnou- 
rer, car il Ta bien deservi. Si en doibt-on bien loer Dieu 
et regràcier. 

Le* noble roy Edowart sçavoit bien que ses gens qui 
estoient ou siège d'Aguillon avoient durement à faire, et 
si lui souvenoit bien de ce qu'il avoit dit que en brief il 
entreroit ou royaume de France, et y feroit pis que 
oncques n'avoit fait; si fit tout celluy yver et esté grand 
apprestement de naves et de vaisseaulx, et de toutes aultres 
pourvéances, et manda partout que chascun fost apresté 
à la Saint-Jehan pour entrer es naves, et pour aler avec- 
ques luy là où il vouldroit aler. Le jour de la feste Saint- 
Jehan vint, chascun fut tout appareillié, et entrèrent es 
naves et es vaisseaulx. Quant tous furent entrez, les ma- 
ronniers commenchèrent à singler tant qu'ilz poeurent. Le 
roy Philippe de France le sceut assez temprement; si 
avoit envoyé grande quantité de gens d'armes sur les 
frontières pour les entrées garder, car il ne sçavoit quelle 
part le roy Edowart vouloit arriver ; et envoya le conte de 
Ghynes, son connestable, qui estoit venu du siège d'Aguil- 
lon, par devant la bonne ville de Kaen, en Normendie, à 
tout grand nombre de gens d'armes pour le pays garder, 
et il demeura à Paris emprez ses trésoriers, pour soy 



* Froissart, chap. CCLXIV, mais les deux récits diffèrent en plii- 
Biours points. 

aisier et garder le corps*. Et le roy Edowart fait grande* 
ment singler et courre, car il n a cure de repos ne de tré- 
sor amasser, car trésor ne vault néant se on ne le veult 
emploier au besoing, largement despendre et donner. Tant 
singla le noble roy Edowart qu'il arriva en l'entrée 
d'aoust en Tile qu'on clame Grenesye, l'an de grâce mil 
CGC XL VI; et estoit avecques luy ung moult noble che- 
valier qu'on appelloit messire Godeffroy de Harecourt, 
frère au conte de Harecourt qui adoncques estoit. Si estoit 
adoncques cil Godeffroy banny du royaume de France par 
souspechon, et se le roy Philippe l'eust tenu, il en eust 
fait comme de messire Olivier de Glichon. Le roy Edo- 
wart avoit bien en son ost quatre mille armeures de fer, 
chevaliers et escuiers, et non plus, qnoy qu'on en weille 
dire, et avoit bien dix mille archiers et dix mille sergans 
à pyé. 

Quant il fut entré en l'ile de Grenesye qui est grande 
et large, il y séjourna quatre jours ou cinq, et l'exilla 
et ardi toute, et gaagna le fort chastel quy y estoit; 
là fut trouvé très^grand trésor. Là eut conseil le noble roy 
qu'il se trairoit en Normendie , et premièrement en bon 
pays qu'on appelle Constentin. Ce fut par le conseil et en- 
hortement dudit messire Godeffroy de Harecourt qui bien 
sçavoit tout le pays, disant qu'il envoyeroit la tierce partie 
de ses gens par mer pour exillier et gaster le pays selon 
la marine. Le pays estoit merveilleusement gras et plan- 
teureux, et y avoit grand nombre de bonnes villes, et le 
noble roy et son joeune filz le prince de Gales, qui oncques 
n'avoit esté armé, debvoient aler par terre exillier et gaster 
le pays de Normendie, et venroient jusques à Paris pour 

* Détail également négligé par FroiBsart, ainsi que d'autres passages 
où la conduite du roi de France est sévèrement appréciée. 

saluer le roi Philippe. Et fist adoncques le noble roy Edo- 
wart le mareschal de son ost dudit messire Godeffroy de 
Harecourt, qui moult voulentiers l'entreprit, et fist ung 
aultre, ce fut le conte de Suflfort. 

Quant* le roy Philippe qui estoit avecques ses barons à 
Paris entendi ces nouvelles, il envoya par tous pays lettres 
aux seigneurs et barons, et manda partout qu'on s'apres- 
tast, mais ce fut trop tart ; mais luy voulsist mielx avoir 
creu aultre conseil que ses maistres des comptes et tréso- 
riers. A son mandement vinrent à Paris grand foison de 
seigneurs, c'est assavoir le gentil et vaillant cuer de homme 
le roy de Bohème, et messire Charles son filz, esleu par le 
pourchas de son gentil père à roy d'Alemaigne, et assez 
tost aprez fut empereur paisiblement couronné à Millan 
et à Homme, le duc de Lorhaine, le conte de Sames en 
Samur, le conte de Salebruges, le conte de Flandres, le 
conte de Namur, messire Jehan sire de Beaumont. Tous 
ces seigneurs y vindrent chascun à tout le plus grand 
pooir qu'il poeut, et estoîent tous de l'Empire. Des sei- 
gneurs de France vinrent le conte d'Alenchon, frère au 
roi Philippe, le comte Loys de Bloys, le conte d'Aussoirre, 
le conte de Harecourt, le conte de Sausoire, le conte de 
Bussy , le conte de Saint-Pol, le conte de Porcyen, et tant 
de gens qu'ilz furent bien vingt mille armeures de fer, et 
bien soixante mille hommes combatans à pyé, que Genne- 
vois que aultres. 

Or * revendray-je à parler du noble roy Edowart, pour 
deviser comment le pays de Constentin et le bon pays de 
Normendie furent exilliez et gastez, et comment ledit roy 



* FroiBsart, chap. CCLXV. 
^ Froissart, chap, CCLXVI. 

parti son ost en deux. Le conte de Warvick et le baron de 
Staffort s*en alèrent par mer, selon la marine, et prenoient 
toutes les naves petites et grandes qu'ik trouvoient, et les 
enmenoient avecques eulx ; arcliiers et gens & pyé aloient 
selon la marine avecques eulx, et ardoient et gastoient et 
roboient tout. Tant alèrent qu'ilz vinrent à ung bon port 
de mer qu'on appelle Blareflu et le conquirent, caries bour- 
goys se rendirent à eulx, pour doubtance de mort ; mais, 
pour ce, ne demoura pas que toute la ville ne fust robée, et 
pris or, argent et joyaulx; et en trouvoient si grand plenté 
que garcbons n'avoient cure de draps fourrez de vair, ne 
de couvertures, ne de telles choses; et firent tous les 
hommes de la viDe hors issir et monter sur leurs naves 
pour aler avecques eulx, car ilz ne vouloient pas que ces 
gens se poeussent rassembler pour les grever. 

Âprez ' ce que la grosse ville de Blareflu fut prise et 
robée, ilz s*espandirent aval le pays selon la marine, et fai- 
soient toutes leurs voulentez, car ilz ne trouvoient ne ser- 
gans ne souldoiers de par le roy Philippe qui leur contre- 
dist. Si alèrent tant en celle manière qu'ilz vindrent en 
une grosse ville et riche et à bon port qu'on appelle Tyre- 
bourch * ; si le prirent et robèrent en telle maoière qu'ilz 
avoient fait de Blareflu, et en semblable manière firent-ilz 
de Montebourch, de Valaigne et de toutes aultres bonnes 
villes, et y trouvèrent et prirent innombrable trésor. Aprez 
ilz vinrent à une grosse ville bien fermée et ung fort chas- 
tel qu'on appelle Quarenten; là avoit-il grand foison de 
souldoiers et de gens d'armes de par le roy Philippe. 
Âdoncques descendirent les seigneurs et les gens d'armes 



» Froissart, chap. CCLXVII. 
* Cherbourg. 

de leurs naves pour assaillir la ville. Quant les bourgoys 
virent ce, ilz eurent paour de perdre corps et avoir ; si se 
rendirent, saufs leurs corps et leurs biens et leurs femmes 
et leurs enfans, malgré les gens d*armes et souldoiers qui 
avecques eulx estoient ; mais ilz mirent leur cbevance à 
voulenté, car ilz sçavoient bien qu*il estoit perdu davan- 
tage. Et ces seigneurs d'Angleterre ne voulurent pas lais- 
sief le chastel ainsy, si le firent assaillir par deux jours si 
grandement, que cilz qui dedens estoient, et qui nul secours 
attendoient, se rendirent, saufs leurs corps et leurs biens, 
et les Angles firent leur volonté de la ville, et firent mon- 
ter les hommes sur naves et les enmenèrent ainsy que les 
aultres. Pourquoy vous feroye-je plus long compte; ces 
seigneurs d'Angleterre dessus nommez et leur compaignie 
conquirent, ardirent et gastèrent tout le pays selon la ma- 
rine, du commencement de Constentin jusques à la fin de 
Normendie , et en firent à leur plaisir, sans débat et sans 
deflfense nulle, et envoyèrent tout leur butin et grand foi- 
son de prisonniers en Angleterre , dont grand trésor issi , 
dont le roy Edowart paya largement tous ses souldoiers. 
Si me tairay atant de ces seigneurs et retoumeroy au noble 
roy Edowart. 

Quant ' le noble roj Edowart eut envoyé ses gens pour 
exillier et gaster Normendie par la marine, ain^ que tous 
avez ouT, fl se parti de Tile de Grenesye et vînt prendre 
port à Hognes en Constentin, et fist traire ses chevaulx à 
terre pour aler exillier et gaster le pays de Constentin par 
terre, et aprez, le pays de Normendie. Quant ilz furent mis 
à terre , messire Godeffroy de Harecourt, qui seavoit tous 
les pas et les entrées et les issues du pays de Constentin 
et de Normendie, prit cinq cents armeures de fer et deux 
mille arcbiers; si se parti du roy et de soji ost, et ala bien 
six ou sept lieuues loing devant Tost, ardant et gastant 
pays; et trouvoient le pays gras et plantureux de toutes 
choses, les greniers plains de bleds, les maisons plaines de 
toutes richesses, riches bourgoys, chars, chevaulx et char- 
rettes, brebis, moutons, pourcheaulx, veaulx, boeu&, va- 
ches; si les prenoient et enmenoient à Tost du roy, mais 
Qz ne luy délivroient mie l'or et Fargent qu*ilz trouvèrent 
à grand plenté, ains détenoient pour eulx. 

Ainsy chevaucha messire Godeffroy, comme mareschal, 
chascun jour, jouxte le roy au destre costé, et s*en retoumoit 

i Froissart cfaap. CCLXVm. 

à sa compaignie là où il sçavoit que le roy se venoit logier ; 
et telle fois estoit qu'il demouroit deux jours, quant il trou- 
voit gras pays et assez à gaagnier. Le mareschal aultre 
s'en aloit à tout cinq cens armeures de fer et deux mille 
archiers aussy d'aultre part, jouxte l'ost du roy, à senestre 
costé, ardant et exillant le pays, et revenoit chascun jour 
au vespre là où il sçavoit que le roy se debvpit logier. 

En * telle manière que ledit messire GrodeflEroy faisoit, 
le noble roy et son filz le prince de Gales traioient tous- 
jours le remanant de leur ost avant, par petites journées, 
et se logoient tousjours entre tierce et midi ; car ilz trou- 
voient le pays si plantureux que il ne leur faloit faire 
nulles pourvéances, fors que de vins; et si en trou voient 
assez, car ceulx du pays ne s'en prenbient garde et 
n'avoient riens wydié. Ce ne fut point de merveille s'ilz 
furent esbahys , car ilz n'avoient oncques eu guerres ne 
n'avoient veu gens d'armes, et adoncques véoient gens 
tuer sans pitié, maisons ardoir et rober, le pays ardoir et 
exillier. Le noble roy Edowart avoit bien en sa route 
quinze cents armeures de fer et bien six mille archiers et 
huit mille sergans à pyé, sans chevaulx, qui s'en aloient 
avecques les mareschaulx. Si ala le noble roy en telle ma- 
nière, ardant et exillant le pays, mais il ne trouva point en 
la cité de Constentin pour quoy il y deut retourner, ains 
s'en ala par devers la grosse ville, et marchande merveil- 
leusement, qu'on appelle Saint-Leu en Constentin, qui 
estoit plus riche et valoit plus trois foys que la cité de Con- 
stance ; et si y avoit grandes draperies et très-grand aport 
de marchandises et grande quantité de riches bourgoys; et 
trouva-on bien en laditte ville huit mille hommes man- 

^ Froissart.ciiap-CCLXX. 

nans, que bourgoys riches que gens de mestier. Quant le 
noble roy fut venu assez prez, il se loga dehors, car il ne 
voult mie [entrer] en la TÎlle pour la doubtance du feu ; 
maiz là grosse ville fut tantost gaagnie à poy de fait, et 
courue et robée partout. Il n'est homme vivant qui pour- 
roit penser ne croire se on luy disoit la richesse qui là fut 
gaagnie et robée, ne la grande quantité de draps qui là 
furent trouvez. On en avoit grand marchié qui les voul- 
aist acheter; chascun en povoit prendre par où il vouloit, 
maiz poy de gens y en comptoient, car ilz tendoîent plus à 
acquerre For et l'argent dont ilz trouvèrent assez. Et si ar- 
danment y entendirent que la ville demeura à ardoir, mais 
grande partie des riches bourgoys furent pris et envoyez 
en Angleterre pour raenchonner, et grand foison de com- 
mun poeuple fut de la première venue mort, et pluseurs 
belles bourgoises et leurs filles violées, dont ce fi^t grande 
pitié. 

Quant * le roy Edowart eut fait sa voulenté de la bonne 
ville de Saint-Leu en Constentin, il se parti de là pour ve- 
nir devant la ville plus riche, hors mise la cité de Bouen, 
qui soit en Normendie, qu'on appelle Eaen, plaine de 
grftnde richesse, de riches bourgoys et de nobles dames, de 
deux riches abbayes et de toutes marchandises. Si avoient 
entendu que làestoitvenu, de parle roy Philippe de France, 
le conte de Eu et de Chines , qui estoit connestable de 
France, et avecques luy messire le chambellan de Tancar- 
ville, et messire Robert Bertran , mareschal de France, à 
tout grand nombre de chevaliers et d'escuiers, et d'aultres 
gens d'armes, et que grande partie des chevaliers du pays 
de Normendie estoit en celle bonne ville assemblée, sique 

* Froissart, chap. CCLXXL 

ilz 6e trairent plus voulentiers celle part, et se mit à chemin 
en telle manière que vous avez entendu qu il avoit or- 
donné. Et bien duroit son ost combien qu il n'eust pas de 
mil à cinq cents armeures de fer à cheval, combien qu'on 
weille dire de plus. Si aloient ainsy exillant et gastant 
pays six ou sept lieuues d'ung costé de Tost, et autant de 
laultre ; et ne laissoient ville ne villete, abbaye ne prioré 
au pays, hors de fortresse, que tout ne fut ars et gasté. 
Tant alale noble roy, en celle manière, qu'il vint assez prez 
de Kaen, et se loga à deux lègues prez le connestable de 
France ; et les aultres seigneurs qui là estoient avecques 
luy firent la ville guettier noblement toute la nuit , et au 
matin ilz commandèrent que tous fussent armez ungs et 
aultres, chevaliers et escuiers, pour deflfendre la ville; et 
issirent tous hors de la ville, et se rengièrent par devant la 
porte là où les Angles debvoient venir, et firent grand sem- 
blant de bien deffendre et de la vye mettre en aventure. 

A * celluy jour, les Angles furent moiQt matin esmeus 
d'aler celle part, car oncques ne furent saoulz de rober ne 
de gaagnier. Le roy aussy issi hors et fist ses gens aler par 
ordonnance, car bien pensoit qu'il auroit à faire, et se 
trait tout coyement celle part, ses batailles rengées, et fit 
ses mareschaulx devant chevaucher à tout ses banières , 
jusques aux, fausbours de la ville , et assez prez de là où 
ces seigneurs de France estoient rengiez. Si tost que ces 
seigneurs de la ville veirent la banière du roy d'Angleterre 
et tant de si belles gens d'armes que oncques n'avoient 
veu les pareilles, ilz eurent si grand paour, que tous ceulx 
du monde ne leur eussent deffendu qu'ilz ne se retraissent 
en la ville, voulsissent connestables, mareschaulx ou non. 

> Froissart, chap. CCLXXII. 

Adoncques peut-on veoir gens frémir et tressaillir et estre 
desconfites à pou de fait, car chascun s'enforchoit de ren- 
trer en la ville à sauveté. Grand foison de chevaliers se 
mirent à aler par devers le chastel, si furent à sauveté. Le 
copnestable, le chambellan de Tancarville et pluseurs aul- 
tres chevaliers et escuiers avecques eulx, se mirent en la 
porte de la ville et montèrent aux fenestres des deffenses, 
et véoient archiers qui tuoient gens sans deffense et sans 
pitié, si eurent grand paour que ainsy ne feissent d'eulx. 

Ainsy qu'ilz regardoient en grand paour ces gens tuer, 
ilz perchurent ung gentil chevalier qui n'avoit que ung 
oeul , qu'on appeloit messire Thomas de Holande, et cinq 
on six bons baceliers avecques luy , qui avoient aultres 
foys compaignié et veu Tung l'aultfe en pluseurs chevau- 
chies, en Prusse, en Guemade et en aultre part. Si les ap- 
pellèrent et leur dirent en priant : « Ha! pour Dieu, sei- 
gneurs chevaliers, venez à mont et nous deffendez des 
gens sans pitié qui nous tueront, s'ilz nous tiennent ainsy 
que les aultres. » 

Quant les entendi messire Thomas et il les recongnut, il 
en fut moult joyeux; aussy furent les aultres compaignons 
et montèrent en la porte jusques à eulx, et ledit connes- 
table et le chambellan qui là estoient retrais se rendirent 
prisonniers ; et ledit messire Thomas et ses compaignons 
les recheurent voulentiers et se painèrentde les garder, et 
puis mirent bonnes gardes entour eulx affin que on ne leur 
fist mal ; et s'en alèrent parmy la ville deffendre et des- 
tourber la grande occision qu'on y faisoit , et préserver 
bourgoyses et puchelles d'enforcement et de villainîe. Là 
fut trouvé et robe innombrable trésor , et peut-on veoir 
grande pitié de bourgoys, de bourgoises, de leurs femmes, 
filles et enfans, qui ne sçavl[)ieDt où aler, ains véoit chas- 

cun devant soy son proesme murdrir, la mère et la seur, 
ou la femme ou la fille enforchier, les maisons brisier et 
l'avoir rober. Certes il ne fust pas bon crestien qui ne leur 
gardast , se mettre remède y peut. Es deux bous de celle 
bonne ville avoit deux moult grandes abbayes et moult 
riches, Tune de noirs moynes et laultre de noires dames, 
qui sont et doivent estre toutes gentilles fenmiesi six vingt 
par compte , et par nombre quarante converses à demie 
prébende, lesquelles furent violées, et furent les abbayes 
prezque toutes arses, avecques grande partie de la ville. 

A celle ville fut gaagnié grand trésor qui oncques ne 
vint à clarté , ce poeut chascun sçavoir , et y furent faiz 
moult grands dommages qui ne firent nul proffit; maiz ce 
sont faits d'aventures de guerre, si les convient passer ; 
et si y furent i^uvez et retenus et pris pluseurs bourgoys; 
et grande foison de chevaliers avoit le connestable et aul- 
tre part en la ville là où ilz furent trouvez, qui tous fu- 
rent envoyez en Angleterre pour raenchoniier, et bien 
payèrent autant que le noble roy despendit en celle che- 
vauchie et qu'il eust donné à ses gens de pure vo- 
lonté. 

Quant* le noble roy eut envoyé tous ses prisonniers 
en Angleterre, il se mit à la voye pour aler par devers 
Paris, là il pensoit que le roy Philippe fut, et ala tant à 
l'ayse de ses gens, qui menoient si grand avoir, que à peine 
chars et charrettes povoient aler, avant qu'il venit en la 
conté de Evreuz, ardant et gastant le pays, ainsy que 
avoient fait jusques-là , et puis s'en ala en une grosse ville 
qu'on dame Louviers, là où on fait la plus grande drap- 
perie qui soit en France ; et estoit prez que aussy bonne 

« Froissapt, chap. CCLXXIII ; mais les doux récits diffèrent consi- 
dérablement. 

que la cité d'Evreuz, ou la ville de Saint-Leu en Consten- 
tin ; et fut celle ville assez tost priseà pou de fait, car elle 
n*estoit point fermée, et fut toute robée et courue ainsy 
que la ville de Saint-Leu; et y trouva-on autant de trésor 
ou plus, et fut toute arse au derrain. 

Je ne vous nomme fors que les grosses villes et riches 
oultre mesure, car je ne sçauroye nommer les moyennes 
ne les petites communes villettes, ne n'en pourroye venir 
à fin ; maiz sachiez que entre la cité de Paris et le port de 
Hogues en Constentin là où le roy arriva, peut bien avoir 
cinq bonnes journées ou six à aler le droit chemin ; et tant 
y eut wasté de bon pays, et plus d'une journée de lar- 
gesse. 

Si tost que le noble roy eut fait sa volenté de la bonne 
ville de Louviers et de Saint-Leu, et delà conté de Evreuz, 
sans la quantité des frontières et fortresses , car devant 
nulle ville ne fortresse ne vouloit arrester, il amoit mielx 
aprochier de Paris là où se pensoit que le roy Philippe fut; 
si se mit au départir de Louviers sur la rivière de Saine, 
et gasta tout le pays d'entour Mante, et puis s'en vint à 
Vemon, moult grosse ville, et Tardi et exilla; et puis s'en 
vint à Poissy, moult grosse ville, et trouva le pont brisié 
et deffait ; aussy avoit-il fait à Vemon, dont il fut moult 
dolent quant il vit qu'il ne pourroit passer la rivière. Il 
séjourna là cinq jours entiers et fit refaire le pont du 
mielx qu'il poeut, et en ce séjour il fit chevauchier mes- 
sire Godeffroy, son mareschal, de là jusques à Saint-Clou, 
et là bouter le feu, qui est à deux bien petites lieuues de 
Paris, aflfcti que le roy Philippe en poeut v^ir les fu- 
mières. 

Quant le pont de Poissy fut bien refait, sique chars et 
charrettes y povoyent bien passer, il passa oultre et tout 

son ost paisiblement, que oncques ne trouva qui le des- 
tourbast, de quoy ce fut grand merveille en pluseurs ma- 
nières '; la première fut comment les Angles poeurent 
refaire le pont à Poissy , dedens si brief terme que de qua- 
tre jours ou de cinq; n'avoient apresté nulz pour le re- 
faire, ne nef ne naisselle sur quoy se poeussent arrester 
en Tesgue pour refaire ledit pont, et n'avoient mesrien 
apresté à la longueur qu'il y falloit, et touteffoys il fut 
fait dedens quatre jours ou cinq. L'aultre merveille si est, 
quant le pont fut refait, comment le roy Philippe qui 
estoit à Paris à sept petites lieuues prez à tout son plus 
grand povoir de seigneurs et de gens d'armes qu'il avoit 
mandé pour deffendre son pays, comment fut-ce qu'il 
n'ala courir sur ces anemis qui luy faisoient voler la fu- 
mière et les flamescbes par dessus sa teste à Paris, ou 
au mains qu'il fust venu deffendre le passage. La tierce 
merveille fut quant il les sçavoit si prez de luy, pour- 
quoy il ne leur albit courir sus par de là la rivière de 
Saine, quant il sçavoitque tousles pons sur Saine estoient 
deffais, et qu ilz ne povoient fuir ne passer la Saine, si ne 
refaisoient ung pont en aucun lieu; je ne sçay comment 
ce poeut estre. A brief parler, il n'eut oncques hardement 
ne courage de combatre, car ses conseilliers l'avoient en- 
chanté et enfourmé tant, qu ilz luy faisoient croire qu'il 
seroit trahy et perdu s'il se combatoit; et luy mettoient en 
l'oreille que ce seroit par aucuns des plus nobles et des 
plus poissans de son pays, desquelz aucuns furent pour 
telles souspechons mis à villaine mort, ainsy que vous 
avez ouy, sique par telz enhortemens ledit roy Philippe 
ne s'osoit mettre en aventure de combatre, car prince qui 

* On cherche vainement dans FroiBsart cette curieuse appréciation 
de la conduite de Philippe de Valois, à l'approche des Anglais. 

ses gens mescroira, jamaiz bon fait n'entreprendra. On 
doibt mîelx croire que ceulx qui ce luy conseilloient le 
faisoient pour le trahir que les nobles chevaliers qui en 
estoient à tort souspechonnez, et qui mettoient corps et 
vye en aventure avecques luy. Si m'en tairay atant; j'en 
ay trop parlé par aventure ; si retoumeray à nostre 
matère. 

Quant * le noble roy Edowart eut fait refaire le pont de 
Poissy et passé la rivière de Saine à tout son ost, ainsy 
que vous avez ouy, et il vit bien que le roy Philippe n'a- 
voit talent de venir combatre à luy pour enseignes que 
monstre l]iy eut, il prit son chemin et son retour par de- 
'vers la cité de Beauvaiz et le pays de Beauvoisys. Ainsy 
qu'il s'en aloit , messire Godeffroy de Harecourt , son 
mareschal, qui chevauchoit d'ung costé et faisoit Tavan- 
garde, encontra grand foison debourgoys d'Amiens à che- 
val et à pyé, qui s'en aloient au mandement du roy à Pa- 
ris. Il leur courut sus et les desconfit, et y eut grand 
foison de mors et de pris, de quoy le roy eut grand joye, 
et s'en ala tondis avant de jour en jour, ardant et exillant 
tout le pays de long et de large. 

Ainsy s'en aloit que aie estoit ou pays de Normendie. 
Je ne sçauroye nommer toutes les villes, bourgs et villages 
qu'ilz gastèrent, ne les journées qu'ilz firent, maiz il ala 
tant qu'il se loga une nuit en une abbaye prez de la bonne 
cité de Beauvaiz. A lendemain, quant il se parti et fut 
trait avant, il n'en, sceut oncques riens jusques atant 
qu'il vit l'abbaye ardre toute en flamme, dont il fut mer- 
veilleusement dolent;- et l'appelloit-on l'abbaye Saint- 
Messien. 

' Fpoissart, chap. CCLXXIV. 

Quant * le roy se fut de là parti il s'en passa oultre par 
delà la cité de Beauvaiz, et n'Jr voulut point arrester pour 
exillier ne aultrement, car il ne tendoit à aultre chose fors 
que à assiégier la forte ville de Calais, puisqu'il ne poeut 
estre combastu du roy Philippe ainsy qu'il désiroit; si 
passa oultre et s'ala logier en une ville qu'on clame Milhy 
en Beauvoisys. Les deux mareschauls passèrent si prez de 
Beauvaiz qu'ilz ne se poeurent tenir qu'ilz n'alassent 
assaillir jusques aux barrières et fausbours de trois costez 
de la ville, et ardirent, robèrent et exillèrent deux bonnes 
abbayes qui sont hors des murs de la cité, et pluseurs 
villettes entour, et les trois fausbours aussy juçques aux 
portes et murs de la cité, et gaagnièrent si grand trésor 
qu'on ne le pourroit croire ne penser, puis se partirent de 
là et s'en alèrent, l'ung chà Taultre là, robant, ardant et 
exillant le pays de tous costez, et alèrent tant en telle ma- 
nière qu'ilz alèrent au vespre logier au Milhy là où le 
noble roy estoit. Lendemain, le roy se parti de Milhy, et 
s'en ala parmy le pays, wastant et exillant à poissance, et 
vint logier à une grosse ville qu'on appelle Grant Viller. 
Lendemain, il se parti et passa par devant Argies, et ne 
trouvèrent qui le chastel gardast ; si l'ardirent et tout le 
pays devant et derrière, jusques à la ville de Poix, là il 
avoit deux chasteaulx et bonne. ville et grosse; maiz nul 
des seigneurs n'y estoit demeuré , ains avoient laissié la 
ville et les deux chasteaulx fors deux belles damoiselles, 
filles aux seigneurs du pays, lesquelles eussent esté tan- 
tost violées se n'eussent esté deux chevaliers qui les gar- 
dèrent, qui les enmenèrent devant le roy, lequel les vit 
voulentiers et leur fit moult grand honneur, et les fit me- 

» Fpoissapt, chap. CCLXXV. 

ner là où elles voulurent aler. Et se loga la nuit tout Tost 
en la ville et es villages d'autour, et le roy ou plus beau 
chasteau. 

Les bonnes gens de la ville parlementèrent aux mestres 
et mareschaulx de Vost, et tant traitèrent que la ville se- 
roit rachetée de brûler, par une certaine somme de florins 
à payer au matin. Quant ce vint au matin, le roy à tout 
l'ost se parti, et furent aucuns laissiez pour rechepvoir le 
rachat de ladite ville de Poix. Malz quant ceulx de la ville 
furent assemblez pour payer les florins, et ilz virent que 
tout lost sen estoit piéça aie , et que ceulx qui estoient 
demeurez n'estoient guères , ilz se commencèrent à lever 
sus et les commencèrent h tuer; mais aucuns tantost cou- 
rurent aprez l'ost du roy , et retourna hastivement , et 
furent tous ceulx de la ville tuez sans mercy, et la ville 
arse ; et fut fait selon raison. Aprez ce le roy s'en ala à 
tout son ost à Araynes ; là fist-il conunandement que nul, 
sur payne de la hart, ne y forfit ne mist feu, car il vouloit 
là aviser et prendre conseil par où il passeroit la rivière 
de Saine plus à son aise. 

Or * weil-je revenir au roy Philippe de France, qui estoit 
à Paris à grand foison de seigneurs et de toutes manières 
de gens, quant les Angloys estoient à Poissy et ardirent 
Saint-Germain et le chastel de Montjoye et tout le pays. 
Et aprez, quant il sceut qu'il estoit passé le pont de Poissy, 
et qu'il s'en aloit parmy le pays de Beauvoisys droit par 
devers le conté dePonthyeu, adoncques premièrement eut- 
il conseil qu'il se partiroit de Paris et les seigneurs qui 
là estoient , et le reconsuivroient , s'ilz povoient, entour 
Amiens, et là se combateroient à luy, quoy que avenir en 

« Froissait, ohap, CCLXXVI. 

deut. Si se parti de Paris en grand effroy, et chascun le 
suivy, seigneurs et aultres gens à pyé et à cheval; et ala 
tant par grandes journées qu'il se loga en une ville qu'on 
appelle Copegueule ', qui est à trois lieuues prez de la cité 
d'Amiens, et toutes ses gens entour luy; et n'avoit que 
cinq lieuues de là jusques à l'ost des Angles. Je n'ay que 
faire de nommer tous les grands princes qui là furent 
avecques luy, car je les ay dessus nommé. 

Or retoumeray-je au roy des Angles, qui avoit séjourné 
deux jours à Araynes , et avoit envoyé ses mareschaulx 
exillier et gaster tout le pays contreval la rivière de 
Somme, et regarder par quel passage pourroient mielx 
passer. Les mareschaulx firent le conmiandement du roy; 
ai se levèrent au matin et alèrent à grand compaignie de 
gens d'armes et d'archiers , et passèrent parmi Longpré, 
et vinrent au pont deRemy, ettrouvèrent là grand nombre 
de chevaliers et de gens du pays assemblez , qui avoient 
grand foison d'arbalestriers et de gens pour le pont 
garder. Si commencèrent là endroit les Angles ung grand 
hustin, et à traire à ces gens merveilleusement, pour 
gaagnier le pont, maiz ilz ne peurent. 

Quant ilz virent que ces Françoys estoient si bien ba- 
tailliés qu'il ne leur falloit pas wyder le passage pour 
traire ne pour lancer, ilz se retrairent et s'en alèrent ar- 
dant et robant quanques ilz trouvèrent, et vinrent en une 
grosse ville qu'on clame Fontaine-sur-Somme. Hz ardirent 
et robèrent quanques ilz trouvèrent , et puis vindrent en 
une aultre qu'on appelle Long-sur-Somme , et l'ardirent 
aussy, maiz ilz ne poeurent gaagnier le pont. Aprez 
ilz vinrent à Longpré-sur-Somme , et y a bonnes cha- 

* Coppegny-rEsquissé. Froissart. 

noinnies et bonne ville, et toute fut arse. Là fut gaagnié 
si grand trésor qu'il n'est point à penser, mais le pont 
estoit deffait, par quoy ilz ne poeurent passage avoir; 
si s'en retournèrent arrière à Araynes, ardant et wastant 
tout. 

Quant* ilz furent venus devant le roy, ilz luy con- 
tèrent tout leur fait, et comment ilz n'avoient point de 
passage trouvé qui ne fut deffait ou si bien gardé que 
nullement ilz ne pourroient passer, de quoy ne fut pas le 
noble roy joyeux. Si commença à muser, puis dit que tous 
fussent aprestez, car à lendemain il vouloit sçavoir com- 
ment il en iroit, et plus avant aler. Lendemain matin, il 
se mît à chemin et tout son ost, et s'en ala parmy le Vy- 
meu, droit par devers Oysemont et la bonne ville d'Abbe- 
ville en Ponthyeu , tondis ardant et gastant pays, ainsy 
comme il avoit tondis fait. 

Et le roy de France se parti ce jour mesmes de Cope- 
gueule, là où il avoit logié , et commanda à messire Gb- 
demart du Fay qu'il chevauchast à tout foison de gens 
d'armes parmy Amyens, et alast garder tous les passages 
de la rivière de Somme, par quoy les Angles ne peussent 
passer sans hustin et empeschement. Ledit messire Gode- 
mart fit le commandement du roy à son pooir, et le roy 
de France tant cbevaulcha qu'il vint à l'eure de midi à 
Araynes* dont le roy d'Angleterre s'estoit parti au matin, 
et se loga là tout le jour, et lendemain aussy, pour at- 
tendre ses gens qui bellement venoient. Si fut moult 
dolent quant il n'avoit ses ennemis trouvé. Le noble roy 
Edowart chevaucha grandement, luy et ses mareschaulx, 
ardant et exillant tout les pays d'entour, tant qu'ilz furent 

» Fpoissart, chap. CCLXXVIL 
« Froissart, chap. CCLXXVin. 



82 CHRONIQUE 

à Marweil; si ardirent la ville et le chastel et Tabbaye, et 
toutes aultres villettes d'autour que je ne sçay nommer, 
tant que les flamesches en aloient jnsques en la ville de 
Ponthyeu. Tant alèrent les Angles qu'ilz vinrent à la ville 
de Oysemont, là tout le pays de Vymeu estoit assemblé. 
Quant ces gens d'Oysemont virent les Angloys aux champs, 
ilz se trairont hors, pensans soy deffendre, mais quant ilz 
sentirent les saiettes des Angloys, tout volontiers se reti- 
rèrent et mirent à la fuyte; et en y eut grand nombre de 
mors, de navrez et de prisonniers, et fut la ville prise et 
robée ; et se loga le noble roy celle nuit ou maistre hos- 
tel, en pensant comment il pourroit passer. 

Aprez, il fit venir lendemain devant luy tous les pri- 
sonniers du pays, et leur dit que s'il y avoit nul d'eulx 
qui le sceut enseignier comment ne par quel passage il 
pourroit passer la rivière, il le quitteroit de prison et trois 
ou quatre de ses compaignons, et lui donneroit encores 
cent escus d'or. Là avoit ung varlet qui voulentiers 
gaagnast cel offre , qui luy respondi : c Ouil , sire , ou 
nom de Dieu, se vous me voulez tenir convenant, je vous 
meneray demain au matin en tel lieu que tout vostre ost 
sera passé la rivière dedens tierce, soubs paine de perdre 
la teste; je sçay ung gué où douze hommes passeroient 
bien de front deux foys entre jour et nuit, et n'auroyent 
d'yawe que jusques à genoulx; car quant le flos de la mer 
vient, l'csgue est si grande que on ne le pourroit passer; 
mais quant il s'en retourne, la rivière devient si stavre 
et plate, qu'on y passe bien aise, ce ne fait-on pas ailleurs; 
car là a bon gravier de blanche marie, fort et dur, et y 
poeut-on seurement charrier , et pour ce Tappelle-on la 
Blanche-Tache. » 

Le noble roy n'eust pas esté si joyeux son luy eust 

donné vingt mille escus; si luy dit que s'il trouvoit ainsy 
estre comme il luy disoit, il déliverroit tous ses compai- 
gnons pour l'amour de luy. Si fit crier par tout son ost , 
que chascun fut appareillié au son de la trompe, pour 
mouvoir et aler ailleurs. 

Le * noble roy ne dormy pas toute celle nuit , ains se 
leva à la minuit, et fit sonner sa trompe. Quant tout fut 
appareillié, maies et trousseaulx chargiez et gens à che- 
val, il se parti soubs la conduite de ce varlet et de ses 
compaignons, et alèrent parmi le pays de Vymeu tant que 
environ soleil levant vinrent au gué appelle la Blanche- 
Tache , mais le flos de la mer estoit adoncques si plain 
qu'ilz ne poeurent passer, ains là demeurèrent; aussy bien 
luy convenoit-il contre-attendre ses gens. Si arresta là 
ledit roy jusques aprez prime que ledit flos s'en râla; mais 
ainchois qu'il s'en fust tout râlé , vint d'aultre part mes- 
sire Godemart du Fay, avecques grand quantité de gens 
d'armes et de gens du payff qui se rengièrent en bataille 
pour deffendre le pas. Le noble roy ne laissa pas pour- 
tant à passer, ains fit ferir ses mareschaulx ens et traire 
archiers et passer. Là commencha ung très-fort* hustin, 
car les Françoys deffendirent grandement l'issue du pas 
merveilleusement forte, et n'en issirent pas les premiers à 
leur volenté , ains y en demeura de mors et de navrez ; 
mais, comment que ce fut, les Angloys passèrent la rivière 
et furent les Françoys desconfis et mis en fuite ; mais de 
mors y demeura grand foison enmy les prez*. Adoncques 



» Fpoissart, chap. CCLXXIX et CCLXXX. Les ppéliminaires de la 
bataiUe de Crécy sont racontés avec plus de détails dans Froissart que 
dans Jean le Bel. 

* Quelques chroniqueurs, le Continuateur de Nangis, notamment, et 
Fauteur anonyme de la Chronique de Flandre^ ont avancé que Godemar 

passèrent les derrains paisiblement chars, charrettes, som- 
miers; ce fut grande grtce que Dieu fit au noble roy 
comme de luy donner cel advis, et le tiennent les gens à 
droit miracle, car, s il n'eust passé ce jour mesmement, le 
roy Philippe l'eust enclos de tous costez et de tous les An- 
gloys fait sa voulenté. 

Quant' tous les charroys furent passez, ilz furent 
moult joyeulx et voulurent prendre logiz en une bonne 
ville qu'on appelle Noyelle ; mais quant ilz sceurent 
qu elle estoit à la contesse d'Aubmalle, seur au conte Ro- 
bert d'Artoys, ilz asseurèrent la ville et le pays apparte- 
nant à la dame, pour l'amour de luy, de quoy elle remercya 
moult humblement le roy et les mareschaulx. Lendemain, 
les mareschaulx s'en alèrent par devers une grosse ville 
qu'on appelle le Crotoy, bien garnye de vins et de richesse, 
car elle siet sur ung port de mer, et le gaagnièrent l^ë- 
rement, et robèrent et exillèrent tout le pays d'autour ; puis 
s'en retournèrent vers l'ost, alant par devers Cressy, en 
amenant bestes grosses et menues. Bien disoit adoncques 
le noble roy Edowart, que se le roy de France venoit et il 
avoit dix foys plus de gens que luy, si l'attendroit-il, car 
il estoit sur son droit héritage, qui fut donné à Madame sa 
mère à mariage, combien que le roy Philippe Yen dessai- 
sist. Si me tairay atant des Angloys et parleray du roy de 
France. 



daFay Bienfait à rapproche des Anglais, et ne leur opposa aucune 
résistance. Le récit de Jean le Bel donne un démenti formel, à cette 
Torsion. 
« Froissart, chap. CCLXXXI et CCLXXXII. 

Cy poez ouïr de la merveilleuse bataille de Cressy, où furent desconfls 
et pris les plus grands seigneurs de France. 



Vous* avez bien ouy comment le roy Philippe vint à 
Araynes aprez ce que le roy d'Angleterre s'en fut parti, et 
y séjourna attendant ses gens venaus aprez. L'aultre jour 



* Ce chapitre correspond aux chapitres CCLXXXIII à CCXCVI de 
Froissart. Celui-ci a considérablement étendu le récit de Jean le Bel : 
« Je Tai escript, dit le chanoine de Liège, au plus prez de la vérité, 
ainsi que je l'ai ouy recorder à mon seigneur et amy messire Jehan de 
H&ynau, que Dieu absoulle, de sa propre bouche, et à dix ou à douze 
chevaliers et compaignons de son hostel, qui Airent en la presse avec- 
ques le proeu et gentil roy de Bohême, auxquelz les chevaux furent 
tuez dessoubs eulx ; et si Tay aussy ouy reoorder en telle manière à 
pluseurs chevaliers Angles et d'Alemaigne qui furent là de Taultre 
partie. » Froissart, qui ne s'est point ici borné à copier simplement Jean 
le Bel, a pris également soin d'indiquer à quelle source il a puisé ses ' 
informations : « Ce que j'en sais, dit-il, je Ta! sçeu le plus par les An- 
glois, qui imaginèrent bien leur convenant, et aussi par les gens mes- 
sire Jehan de Haynau, qui fut toujours delez le roi de France. » 

Le récit de Froissart, tel qu'il existe dans les imprimés, est la version 
anglaise de la bataille de Crécy ; dans la rédaction primitive de ses 
chroniques, que nous a conservée le manuscrit d'Amiens, Fauteur est 
resté plus fidèle en bien des points à la narration de Jean le Bel ; « mais 
livré aux intérêts de l'Angleterre» présentant son livre à des rois an- 
glais, séjournant tantôt à leur cour, tantôt à Bordeaux, auprès du 
fameux prince noir, arrivé à l'âge mûr, alors que la candeur de la jeu- 
nesse fait place aux préoccupations politiques, Froissart, dit M. Rigol- 
lot, dans son intéressant mémoire sur le Manuscrit de la Bibliothèque 
d* Amiens, prit à tftche, en écrivant de nouveau sa chronique, de changer 
tout ce qui, dans celle de /ean le Bel, devait contrarier les maîtres aux- 

T0«. II. 6 

il s'en parti et ala poursuivir les Angloys, et toudis trou- 
voit son pays ars et grossement gasté. Longuement n eut 
pas aie quant on luy dit que les Angloys avoient passé à 
la Blanche-Tache et tué ses gens; s'il fut'lors dolent, ce ne 
fait pas à demander. Il s'arresta, et demanda s'il pourroit 
par nulle part passer son ost; on luy dit que non, synon 
par le pont d'Abbeville. Si s'en ala à Abbe ville, et y de- 
moura ce jour pour attendre ses gens ; et les faisoit passer 
ainsy qu'ilz venoient , pour estre plus appareilliez lende- 
main. A lendemain, il se parti d'Abbeville àbanière des- 
ployée. Adoncques feist beau regarder ces seigneurs 
noblement montez et habilliez, ces paveillons venteler au 
vent ; et sachiez que cel ost fut estimé à vingt mille ar- 
meures de fer à cheval, et à plus de cent mille hommes de 
pyé, de quoy il y avoit environ douze mille que bedeaux 
que Gennevoys, et le roy d'Angleterre n'en avoit pas plus 
hault de quatre mille à cheval, et dix mille archiers et dix 
mille galoys et sergans à pyé. Le roy Philippe fit avant 
chevauchier pour râconsuivir les Angloys, et envoya de- 
vant, aucuns chevaliers et escuiers, pour espier où ilz 
estoient, car bien pensa qu'ilz n'estoient pas loing. Ainsy 
que eut aie quatre lyeuues, ces chevaucheurs retournèrent 

quels il s'était dévoué. Le grand intérêt de notre manuscrit consiste 
dans cette différence, et tout porte à penser que les changements tAits 
par Froissart à son premier travail, loin d'être un hommage rendu, 
après coup, à la vérité, sont au contraire calculés pour l'altérer et pour 
donner le change à l'opinion sur des faits d'une grande importance 
historique. Certes, la naïveté du style de ce célèbre chroniqueur, le 
charme de son langage, le bonheur de ses expressions, le puissant in- 
térêt qui s'attache à ses récits vivement empreints de la couleur de son 
siècle, placeront toujours son Uvre au premier rang ; mais continuera- 
t-on de le louer lui-même comme un écrivain aussi vrai que naïf? Voilà 
ce dont il est permis de douter. » 

La publication de la Chronique de Jean le Bel aidera à résoudre ce 
problême. 

et luy dirent que les Angloys n'estoient pas quatre lyeuues 
plus avant. Adoncques commanda le roy à ung moult 
vaillant chevalier et usé en armes, et à quatre aultres, 
quilz se voulsissent avanchier et aler aprez les Angles, 
et considérassent leur convenant et leur manière. Ces 
vaillans chevaliers le firent moult volentiers , puis s'en 
retournèrent par devers le roy et rencontrèrent d^ ses ba- 
nières à une lyeuue prez des Angloys, et les firent arrester 
pour attendre les autres; puis vinrent au roy et luy dirent 
qu'ilz avoient veu les Angles à mains d une lyeuue de là 
et considéré leurs manières, et les attendoient en trois 
batailles. Si avisast en son conseil qu il estoit de faire. Li 
roy pria audit moyne chevalier, pour tant que si vaillant 
estoit es armes, qu'il endist son advis. Le moyne de Basle, 
chevalier, luy en dit son semblant moult envis devant 
les aultres seigneurs; néant mains dire luy convint; si 
luy dit : « Sire, vostre ost est grandement espars par ces 
champs, si sera bien tart ainchoys qu'il soit tout assem- 
blé, car nonne est jàpassée ; si vous conseille que cy faces 
vostre ost logier, et puis demain au matin, aprez la messe, 
vous ordonnerez vos batailles étirez sus vos anemis en nom 
de Dieu et de saint Geoi^e, car je suy certain quilz ne fui- 
ront pas, ains vous attendront selon ce que j'fiy peu aviser. » 
Ce conseil pleut bien au roy et l'eust moult voulentiers 
fait ; si fit crier que chascun feist retraire ses banières, 
car les Angloys estoient là emprez arrengiez ; si vouloit 
là logier jusques à lendemain. Nul des seigneurs ne voulu 
retourner , se ceulx de devant ne retoumoient première- 
ment, et ceulx qui estoient devant ne vouloient retourner, 
car ce leur sembloit estre honte ; mais ilz se tenoient coys 
sans mouvoir, et les aultres qui estoient derrière chevau- 
choient toudis avant; et tout ce estoit par orgueil et envie 

qui les destruit, car pour ce ne fut pas le conseil du vail- 
lant chevalier tenu. Ainsy chevauchant par orgueil et 
envie, sans ordonnance, l'ung devant l'aultre, ilz chevau- 
chèrent tant quilz virent les Angles rengiez en trois 
batailles bien fayticement, qui les attendoient. Adoncques 
fut le honte plus grand de retourner quant ilz véoient 
leurs anemis sy prez. Adoncques firent les maistres des 
bedeaux , des arbalestriers el des Gennevoys leurs gens 
avanchier et aler par devant les batailles de ces seigneurs 
tout premièrement, pour traire aux Angles, et alèrent de 
si prez que ilz trairent assez les ungs aux aultres, et furent 
assez tost bedeaux et Gennevoys parles archiers desconfis; 
et s'en fussent fuis, mais les batailles des grands seigneurs 
estoient si eschauffées l'une sur l'aultre, par envye, que 
ilz n'atendirent ne ung ne aultre, ains coururent tous 
désordonnez et entremêliez sans ordre quelconque , tant 
qu'ilz entîlorrent les bedeaulx et les Gennevoys entre eulx 
et les Angles, par quoy ilz ne poeurent fuir, ains chéoient 
les chevaulx flèbes sur eulx, et les aultres les tempestoient, 
et chéoient l'ung sur l'aultre comme pourcheaulx à tas. 
Et d'aultre part, les archiers tiroient si merveilleusement 
que ceulx à cheval sentans ces flesches barbelées [qui] 
faisoient merveilles, l'ung ne vouloit avant aler, l'aultre 
sailloit contremont si comme arragié , l'aultre regimboit 
hydeusement, l'aultre retournoit le cul par devers les 
anepiis, malgré son maistre, pour les saiettes qu'il sentoit, 
et les aultres se laissoient cheoir, car ilz ne le poyoient 
amender; et ces seigneurs angles estans à pyé s'avan- 
choient et feroient parmi ces gens qui ne se poyoient 
aydier d'eulx ne de leurs chevaulx. En telle manière dura 
ce meschief pour les Françoys jusques à la minuit, car il 
estoit près de la nuit quant la bataille commencha; ne 

oncques le ray de France ne ceulx de sa compaignie peu- 
rent venir ce jour à ce hustin. Si convint que le roy se 
départîst de là, et le renmenèrent ses gens à grand doeul, 
malgré luy et messire Jehan de Haynau, qui estoit retenu 
pour son corps et son honneur garder, et le firent tant 
chevaucher celle nuit qu'ilz vinrent à la Broyé. Là le roy 
se reposa, grandement desconforté , et lendemain il s'en 
ala à Amiens pour attendre ses gens ce que demouré en 
estoit; et le remanant des Françoys, seigneurs chevaliers, 
ungs et aultres qui demeurez estoient derrière, se retrai- 
rent comme gens desconfits, et ne sceurent où aler, car 
la nuit estoit durement espesse; si ne congnoissoient ne 
ville, ne village, et si n'avoient tout le jour mengé; ains 
s'en aloient par tropeaulx trois cy, quatre là, comme gens 
esgarées, et ne sçavoit nul d'eulx se leurs maistres ou 
parens ou frères estoient mors ou eschappez, ne oncques 
à crestiens n'avint plus grand meschief qu'il avint lors 
au roy Philippe et à ses gens adoncques. Ce avint l'an 
de grâce mil CGC XL VI, lendemain de la feste saint Ber- 
thelemieu, par ung samedy, à vesprez, assez prez de 
Cressy en Ponthyeu. 

Toute celle nuit ne sceurent les Françoys qu'ilz avoient 
perdu, ains passèrent la nuit à tel meschief que vous 
avez ouy. Je l'ay escript au plus prez de la vérité, ainsy 
que je l'ay ouy recorder à mon seigneur et amy messire 
Jehan de Haynau, que Dieu absoulle, de sa propre bouche, 
et à dix ou à douze chevaliers et compaignons de son 
hostel qui furent en la presse avecques le proeu et gentil 
roy de Bohême , auxquelz les chevaulx furent tuez des- 
soubs eulx; et si l'ay aussy ouy recorder en telle manière 
à pluseurs chevaliers angles et d'Alemaigne qui furent là 
de l'aultre partie. 

Or weil-je deviser comment le noble roi Edowart avoit 
ordonné ses batailles. 

Sachiez que le vaillant roy d'Angleterre sceut bien le 
vendredi au vespre que le roy Philippe estoit à Abbeville, 
à tout grande chevalerie ; si en fist grande chière, et dist 
à ses gens que chascun s'alast reposer et priast à Nostre- 
Seigneur que il le voulsist laissier partir de la besongne 
à honneur et à joye, car il estoit sur son droit héritage, 
si le deffendroit et n'iroit plus avant ne plus arrière, mais 
se le roy Philippe vouloit là venir, il l'attendroit. 

A lendemain matin, il fît ses gens issir hors des loges et 
armer, et faire ung grand parc, prez d'ung bois , de tous 
les chars et charrettes de l'ost, qui n'eust que une seule 
entrée, et fît mettre tous les chevaulx dedens ce parc. Puis 
ordonna les batailles notablement, et donna la première à 
sonaisnéfilzle prince de Gales, atout douze cents armeures 
de fer, trois mille archiers et trois mille Galoys ; et le mit 
en la garde du conte de Warvick, du conte de Staffort, du 
conte' de Cayn, de messire OodeflFroy de Harecourt et de 
pluseurs aultres que je ne sçay nommer. Et donna la se- 
conde bataille au conte de Noyreton, au conte de SuflEbrt 
et & Tévesque de Durenne, à tout douze cents armeures de 
fer et trois mille archiers, et retint la tierce pour luy, qui 
debvoit estre entre ces deux, à tout seize cents armeures 
de fer et quatre mille archiers. Et sachiez que tous estoient 
Angles ou Galoys, car il n'y eut pas six archiers d'Ale- 
maigne, desquelz l'ung fut messire Races Massures; je ne 
sçay nommer les aultres. Quant le vaillant roy eut ainsy 
ordonné ses batailles en ung beau camp où il n'y avoit 
fosse ne fossé, il ala tout autour en les amonnestant, en 
riant, que chascun s'efforchast de faire son debvoir; et si 
doucement les prioit et amonnestoit que ung couard en fut 

devenu hardi ; et commanda que sur la hart nul ne se des- 
rochast de son rench, ne ne gaagnast ne despoullast ne 
mort ne vif sens congié, car se la besongne estoit pour eulx, 
chascun venroit assez à temps au pillage, et se fortune 
toumoit contre eulx, ilz n'avoient que faire de gaagnier. 
Quant il eut tout ainsy ordonné, il donna congié que 
chascun alast boire et mengier jusques au son de la trom- 
pette, et puis, que s*en retournassent à leur rench. Chascun 
l'amoit tant et doubtoit, que nul n'osast son commande- 
ment trespasser. 

Sur Teure de nonne, nouvelles sourvindrent au noble 
roy que le roy Philippe à toute sa poissance estoit assez 
prez de là; tantost il fit sonner la trompette, et incontinent 
se mit chascun en ordonnance et attendirent tant que les 
Françoys vinrent, et firent si sagement et si à point que 
la fortune tourna pour eulx. 

Quant la besongne fut départie et la nuit espesse sour- 
vint, le roy fit commander et crier que nul ne se mit à 
chasser aprez les anemis, et que nul ne despoullast ne 
remuast les mors jusques atant qu'il en donneroit congié, 
à celle fin qu'on les peut mielx congnoistre au matin ; et 
commanda que chascun alast à sa loge reposer sans dé- 
sarmer, et que tous les seigneurs venissent avecques luy 
souper ; et commanda à ses mareschaulx que Tost fut bien 
gardé et guettyé. Or, pœut bien sçavoir chascun en quelle 
joye le noble roy et tous ses barons et seigneurs soupèrent 
et passèrent la nuil, regrftciant Dieu de leur belle fortune, 
que, à si petite compaignie, avoient tenu contre toute la 
poissance de France champ et deffendu. 

A lendemain matin fit grande bruyne, sique grand foi- 
son des Angles par le congié du roy alërent aux champs 
pour veoir s'ilz trouveroient nulz Françoys qui se rassem- 

blassent; si en trouvèrent grande foison de communes de 
bonnes villes, qui avoient dormi en bosquès, en fossez, et 
en hayes , et demandoient les ungs aux aultres de leurs 
aventures et qu ilz povoient devenir, car ilz ne sçavoient 
que avenu leur estoit, ne où le roy ne leurs seigneurs 
estoient. Quant ilz virent ces Angloys venans vers eulx, ilz 
les attendirent, car ilz cuidoient que ce fussent leurs gens, 
et ces Angloys se ferirent entre eulx comme leus entre 
brebis, et en tuèrent à leur voulenté. Une aultre compai- 
gnie d* Angloys alèrent aventurer et trouvèrent une aultre 
compaignie de gens alans avant les champs pour sçavoir 
s'ilz pourroient ouïr nouvelles de leurs seigneurs, les aul- 
tres quéroient leurs maistres, les aultres leurs parens, les 
aultres leurs compaignons, et ces Angloys les tuoient tous 
ainsy qu'ilz les trouvoient-. Entour leure de tierce, ilz re- 
vinrent à leurs loges ainsy que le roy et les seigneurs 
avoient ouy messe, et contèrent leur aventure. Adoncques 
commença le roy à commander à messire Regnault de 
Cobaing, qui estoit moult vaillant chevalier, qu'il prist 
ung hérault congnoissant armes, et aucuns seigneurs 
avecques luy, et tous les hérauls, et alassent par tous les 
mors et missent tous les chevaliers qu'ilz pourroient con- 
gnoistre en escript; et tous les princes et les grands sei- 
gneurs fissent porter d un costé et sur chascun son nom 
escrire. Ledit messire Regnault le fit ainsy que commandé 
estoit, et fut trouvé qu*il y avoit neuf chiefs de princes 
demeurez, et environ douze cents chevaliers, et bien 
quinze ou seize mille d'aultres, que escuiers, que Genne- 
vois, que aultres, et n avoient trouvé que trois cents che- 
valiers angloys morts. 

Or est bien raison que je vous compte les princes et les 
haults barons qui là demeurèrent mors; des aultres je ne 

pourroye venir à chief . Si commenceray au plus noble et 
au plus gentil, ce fut le vaillant roy de Bohême, qui tout 
aveugle voult estre des premiers à la bataille, et com- 
manda, sur la teste à coper, à ses chevaliers, qu^ilz le 
menassent si avant, comment que ce fust, qu'il poeut ferir 
ung cop d'espée sur aucun des anemis. Le plus grand 
prince aprez ce fut le conte d'Alenchon, frère germain au 
roy de France ; aprez, le conte Loys de Bloys , filz de la 
seur germaine dudit roy; aprez, le conte de Saumes en 
Saumoire; aprez, le conte de Harecourt; aprez, le conte 
d'Aussoirre; aprez, le conte de Sansorre; et disoit-on que 
de long temps on n'avoit ouy dire que tant de princes fus- 
sent mors en une journée ne à Courtray ne à Bovynes ne 
aultre part. 

Le dimenche ensuivant tout le jour demoura sur le 
champ le vaillant roy Edowart, pour veoir se le roy Phi- 
lippe rassembleroit point ses gens, mais il ne vint point. 
Si se parti de là le vaillant roy à tout son ost, et fist porter 
le corps de ses gens mors en une abbaye qui estoit assez 
prez de là, et envoya ses mareschaulx ardoir et exillier le 
pays de là entour, ainsy qu'ilz avoient fait paravant. Hz 
le povoient bien faire aysiément, car ilz ne trouvoient qui 
le deffendist; si se trairent par devers Saint-Josse et 
ardirent Beauraing et tout le pays entour la ville de Mons- 
troeul -sur-Mer, et tous les fausbours, lesquelz estoient 
moult grands, puis se partirent de Saint-Josse etTardirent, 
et Estaples, et Noeufchastel, et tout le pays de Boule- 
gnoys entour Boulongne ; et puis assiéga le noble roy la 
bonne ville de Calays qu'on tenoit l'une des plus fortes 
villes du monde. 



CHAPITRE LXXIII. 



Comment le roy d'Angleterre à grande poifisance assiégea la forte ville 

deCalays. 



Adoncques' assiéga le noble roy la bonne et forte ville 
de Calays, et dît que pour y ver ne pour esté ne s'en partî- 
roit tant qu'U Teust à sa voulenté, se le roy Philippe ne se 
venoît là combatre à luy et le desconfit. Et pour t^nt 
qu'elle estoît si forte et y avoit de bonnes gens dedens, il 
ne voulut oncques consentir que ses gens l'assaillissent, 
car il y eut bien poeu plus perdre que gaagnier; ains fist 
tantost faire son hostel de mesrien et plances , et couvrir 
d'estrain pour là demourer tout hyver. Aprez, il fit faire 
bons fossez autour de son ost , par quoy on ne les poeut 
brisier ne destourber. Chascun des seigneurs et chevaliers 
fit faire au mielx qu'il poeutsaloge, l'ungde boys, l'aultre 
de genests, les aultres d'estrain, tant qu'en petit temps ilz 
firent là une forte ville et grande, et y trouvoit-on à 
vendre quanques on vouloit à grand marchié ; et y avoit 
boucherie, haie de draps, et toutes marchandises aussy 
bien que Arras ou Anvers, car ilz avoient les Flamens de 
leur acord, dont tous biens leur venoient. Et si en venoit 
foison d'Angleterre par mer, laquelle n'y est pas large à 
passer; enc^ leur en venist plus se ne fussent Gennevoys 

« Froissart. chap. CCXCVII. ' 

et aultres maronniers, lesquelz aloient par mer robant et 
gastant eeulx qu'ilz reneontroient; et appelloit-on lung* 
de ces escui;neurs Marant, Taultre Maistrel; et faîsoient 
souvent grand empeschement aux Angloys, et souvent 
destroussoient les pourvéances venans h Tost, qui ne plai- 
soit pas aux Angles. Hz avoient aussy souvent de dures 
rencontres ; souvent aussy avoit escharmuches, entour la 
ville, de eeulx de Tost et de ceulx de dedens; et souvent 
chevauchoient les maresj^haulx avant le pays pour trouver 
aventures, et ramenoient bestes grosses et menues pour 
Tost, ardant et robant tout, sique toute la conté de Guy nés 
et la ville mesmement jusques au fort chastel fut arse, et 
aussy fut la grosse ville de Marq. Brief tout le pays fut 
gasté. Souvent y avenoit de belles aventures , et les ungs 
perdoient et les aultres gaagnoient, ainsy qu'il avient 
souvent en telz sièges et faitz d'armes , et trop long seroit 
de raconter toutes les besongnes, si m'en passeray plus 
légièrement , et aussy je retourneray bien et en parleray 
avant que la ville soit rendue; mais je ne weil pas oublier 
une grande courtoysÎB que le roy Edowart fîst aux povres 
gens, le siège pendant. Quant ceulx de Calays virent que 
le roy Edowart ne se partiroit de cel yver, et que leurs 
pourvéances estoîent petites, ilz mirent bien cinq cents 
personnes dehors', et les firent passer parmi l'ost des An- 
gloys. Quant le noble roy vit ainsy ces povres gens mises 
dehors de la ville , il les fist venir tous devant luy en sa 
grande sale, et leur fist à tous donner à boyre et à menger 
planteureusement, et quant ilz eurent bien mengié et but, 
il leur donna congié d'aler hors de son ost, et à chascun 



* Froissart porte le nombre de ces personnes à dix-sept cents, mais 
Knigbton ne donne également que le chiffre ûfi cinq cents. 

fist donner trois vielz estrelins pour l'amour de Dieu, et 
les fit conduire bien loing de son ost; on doibt bien cecy 
recorder pour une grande gentillesse. 

Si me tairay à ceste foys du siège de Calays car je me 
suys longuement déporté du duc de Normendie et du 
pays de Gascongne, et du gentil conte Derby qui n'estoit 
pas sans batailler, et de la vaillant contesse de Montfort, 
laquelle tondis se deffendoit, et du roy David d'Escoce, qui 
grandement guerrioit les frontières d'Angleterre; si doibt- 
on bien noter la grande entreprise du roy, qui tout en ung 
temps avoit à guerryer en tant de loingtaines marches. 
Si en weil parler de touttes Tune aprez l'autre, et commen- 
ceray premièrement au duc de Normendie et à sa grande 
compaignie estant devant Aguillon, et du gentil conte 
Derby comment il conquist le cité de Poytiers et le pays 
de Poy tou , et comment le roy d'Escoce fut pris en ba- 
taille, et aprez, messire Charles de Bloys, le siège durant à 
Calays. 

Cy retourne au siège d*Aguillon ; comment le duc de Normendie et 
les auUres le laissèrent, et retournèrent en France au roy. 



Tout*, celluy temps, depuis la moytié d'avril jusques h 
la moitié de septembre, demoura le duc de Nonnendîe au 
siège devant le chastel d'Aguillon, et le fist diversement 
assaillir en toutes les manières de quoy on se poeut avi- 
ser, à grandes despenses; et si noblement fut deffendu, 
que le mendre de dedens doibt estre nommé proeu. Ainsy 
qu'il estoit là , ung chevalier luy apporta nouvelles com- 
ment le roy son père avoit esté desconfit par le roy d'An- 
gleterre assez prez de Cressy, en Pontyeu, et comment 
toute Normendie, Beauvoysis, Amynois, Pontyeu, Boule- 
noys, estoient gastez et exilliez,' et comment, aprez tout 
ce, il avoit assiégé la forte ville de Calays; et luy conta le 
grand nombre de mors et les princes qui demeurez estoient 
en la bataille. Quant le duc ouyt ces nouvelles, s'il fut 
triste ce ne fait pas à demander, car plus lourdement ne 
luy povoit-il mescheoir; et avecques ce, le roy son père et 
la royne sa mère luy mandoient, comment que ce fust, que 
de là se partist et retournast en France, pour garder son 
pays. Ce fut couroux et tristresse double. La première sy 

» Froissart, chap. CCXCVIII. 

fut que son cousin germain, le filz du duc de Bourgongne, 
son oncle, qui estoit le plus beau bachelier de toute France, 
et debvoit estre le plus riche prince aprez le trespassement 
de son père, estoit nouvellement en cel ost trespassé par 
grande meschéance; .car, ainsy qu'il couroit sur ung 
coursier pour plus tost venir à ung assault qu'on faisoit 
devant le chastel d'Aguillon, le coursier chéy sur luy, si 
en fut tout froissyé, tant qu'il en morut. Ce fut dommage; 
le duc de Normendie en fut grandement dolent, car trop 
l'amoit. La seconde tristresse debvoit estre moult grande : 
la desconfiture de son père et la mort de son oncle et de 
son cousin germain. La tierce, qu'il le convenoit partir et 
laissier le siège d'Aguillon et non pas accomplir son dit, 
laquelle chose moult envis il faisoit, car luy sembloit que 
ce n'estoit pas son honneur. Touteffoys , il fist venir de- 
vant luy le duc de Bourgongne, son oncle, le duc de 
Bourbon, son cousin, l'évesque deBeauvaiz, le conte d'Ar- 
migniak, le conte de Lile, et les aultres seigneurs, et leur 
conta les nouvelles et le mandement de son père ; si leur 
prya qu'ilz voulsissent avoir sur ce conseil. Tous furent 
merveilleusement courouchiez des nouvelles, et eurent 
conseil et dirent d'acord que plus grand honneur seroit au 
duc qu'il ralast en France, considérée mesmement la des- 
confiture et Testât où le pays estoit, que de là plus de- 
mourer contre le commandement de son père. Adoncques 
commandé fut que chascun troussast et deslogast, et sui- 
vist lendemain les banières. 

Au matin, chascun desloga, et quant ceulx de dedens 
aperchurent la manière , le vaillans chevalier messire Wa- 
tier de Manny ses armes prit, et avecques aultres bons 
compaignons s'en vint par le pont qui fait estoit aux loges 
du siège; si trouvèrent encoresbiaucop qui partis n'estoient 

et les tuèrent; puis le gentil chevalier atant ne se voult 
pas reposer, ains fit chevaucher son penonchiel devant, et 
tant coururent aprez qu*ilz rataindirent Farrièregarde de 
Tost et frapèrent sus baudement. Lors commencha ung 
beau hustin, mais il ne dura pas longuement, car les 
Françoys avoient si grand désir de retourner en France 
que pou de gens estoit demeurez en Tarrièregarde ; si furent 
assez tost desconfis, et mors et pris, puis s'en retournèrent 
ceulx de Tost aux loges, et y trouvèrent grande richesse 
encores, et tout emportèrent à grand joye au chastel, et 
laissèrent aler le duc de Normendie en France, qui ne 
cessa de cheminer tant qu'il fut à Paris. De leurs com- 
plaintes n'ay-je que faire; chascun en poeut assez penser; 
si m'en tays atant. 

Quant les compaignons furent retrais ou chastel, aitisy 
que vous avez ouy , à tout leurs prisonniers , ilz deman- 
dèrent à ung chevalier prisonnier qui est du lignage du 
duc et de son conseil, pour quoy l'ost s'estoit ainsy parti. 
Le chevalier leur conta tout le fait et l'aventure du noble 
roy Edowart. Adoncques s'ilz eurent grande joye, il ne 
fait pas à demander. 

A ' lendemain, départirent les compaignons leur butin ; 
si chéy ce chevalier en la part messire Watîer de Manny, 
parmy un retour que il en debvoit faire aux compaignons» 
et le chevalier oflxoit trois mille escus pour sa raenchon. 
Or vous conteray la très grande noblesse que le gentil 
chevalier messire Watier de Manny fit; il luy dit : « Or, 
sire, je voy bien que voulentiers donneriez trois mille escus 
et plus de raenchon , se on vous vouloit quittier ; je vous 
diray que je vous feray : vous estes du conseil du duc et 

> Froissart, chap. CCXCnX. 



102 CHRONIQUE 

de son lignaga ; tous ii^ez sur vostre foy par devers luy , et 
me pourchasserez que j'aye une lettre séellée de son séel 
et du séel le roy son père, ouverte, par laquelle je puisse 
chevauchier seurement par le royaume à vingt chevaulx 
seulement, mon escot payant, de ville en ville, tant que je 
soye venu devant Calays. Là est le plus noble prince qui 
oncques naquist de mère ; je le désire tant à veoir, que se 
vous le me povez pourchasser dedens ung moys, et chéans 
raj^orter, je vous quitteray de prison et de raenchon ; et si 
n'arresteray que par une nuit en une ville, et bien mon 
escot payeray. Et se vous ne le povez pourchasser, vous 
retournerez cy auchief dumoys comme prisonnier. » Le 
chevalier fut moult aise et eut moult grand joye quant il 
ouyt ces nouvelles, et dist qu'il en feroit voulentiers son 
povoir; et en bailla sa foy comme chevalier en la main 
dudit messire Watier, et puis s'en parti d*Âguillôn et pour- 
chassa tant qu'il eut la lettre séellée du séel du duc, telle 
que messire Watier le demanda. Et luy apporta au chief 
du moys, qui en eut moult grande joie et quitta tantost 
ledit chevalier. 

Adoncques' s'apresta le gentil chevalier messire Watier 
de Manny, qui tondis a plus amé honneur que argent, et 
se mit au chemin tout parmi France à tout vingt chevaulx 
seulement, sur la fiance de ses lettres; et ne se faisoit point 
cder, mais, quant il estoit arresté en aucun lieu, il mons- 
troit tantost ses lettres et estoient tantost délivrez. Âinsy 
chevaucha-il tant qu'il vint par devers Orliens, et fut là 
arresté; et ne peut estre délivré pour lettre qu'il monstrat, 
ains fut amené à Paris et mené en prison au Chastelet, 
comme celluy qui estoit grandement hay des Françoys 

* Froiflsart, cliap. CGC. 

pour les grandes proesses dont il estoit renommé. Quant 
le duc de Normendie le sceut, il en fut durement dolent 
et s'en ala tantost par devers le roy son père, et luy requîst 
si acertes qu'il poeut qu'il le voulsist délivrer ou il seroit 
déshonnouré; et diroit-on qu'il l'auroit trahy, car il l'avoit 
asseuré par bonnes lettres séellées de son séel, et conta au 
roy la cause ainsy que vous avez ouy. Le roy n'en voult 
rien faire pour requeste que son filz luy sceut faire, ne 
pour raison qu il luy remonstrast, ains le fist mettre en 
plus forte prison en la tour du Louvre, là où il fut assez 
longuement, de quoy le duc de Normendie fut si cou- 
roussié, que tout le temps que le chevalier fut en prison il 
n'ala en Tostel de son père. Au derrain fut le roy si con- 
seillié que le gentil chevalier fut délivré hors de prison et 
de tous despens, qu'il avoit fait moult grands, et le fist le 
duc conduire tant qu'il vint à sauveté au roy Edowart, son 
seigneur, que avoit tant désiré à veoir. Et le noble roy 
Edowart eut moult grande joye de sa venue, et le festia si 
grandement que il eust fait le conte Derby son cousin; 
aussy firent tous les aultres. Si me tairay de luy et retour- 
neray au vaillant conte Derby. 



CHAPITRE LXXV. 



Comment le conte Derby parti de Bordeaulz et ala en Poytou et con- 
questaPoy tiers et Saint-Jehan d^Angely. 



Vous^ avez bien ouy comment le vaillant conte Derby 
se tenoit en la cité de Bordeaulx, en ce tempa que le duc 
de Normendie et ces seigneurs de France estoient devant 
le chastel d'Aguillon, et confortoit ses gens qui gisoient 
en Aguillon, et en ses aultres garnisons, de vivres et de 
pourvéances, du mielx que povoit. Si tost qu'il entendi que 
ces seigneurs de France avoient laissié Aguillon et s'en 
retoumoient en France , il prit le seigneur d'Albret , le 
seigneur de TEspere, et grand foison de seigneurs, de 
chevaliers et de gens d'armes de Gascongne et de Bour- 
deloys, à pyé et à cheval, tant qu'il eut bien mille armeu- 
resde fer ou douze cents, et bien dix mille hommes de pyé,^ 
parmi bedeaulx et archiers; et passa la mer et la rivière 
de Gyronde, et s'en vint à Taillebourch et le conquist; et 
puis entra ou pays de Poytou , et conquist la bonne ville 
de Masières; aprez conquist Surgiers, aprez Anay, et fut 
pris et robe tout quanques on trouvoit en ville et en vil- 
lage, sans déport et sans mercy, et ars et exilliez tous 
ceulx qui ne se rendoient de première venue. Aprez', il 

< Froissart, chap. CCCI. 

s'en Tint & Saint- Jehan d'Angely et assiéga la ville , et y 
fit assaillir par trois jours ; mais les bourgoys de la ville 
doubtant de perdre corps et avoir et leurs femmes et filles 
estre violées, se la ville estoit gaagnée par force, eurent 
conseil qu*ilz se rendroient saufs corps et biens ; si rendi- 
rent la ville, et le gentil conte Derby les rechut en telle 
manière. Puis entra en la ville à grand feste, et y mit 
garnison de par le roy d'Angleterre; aussy faisoit-il par 
toutes les fortresses et les villes fermées qu'il conquéroit; 
puis se parti de Saint^Jehan et s'en ala par devers Nyort, 
une très forte ville , maiz il ne le poeut avoir par assault 
du monde, tant se deffendirent bien ceulx de dedens; 
quant il vit ce, il s'en parti et s'en ala par devers la cité 
de Poittyers ; maiz ainchoys conquist par force le bon 
bourg de saint Maximien, et furent tuez grande par- 
tie des bourgoys de la ville, et pluseurs bourgoises et 
filles violées, et toute la ville robée sans mercy, maiz 
elle ne fut pas arse. Aprez, il s'en ala par devers Ley- 
singuen et prît la ville, car les bourgoys se rendirent par 
accord et se rachetèrent; et aprez, il prit par force le 
chastel et le seigneur, qui estoit de moult grand lignage 
et ancien, et mist grand garnison dedens le chastel ; puis 
s'en vint à Vivonne, maiz il n'y fit point de dommage, car 
les bourgoys de la ville s'acordèrent et se rachetèrent. 
Aprez, il s'en ala par devant Monstrueil-Bonîn, là où on 
faisoit grand nombre de monnoye de par le roy Philippe 
de France. Si y pensoit trouver grande foison de richesse. 
Il y avoit ung moult fort chastel, et si avoit bien trois 
cents monnoyers dedens qui y demouroient ; si disoient 
qu'ilz deflfendroient bien le chastel si les Angloys les 
assailloient. Et les Angloys les assaillirent grandement, 
et ilz se deffendirent foiblement, pour quoy le chasteau 

fut pris par fotee, et pliiseurè de ces moimo;^6rs tuez et 
pluseiirB prisonniers) et la ville fut tantost robée sans 
nulle mercy. Puis se partirent de là et s'en alèrent par 
devant la cité de Poittyers, laquelle est moult grande et 
esparse; si l'assiégèrent plainement de première venue, 
puis s en alèrent reposer pour regarder comment ilz pour- 
roient esploittier ; si firent baillier assault là où elle n'es- 
toit pas tant forte. Or n'avoit-il pas dedens assez de gens 
pour la deflfendre, pour quoy elle fut gaagnie par force et 
plus de six cents hommes tuez, vignerons, bouchiers, 
gens de mestier , ungs et aultres; la cité fut toute corue et 
robée, esglises brisées; tout y fut gasté, on le poeut bien 
ymaginer; bourgoyses furent violées, dont le gentil conte 
Derby estoit durement couroussé, mais il n'y povoit met- 
tre remède. 

Là* demeurèrent par l'espace de dix jours, puis se par- 
tirent de là et alèrent vers Saint-Jehan d'Angely, si char- 
giés de richesses que le plus petit garchon de l'ost avoit sa 
casse plaine de florins, et ne tenoient compte de la blan- 
che monnoye. Quant ilz furent venus à Saint-Jehan 
d'Angely, ilz furent recheus à bonne feste, et donna le 
gentil conte biacop de beaulx joyaulx aux bourgoys et 
bourgoyses de la ville, et mit en la ville grande garnison; 
puis se parti de là, et fit tant par ses journées qu'il fut à 
Bourdeaulx où il fut recheu joyeusement, et donna sem- 
blablement aux bourgoys-et bourgoyses moult de beaulx 
dons, et aux chevaliers et escuiers de sa compaignie ; et si 
bien guerdonna ses souldoiers que chascun fut content de 
luy. Si me tairay de luy atant, car grandement ne de- 
meura pas aprez qu'il s'en râla en Angleterre, et puis vint 

< Fiolssart, cbap. CGCni. 

par devers le roy Edowart séant devant Calays. Or, weil-je 
parler du roy David d*Escoce, comment il se maintint en 
sa guerre ce temps pendant. 



CHAPITRE LXXVI. 



Comment le roj d'Escoce fût pris et desconflt en bataille tant que le roy 
Edowart estoit devant Calays. 



En * celluy temps que le noble roy Edowart avoit eu 
celle belle aventure contre le roy de France assez prez de 
Cressy , et qu'il avoit assiégié Calays , assembla le roy 
David d'Escoce grand nombre de gens d'armes, pour venir 
gaster et exillier Angleterre, car il sçavoit bien que le roy 
Edowart n'y estoit pas. A celle assemblée y furent le conte 
de Patris, le conte de Moret, le conte d'Orkenay, le conte 
de Stredieme, le conte de Rose, le conte de Bosquen, mes- 
sire Willaume Douglas, Symon Frisiel et Alexandre de 
Ramesay, tant qu'ilz furent trois mille armeures de fer, 
chevaliers et escuiers, et bien quarante-trois mille sur ha- 
quenées, car toutes les basses gens d'Escoce ont haquenées 
petites quant ilz vont en ost. Quant la royne d'Angleterre 
sceut ces nouvelles, elle s'en ala au Neuf-Chastel sur 
Thyen, pour reconforter ses gens, et manda par toute 
Angleterre à évesques, archevesques et à toutes gens 
aydables qui demeurées estoient, que venissent entre la cité 
de Durenne et le pays de Northonberlande , car le roy 
d'Escoce debvoit entrer en Angleterre à grande poissance, 
et ardoir et exillier tout. A ce mandement vinrent l'éves- 

» Froissart, chap. CCCIV-CCCDC. 

que dTort, l'archevesque de Cantorbye, l'évesque nouvel 
de Liucolle et Tévesque de Durenne, chascun à tout ce 
qu'il poeut amener de gens, d'archiers et de gens à pyé. 
Chascun y vint ou meilleur estât que poeut. Là fut mes- 
sire Edowart de Bailheu, le sire de Montbrait, le sire de 
Neufville, le sire de Persy et tant d'aultres qui bien furent 
douze cents à cheval, cinq mille archiers et bien huit mille 
hommes à pyé. Âinchoys que ces gens fussent assemblez, 
les Escots estoient jà entrez ou pap de Northonberlande ; 
si ardirent et gastèrent tout jusques à la rivière de Thyen. 
Quant ces seigneurs d'Angleterre furent assemblez, ilz 
vinrent par devant la royne , et elle les prya et requist 
qu'ilz se voulsissent deffendre , et garder le bien et Thon- 
nour du roy, et en charga quatre préias et quatre che- 
valiers, qui moult voulentiers prirent la conduite de la 
guerre. 

Que vous en feroye-je plus teng compte. Ilz veirent que 
les Escots ardoient tout par devers le Nèuf-Chastel ; si 
tirèrent celle part, et conduirent la gentille royne jusques 
atant qu'elle fût dedens le Neuf-Chastel entrée, puis or- 
donnèrent quatre batailles; en chascune bataille ung de 
ces préias et ung de ces chevaliers. Les Escots entendirent 
que les Angloys estoient assemblez pour les combatre; si 
ordonnèrent aussy leurs batailles. La bataille se fîst par 
ung mardi, entour heure de tierce, qui fut aussy dure et 
aussy forte que oncques on vit, et y eut autant de belles 
proesses, hardies entreprises et belles rescousses faittes, 
que fist oncques Rolant ne Olivier. Car les Angloys, jasoit 
ce qu'ilz fussent poy de gens, et sans leur bon seigneur, 
touteffois s'enforchoient-âz de faire au mielx que povoient, 
et pour acquerre la grâce du roy , tant que le plus petit 
valoit bien ung chevalier; et tant ee panèrent l'ung pour 

Fatiltré, aînsy que par envyè, que en la fin ik descon- 
firent les anemis, et y ftlt mort le conte de Bosquen et 
pluseurs aultres, et bien trois mille hommes de communes 
tuez; et y fut mèsmement le roy David pris par uhg vail- 
lant escuier qui mit grande peine à le garder d'estre tué 
des gens du pays ; et appelloit-on ledit chevalier messîre 
Jehan de Chappellein. Là fut aussy pris le conte de Moret 
et pluseurs aultres que je ne sçay nommer. Quant là ba- 
taille fut finie, messire Jehan de Chappellein appella de 
ses compaignons es quelz il se fioit le plus , et fit monter 
le roy David son prisonnier sur ung palefroy, et Fenmena 
à ung ïnoult fort chastel qu'on clame le Chastel Orgueil- 
leux, séant sur la rivière de Thyen, à vingt-cinq lègues 
du Neuf-Chastel, à luy appartenant. Si tost que la vaillant 
royne ouït dire que ses gens avoient gaagnié la bataille, 
mèsmement que le roy d'Escoce y avoit esté pris, de joye 
si grande fut esprise qu'elle vint baisier ses gens les ungs 
aprez les aultres. Adoncques luy présenta l'évesque de Du- 
renne le conte de Moret pour son prisonnier, car à luy 
s'estoit rendu ; mais messire Jehan de Chappellein ne fai- 
soit semblant de présenter le roy d'Escoce, ains le pensoit 
tenir secrètement se on ne luy en parloit aultrement. 

Celle nuit se logièrent les Angles emprez où la bataille 
eust esté faitte, laquelle fut faitte par ung mardi, l'an 
mil CCC XLVI, aprez la Saint-Michiel. Lendemain, chas- 
cun s'en râla en sa contrée à grand joye, et la royne s'en 
ala à Londres atout son prisonnier le conte de Moret, et le 
mit en prison avecques le connestable de France et le 
chambellan de Tancarville. Oncques dame n'eut si grand 
joye que celle royne avoit; car son seigneur le roy avoit eu 
la plus belle fortune que oncques avint à homme, comme 
d'avoir vaincqu en une saison les trois plufe poissans roys 

du monde. Tantost qu'elle fut venue à Londres , elle en- 
voya message au roy son seigneur séant devant Galays , 
et luy fist sçavoir toute la besongne et mesmement com- 
ment Jehan de Chappellein avoit pris le roy d'Escoce,mais 
il ne faisoit nul semblant de le rendre. Se le noble roy eut 
grande joye de ces nouvelles, penser le povez ; si envoya 
tantost messages et lettres affectueuses audit escuier Jehan 
de Chappellein, luy priant comment tantost il venist par- 
ler à luy. Le vaillant escuier y ala du plus tost qu'il 
poeut, et s'inclina quant il fut venu, moult humblement, 
devant le roy, et le roy le prist par la main et luy fist 
moult grande feste et le regrâcia de la grand honneur 
que fait luy avoit, comme d'avoir pris le roy d'Escoce 
son anemi, par quoy il avoit par sa proesse gardé son pays 
d ardoir et exillier. L'escuier luy respondi et dist : « Sauve 
la grâce de vous, chier sire, ce n'a pas esté par ma proesse, 
mais Dieu par sa grâce le m'envoya entre les mains, et 
je le pris et fis rendre ; aussy grande grâce poeut faire 
Dieu à ung povre escuier, quant il luy plait, que à ung 
grand seigneur. » — « Certes, Jehan, dit le noble. roy, 
vous dittes voir; si vous doy moult amer et honnourer, et 
weil tantost de vous faire ung chevalier ; et vous donneray 
de vostre bien venue cinq cents livres de terre à l'estre- 
lin, et les asseneray au plus prez de vostre maison, par 
telle manière que vous me rendrez le roy d'Escoce en ma 
prison à Londres, et le présenterez à la royne; et avecques 
ce vous serez de mon hostel, s'il vous plaist. » Le vaillant 
escuier fut tout joyeux de ces promesses, et dist qu'il le 
feroit voulentiers par son commandement. Si fut lende- 
main chevalier; et le noble roy tint une grande court 
pour l'amour du nouveau chevalier; aprez se parti tantost 
le nouveau chevalier et retourna en sa maison , et prit si 

bonne compaignie et si seure qu'il souffisoit à mener son 
prisonnier à Londres. Si le présenta à la royne, laquelle 
en eut très-grande joye, car elle avoit son plus grand dé-^' 
sir ; si le fist mettre en prison avecques le connestable de 
France, le chambellan de TancarviUe et les aultres. 

Aprez ces aventures, la vaillant royne eut moult grand 
désir d'aler veoir le roy son seigneur; si fist aprester 
naves et vaisseaulx, joyaulx pour donner aux chevaliers, 
aultres pourvéances nécessaires sur mer, gens d'armes, 
et se mit en mer en très grande aventure d*estre prise et 
perdue, et s'en vint trois jours devant la Toussains en 
l'ost devant Calays, là le roy estoit , qui ala à l'encontre 
d'elle , et l'acola devant toutes ses gens à grand joye, et 
l'enmena en son palais; et fist sçavoir qu'il vouloit tenir 
le jour de la Toussains une grande court ouverte pour 
l'amour de la royne. Celle court fut tenue grandement, 
car il y eut bien sept cents chevaliers et d'aultres gens 
tant que on ne les pooit servir, car chascun y estoit venu 
pour veoir la royne; et la bonne dame arraisonnoit et ap- 
pelloit ses chevaliers si gracieusement que c'estoit ung 
plaisir de la regarder; et donna grande quantité de moult 
beaulx joyaulx à ceulx auxquelz véoit mielx convenir et 
demeura longtemps envers le roy en grande joye ; et avoit 
amené grande foison de dames et dedamoiselles, et y pre- 
noient les chevaliers et escuiers grande récréation , et le 
noble roy les véoit moult voulentiers. 

Cil siège dura moult longuement, et y avint de belles 
proesses d'ung costé et d'aultre, par terre et par mer, tant 
que je ne les pourroye dire , si m'en vouldray plus brief- 
ment passer affin que les lisans ou oyans je n'ennuyé. Le 
roy de France avoit mis si bonnes gens d'armes et tant 
par toutes les fortresses qui estoient entour Calays, tant de 

Oenaeyoiz et de Normans et d'aultresmaronniers sur mer, 
que les Anglois qui vouloient issir hors par terre ou par 
mer, pour aler fourrager , trouvoient souvent de grosses 
rencontres et souvent perdoient ou gaagnoient. Si y ave- 
noit tant et tant d'aventures d'une part et d'aultre que je 
n'en sçauroye pas raconter la disiesme partye; et souvent 
en y avoit de navrez, de mors, de prisonniers, ainsy que 
on voit avenir en telles besongnes. Aussy le noble roy et 
ses conseilliers pensoient tous les joiirs à trouver nou- 
veaulx engins pour constraindre mielx ceulx de la ville; 
et ceulx de la ville pensoient le contraire, et faisoient tant 
à rencontre que ces engins et instruments ne les grevèrent 
oncques, fors que les ouvriers. Si dura le siège si longue- 
ment que ceulx de la ville eurent au derrain si grand 
mésaise que, au derrain, les convint rendre ; car ilz furent 
affamez, ainsy que vous orrez cy aprez deviser. Si n'en 
debvoient pas estre blasmez , à parler par raison , car ilz 
furent si estrains, par terre et par mer, que nuls vivres ne 
poeurent avoir; mais, entre les aultres, il y avoit ung 
maronnier sur mer de leur partie, qu'on appelloit Marain, 
qui souvent leur faisoit grand confort, et amenoit des 
pourvéances et nuisoit moult fort aux Angles, et en fit 
grand foison morir. 

CHAPITRE LXXVII. 



Comment le roy Edowart pourchassa que le mariage se fist du joeune 
conte de Flandres et de sa fille, mais le conte ne s'y voult oncquea 
accorder. 



Tout' celluy yver le noble roy demoura devant Calays, 
et fut tout plain de merveilleuses aventures d'une part et 
d'aultre ; et avoit le noble roy grande entente tondis d'en- 
tretenir les conununes de Flandres, car il luy sembloit que 
par eulx il pourroit plus tost venir à son intencion. Si 
envoya souvent par devers eulx en grandes promesses que 
s'il avenoit qu'il parvenist en son intencion, il leur ren- 
droitsans doubte Lille et Doway ; si que, par telles attentes, 
les Flamens s'esmurent en ce temps que le noble roy estoit 
entré en Normendie, et alèrent assiéger Betbune et assail- 
lir; mais le roy Philippe y avoit mis de si bonnes gens 
d'armes que ilz y perdirent de leurs gens. Avecques ce, 
les Flamens aloi^t ardant et gastant tout le pays d'Ar- 
toys entour Betliune, et ung jour furent si rencontrez 
qu'ilz perdirent foison de leurs gens. Que feroye-je plus 
long compte d'eulx ; ilz furent assez tost ennuyez de leur 
siège, car ilz n'avoient point de seigneur ; si se partirent 
et alèrent cbascun en son hostel. 

Encore quant le noble roy fut venu devant Calays, il 

ne cessa pas d'envoyer par devers les communes de Flan- 
dres en renouvellant ses promesses , pour les entretenir 
en amour; et voulentiers eust pourchassé que le noble 
conte de Flandre, qui n'avoit pas encore seize ans, voul- 
sist sa fille espouser; et tant pourchassa que le commun 
de Flandres s'y accorda entièrement; car il luy estoit 
advis que, parmi ce, il se pourroit aydier des Flamens. Et 
il sembloit aussy aux Flamens que s'ilz avoient les An- 
gloys de leur alliance, qu ilz pourroient bien résister aux 
Françoys ; mais le joeune conte de Flandres qui avoit esté 
nourry avecques les royaulx , ne s'y voulut oncques acor- 
der, ains disoit, par l'ennortement de ceulx qui le gouver- 
noient, que jà n'auroit à femme la fille de cil qui son père 
avoit tué; car le duc Jehan de Brabant pourchassoit 
adoncques que cil joeune conte prist sa fille, et luy pro- 
mettoit plainement que il luy feroit jouir de la conté de 
Flandres, par amour ou aultrement ; et faisoit d aultre 
part entendant au roy Philippe, que se la besongne se 
faisoit, il feroit tant que tous les Flamens seroient de son 
accord. Sique, parmi celles promesses, le roy Philippe 
s'acorda à ce mariage, et le duc de Brabant envoya tan- 
tost grands messages aux bonnes villes de Flandres, pour 
avoir l'acord et consentement à ce mariage ; et leur fit 
monstrer tant de si belles raisons, que les bonnes villes 
mandèrent le joeune conte leur seigneur, et luy firent 
sçavoir que s'il vouloit venir et croire leur conseil, ilz 
seroient ses bons et loyaulx sujjgocts , et lui déliverroient 
toutes ses justices et droittures aussy avant et plus que 
oncques n'avoient eu ses prédécesseurs. Le joeune conte 
s'en vint en Flandres, et fut recheut moult amyablement, 
et luy présentans de grands présens en chascune bonne 
ville. Si tost que le noble roy sçeut ces nouvelles, il en- 

voya en Flandres le conte de Noirhantonne, pour pour- 
chasser vers les communes qu'ilz eussent plus chier que 
leur conte prist sa fille que celle au duc de Brabant ; et en 
requirent très-afifectueusement leur seigneur, et luy re- 
monstrèrent tant de belles raisons, que ceulx mesmement 
qui estoient de la partie au duc de Brabant n'osoient mot 
dire ; mais le joeune conte ne s'y vouloit aucunement acor- 
der pour paroUe qu'on luy sceut dire ; ains disoit tondis 
qu'il n'aroit jà pour femme la fille de cil qui avoit tué son 
père. Quant les Flamens oyrent ce, ilz dirent que cilz sires 
estoit Françoys et mal conseillié, et qu'il ne leur feroit jà 
bien. Si le prirent et mirent en prison courtoisement, et luy 
dirent que jamaiz n'en istroit s'il ne croyoit leur conseil; 
et luy dirent que se son père n'eust tant amé et creu les 
Françoys, il eust esté le plus grand seigneur du monde. 

Ce' demoura ainsy par une espace de temps, et se tint 
tousjours le noble roy devant Calays, et tint une grand 
court au jour de Noël ; aprez lequel Noël , environ au 
commencement de quaresme , vint le gentil conte Derby 
devant Calays veoir son seigneur. Dieu scet se il fut gran- 
dement recheu et festié, car à la venue d'ung tel prince, 
chascun doibt estre bien reconforté. 

Longuement demoura le joeune conte de Flandres en 
prison par ses gens mesmement , car il ne vouloit nulle- 
ment propos changier; au derrain, il promit qu'il feroit 
tout ce qu'ilz vouldroient, mais que on le laissast aler dé- 
duire en rivière, etaultre part, sur bonnes gardes. Les Fla- 
mens le crurent, si le laissèrent aler ; mais il y avoit tous- 
jours vingt hommes après luy, quelque part qu'il alast , 
des bourgoys de Flandres, qui si prez le gardoient que à 
paine povoit-il aler pissier ; et n'avoit de son conseil que 

» Froissart, chap. CCCXI. 

deux chevaliers , encores estoient-ilz Flamens. Sur ce 
couvent, mandèrent les Flamens le roy d'Angleterre et la 
royne qu'ils venissent à Berghes. Le noble roy et la 
royne là vinrent moult noblement, et les Flamens aussy 
d'aultre part , et amenèrent le joeune conte qui humble- 
ment s enclina devant le roy, et le noble roy envers luy, 
qui s'excusa moult doucement de la mort son père, et luy 
dist que le jour de Ja bataille, il ne vit son père, ne le con- 
gnut ne mort ne vif. A briefs mos , on laissa le parler de 
ce, ains furent faittes les convenances là en telle manière 
que le joeune conte fiancha la fille au roy d'Angleterre 
en joyeuse chière, et fut là ordonnée la journée en la- 
quelle on les debvoit espouser. Le noble roy fist faire si 
grand appareil pour celle grand court que merveilles, et 
se pourveit de beaulx dons et de riches joyaulx, et la royne 
aussy i Et le joeune conte de Flandres aloit toudis esbatre 
sur la rivière, en la compaignie de ceulx qui le debvoient 
garder. Si avint celluy jour devant ce qu'il deut espouser, 
que Tung de ses faucons se mist en l'air et ses faucon- 
niers aprez pour le loirrer. Quant le joeune conte vit son 
fauconnier fraper des espérons, il commencha à courir 
aprez tant qu'il poeut, en telle manière qu'il ne revint pas 
à la journée poiu* espouser la damoiseUe qu'il avoit fyan- 
cée, ains s'en ala tout de tire vers le roy Philippe de 
France et le duc de Normendie. En celle manière es- 
chapparil malicieusement. Les Flamens en furent mer- 
veilleusement dolens; aussy fut le noble roy; et les Fran- 
çoys en furent moult joyeulx ; mais pour ce ne demeura 
pas que les Flamens ne reconfortassent toudis le noble roy 
Edowart, et furent par pluseurs foys dehors et ardirent 
pays merveilleusement entour Saint-Omer et Terwaine , 
en confortant tousjours les Angloys. 



CHAPITRE LXXVIII. 



Comment réresqne Bnglebert de Liégre eut dissencion areoqueB ceulz 
du Li^, et eut grosse bataille à Voteme et puis aultre à^ou- 



rines. 



En * celle année mesmement s'esmut une grosse guerre 
entre Tévesque de Liège, messire Englebert de la Marche, 
et ceulx dé la cité de Liège et de Huy, par quoy ledit 
évesque qui estoit assez nouvel fit une grande assemblée 
de seigneurs d*Âlemaigne , oncques plus grande ne fust 
veue ou pays mesmement d'estrangiers, et s'en vint ledit 
évesque par devant la cité à une villete qu'on appelle Vo- 
teme, à intencion de forbannir aucuns bourgoys de la cité 
qui meffait avoient. Ceulx de la cité se voulur^at deffendre 
et issirent hors à tout leurs banières tous armés, et ceulx 
de Huy aussy; et ne povoient croire que ledit évesque 
eust de la vingtième partie tant de gens comme il avoit. 
Si se rengièrent en ung grand fossé emny les champs, 
ainchois qu'ilz eussent veu venir nul de la part de 
Tévesque, car s'ilz eussent sceu la grande poissance, ilz se 
fussent avisez; car quant ilz virent tant de gens venir, ilz 
se desconfirent par eulx mesmement , et s'enfuirent tant 

* Ce chapitre dans lequel Jean le Bel raconte les démêlés de Tévâque 
Englebert de la Marck avec les Liégeois, a été omis par Froissart, 
qui Ta remplacé par le chapitre CCCXII de ses chroniques, intitulé : 
Comment messire Robert de Namur vint au siège de Calais^ et comment 
il devint homme du roi d'Angleterre, 

qu*il n*en demoura pas la quarte part sur les fossez. Mais 
des seigneurs qui ce virent, tantost coururent dessus, les 
ungs aprez les fuyans, les aultres dessus les demourez ; et 
perdirent [grand foison de gens d'armes, de chevaliers 
et d'escuiers qui descendirent à pyé sottement, car leurs 
compaignons estoient demourez derrière eulx à cheval ; et 
si ne les aydèrent en riens, ains s'en retournèrent arrière, 
je ne sçay comment, et les regardoient ; par aventure fut- 
ce pour ce qu'ilz ne vouloient pas faire tuer leurs che- 
vaulx; et si estoient dix foys plus de gens, dont ce fut 
merveille grand que sus ne leur couroient, et avoient tué 
leurs frères, compaignons et parens. Bien enfantosmés 
estoient, car quant ilz les eurent assez regardez, ilz s*en 
tournèrent arrière tout à nng cop à leurs hostelz; si le 
poeut-on conter ppur une merveilleuse aventure. 

De celle sauvage aventure montèrent ceulx du Liège 
en si grant orgueil, qu ilz ne voulurent oncques celle an- 
née s*acorder à paix ne à raison ; ains tant firent qu ilz 
eurent toutes les bonnes villes et le commun pays de leur 
acord, et guerrièrent toute celle année ; et si bien leur en 
prenoit que mielx ilz n'eussent poeu souhaydier; et assié- 
gèrent le chastel de Clermont, si le gaagnièrent et abas- 
tirent ; aprez, le chastel de Hamale, et semblablement 
Tabastirent; aprez la feste Saint-Jehan, qui fut Tan 
mil CGC XLVII, ilz assiégèrent le fort chastel d'Argen- 
tueil, que on tenoit du duc de Brabant, et l'abastirent; et 
prirent ceulx de dedens, et amenèrent en prison au Liège. 
En ce temps qu'ilz séoient devant Argentueil, espousa 
Loys, le joeune conte de Flandres, la fille du duc de Bra- 
bant, combien qu'il eut fiancé la fille du roy d'Angleterre, 
et le joeune duc de Guéries espousa l'aultre fille. En ce 
mesmes temps [le duc de Brabant et] l'évesque de Liège En- 



DE JEHAN LE BEL. , 121 

glebert s'acordèrent que chascun manderoit tant de gens 
qu'ilz pourpoient avoir, et dessiégeroient le chastel d'Ar- 
gentueil; sique îlz envoyèrent partout à leurs amjs, mais 
le duc de Brabant fit si longuement pour les noeupces de 
sa fille, que le chasteau d'Argentueil fut à force gaagnié et 
combatu. Celluy jour mesmes que le chasteau fut gaagnié, 
estoient lesdis évesque et le conte de Los avecques luy et 
le duc de Guéries, entour la ville de Hanut, pour ardoir 
et exillier le bon pays de Hesbaing, et pour venir assiégier 
la cité du Liège. Quant ceulx du Liège le sceurent, qui 
ne se voulurent pas atant tenir, car orgueil les surmonta, 
ilz requirent si acerles, comme faire poeurent, à ceulx de 
Huy, de Dynant et des aultres bonnes villes, qu'ilz issirent 
hors, et vinrent entour la ville de Tourines et la ville de 
Latines tenir rengiez ung vendredi tout le jour, à plains 
champs, encontre le povoir de tous ces seigneurs. Le duc 
de Brabant n'eut point de volenté de combatre celluy jour, 
aussy n'eut-il oncques, quelque part qu'il fust; si fist 
toutes ses gens logier aux champs, de quoy ledit évesque 
et le conte de Los furent durement couroussez; et estoit 
entour midi, par quoy ceulx du Liège fussent bien aise 
râlez au Liège, et ceulx de Huy à Huy, à leur grand hon- 
neur, s'ilz eussent tant de sens et d'avis. Touteffbis ilz se 
partirent de la place, quant ilz sceurent que le duc et 
l'ost estoient logiez, et alèrent logier es villages l'ung çà 
l'aultre là ; bien tenoit-on qu'ilz s'en fussent râlez en leurs 
maisons. 

Lendemain, ledit évesque et le conte de Los furent 
avant le jour levez, et s'en alèrent sur les champs, et vi- 
rent que ceulx de Liège et leurs aydans estoient jà ren- 
giez comme le jour de devant. Ilz ne voulurent attendre 
le dangier du duc de Brabant ; si leur coururent sus à 



122 CHRONIQUE DE JEHAN LE BEL. 

tant de gens qu'ilz avoient, et les desconfirent de pre- 
mière venue , sauf tant que le duc de Guéries y sourvint 
au derrain que la bataille estoit desconfite, et que on les 
chassoit avant les champs et les tuoit-on à voulenté. Si 
en demeura bien de mors environ quinze mille, et grand 
foison de prisonniers; mais le duc de Brabant ne ses gens 
n'y vindrent jusques au derrain que ce fut fait; puis ala 
logier ledit duc sur la rivière dTeme, dessus Lymon, 
révesque & Lamynes, le conte de Los à Hemricourt. Ce 
fut Tan de grâce mil CCCXLVII, la nuit de la Mag- 
delène. 

Lendemain, on séjourna tout le jour. Le lundy, on ala 
logier sur la rivière de Gyere. Adoncques commença-on à 
traittier de paix, qui faitte fut et acordée le samedi après 
à Warous, laquelle fut bonne et belle pour Tévesque de 
Liège se ne fut le conseil du duc de Brabant qui tous les 
gasta. Si m*en.tairay atant et parleray d'une aultre ma- 
tère que j'ay laissée. 

CHAPITRE LXXIX. 

Comment messire Cbarles de Bloys fat desconflt et pria en bataille 
devant la Roche-Dairyan en Bretaigne et mené en Angleterre. 

I 

Je* me suys longuement teu de la vaillant contesse de 
Montfort et de messire Charles de Bloys qui tondis se 
guerryoient merveilleusement en Bretaigne; si y veul 
revenir pour raconter de leurs aventures. 

Vous avez bien entendu ci-devant comme le noble roy 
d'Angleterre envoya le gentil conte Derby en Gascongne, 
et comment il envoya deux chevaliers à tout grand foison 
de gens d'armes et d'archiers en Bretaigne , pour aydier 
la vaillant contesse de Montfort ; desquelz chevaliers Tung 
estoit nommé messire Thomas d'Agome* et Taultre mes- 
sire Jehan de ArticeUe. Hz demourèrent ung grand temps 
delés la vaillant contesse en la ville de Hainebon, et guer- 
ryoient souvent ceulx de la partie messire Charles de 
Bloys; aussy faisoient les aultres ceulx de la part de la 
vaillant contesse, et estoit tous Bretons bretonnans, ou la 
plus grande partie. Entre les aultres y avoit ung chevalier 
breton bretonnant, moult vaillant homme, que on appelloit 
messire Jehan de Chastel qui tondis se tenoit emprez la 
dame. Ainsy estoit le pays gasté et exillé d'une partie et 
d'aultre, et tout comparoient les povres gens. 

» FrolBsart, chap. CCCXIII. 
* Thomas d'Agworth. 

Ung jour, avoient ces trois chevaliers dessus nommez 
pris assez grand nombre de gens d'armes et de sonldoiers 
à pyé, et s'en alërent assiégier une bonne ville et grosse, 
et unglnoult fort chastel qu'on clamoit la Boche-Dairyan, 
et l'assaillirent grandement. Aussy ne faillirent-ilz pas à 
deffense. Lajens avoit ung chastellain qu'on nommoit Tas- 
sart de Guyenne, fort escuier hardi et combatant, et si y 
avoit des bourgoys qui plus estoient de l'acord de la vail- 
lant contesse que de l'aultre partie ; si s*acordèrent à ceulx 
de dehors si vaillanment que au tiers jours ou au qua- 
trième ilz rendirent la ville et le chastel, saufs leurs corps 
et leurs biens; et livrèrent la clef aux trois chevaliers 
dessusdis ou nom de la vaillant contesse, puis mirent, les 
chevaliers, gens d'armes et plenté d'archiers et de soul- 
doiers pour garder la ville et le chastel avecques ledit 
Tassart et les bourgoys. Si se partirent de là et alèrent 
par devers la contesse. Quant messire Charles le sceut, 
il fut grandement couroussé, et manda partout les gens 
qui estoient de sa partie, les chevaliers , les Gennevoys 
et tous les souldoiers qu'il poeut avoir. Si y en vint 
tant qu'il eut bien seize cents armeures de fer et douze 
mille hommes à pyé, dedens lesquelz il y avoit bien 
vingt-deux ou vingt-trois chevaliers bannerès et quatre 
cents chevaliers d'ung escu. Si ala assiégier le chastel 
et la ville de la Boche-Dairyan dessusdis, mais ceulx de 
la ville ne furent point esbahys, ains envoyèrent tantost 
message à la vaillant contesse et aux trois chevaliers, re- 
quérans qu'on les voulsist secourir. La vaillant contesse 
le fist voulentiers, et envoya grands messages par tous ses 
amis, et fit tant qu'elle eut bien en poy de temps mille 
armeures de fer et quinze mille hommes de pyé et quinze 
cents archiers, et les mist tous en la garde et conduite de 

ces trois seigneurs chevaliers dessusdis, qui baudement 
et voulentiers les recheurent ; et disoient qu ilz ne retour- 
neroient mais, tant que la ville et le chasteau seroient des- 
siégiez, ou ilz morroient en la payne. Là s'en alërent tant 
comme ilz poeurent , et firent tant , qu'en feroye-je long 
compte, qu'ilz vinrent assez prez de Toèt messire Charles. 
Quant messire Thomas d'Agome , et messire Jehan de 
Articelle, et les aultres chevaliers et gens d'armes furent 
parvenus à deux lègues prez de Tost inessire Charles, ilz 
se logèrent sur une rivière celle nuit, sur l'entente de com* 
batre lendemain. Et quant ilz furent logiez et mis à repos, 
les vaillans chevaliers prirent la moityé de leur ost et les 
firent armer et monter paisiblement, et s'en alèrent devant 
la minuit férir en Tost messire Charles à l'ung des costez, 
et y firent grand dommage et y tuèrent grand nombre de 
gens; et y demourèrent tant que tout l'ost fut esmeu et 
armé, maiz ilz y arrestèrent si longuement, tant combas- 
tant, que ceulx de l'ost furent si grand foison que ilz ne se 
poeurent retraire sans grande perte, ains furent desconfis 
et perdirent grand nombre de leurs gens ; et y fut pris 
ledit messire Thomas, luy vingtième, et durement navré; 
et ledit messire Jehan se retrait par devers son ost à grand 
meschief àdeux cents de compaignons qui estoienteschap- 
pez avecques luy. Quant ilz furent revenus à leur ost, ilz 
contèrent le meschief qui avenu leur estoit. 

Droit ' à celle heure qu'ilz revinrent à leur ost , ung 
vaillant chevalier, à tout cent glayves*, vint nouvellement 
en leur ayde, et dit quant il ouït ces nouvelles, que s'on 
le vouloit croire, tout l'ost s'armeroit à celle heure mesme- 
ment, et iroient sur leurs anemis. Ledit messire Jehan s'v 

> Froissart, chap. CCCXIV. 

2 Gamier, sire de Quadadal. selon Froissart. 



126 CHRONIQUE DE JEHAN LE BEL. 

acorda tantost ; aussy firent les aultres ; si firent tant qu'ilz 
vinrent devant soleil levant à Fost messire Charles, qui jà 
estoit estourmy et se trayoient sur les champs. Là eut 
forte et dure assemblée, car tantost se coururent sus et se 
combatirent longuement. Là convint ces petites gens, An- 
gles et Bretons, endurer grand fais contre tant de gens et 
de seigneurs, ce povez-vous bien sçavoir, et faire grandes 
apertises et, maintes proesses et maintes belles rescousses; 
touteffois ilz firent tant qu'ilz desconfirent leurs anemis , 
et détindrent la place, et y demeurèrent quinze chevaliers 
banerës mors et deux cents chevaliers d'ung escu, et qua- 
tre mille hommes de pyé ; et si y fût pris ledit messire 
Charles de Bloys, et messire Thomas d'Agome et tous les 
compaignons rescous ; si y furent gaagniez tentes et pa- 
veillons, et fut envoyé ledit messire Charles en Angleterre 
au noble roy Edowart pour prisonnier; et demeura long 
temps en prison, puis se raenchonna de quatre fois cent 
mille escus vielx. 

CHAPITRE LXXX. 



Comment le roy de France ala bien prez de Calays à toute poissance, 
pour contresiégier le roy d* Angleterre, mais il ne poeut passer. 



Or',* weil-je retourner au vaillant roy Edowart qui 
estoit devant Calays et y avoit esté bien par l'espace 
de demy an. Quant il entendi que le roy Philippe de 
France faisoit son mandement général, par toute France, 
que tous nobles et non nobles fussent à luy à Amiens , 
entoup la Pentbecouste, pour dessiégier la bonne ville 
de Calays, il se commença à aviser comment il pour- 
roit nuire aux Françoys et maintenir son siège si lon- 
guement qu'il poeut affamer la ville; car il véoit bien 
qu elle estoit si forte et si bien garnie de bonnes gens 
qu'il ne le pourroit avoir pour aôsaillir ne pour eschar- 
mucher; et trop luy pesoît quant il véoit ses gens estre 
affolez ou tuez folement en assaillant. Si fist faire ung 
hault chastel de grand et gros mesrien sur la rive de 
la mer, et le fist pourveir de bombardes, d'espingales, 
d'artilleryes et d'aultres engins; et fist mettre sus ung 
fort engin et bien quarante hommes d'armes et deux 
cents archîers, qui gardoient si prez le havre et le port 
de Calays, que riens n'y povoit entrer ni issir que tout ne 
fut brisié et confondu. Ce fut l'advis par quoy ceulx de 

* Froissart, chap. CCCXV. 

la ville furent plus grevez. Aprez il fist tant aux Flamens, 
qu*ilz se levèrent et s'en alèrent par devers Cassel et Aire 
et Saint-Omer, ardans et gastans pays. Si convint le roy 
de France aler par devers Arras, et envoyer le plus de 
ses gens par devers Saint-Omer et Aire , qui eurent 
grands hustins aux Flamens, pluseurs à leur perte, et 
pluseurs à leur gaagne; et au derrain, les Flamens furent 
durement reboutez, et gastèrentles Françoys entièrement 
le pays qu'on dit la Loye*. 

Ainsy * que le roy Philippe estoit à Arras et ses gens 
entendoient à guerrier les Flamens, messages luy vinrent 
de par ses gens qui estoient dedens Calays, comment il les 
voulsist hastivement secourir, car vitaille leur faloit. De- 
dens la ville estoit ung chappitaine de par le roy Philippe, 
nommé messire Jehan de Vyane, et ung aultre, son com- 
paignon, qu'on clamoit messire Jehan de Faerye, et mes- 
sire Amoul d'Udehen, vaillans chevaliers et hardis, et 
ung des plus proeuz de France ; et si y estoit le sire de 
Beaulot , et pluseurs bons chevaliers que je ne sçay 
nommer; et si y fut messire Baulduyn d'Obrecicourt, qui 
mort y fut, si ne le doibt-on pas [obmettre]. 

Quant le roy Philippe entendi ces nouvelles, il en eut 
grand doulour et grande pitié , et manda toutes ses gens 
et se trahi par devers Hesdin ; et dist qu'il vouloit qu'on se 
traist par devers l'ost des Angloys, car jamais n'entende- 
roit à aultre chose jusques à tant qu'il auroit dessiégié 
Calays. Si se parti lendemain de Hesdin , et s'en ala à 
Fauquenberge, et puis s'en vint logier entour Ghynes qui 
estoit toute arse et tout le pays gasté; puis s'en vint len- 



« La Loeve. Froissart. 

» Froissart, chap. CCCXVI. 



DE JEHAN L£ BEL. 429 

demain matin logier sur le mont de Sangate , assez prez 
de Tost des Angloys, et avoit si grande compaignie avec- 
ques luy que je ne sçauroye nommer neextimerle nombre. 
Quant ceulx de Calays le virent sur le mont de Sangate, 
ilz eurent moult grande joye, car ilz cuidoient bien estre 
dessiégiez , mais quant ilz virent que on se logoit , ilz se 
commencèrent ung petit à désespérer. 

Or* vous diray ce que le noble roy Edowart fît quant il 
vit le roy Philippe venir à si grande poissance pour com- 
batre à luy et dessiégier la ville de Calays, laquelle tant 
luy avoit cousté de gens et de paine de son corps et de tré- 
sors, et mesmement qu'il Tavoit si prez estrainte que plus 
guères ne se povoit tenir, si luy vendroit à grand con- 
traire s'il s'en partoit ainsy. Il avisa que les Françoys ne 
pourroient venir à luy ne à la ville de Calays, fors que par 
Tung des deux pas, ou par les dunes, sur le rivage de la 
mer, ou par dessoubs où il avoit grand foison de crolières 
et maresquages; et n'y avoit que ung seul pont par où on 
poeut passer, et l'appelloit-on le pont de Mylays. Si fist 
traire toutes ses naves et vaisseaulx par devant ces dunes, 
et bien garnir d'espingales , de bombardes et d'archiers, 
par quoy l'ost des Françoys n'y osast passer, et fist le 
conte Derby son cousin aler logier sur le pont de Mylays, 
à grand foison de gens d'armes et d'archiers, par quoy les 
Françoys ne poussent passer, si non par les mares qui 
estoient impossibles à passer. Par dessus le mont de San- 
gate avoit une tour que trente-deux Anglois tenoient , et 
gardoient là le passage des dunes, et l'avoient durement 
enforcé de grands doubles fossez. Quant les Françoys fu- 
rent logiez sur le mont de Sangate, ainsy que vous avez 

* Froissart, chap. CCCXVII. 

ouy , les communes alèrent vers celle tour, et bons Angles 
de tirer , et bonnes communes de grandement assaillir si 
fort qu'ilz gaagnèrent la tour et mirent tout à mort. 

Quant' Tost des Françoys fut ainsy logié, le roy Phi- 
lippe envoya ses mareschaulx, le seigneur de Beaujeu et 
le seigneur de Saint-Venant, pour espyer et considérer 
comment et par où il pôurroit aprochier Tost des Angloys 
plus convenablement. Ces mareschaulx alèrent partout 
regarder les passages, puis revinrent au roy et luy dirent 
à brefves paroUes qu'il n'y avoit passage par où l'ost du 
roy poeut aprochier l'ost des Angloys s'il ne vouloit mettre 
ses gens à perte mielx qu'ilz ne furent à la bataille de 
Cressy. Lendemain, aprez messe, le roy Philippe envoya 
grands messages au roy d'Angleterre, et passèrent au pont 
de Mylays par le congié du conte Derby, et vinrent au roy 
et luy dirent comment à grand tort il avoit assiégié la 
ville de Calays, et luy prièrent de par le roy qu'il voulsist 
livrer passage par où il poeut convenablement passer et il 
le combateroit; et se ce faire ne vouloit, il se retrairoit 
arrière et il livreroit par de là bonne place de terre, et se 
combasteroient; à cui Dieu en donnast la grâce de la vic- 
toire, si l'eust. 

Quant le roy Edowart entendi ces parolles il pensa 
ung petit, puis dist : « Seigneurs , j'ay bien entendu ce 
que vous me dittes de par vostre sire, lequel appeliez 
ainsy qu'il vous plait, toutefiPbis tient-il mon héritage à 
grand tort. Si luy direz de par moy que je suys cy à 
prez d'ung an, à sa veue et sceue ; plus tost y fust venu 
s'il eut voulu , mais il m'a lessé cy demourer si longue- 
ment que je y ay despendu largement du mien, et cuide 

* Froissart, chap. CCCXVIII. 

avoir tant fait que briefment seray seigneur de la bonne 
ville de Calays. Si ne suys pas conseillé de tout faire 
à sa devise, ne à son aise ne à son plaisir, ne d'eslongier 
ce que j'ay conquis ou pense à conquerre; et s'il ne poeut 
passer par une voye, s'il voisse par Taultre'.» Les mes- 
sages virent qu'ilz nen auroient aultre response; si s'en 
retournèrent vers le roy Philippe et luy dirent, dont ledit 
roy fut tout confus et esmary; ce ne fut pas merveille, 
quant il avoit tant de nobles seigneurs et de loingtains 
pays amené, et véoit bien qu'il luy en faloit retourner sans 
riens faire. 

A* ce point vinrent deux cardinaulx qui longuement et 
souvent avoient parlementé ensemble pour trouver acord 
entre les deux roys ; si pryèrent au roy Philippe premiè- 
rement qu'il octroyast une souffrance de trois jours seule- 
ment pour veoir se vers le roy d'Angleterre pourroient 



> Le roi d'Angrleterre, dans uno lettre à Tarchevôque d*Torck, assure 
au contraire qu*il accepta le défl, et que le combat n*eut pas lieu, parce 
que Philippe de Valois décampa précipitamment dans la nuit du 2 août, 
après avoir mis le feu à son camp. 

Il y a entre le récit de Jean le Bel et la lettre du roi Edouard encore 
d'autres différences qui ont été signalées par Bréquigny, dans son se- 
cond mémoire sur ]a ville de CsLiSLia [Mémoire de V Académie des Inscrip- 
tions, tome L, p. 612). Tout en adoptant la version anglaise, le sa- 
vant académicien ne se dissimule pas que la lettre du monarque 
anglais pourrait bien n*ôtre pas le garant le plus sûr : « Adressée aux 
principaux seigneurs de Tadmlnistration de l'Angleterre, dit-il, elle 
paratt avoir été destinée à Ôtre rendue publique, et dans ces sortes de 
pièces, on s*occupe plus du soin de relever ses avantages, que de ra- 
conter les faitsavec une scrupuleuse exactitude. Edouard voulant, dans 
sa lettre, soutenir le ton de supériorité, a peut-^tre feint d'avoir ac- 
cepté le déû de Philippe, quoiqu'en effet il Tait refusé. On est môme 
d'autant plus porté & le croire que toutes les règles de la prudence 
sembloient exiger ce refus, puisqu'autrement Edouard mettoit volon- 
tairement au hasard d'une bataille la prise de Calais, qu'il avoit en sa 
main. » 

» Froissart, chap. CCCXIX. 

trouver quelque appointement ; puis s'en vinrent au roy 
d'Angleterre et lui requirent semblablement,' et il s'y 
acorda; et envoya à ce parlement le gentil conte Derby, 
le conte de Noirhantonne, messire Watier de Manny, en 
cui il se fioit moult, et messire Regnault de Cobaing. De 
par le roy Philippe y vinrent le duc de Bourbon, messire 
Jehan de Haynau, le sire de Beaugieu et messire Jeflfroy 
de Charni *. Ces seigneurs parlementèrent tous ces trois 
jours et les deux cardinaulx aloient entre les parties 
moyennant, mais ilz n'y poeurent trouver acord ; et tondis 
parlementant le noble roy faisoit tousjours son ost renfor- 
cier et faire merveilleusement grands fossez sur les dunes, 
par quoy les Françoys ne peussent passer. Et sachiez que 
cil parlement ennuioit moult à ceulx de Calays, car trop 
longuement on les faisoit jeûner. 

Quant le roy Philippe vit qu'il n'y avoit acord nul, il 
eut conseil qu'il s'en iroit devers Arraset laisseroit ceulx de 
Calays s'acorder aux Angloys. Si fist lendemain tout son 
ost deslogier ; il n'a si dur coeur au monde, quant il vit 
ceulx de Calays lamenter et regreter quant ilz virent cel 
ost ainsy soy départir sans les secourir, qui se poeut tenir 
de plourer ; et quant Angloys virent les Françoys ainsy 
deslogier, grand foison s'en alèrent pour aventurer et frap- 
per à la queue de l'ost; si trouvèrent encores moult de 
tentes, et wagnèrent moult de pain, de vin et de vyandes 
que les taverniers avoient là amené, et s'en estoient fuys 
quant ilz avoient veu les Angloys venir; tout fut pris et 
gasté aval les champs. 

Quant ' ceulx de Calays virent que le roy Philippe s'en 

> Ni le roi Edouard, ni Jean le Bel» ni Froissart ne sont d'accord sur 
les noms de ces plénipotentiaires. 
» Froissart, chap. CCCXX. 

estoit aie ainsy, et que toute leur espérance estoit faillie, 
et estoient à si grand meschief de famine que le plus pois- 
sant à paine se povoit soustenir, si eurent conseil qu'il leur 
valoit mielx mettre en la grâce du roy d'Angleterre et en 
sa pure volenté, se plus grande douceur n'y povoient trou- 
ver, que soy lesser morir de faim, car les pluseurs en 
pourroient arragier et perdre corps et âme. A ce conseil 
ilz s acordèrent tous, et prièrent à messire Loys de Vyane, 
leur souverain, qu'il en voulsist parler. Si vint [aux cré- 
neaulx] ledit messire Loys, et signa qu'il vouloit parle- 
menter. Le roy y envoya tantost le conte de Noirhantonne, 
messire Watier de Manny, messire Eenault de Cobaing, 
et messire Thomas de Rolande. Quant ilz furent là venus, 
ledit messire Loys leur dit : a Seigneurs, vous estes moult 
vaillans chevaliers; vous sçavez que le roy de France, que 
nous tenons à seigneur, nous a cy envoyé, et commandé 
que nous gardissions ceste ville et chastel si que blasme 
n'en eussions et il n'en eut point de dommage; nous en 
avons fait nostre povoir. Or est nostre secours failli, et 
vous nous avez si estraint que nous n'avons de quoy 
vivre ; ains, nous convendra morir et arragier de faim, se 
le noble roy n'a pitié de nous. Cher sire, si luy weilliez 
prier en pitié qu'il weille avoir mercy de nous, et nous en 
weille tous lesser aler ainsy que nous sommes; si prende 
la ville et le chastel, et toute la richesse qui dedens est, il 
y en trouverai assez. » 

Messire Watier de Manny respondi et lui dit : c Mes- 
sire Loys, nous sçavons assez de l'intencion de nostre 
' seigneur, car il le nous a dit, mais ce n'est pas son en- 
tente que vous en puissiez aler ainsy que luy avez dit; 
ains est son propos que vous vous mettez tous en sa pure 
volenté, ou pour raenchonner ceulx qu'il luy plaira 

, TOM. II. 9 

OU faire morir, car voua luy avez fait tant de despia et le 
sien deapendre, et foison de ses gens morir, si luy en 
ennoye ce n*est pas merveille. » Ledit messire Loys res- 
pondi : c Ce seroit trop dure chose pour nous, se nous 
consentions ce que vous avez dit ; nous sommes chi , eus 
ung poy de chevaliers et d'escuiers, qui avons nostre sei- 
gneur servi le plus loyalement que poeu avons, comme 
vous feriez le vostre et feriez en semblable cas, et avons 
souffert maintes mésaises ; mais ainchoys endurrions-nous 
le plus grand tourment que oncques gens firent, que nous 
consentissions que le plus petit garchon de la ville eust 
aultre mal que le plus grand ; mais nous requérons hum- 
blement que vous priez au roy qu'il nous weille recepvoir 
en pitié, au mains prisonniers, saufs nos corps et nos 
membres. » 

Messire Watier dit qu'il feroit \roulentiers ce message 
et en feroient leur povoir. Hz contèrent au roy toutes 
ces parolles, mais il n'en voulut riens faire, ne s'acorder 
h celle derraine requeste, pour prière ne pour raison que 
on luy sceut monstrer. a Doncques, luy dist messire 
Watier de Manny, sire, vous porriez bien avoir tort et 
nous donner mauvaiz exemple; se vous nous envoyez en 
aucune de vos fortresses, par sainte Marie nous n'yrons 
pas si voulentiers, se vous faites ces gens mettre à mort 
ainsy que vous dittes, car ainsy feroit-on de nous en sem- 
blable cas, combien que nous feissions nostre debvoir. p 
Cil exemple amolist grandement le cueur du roy, si dist : 
.€ Coseigneurs, je ne weil pas estre tout seul encontre 
vous, alez vous en arrière, et leur dittes que pour l'a- 
mour de vous tous, je les rechevray voulentiers tous 
comme prisonniers , sauf que j'en weil avoir six des plus 
gros de la ville, lesquelz venront par devant moy en 

pures et simples chemises, la hart au col, et m'aporteront 
le clefs de la ville, et feray d'eulx ma pure volenté. » 

Ces* seigneurs raportèrent ce message audit messire 
Loys, et luy dirent que à grande paine Tavoient impetré. 
Ledit messire Loys dist, puis que aultre chose ne povoit 
estre, il le raporteroit voulentiers à ceulx de la ville et à 
ses compaignons. Le chevalier se parti des créneaulx, et 
fist sonner la cloche et assembler toutes les gens de la 
ville, hommes et femmes, désirant donner bonnes nou- 
velles, car ilz arragoient de faim tous. Ledit chevalier leur 
dit ces nouvelles; ilz commencèrent alors si fort à braire 
et crier, que ce fut grande pitié. Âprez, se leva en piez le 
plus riche bourgoys de la ville qu'on appèiloit seigneur 
Eustace de Saint-Pierre, et dit ainsy devant tous : « Sei- 
gneurs, grand pitié et meschief seroit de laissier morir 
ung tel poeuple qui ci est, pour famine ou aultrement, et 
si seroit grande aumosne et grande grâce envers Nostre Sei- 
gneur qui les pourroit deffendre. Quant àmoy j ay si grand 
espérance en Nostre Seigneur, que se je puis sauver ce 
poeuple par ma mort, j'auray pardon de mes deffaultes ; 
si weil estre le premier des six, et me mettray voulentiers 
nuds piez, en pure chemise, la hart au col, en la mercy 
du roy Edowart. » 

Quant le bourgoys eut dit celle parolle, chascun l'ala 
aourer de pitié, et pluseurs femmes et hommes se lais- 
sèrent cheoir à ses piez tenrement; ce ne fut pas mer- 
veille, car nulz ne pourroit penser la grande destresse 
de famine qu ilz avoient enduré plus de six septmaiQCs 
devant. Quant ce proeudons sire Eustace eust ainsy 
parlé comme vous avez ouy, ung aultre bourgoys des 

> Fioissart, chap. CCCXXL 

plus riches aussy pareillement se leva, et dit semblable- 
ment, et qu'il vouloit estre le second. Aprez, se drescha le 
tiers bourgoys, après, le quart, et puis le cinquiesme et 
puis le sixiesme, je n'ay que faire de les nommer tous *, 
^ maiz tous dirent de leur pure volenté qu ilz se mettroient 
en la volenté du roy Edowart, qu'on tenoit au plus vaillant 
prince du monde, ainsy qu'il l'avoit devisé, pour sauver 
le remanant du poeuple qui là estoit. Ce fut grande pi- 
tié pour eulx et grande grâce pour tous ceulx de la 
ville. 



> Froissart qui, dans Tadmirable épisode du siège et de la reddition 
de Calais, n*a fait que copier Jean le Bel, cite les noms de trois antres 
bourgeois, les sires Jean d'Aire, Jacques et Pierre de Vissant. 



CHAPITRE LXXXI. 



Comment six bourgoys de la ville de Calays apportèrent les clefs de la 
yille au roy d* Angleterre en pures chemises et la corde au col. 



Ces ' six bourgoys, qui estoient les plus riches de la 
ville, voulurent le remanant du poeuple sauver, et accom- 
plir le plaisir du roy Edowart. Si se mirent tantost en 
lestât que aler debvoient par devers luy , et dirent aux 
chevaliers : « Nous désirons tous tant de sauver le poeu- 
ple de ceste ville, que nous nous mettons ainsy que 
vous véez et que vous nous avez rapporté, et portons les 
clefs du chastel et de la ville avecques nous; si nous 
weilliez mener et prier pour nous qu'il weille avoir de nous 
pitié. » 

Les quatre seigneurs prirent ces six bourgoys et les 
menèrent par devers le roy. Tout Tost s'assembla en la 
place; là y eut grande presse, ce povez sçavoir; et plu- 
seurs disoient que on les pendit apertement, et pluseurs 
ploroient de pitié. Le noble roy accompagné de ses contes 
et barons s en vint en la place, et la royne enchainte le 
suivi, pour veoir que ce seroit. Les six bourgoys se mi- 
rent tantost à genoulx par devant le roy, et [messire 
Eustace] dit ainsy : « Gentilz roy, véez cy nous six qui 
avons esté de l'ancienne bourgoisye de Calays, et grands 

* Froissart, continuation du chap. CCCXSJ. 

marclians, nous vous apportons les clefs de la ville et 
chastel de Calays, et les vous rendons à vostre plaisir ; si 
nous sommes mis en tel point que vous véez à vostre pure 
volonté, pour le remanant du poeuple sauver, qui a souf- 
fert mainte paine ; si weilliez de nous avoir pitié et mercy 
par vostre très-haulte noblesse. » Certes il n'eut adonc- 
ques en la place seigneur ne chevalier qui ne plourast de 
pitié ne qui poeut parler de pitié; et le roy avoit adonc- 
ques le cuer si dur de couroux, qu'il ne poeut à grand 
pièce respondre, puis commanda que on leur copast les 
testes tantost. Tous les seigneurs et chevaliers luy priè- 
rent tout en plourant tant que ilz poeurent, que il eut pi- 
tié d'eulx ; mais il n y voult entendre. Adoncques parla 
le gentil chevalier messire Watier de Manny, et dit : 
« Ha! gentil sire, weilliez refréner vostre courage; vous 
avez la renommée et famé de toute gentillesse; ne weil- 
liez pas faire chose par quoy on puist parler sur vous en 
nulle villainie; se vous n'en avez pitié, toutes gens diront 
que vous avez le cuer plain de toute cruaulté, comme de 
faire morir ces bons bourgoys, qui de leur propre volenté 
se sont venus rendre à vous pour sauver le remanant du 
poeuple. » A ce point se grignya le roy, et dist : « Mes- 
sire Watyer, souffrez- vous! il n'en sera aultrement; face- 
on venir le bourreau ; ceulx de Calays ont fait morir tant 
de mes hommes qu'il fault aussy ceulx-cy morir. » 

[Adoncques fit la noble royne d'Angleterre grand humi- 
lité, qui estoit durement enceinte, et plouroit si tenrement 
de pitié que elle ne pouvoit se soustenir. Si se jeta à ge- 
noux par devant le roy son seigneur, et dit ainsy] * : « Ha ! 
gentil sire, depuis que j'ay passé la mer en gi:and péril 

> Les mots placés entre deux crochets manquent dans le manuscrit 
de Chftlons; nous les avons rétablis diaprés Froissart. 

ainsy que tous sçavez, je ne vous ay riens demandé, ei 
vous prye et requier, à jointes mains, que pour l'amour 
du filz deNostre Dame, vous weilliez avoir mercy d'eulx. » 
Le gentil roy arresta un«poy de parler et regarda la royne 
devant luy à genoulx, amèrement pleurant; si luy com- 
mença ung petit le cueur à amollier, et luy dist : a Dame, 
j'amasse mielx que vous fussez aultre part; vous me priez 
si tenrement que je ne le vous ose escondire ; et combien 
que je le face envis, néantmains, prenez-les, je les vous 
donne. » Si prist les six bourgoys par les cbevestres, et les 
livra à la royne, et quitta de mort tous ceulx de Calays 
pour l'amour d'elle; et la bonne dame fist revestir et 
aisier lesdis six bourgoys. 

Ainsy * fut la forte ville de Calays assiégée par le roy 
Edowart, l'an de grâce mil CGC XLVI à l'issue d'aoust, 
et fut rendue Tan mil CGC XLVII en ce mesmes moys. 
Si * poeut-on penser que le roy avoit moult grande vo- 
lente de le conquerre, quant il y demeura ung an tout 
entier, et y despendi moult grand trésor tant en frais 
comme en gages de souldoiers, et de maisonnements et de 
fabriques d'engins, avecques les aultres charges d'Escoce, 
de Gascongne, de Bretaigne, de Poytou et en aultres 
marches où il menoit et faisoit mener guerre. Et croy que 
on ne trouveroit en hystoire que oncques roy crestien 
guerriast en tant de marches en ung temps, ne poeut 
soustenir si grands frais et despens comme il a fait jus- 
ques à ores; je ne scay comment il en sera le temps ad- 
venir. Or weil-je retourner à nostre matère. 

Quant le noble roy eut donné les six boui^ys à la 



I FM>i88art,chap. CCCXXIL 

* Ce qui suit jusqu'à TaUnéa, a été omis par Froissart. 

royne, il envoya ses mareschaulx messire Watyer de 
Manny et pluseurs aultres en la ville pour en prendre 
possession et saisine, et leur commanda qu*ilz prissent 
messire Loys de Vyane et tous les aultres et les envoyas- 
sent en Angleterre, et que tous les aultres souldoiers et 
ceulx de la ville fussent mis dehors en leurs draps sans 
plus. Ainsy fut fait que commandé fut ; si firent lesdis 
mareschaulx apporter aux souldoiers tout leur harnasen la 
halle et jetter en ung mont. Puis saisirent toutes les mai- 
sons des bourgoys, et commandèrent que nulz sur la hart 
n'y forfeissent. Quant tout ce fut fait, le roy entra en la 
ville et la royne aussy, à tout grande solemnité de trom- 
pettes et de clarins, et tint le roy une grande court au 
chastel, et envoya ses gens dont il navoit que faire envoyé. 
Si demeura en la ville de Calays à grand nombre de gens 
d'armes, par l'espace de trois septmainnes, pour le chastel 
et la ville remettre en bon point, et pour ordonner qui le 
garderoit et qui en la ville demourroit. 

Or ' m'est advis que c'est grand pitié à considérer que 
cesvaiUans bourgoys et bonnes bourgoyses devinrent, dont 
il avoit grand foison en la ville de Calays, riches et pois- 
sans de héritages et d'avoir, et si leur convint tout laissier 
et aler hors en leurs simples draps. Il m'est advis qu'il a 
[cuer] bien dur à cui pitié n'en prendroit, mesmement que 
le roy Philippe ne leur en fit oncques denrée davantage. 
Adoncques estoit le roy Philippe retrait à Arras, et donnoit 
à ses estrangiers congié, et envoya à grand foison de ses 
meilleurs hommes, pour contregarder sur les frontières 
que les Anglois ne revenissent plus par deçà la mer. Ce 



> Froissarti chap. CCCXXIIIi mais le récit de Jean le Bel est plus 
étendu. 

n'estoit pas signe qu'il eust entente de faire une telle en- 
treprise sur les Angloys par delà la mer , comme le roy 
d'Angleterre avoit fait et faisoit sur luy. En ce temps se 
travaillèrent les deux cardinaulx, et alërent tant, d*ung 
costé et daultre, que trêves furent acordées, lesquelles deb- 
voient durer jusques à la Saint-Jehan, qui seroit Tan mil 
CGC XLVIII ; et debvoit chascun tenir ce qu'il avoit et 
dont estoit en saisine. 

Quant ces trêves furent acordées , le roy Philippe s'en 
ala à Paris et départi de ses gens; et le roy Edowart 
establi à chastellain à Calays ung Lombard, et y mit 
grand foison de bonnes gens d'armes, et grand foison 
de gens qui vouloient labourer et gaagnier en ces beaulx 
hostelz de bourgoys ; et donna aux souldoiers, et à ceulx 
qui là demouroient , de ces armeures lesquelles estoient 
là demourées; puis s'en alèrent en Angleterre luy et la 
vaillant royne , et vinrent à Londres où ilz furent gran- 
dement et à grand joye recbeus ; chascun poeut penser 
que le roy fut merveilleusement festié. Là il ala veoir 
ses prisonniers , et les salua moult courtoisement, et leur 
donna à disner en plaine sale avecques luy. Si * y poeut- 
on veoir belle compaignie de prisonniers, et il debvoit 
bien Dieu gracier quant il avoit en sa prison le roy d'Es- 
coce,le conte de Moret qui^luy avoit ars et exillié son pays, 
messire Charles de Bloys, duc de Bretaigne, qu'on luy 
avoit envoyé, le connestable de France, conte de Ghynes 
et conte de Eu , le chambellan de Tancarville , conte de 
Melun, messire Loys de Vyane, chappitaine de Calays, et 
grand foison d'aultres chevaliers d'ung escu et des bour- 



* Tout 06 qui soit, jusqa^à la fin du chapitre, a été omis par Frois- 
sart. 

goys d'Amiens et des bonnes villes de Nonnendie, et ses 
adversaires ne tenoient nul des siens. Si m*est advis que 
selon le monde on luy doibt tourner à grand honneur et 
à grande grâce de Dieu ; et avecques ce que il et ses gens 
avoient gasté et exiUié toute la terre d'Escoce jusques à la 
cité de Saint-Jehan, et jusques à la grande forest de 6en- 
dours, et conquis la bonne cité de Berwich et toutes les 
fortresses de là entour; et d'aultre part, ses gens avoient 
gasté et exillié la plus grande partie de Gascongne jusques 
prez de Thoulouse, et par dechà gasté et exillié tout le 
pays de Poytou, et conquis pluseurs bonnes villes et forts 
chastelz comme Leysignen, SaintJehan-d*Angely et la 
cité de Poittiers; tout en telle manière le grand pays de 
Bretaigne. En aprez , ten propre personne avoit gasté et 
exillié le pays de Constentin, de Nonnendie, de la conté 
d'Évreuz jusques à Paris, et puis passé la grande rivière 
de Saine au pont de Poissy , et puis gasté et exillié tout le 
pays d'Aminois, de Beauvoisys et la conté de Ponthyeu; 
en aprez demeuré en la bataille arrengie, à poy de gens et 
à plains champs, sans fosse ne fortresse, contre toute la 
poissance de France, et tenu champ deux jours entiers, et 
desconfit, pris et tué tous les plus grands seigneurs du 
royaume de France, de l'Empire et d'Alemaigne, et puis 
tantost assiégié la forte ville d^ Calays sans râler en son 
pays, et là demeuré par l'espace d'ung an, et au chief de 
Tan l'avoir conquise , ainsy que vous avez ouy. Il m'est 
advis que telles grandes et haultaines entreprises ne sont 
pas sans très-grand honneur, et que on ne poeut trop loer, 
ne prisier, ne honnourer le très-noble roy à cui Dieu a 
voulu si évidanment aydier. Je m'en tairay atant et voul- 
dray à nostre matière retourner. 



CHAPITRE LXXXII. 

Comment les brigans s^assembloient et roboient villes et cbasteaulx en 
Bretaigne et aillears. 

Toute * celle année que les trêves furent acordées, les 
deux roys se tinrent en paiz Tung contre Taultre; mais 
pour ce ne demoura pas que messire Guillaume Douglas, 
le vaillant chevalier, et les Escots sauvages qui se tenoient 
avecques luy en la forest de Gendours, ne guerriassent 
tousjours aux Angloys et les dommagassent là où les 
poeussent trouver, jasoit ce que le roy leur seigneur fust 
es prison du roy d'Angleterre ; et pour les trêves acordées 
ne laissèrent oncques de guerryer ceulx de la part du roy 
d'Angleterre en Gascongne et en Poytou. Ceulx de la part 
au roy Philippe ne tindrent aussy oncques trêves , ains 
gaagnoient et conquéroient souvent fortes villes les ungs 
sur les aultres, par force ou par emblée, comme par esche- 
lier souvent de nuit et par trahison; et souvent y avoit de 
belles aventures l'une foys aux ungs, l'aultre foys aux aul- 
tres; et les brigans toudis aguetoyent à desrober les villes 
et les chasteaulx , qu'ilz conquéroient si grand trésor que 
merveille, et en devenoient aucuns si riches qu'ilz deve- 
noient chappitaines et maistres des aultres. Tel y avoit 
qui estoit riche de quarante mille escus. Hz espyoient, telle 
foys estoit , et bien souvent une bonne ville ou ung bon 
chastel une journée ou deux, et puis s'assembloient trengtQ 

< Proissart» chap. CCCXXIV. 

ou quarante brigans, et aloient tant de costé et d'aultre 
qu'ilz entroient en celle ville sur le point du jour, et bous- 
toientle feu en une maison, et ceulx de la ville cuidoient 
qu*ilz fussent encores mille armeures de fer, si s'enfuioient 
qui mielx mielx, et cilz brigans brisoient et rompoient les 
maisons et tout roboient, puis s'en aloient ainsy chargiez. 
Ainsy firent-ilz à Donsenal et en pluseurs aultres villes. 
Entre les aultres eut ung brigant qui en telle manière 
espya le très-fort chastel de Combome, qui siet assez prez 
de Lymoges, en moult fort pays ; si prit trente de ses com- 
paignons et vinrent à ce fort chastel et montèrent dedens 
par eschielles; si le gaagnèrent et prirent le seigneur, 
que on nommoit le visconte de Comborne, en son lit, et 
tuèrent toute la maisnie de layens, et mirent le seigneur 
en prison en son chastel mesmement, et le tinrent si lon- 
guement qu'il se raenchonna à vingt-deux mille escus. 
Encores détint le brigant le fort chastel et le garnit bien, 
et le vendit au roy Philippe parmi trente mille escus que 
on luy bailla, et devint machier du roy, et avoit nom Ba- 
con le brigant. Il fut aprez, à Paris et en France, grand 
maistre bien monté et vestu. 

Ainsy * se maintenoit-on en la duchié de Bretaigne, en 
pillant et robant villes et chasteaulx. Entre les aultres, y 
en ot ung qui avoit nom Croquart, qui avoit esté toute sa 
vye povre garchon et page au seigneur d'Erkes en Ro- 
lande. Quant il commença à venir grand, il eut congié de 
son maistre; si s'en ala suivir les guerres de Bretaigne, et 
s'y pourvéi en telle manière, en poy de temps, que on 
disoit qu'il avoit bien quarante mille escus, sans ses che- 
vaulx, dont il avoit bien en l'estable trengte ou quarante 

« Frolasart, chap. CCCXXV. 

bons coursiers , et avecques ce il avoit le nom d'estre le 
plus apert en armes qui fut en tout le pays ; et fiit esleu 
pour estre Tung des trengte Angloys qui se combatirent 
contre les trengte Françoys en Bretaigne, de quoy vous 
orrez parler cy aprez, et fut l'ung des pris à celle bataille; 
et puis luy avint une grande meschéance, car ainsy qu il 
chevaucboit ung jour son coursier aux champs, et luy vou- 
loit faire saillir ung fossé, il chéy à terre et se rompit le has- 
teret '. Je ne sçay qui emporta son trésor. Telz brigants 
multiplièrent aprez tant qu'ilz firent moult de dommages 
es pays où ilz estoient. 

' Le cou. 



CHAPITRE LXXXIII. 

Comment li roy Sdowart personneUement resoouit le ohastel de 
Calays vendu par trahison du chastellain à meaaire Jefttoy de 
Charny. 

Aprez *, avint Tan mil CGC XLVIIIque messire Jeffroy 
de Charny, vaillant et proeu chevalier, pourchassa tant 
envers ce Lombard nommé Aymery, de cui le roy Edowart 
tant se fioit qu'il Tavoit fait chastellain et garde de Calays, 
qu'il luy convenança de luy livrer le chastel par nuit, 
parmi la somme de vingt mille escus. Aprez, avint que le 
roy Edowart sceut ces convenances, je ne sçay comment 
ce fut ; si manda ledit Lombard, et fit tant, par amours ou 
aultrement, que ledit Lombard luy congnut la vérité. 
Quant le roy eust ouy fin et commencement de la be- 
songne, il s'avisa et dit au Lombard : « Si tu vouloyes 
faire ce que je te diray , et m'en vouloyes asseurer, je te par- 
donneroye tout et tetendroyeà tousjours de mon conseil. » 
Le Lombard luy dit que moult voulentiers le feroit : 
« Doncques, dit le roy, je te diray que tu feras ; je weil 
que tu gaagnes les florins; tu parferas tes promesses, 
mais que tu ayes ton payement ; et luy feras sçavoir qu'il 
soit appareillié de grand foison de gens d'armes et gamy 
d'argent, car tu luy tendras très-bien ta promesse, et tu 
me lairas chevir du remanant. Mais ne fay nul semblant 

' Froissart, chap. CCCXXVI. 

à homme du monde que je en sache riens. » Le Lombard 
luy promit que non feroit-il ; puis s'en ala moult joyeux 
de ce qu'il auroit l'argent au gré du roy, et puis avenist 
ainsy qu'il pourroit du remanant. Il s'en revint à Calays, 
et fit tant qu'il parla en lieu secret à messire Jeffrey de 
Charny, et s'acordèrent tant que la besongne iroit avant, 
et aroit le Lombard les vingt mille. Quant ce fut acordé, 
et le Lombard eut envoyé son frère en hostage au noble 
roy Edowart, pour seurté de bien et loyaument faire ce 
que commandé luy avoit, il luy fist sçavoir le jour et 
l'eure que la besongne se debvoit faire. 

Puis ' que le noble roy sceut le jour et l'eure que la 
chose se debvoit faire, il fit une hardie entreprise que chas- 
cun prince ne feroit pas ; il eut plus chier qu'il se mit en 
aventure de morir et son filz aussy, qu'il perdist par tra- 
hison ce qui tant luy avoit cousté. Aussy luy estoit-il ad- 
vis qu'il feroit plusseurementla besongne que celluy qu'il 
y envoyeroit. Si fist tant qu'il vint à Calays, à la minuit 
devant le jour que la besongne se debvoit faire; si se mi- 
rent luy et aucunes de ses gens [dedens le chastel, en 
tours et en chambres], les aultres s'encloyrent en vielles 
murailles et y demeurèrent tout le jour aprez si paisible- 
ment que on ne s'en aperchut. Quant vint la minuit, le- 
dit messire Jeffrey vint bien à tout dix mille hommes de 
pyé et grand foison de gens d'armes, à celle entente que 
s'il avoit le chastel, il gaagneroit la ville aprez. 

^ Quant il sembla au Lombard que temps estoît, il s'en 
ala celle part où il cuida trouver ledit messire Jeffrey ; si 
le trouva et luy dit que point estoit, mais que il eut les 



» Froissart, cliap. CCCXXVII et CCCXXVIII. Le récit de Froissart 
est plus circonstancié que celui de Jean le Bel. 

florins. Ledit messire Jeffroy dit que les florins estoîent 
tous prests, mais il envoyeroit ainchoys avecques luy 
deux escuiers pour sçavoir s'il estoit ainsy qu'il disoit. Si 
les envoya et sembla aux escuiers qu'il avoit vray dit, et 
le rapportèrent ainsy à leur maistre, et l'argent luy fut 
baillié. Il le prist et l'emporta et dist qu'on le suivist belle- 
jnent, sans faire frainte. Quant il fut dedens la porte, il 
se mit dedens la chambre du portier et laissa la porte ou- 
verte. Ceulx entrèrent dedens premièrement aux quelz 
messire Jeffroy l'avoit commandé ; adoncques sailli hors 
le noble roy, et son filz aussy, crians : « A la mort, à la 
mort, » et les aultres aprez, sique ces douze furent tantost 
tuez; puis fîst-on alumer grand foison de falos, et issi 
hors le noble roy, et ses gens avecques, et coururent sus 
messire Jeffroy et ses gens, qui furent si esperdus qu'ilz 
cuidèrent que les Angloys fussent plus la moitié qu'ilz 
n'estoient, car ilz virent bien qu'ilz estoient trahys. Si en 
y eut qui s'enfuirent et qui aussy se deffendirent grande- 
ment. Si eut là une bataille moult dure, et moult bien se 
deffendi le vaillant chevalier messire Jeffroy, et pluseurs 
aultres escuiers que je ne sçay nommer; mais sur tous les 
aultres vaillamment se deffendi messire Eustace de Bibe- 
mont, et eut à faire au roy corps à corps ; et là fut tué 
ung moult vaillant bachelier qu'on nommoit messire 
Henry du Boys. Ainsy que le noble roy se combatoît 
grandement, ceulx de la ville s'esmurent et s'armèrent, et 
saillirent hors à grande lumière et vinrent ferir dessus. 
Quant les Françoys virent ce, ilz se desconfirent et fui- 
rent le mielx que ilz poeurent ; mais grand foison y en 
demoura de mors ; mais les gens de pyé qui goutte ne 
véoient en fuyant, s'en alèrent ferir dedens une grosse 
rivière et foison s'y noya. Ainsy fut rescous le chasteau 

TOM. II. 10 

de Calayi moult vassaument, et fVit pris messire Jeffiroy 
de Charnj, qui avoit brassé toute la besongue, et messire 
Eustace de Bibemont et pluseurs aultres, jusques à dix, 
que je ne sçay nommer. 

Quant ^ la bataille fut finie, le vaillant roy rentra en 
son cbastel et tous ses compaignons ayecques leurs pri- 
sonniers , et les firent désarmer et firent apprester à celle 
heure à souper. Si furent les gens de la ville ungs et aul- 
tres de la venue du roy moult esbahys, et de la sauvage 
aventure qui avenue estoit aussy. 

Quant le souper fut appareillié, le noble roy Edowart 
fit tous ses chevaliers souper à sa table encosté luy , et leur 
fit toute la feste et honneur qu'il poeut par raison. Quant le 
souper fut passé, il parla à eulx assez d'unes choses et 
d'aultres , et entre les aultres il dit à messire Jeffrey de 
Chamy : t Messire Jeffroy, je vous doy par raison poyamer, 
quant vous voulez par nuit embler ce qui m'a tant de de- 
niers cousté, et Tay si bien acheté. Si suys moult aise 
quant je vous ay pris sur le fait ; vous en vouliez avoir 
meilleur marchyé que je n'en ay eu, qui le cuidiez avoir 
pour vingt mille escus ; mais Dieu m'a aydié que vous 
n'estes pas venu à vostre entente, eucores m'aydera, s'il 
luy plaist, aussy vrayement qu'il scet bien que j'ay bonne 
et juste cause. » Puis parla à messire Eustace et luy dist : 
« Vous estes le chevalier du monde que je veisse jamais 
mielx et plus vaillanment assaillir ses anemis, et qui mielx 
scet son corps deffen^re, ne qui en bataille où jamais fusse 
m'a donné le plus à faire corps à corps ; si vous en donne 
le prix de toute la bataille par dessus tous. » Puis prit le 
roy ung moult riche chappellet , moult richement ouvré 

« Prolwart, ohap. CCCXXIX. 



DE JEHAN LE BEL. 151 

de perles, et le portoit sur sa teste, et le mist sur la teste de 
messire Eustace, et luy dit : « C'est en signe de prix que 
je vous ay donné ce chappellet, et vous prye tant que je 
puis que vous le portez ceste année entière partout là où 
vous vendrez entre seigneurs , dames et damoiselles que 
moult, amez, ainsy que je pense et Tay bien entendu ; et me 
créanterez, par vostre foy, que vous direz partout que je 
le vous ay donné pour ce. Se ce me voulez promettre, je 
vous quitteray , pour l'amour des dames et damoiselles, de 
vostre prison. 

Quant le chevalier ouyt ces nouvelles, il fut moult 
joyeulx en cueur, ce n'est pas merveille; si l'en regrâcya 
moult humblement et luy créanta que ainsy le feroit; puis 
alèrent couchier et reposer jusques à heure de messe. 
Adoncques se leva le noble roy et tous les aultres et ouy- 
rent messe , et puis alèrent disner. Aprez disner donna le 
noble roy deux chevaulx audit messire Eustace et vingt 
escus pour retourner en sa maison ; puis monta en ses vas- 
seaulx, et enmena messire Jeffrey de Charny et ses aultres 
compaignons prisonniers avecques luy à Londres. Là fu- 
rent-ilz grandement recheus, car on ne sçavoit aviser que 
le foy estoit devenu. De ceste aventure fut le roy Philippe 
durement confus et esbauby rce n'est pas merveille *. 

* C'est ici que finit dans réditlon de Frolssart, publiée par M. Bu* 
chon, la première partie du premier livre de ses chroniques. 

Comment le roy Philippe et son fllz furent remariez, et aasez tost après 
trespaasa ledit roy ; si fût le duc de Normendie couronné roy. 



Assez ' tost aprez celle aventure que le roy Edowart 
eut rescous le chastel de Calajs de trahison, trespassa de 
ce siècle la royne de France , femme au roy Philippe et 
suer au duc de Bourgongne. Aussy trespassa madame 
Bonne, femme au duc de Normendie et fille du plus noble 
et plus gentil cuer de roy qui fut oncques, ce fut le roy 
de Bohème. Je ne sçay laquelle de ces deux dames tres- 
passa premièrement, maiz moult de gens disoient que on 
avoit avancé la mort à madame Bonne, je ne sçay pour 
quoy , ne ce fut vray ou non. Touteffois le père et le filz 
furent tous deux vefves assez tost Tun aprez Taultre , et 
assez tost aprez remariez ; et prist le père une belle joeune 
damoiselle que son filz eust voulentiers eue; mais le père 
Teut plus chier pour luy, pour tant qu'elle estoit si belle et 
si gracieuse que droit souhet , combien qu'il fut cousin 
germain à la damoiselle; elle estoit fille du roy de Navarre, 
qui trespassa en Guemade quant le roy d'Espaigne estoit 
devant Alghesyde, et suer au roy de Navarre qui est main- 
tenant, de quy vous orrez compter merveilles cy-aprez. 
Et le filz duc de Normendie prit par le conseil de son père 

* FrolBsart, Ut. l*', part. II, chap. I. 



154 GHRONigUE 

la fille de la contesse de Boulongne, qui estoit sa commère, 
et avoit esté femme à son cousin germain , le joeune duc 
de Bourgongne, qui par grande meschéance trespassa au 
siège d'Aguillon. Ces deux mariages furent fais bien 
apertement contre les commandemens de saincte Esglise, 
mais le pape Clément s'y consenti, car il n'y osoit contre- 
dire. 

L'an * de grâce mil CCCXLIX commença la maladie 
de la boche, que les physiciens appellent épydimie, de 
quoy grande mortalité s'ensuit par l'universel monde, 
aussy bien entre les Sarrazins que les Crestiens, de quoy 
vous porrez trouver escript cy-devant ; et si couronna le 
roy des Romains, messire Charles de Bohème, la seconde 
femme, ou moys de juillet, à grande noblesse. 

L'an * de grâce mil CCCL trespassa le roy Philippe de 
France, et fut couronné son filz le duc de Normendie à 
Bains. Si fut appelle le roy Jehan de France et empira 
tantost les monnoyes par convoitise, et fit faire nouveaulx 
escus qu'on nommoit Johannes, dont la tierce partie estoit 
cuivre. Assez tost aprez il s'en ala par devers le pape Clé- 
ment, en Avignon, pour impétrer disiesmes sur le clergié 
de son royaume et aultres privilèges. Quant il eut fait au 
pape ce qu'il voulut, il s'en ala à Montpellier, puis à Ner- 
bonne par Carcassonne, et là séjourna par aucun temps, 
je ne sçay combien, puis s'en revint par Gascongne et par 
Lymosin et Poytou à Paris. Si avoit par tout trouvé le 
paysars et gasté, et grande foison de bonnes villes et chas- 
teaulx perdus qui soloient estre de son royaume. Or, les 

* Froissart, liv. 1«', part. II, chap. V, seulement les détails que Ton 
trouve ici dans Froissart, ont été donnés par Jean le Bel, an chap. 41 
de ses chroniques, tome 1, p. 203. 

» Froissart, liv. 1«', part. II, chap. VI, 

tenoient les Angloys en moult grand despit; si s'en plaîn- 
gny à ses barons et chevaliers, pour avoir conseil que on en 
pourroit faire. Si fut avisé qu'il seroit bon qu'on assiégast 
Saînt-Jeban d'Angely ; si envoya celle part, pour l'assié- 
gier, messire Guy de Noyelleet le vaillant chevalier le sei- 
gneur de Beaugieu, ses deux mareschalz, avecques grand 
foison de gens d'armes, de Gennevois et de gens de pyé; 
si assiégèrent la ville parmy deux bastides qu'ilz trouvè- 
rent et avisèrent là ainsy que à demye lieuue prez de la 
ville; ce fut ainsy que ou millieude quaresme; et chevau- 
choient toudis à l'entour de la ville , afl5.n qu'il n'y poeut 
venir nulles pourvéances; mais ceulx de dedens se deffen- 
dirent si vassaument que l'ost ne les dommageat guères. 
Entour l'entrée de may, ceulx de la ville envoyèrent 
messages en Angleterre ou noble roy , pour luy prier et 
requérir qu'il les venist dessiégier ou renou veUer de vitaille , 
car leurs vivres commenchoient moult grandement à ame- 
nuisyer, et ne povoient ainsy longuement durer. 



^^rJ I ferg^ ' . 



CHAPITRE LXXXV. 

Ck>mment les Angloys et les Gascons desconflrent les Françoys devant 
Saint-Jehan d'Angely. 

Le* roy Edowart dit que sans délay moult voulentiers 
feroit ce que on luy requéroit pour la ville de Saint-Jehan 
d'Angely ; si envoya ung moult vaillant chevalier messire 
Jehan de Beauchamp et pluseurs aultres par deçà mer à la 
cité de Bordeaulx, et leur dit qu ilz priassent le seigneur de 
La Bret, le seigneur de Pons, le seigneur de TEspare, mes- 
sire Alexandre, seigneur de Chaumont, et à tous ses aultres 
chevaliers et amis de Gascongne, qu ilz se voulsissent ap- 
pareillier pour dessiégier la ville de Saint-Jehan d'Angely , 
ou qu elle fust renouvellée de vitaille, affin que plus longue- 
ment se tenist, Ledit messire Jehan de Beauchamp et ses 
compaignons se mirent en mer et firent tant que ilz vinrent 
à Bordeaulx, et requirent les chevaliers et seigneurs de 
Gascongne qu ilz leur aidassent ainsy que le roy leur prioit 
et mandoit. Si s aprestèrent du plus tost et du mielx 
qu ilz poeurent, et firent tant qu'ilz eurent six cents ar- 
meures de fer, deux mille archiers et bien huit mille 
hommes de pyé, et assemblèrent grand foison de blez, de 
farine, de vin, de bestes, de chair salée et d'aultres pour- 
véances pour remettre dedens la ville de SaintJehan 
d'Angely par force, s'il avenoit qu'ilz ne se poeussent com- 

» Froisaart, continuation du chap. VI, liv. 1«', part. n. 

batre à ceulx qui devant estoient , car ilz sçavoient bien 
qu'ilz estoient si fort enfermez dedens leur bastide qu ilz 
ne se pourroient combatre à eulx s'ilz ne vouloient. Si 
passèrent la grande rivière de Gyronde, et vinrent en 
Poytou et s'adreschèrent par devers Saint-Jehan pour ac- 
complir leur entente. 

Ces seigneurs qui estoient devant Saint -Jehan en 
eurent nouvelles; si s'acordèrent atant que le seigneur 
de Beaugieu demourroit devant la ville à tout la moytié 
de l'ost, et messire Guy de Noyelle, et messire Renault 
de Pons, ung moult vaillant chevalier qui là estoit, mes- 
sire Arnoul d*Anderhen, et pluseurs vaillans hommes 
qui là estoient ; et Taultre moitié de l'ost iroit garder 
le pont d une forte rivière que on clame Carente, par 
où il convenoit ces Angloys passer pour venir à la ville 
de Saint-Jehan ; et n'y avoit que cinq lègues de là où 
ilz estoient. Ces seigneurs se partirent par nuit de la bas- 
tide, et alèrent tant qu ibs vinrent au point du jour à celluy 
pont et se logièrent devant entour heure de tierce. Ces 
seigneurs d'Angleterre et de Gascongne vinrent sur la 
ditte rivière, et cuidoient passer; si furent tous esbaubis et 
esperdus quant ilz virent ces Prançoys ainsy feyticement 
rengîez sur le pont , et si ne povoient par aultre part 
passer; et s'ilz se metoyent en aventure de passer, ilz per- 
deroient davantage , car autant valoient cent de Taultre 
part du pont que dix mille de deçà. Si se conseillèrent lon- 
guement sur ce pont , car envis retoumoient et envis se 
mettoient en péril évident, et tondis traioient archiers contre 
Gennevoys, et Gennevoys contre archiers, maïs la rivière 
estoit entre eulx deux. Au derrain, ilz s'acordèrent que le 
meilleur estoit de soy retraire, si se retrairent. . 

Quant ces seigneurs de France les virent ainsy retourner, 

ibsdirenteQtreeulxqueainsyiie retourueroienl^ilz pas^aioâ 
auToient de leurs poarvéences; si se ferirent oultre le pont 
aprez eulx apertement, criant et huant, chascun la targe 
au col. Quant ces seigneurs de Gascongne et d'Angleterre 
virent que ainsi les suivoient» ilz dirent que mielx ne de- 
mandoient, si se retournèrent et assemblèrent encontre 
eulx. Là commença ung moult beau hustin, car c'estoit 
toute fleur de chevalerie et gens d'eslite; si en y eut de 
met par terre d une part et d aultre, et dura longuement 
la bataille, car ce n'estoient pas gens ne d'ung costé ne 
d*aultre pour estre tantost desconfis, puis qu'ilz estoient 
per à par et main à main ; si poeut chascun scavoir qu'il y 
eut mainte belle proesse, mainte belle rescousse et aper- 
tise d'ung costé etd'aultre; mais, au deilrain, les Françoys 
en eurent du pys et furent desconfis, et en y eut grand 
foison de mors et de navrez. Âussy ne l'eurent pas da- 
vantage les Angloys ne les Gascons, mais ilz détinrent le 
champ et prinrent le mareschal du roy messire Guy de 
Noyelle, messire Renault de Pons, messire Arnoul d'An- 
derhen et pluseurs aultres chevaliers et escuiers que je ne 
sçay nommer, tant qu'il y eut bien jusques à quarante 
bons prisonniers, et se logièrent celle nuit en la pyèce de 
terre. Lendemain, ilz s'en râlèrent devers Bordeaulx, et 
enmenèrent les prisonniers et leurs pourvéances, car ilz ne 
povoient vir manière conmient ilz les peussent mettre 
dedens SaintJehan d'Angely, puisque les Françoys avoient 
le pont en leur saisine. Quant ilz furent venus à Bordeaulx, 
et messire Jehan de Beauchamp et ses compaignons se fu- 
rent reposez, il se mirent en mer à tout leurs prisonniers, 
et en firent présent au roy d'Angleterre qui les recheut et 
vit moult volontiers, car tousjours croissoit le nombre. 
Le roy Edowart fut joyeux de ces nouvellas ; le roi Jehan 

en fut dolent, et dist que par l'àme du bon roy son père, il 
s'en iroit en propre personne devant Saint-Jehan d'Angely , 
et ne s'en partiroit pour riens qui poeut avenir tant qu'il 
les auroit à sa volonté. Si ala tantost celle part et com- 
manda que chascun le suivist. Tandis qu'il s'en aloit par 
devers Saint-Jehan, les seigneurs et bourgoys, véans qu'ilz 
ne povoient estre renouveliez de vitailles ne de pourvéan- 
ces, commencèrent à traittier à ceulx de dehors, et tant 
firent qu'ilz eurent une trêve laquelle dureroit quinze 
jours, par telle manière que ceulx de la ville ne se deb- 
voient de riens efforcer ne de vivre ne d'aultre chose, et 
debvoient envoyer à Bordeaulx et en Angleterre mander 
secours; et ou cas qu'ilz ne l'aroient dedens les quinze 
jours, ilz se debvoient rendre, saufs leurs corps et biens. 
Le roy Jehan vint en Tost trois jours aprez ce que la 
trêve fut acordée. Quant les bourgoys le sceurent, ilz eurent 
paour qu'il ne se voulsist consentir audit acord, si vinrent 
par devant luy et luy requirent humblement à genoulx 
qu'il voulsist tenir celle trêve. Le roy Jehan eut sur ce 
conseil et respondi qu'il tendroit pour bon ce que les che- 
valiers avoient fait; si demeura là tous les douze jours 
entiers que les trêves avoient à durer, car s'il brisoit les 
trêves et contraingnoit plus fort ceulx de la ville, le roy 
d'Angleterre porroit penser que il ne l'oseroit attendre 
pour combatre à luy; et pour tant qu'il sçavoit de certain 
que ceulx de la ville avoient mésaise de faim, il envoya 
en la ville foison de vitaille, pour les soustenir les douze 
jours, pour raisonnable marchyé. Quant les douze jours 
furent passez et nul ne venoit, ceulx de la ville ouvrirent 
les portes et recheurent le roy Jehan à grande joye, et 
pour seigneur le recongnurent. Ce fut l'an de grâce 
nul CCCLI, entour le moys d'aoust que la ville de Saint 

Jehan d'Angely fut rendue au roy Jehan de France; et y 
avoient esté ses gens devant par Tespace de sept moys. 
Quant le roy Jehan y eut mis ses garnisons, il s*en repaira 
en France. 



"^^ ^If^-L. * 

layens nulz compaignons ou deux ou trois qui voulsdssent 
jouster de fers de glayves encontre trois pour l'amour de 
leurs dames? Brandebourch luy respondi et dist : « Que 
leurs amyes ne vouldroient pas qu'ilz se feissent tuer si 
meschanment que d'une seule jouste , car c'est une aven- 
ture de fortune trop tost passée , si en acquiert-on plus le 
nom d'oultrage et de folie que d'onneur et de prix ; mais je 
vous diray que nous ferons, s'il vous plait; vous prendrez 
vingt ou trente des compaignons de vostre garnison, et 
j'en prendray autant de la nostre. Si alons en ung beau 
champ, là où on ne nous puist destourber n'empeschier, 
et commandons, sur la hart, à nos compaignons d'une part 
et d'aultre, et à tous ceulx qui nous regarderont, que nul 
ne face aux combattans force ne ayde. » — « Par ma foy, 
dit messire Robert, je m'y acorde de trente contre trente, 
et le jure ainsy par ma foy. » — « Aussy, fait Brande- 
bourch, le jure-je, car là acquerra plus d'onnour qui bien 
s'y portera que en une jouste. » 

Ainsy fut ceste besongne acordée et jour donné au mer» 
credi aprez, qui debvoit estre le quart jour. Le terme pen- 
dant, chascune partie eslut les siens trente ainsy qu'il luy 
pleut, et chascun des soixante se pourvoi d'armeures ainsy 
qu'il poeut. 

Quant le jour fut venu, les trente compaignons Brande- 
bourch ouïrent messe, puis se firent armer et s'en alèrent 
en la pièce de terre où la bataille debvoit estre ; et descen- 
dirent à pyé trestous, et commandèrent à tous ceulx qui y 
estoient que nul ne fut si hardy qu'il s entremist d euk, 
pour meschief qui leur avenist. Ces trente compaignons 
que nous appelions Angloys * à ceste besongne attendi- 

' Brandebourg n'ayant pu trouver que vingt Anglais , y ajouta 
quatre Bretons de son parti et six Allemands ou Flamands. 

rent longuement les aultres que nous appelions Françoys. 
Quant les trente Françoys furent venus, ilz descendirent à 
pyé et commandèrent, ainsy que les Angloys avoient fait, 
que on ne leur fist ayde ne secours. Aucuns dient que qua- 
tre ou cinq des Françoys demourèrent à cheval sur l'entrée 
de la place, et les. vingt-cinq descendirent à pyé, ainsy 
que les Angloys estoient, mais je n'en sçay le certain, car 
je n'y fus mye. Touteffoys, comment que ce fut, ilz parle- 
mentèrent ung poy ensemble tous les soixante, puis se 
trairent arrière, Tung d'une part, l'aultre d'aultre, et firent 
toutes les gens traire sus la place bien loing. Puis fist 
l'ung d'eulx ung signe, et tantost se coururent sus et se 
combatirent grandement tout en ung tas, et rescouoient 
l'ung Vaultre gentement quant ilz tournoient à meschief. 

Assez tost aprez qu'ilz furent assemblez, fut tué lung 
des Françoys, mais pour ce ne laissèrent pas les aultres 
d^ combatre, ains se maintinrent noblement d'une part et 
d'aultre, aussy bien que tous fussent Rolant ou Olivier. Je 
ne sçauroye dire à la vérité se cille fit mielxquecil aultre, 
mais tant se combatirent longuement que tous perdirent 
force et pooir par faulted'alaine; si les convint reposer 
par acord, l'ung d'une part et l'aultre d'aultre. Adoncques 
estoit mort ung des Françoys et deux des Angloys. Hz se 
reposèrent longuement d'une part et d'aultre, et telz y ot 
qui burent du vin et restraindirent leurs armeures qui 
desrouppes estoient, et purgèrent leurs playes. 

Quant ilz furent assez reposez, le premier qui se releva 
fist signe et rapella les aultres. Si recommença la bataille, 
et dura moult longuement ; mais, au derrain, en eurent le 
pyre les Anglois, car, ainsy Tay-je ouï raconter à ceulx 
qui y furent , l'ung des Françoys qui estoit à cheval les 
débrisoit et défouloit laidement, si que Brandebourch , 

TOB. II. 11 

leur cappitaine, y fut tué et huit de leurs compaignons , 
et les aultres se mirent en prison, quant ilz virent que 
leur deffense ne leur porroit aydier qui ne les convenist 
ou rendre ou morir, car ilz ne povoient ne debvoient fuir. 
Ledit messire Robert et ses compaignons qui estoient de- 
mourez en vye les prirent, et les menèrent au chastel Jos- 
selin à grande joye ; mais ilz laissèrent en la place six de 
leurs compaignons mors, puis en morut pluseurs des aul- 
tres, pour l'ocasion des playes qu'ilz avoient *. Je n'ouys 
oncques mais dire ne raconter que telle hathaine entre- 
prise adreschast ne alast avant fors que celle ; si en deb- 
vroient estre plus honnourez, partout où ilz venront, ceulx 
qui demeurèrent de celle bataille. Ce fut Tan de gr&ce 
mil CGC LI. 



' FroiBsart a remplacé le restant de ce chapitre, par Taddition sui- 
yante : « Bt depuis je vis seoir à la table du roy Charles de France un 
chevalier breton qui esté y avoit, messire Yvain Charnel ; mais il avoit 
le viaire si détaillé et découpé qu'il monstroit bien que la besogne fut 
bien combattue ; et aussi y fut messire Enguerrant d'Endin, un bon 
chevalier de Picardie, qui montroit bien qu'il y avoit esté, et un autre 
bon écuyer qui s'appeloit Hues de Raincevaus. Si fût en plusieurs lieux 
cette avenue contée et recordée. Les aucuns la tenoient à povreté, et 
les aultres à outrage et grand outrecuidance. » 

Le chapitre de Froissart où se trouve raconté le combat des trente 
Bretons contre trente Anglais, a été publié pour la première fois par 
M. Buchon, d'après un manuscrit qui avait appartenu au prince de 
Soubise. Le récit de Froissart est entièrement conforme, sauf quelques 
additions, à celui de Jean le Bel. 



CHAPITRE LXXXVII. 

Comment ]e roy Jeban de France fit déooler le gentil conte de Bu et de 
Ghynes, connestable de France , et si estoit prisonnier aux An- 
gloys. 

Or ' weil-je raconter qu'il avint en France, assez tost ' 
aprez ce que la ville Saint-Jehan d'Angely fut rendue et 
reconquise. Le conte de Eu et de Ghynes et connestable 
de France qui estoit si courtois et si amiable, en toutes 
manières amé et prisié de grands seigneurs, chevaliers, 
dames et damoiselles et de toutes gens, aussy bien en An- 
gleterre comme en France, il fît sa raenchon envers le roy 
Edowart parmi la somme de soixante mille escus, et eut 
congié de venir en France pour faire la fin de laditte 
somme, ou de retourner en prison dudit roy par sa foy 
promise à certain jour. Quant il fut venu en France , il 
s'en ala par devers le roy Jehan de cui il cuidoit moult 
bien estre amé ainsy qu'il estoit ainchoys qu'il fut roy ; si 
s'enclina et le salua humblement , et cuidoit estre moult 
bien venu et moult bien festié pour ce qu'il avoit esté cinq 
ans hors du pays en prison. Le roy Jehan le mena seul 
en une chambre et luy dit : t Regardez ceste lettre , la 
vistes-vous oncques aultre part que cy? » Le connestable 
fut merveilleusement esbauby, quant il vit la lettre, ce 

■ Froisaart, liv. 1«', part. II, chap. X. 

dit-on. Quant le roy le vit esbauby, il luy dit : t Ha! mau- 
vaiz traitre, vous avez bien mort deservi, si n'y fauldrez 
pas, par Tâme de mon père. » Si le fit tantost prendre par 
ses machiers, et le fist mettre en prison en la tour du Lou- 
vre, à Paris, où le conte de Montfort fut mis et puis y 
morut, ce dit-on. Chascun fut dolent du gentil connesta- 
ble qui ainsy fut mené, car moult estoit amé, et ne sça- 
voit nul deviser pour quoy le roy luy faisoit cela. Le roy 
jura lendemain, par devant les amez du connestable qui 
prioient pour luy, que jamais il ne dormiroit, ne jà pour 
ung ne pour aultre il ne le lairoit que il ne luy fist la teste 
copper ; et ainsy fut fait la nuit mesmes en la tour du 
Louvre, sans loy et sans jugement, de quoy toutes gens 
furent dolens et couroussiez, et le roy durement blasmé et 
moins amé ; et ne sceut-on pour quoy ce fut fait, fors que 
les plus privez du roy ; mais aucunes gens adevinoient 
que le roy avoit esté infourmé d'aucunes amours, les- 
quelles avoient esté ou debvoient estre entre madame 
Bonne et le gentil connestable. Je ne sçay se oncques en 
fust rien à la vérité, mais la manière du fait en fit pluseurs 
gens souspeçonner *. 

> Cette dernière circonstance a été passée sous sUence par Froissart. 



CHAPITfiE LXXXVIIL 

La cause pourqaoy hayne vint et sourdi entre le roy Jehan de France 
et le roy de Navarre et ses frères. 



En' ce temps amoit très-durement le roy Jehan ung 
gentil chevalier avecques lequel il avoit esté nourri d*en- 
fance, que onclamoit messire Charles d*Espaigne; et estoit 
ses compaings de toutes choses, et le croyoit devant tout 
aultre. Si ne sçavoit ce gentil chevalier rien deviser ne 
convoitier que le rey ne luy donnast tantost; et aussy il 
estoit large, et courtois entre les aultres chevaliers, et gen- 
tement le compaignoit. Siavint que le roy de France le fit 
connestahle et luy donna une terre quilonguement avoit esté 
en débat entre le roy Philippe et le roy de Navarre ; car elle 
estoit, ainsy que on disoit, du royaume de Navarre; si que, à 
occasion de celle terre, grande envie et grand hayne mul- 
tiplia ou pays entre le chevalier et le roy Jehan d'une 
part couvertement, et le joeune roy de Navarre et son 
frère d*aultre. Si ne passa pas longtemps que le roy de 
Navarre et Philippe son frère tuèrent ledit chevalier en 
ung fort chastel au point du jour moult sauvagement, je 
ne vous conteray pas la manière comment, car je n'y 
estoye pas, maiz oncques puis les deux frères de Navarre, 
non obstans pluseurs acords et traittiez de paix, ne furent 

< Fioissart, IW. 1», part. U, chap. XIU. 



170 CHRONIQUE 

si bien amez du roy Jehan de France que toudis il n'y eut 
guerre couvertement et hayne; et doubtoit toudis qu'ik 
ne aidassent au roy d'Angleterre, de quoy grands maulx 
en avinrent puis aprez au royaume de France. 

En* ce temps mesmement envoya, le pape Clément VI"% 
le cardinal de Boulongne ^n France pour trouver acord 
et paix entre les deux roys de France et d'Angleterre, car 
il estoit du lignage de l'ung et de l'aultre. Si y vint en 
plus grande pompe que oncques saint Pierre, qui fut tant 
amé de Dieu, n ala par terre, car on disoit qu'il avoit bien 
en Ba compaignie sept cents chevaulx, que tous soustenoient 
des esglises de France. Cil cardinal de Boulongne néant 
mains tant traitta, que fut acordée une trêve entre les 
deux roys, je ne sçay combien longuement debvoit durer, 
et demeura longtemps en France, mesmement à Paris, et 
estoit souvent le roy Jehan en grande joye et grand rével 
avecques luy. 

En* ce temps avînt que le roy Jehan avoit saisy la conté 
de Eu et de Ghynes, aprez la mort du vaillant connesta- 
ble, et avoit mis garnison ou chastel de Ghynes, qui est 
ung des plus forts chasteaulx du monde, ainsy que on dit. 
Messire Jehan de Beauchamp, ung moult vaillant cheva- 
lier qui estoit gardien de Calays, de par le roy d'Angle- 
terre, fist tant parlementer à ceulx du chastel de Ghynes, 
qu'ilz promirent audit messire Jehan qu'ilz luy rendroient 
le chastel ou à ceulx qu'il y envoyeroit, pour la somme de i 
trente-quatre mille escus, saufs leurs corps et leurs hamas, 
et les souldoiers qui dedens la ville estoient. Le jour vint; 
les florins payés, le chasteau fut ouvert au point du jour, 
et les Angles entrèrent baudement dedens , et trouvèrent 

> Froifisart^ liv. !•', part. II, chap. IX, 

> Froissart, ]!▼. 1«% part. H, olutp. XI. 

les souldoiers dessus leurs lis, et ne leur firent nul mal, 
mais leur dirent : « Or sus, seigneurs, levez vous ; vous 
avez trop dormy céans; vous ne dormirez plus. » Quant 
les Françoys virent ce, ilz furent bien esbahys ; ilz eussent 
bien voulu estre en Jhérusalem, ce n'est point de mer- 
veille. Touteffoys, ilz s'armèrent et partirent du plus tost 
qu'ilz poeurent, et portèrent ces nouvelles au roy Jehan 
de France qui grandement en fut courouchié. Si sen 
plaindi au cardinal, luy disant que les trêves ^stoient 
rompues et brisiées. Le cardinal envoya faire requeste 
audit messire Jehan de BeauQhamp, que ce qu'il avoit fait 
fut réparé et amendé, et le chastel rendu, ou il tenroit la 
trêve enfrainte et rompue. Le chevalier luy respondi et 
lui dist que il pourroit dire et tenir ce qu'il vouldroit, 
mais devant tout proeudomme on poeut vendre et acheter 
dedens trêves et hors, pour argent ou pour or, héritages, 
chasteaulx, fortresses, et telles choses sans trêves rompre. 
Si demeura ainsy le fort chasteau de Ghynes aux An- 
gloys. 



' ^^:3 / kr9* ' ^ 



CHAPITRE LXXXIX. 

Comment le roy de France Jehan ordonna une compaignie de oheva- 
lien, à Texemple de la Table-Ronde, et Tappella-on la compaignie 
derEstoUle. 

L'an* de grâce mil CCCLII le roy Jehan de France or- 
donna une belle compaignie grande et noble sur la Table- 
Bonde, qui fut jadis ou temps duroyArtus. De la compai- 
gnie debvoient estre trois cents chevaliers des plus souffisans 
du royaume de France ; et debvoit estre appelée celle com- 
paignie, la compaignie de TEstoiUe ; et debvoit un chascun 
chevalier tousjours porter une estoille d'or, ou d'argent do- 
rée, ou de perles, pour recongnoissance de la compaignie. 
Et promit le roy de faire une belle maison et grand emprez- 
Saint-Denis, là où tous les compaignons et confrères deb- 
voient estre à toutes les festes solempnelles de l'an, ceulx 
qui seroient ou pays, s'ilz n'avoient empeschement raison- 
nable ; et debvoit estre appellée la noble maison de l'Es- 
toille, et y debvoit le roy chascun an tenir court plainière 
de tous les compaignons au moins ; et y debvoit chascun 
raconter toutes ses aventures, aussy bien les honteuses 
que les glorieuses, que avenues luy seroient dès le temps 
qu'il n'auroit esté à la noble court; et le roy debvoit or- 
donner deux ou trois clercs qui escouteroient toutes ces 
aventures, et en ung livre mettroient, affîn qu'elles fussent 

« Frolewrt, Uv. !•», part. II, chap, XII. 

chascun au raportées en place par devant les compaignon», 
par quoy on poeut sçavoir les plus proeuz, et honnourer 
ceulx qui mielx le deserviroient. Et ne povoit nul entrer 
en celle compaignîe, s'il n avoit le consentement du roy et 
de la plus grande partie des compaignons présens, et s'il 
n'estoit souiBsant, sans deffaulte de reproeuche. Et leur 
convenoit jurer que jamais ilz ne fuiroient en bataille plus 
hault de quatre arpens à leur advis, ainchoys morroient et 
se rendroient pris, et que chascun aideroit et secourroit 
l'aultre à toutes ses besongnes; et pluseurs aultres status et 
ordonnances y avoit que chascun avoit juré. Etfutla noble 
maison prez que faitte; et quant aucuns devenroit si viel 
qu'il ne pourroit plus aler avant le pays, il debvoit avoir 
son mainage et sesdespens ou djt hostel à tout deux variés, 
tout le cours de sa vie, s'il y vouloit demeurer, affin que 
la compaignie fust mielx entretenue. Mais il avint que l'an 
mil CGC LUI vinrent grand foison de gens d'armes d'An- 
gleterre en Bretaigne, pour conforter et aydier la vaillant 
contesse de Montfort, et pour gaster le pays qui estoit de 
la part messire Charles de Bloys. Tantost que le roy de 
France le sceut, il y envoya grand foison de gens d'armes 
et des chevaliers de la compaig^;e ; mais quant les Anglois 
sceurent leur venue, ilz firent si soubtillement, par une 
embusche qu'ilz firent, tous ces Françoys qui trop avant et 
trop folement s'embatirent furent tous tuez et desconfis, et 
y furent bien tuez quatre- vingt et neuf chevaliers de l'Es- 
toille pour ce qu'ilz avoient juré que jamais ne fuiroient ; 
car se le serment ne fut, ilz se fussent bien retrais arrière. 
Si y en morut pluseurs aultres pour l'amour d'eulx, qu'ilz 
eussent par aventure sauvez, se ne fust ce> qu'ilz avoient 
juré et ce qu'ilz doubtoient que il ne leur fust reprouvé à 
la compaignie. Oncques puis ne fut parlé de celle noble 

compaignie, et m'est advid qu'elle soit alée à néant, et la 
maison vague demeurée; si m'en tairaj et parleray d'aul- 
tre matière. 



CHAPITRE LXXXX. 



Comment le roy de France flst accord au roy de Navarre, et puis après 
comment le roy Edowart passa mer et vint à Calays exillant 
le pays. 



Vous * avez ouy comment le roy Jehan de France hayoit 
durement le joeune roy de Navarre , et messire Philippe 
son frère, pouf l'amour de messire Charles d'Espaigne 
qu'ilz avoient tué. Celle hayne ne poeut oncques partir de 
son coeur, quelque semblant qu'il leur monstrast, mais 
toudis leur pensoit faire contraire, comment que ce fust, 
et s'en descouvri à aucuns de son conseil. Ung jour, il avisa 
qu'il le manderoit qu'il venist parler à luy à Paris à ung 
certain jour, et qu'il ne le laissast nullement. Aucun du 
secret conseil du roy s'en descouvri au cardinal de Bou- 
longne en confession, car il doubtoit que grand mal n'en 
avenist. Quant le cardinal entendist ce à quoy le roy Jehan 
tendoit, il manda secrètement au roy de Navarre^ son 
cousin, qu'il ne venist point au mandement du roy à Pa- 
ris, car il se doubtoit que mal n'en vint, et tenoit ferme- 
ment que le roy n'avoit nulle bonne volenté sur luy. 
Ainsy le roy de Navarre ne vint point au jour mandé par 
devers le roy Jehan, de quoy il fut très-durement cou- 
rouflsé, et se pensa que messire Eobert de Loris, qui estoit 



* Proissart, liv. !•', part. H, chap. XV, mais il y a des différences 
notables entre les deux récits. 

de son secret conseil, n'eust avisé le roy de Navarre de 
quelque chose ; si le hay tant qu'il luy en convint aler 
hors du pays. 

Quant le joeune roy de Navarre et messire Philippe 
son frère veirent que le roy Jehan avoit mauvaise vou- 
lenté sur eulx, et ne sçavoient de certain pour quoy, ilz 
firent bien pourvoir et garnir tous leurs chasteaulx 
et places de gens d'armes, et aultres choses qui y fai- 
soient mestier et dont ilz avoient assez .et ont encores en 
la conté d'Évreuz et aultre part, et chevauchoient toudis 
armez à grande compaignie de gens. Tant ala de mal en 
pys la besongne, que ung moyen se trouva, ce disoit-on, 
que acord se feroît entre le roy Edowart d'Angleterre et le 
roy de Navarre, à celle entente que le roy d'Angleterre 
debvoit venir prendre port en Normendie, et le roy de 
Navarre luy debvoit faire voye et chemin, et de son ayde 
estre et son frère messire Philippe aussy. Et ce apparu 
assez, car vray est que l'an de grâce mil CGC LV, le noble 
roy Edowart fit moult grand appareil de gens d'armes et 
de vasseaulx, et monta sur mer entour le moys d'aoust, et 
y demeura bien ung moys et plus. Ce sceut bien le roy 
Jehan; si manda à tous nobles et non nobles qu'ilz venis- 
sent à luy à Amiens pour deffendre le royaume, car le roy 
Edowart estoit sur mer, et debvoit descendre en France ne 
sçavoît où. 

En ce temps, aucuns du conseil du roy sceurent les 
convenances que on disoit estre entre le roy d'Angleterre 
et le roy de Navarre; si considérèrent que parmy cel acord, 
le royaume pourroit estre destruit ; si en parlèrent au roy 
Jehan et lui remonstrèrent tant de raisons qu'il convînt 
qu'il s'en enclinast à leur conseil, combien que ce fust con- 
tre son courage. Tant fut en la fin traittié et parlé que une 

journée d'acord fut prise entre le roy Jehan de France et 
le roy de Navarre; et convint que le roy de France venist 
hors de Paris parlementer au roy de Navarre. 

Â cel acord fut ordonné que ledit roy Jehan rendi au roy 
de Navarre toute la terre qu*il avoit au devant donné à 
messire Charlon d'Ëspaigne, qui fut tué, et dont la hayne 
venoit, et luy rendi tous les proflGLs et arriérages que il et 
le roy Philippe en avoient eu de l'espace de vingt ans qui 
povoient monter & cent et cinquante mille escus. Et deb- 
voit estre le roy de Navarre dès doncq en avant féable et 
loyal au roy Jehan de France, et contremander les conve- 
nances du roy d'Angleterre, se aucunes en y avoit. Et 
encores, avecques ce, le roy de Navarre et son frère po- 
voient chevaucher parmi le royaume de France à tout 
cent bachines ou cent glfy ves, sans meffaire, s'il leur plai- 
soit. Ainsy fut le roy d'Angleterre cunchyé(?), et le convint 
arrière retourner, sans riens faire, à grands despens, de 
quoy il fut grandement courouchié et en a tondis demandé 
au roy de Navarre ses dommages à ravoir. Maiz le noble 
roy Edowart ne laissa pas ses besongnes ainsy, ains vou- 
lut employer ses pourvéances en aucune manière, et dit 
à ses chevaliers et gens qui avoient longuement demeuré 
sur mer, et estoient grandement travailliez : « Alez vous 
reposer jusques à ce que je vous manderay, et je veul 
bien qu'on sache par toute France que briefment je y en- 
treray et me combatteray au roy Jehan, et exilleray le 
pays si avant que je porray. » 

Ces nouvelles s'espandirent en France, et fist le roy 
Jehan rassembler toutes ses gens. Si y vinrent tant de si 
grands chevaliers et de communes, que ce fut merveilles; 
si envoya messire Loys de Namur et son mareschal mes- 
sire Amoul d'Auderhem, atout trois cents armeures de fer, 

gésir à SainlrOmer, et envoya à Boulongne, à Hesdin, à 
Monstroeul, à la bastide devant Ghynes, à Ardre, à Ayre, 
et par tout les fortresses mettre fist grosses garnisons. Et 
le noble roy Edowart pensant d'aultre part de sa besongne, 
envoya son filz le prince de Gales en Gascongne à tout 
douze cents anneures de fer et quatre mille archiers, et 
s'en vint luy mesmes à Calays, environ six jours devant 
Toussains , Tan mil CGC LV, et demoura là environ qua- 
tre jours, pour deschargier les naves et traire les chevaulx; 
et quant il entendi que le roy Jehan estoit à Amiens à tout 
grand ost, il dit qu'il iroit celle part, et luy monsterroit 
les flamesches et les fumières de son pays ; s'il les vouloit 
venir destaindre, si y venist. Si se parti ung jour de Ca- 
lays et ala gésir entre la bastyde de Ghynes et Ardre, là 
les gens du roy Jehan se tenoient. Et vrayment j'ay ouy 
dire au chevalier de Harduemont et au seigneur de Berges, 
et à pluseurs aultres, que le roy Edowartn'avoit pas en sa 
chevauchie plus de trois mille armeures de fer et de six 
mille archiers, et si se vouloit combatre au roy de France 
et à toute sa poissance enmy son pays ; et si avoit amené 
trois joeunes enfans, desquelz le plus viel n'avoit pas qua- 
torze-ans, et estoit chascun d'eulx bien monté et bien ha- 
billié : les deux enfans dudit roy et le filz à la contesse de 
Montfort qui debvoit estre duc de Bretaigne, et ainsy 
Tapelloit-on. 

Lendemain *, le noble roy se parti d'emprez Ardre et 
s'en ala ardant et exillant le pays, et passa -oultre Saint- 
Omer et joingnantde Terowaine, et se loga assez prez. Là 
vint à luy ung vaillant chevalier qui n'estoit point... *, 

■ Froissart, Ut. l*', part. II, chap. XVII, mais les deux récits dif- 
fèrent en plasieurs points. 
* n y a nn mot omis par le copiste. 

car il aloit sur sa foy et estoit son prisonnier, ei Tappel- 
loitron messire Boucicaud, le plus renommé de proesse 
qui fust ou royaume de France. Le noble roy le salua 
moult doucement, et luy demanda nouvelles du roy son 
seigneur. Messire Boucicaud respondi qu il pensoit qu'il 
fust à Amiens : « Saincte Marie, dist le roy, pour quoy 
m*attent-il là qui a si grande puissance et voit son pays 
ardoir et exillier de si petit de gens? » — « Par ma foy, dit 
messire Boucicaud, je ne sçay , sire, je ne suys pas de son 
privé conseil. » Le roy appella tantost trois de ses cheva- 
liers et leur dit : « Je vous prye que vous menez messire 
Boucicaud par toutes nos batailles, si verra quelles gens 
nous avons, et le dira à son seigneur le roy. » Messire 
Boucicaud y ala et revint au roy et luy dit : « Sire, vous 
avez de belles gens, mais non pas tant comme je cuidoye. » 
Le roy le fist demourer devers luy toute celle nuit, et len- 
demain il chevaucha oultre Hesdin, ardant et gastant 
pays, et n oyoit nulles nouvelles du roy Jehan. L'aultre 
jour il se loga en une abbaye et appella messire Boucicaud 
si luy dit : « Messire Boucicaud, sçavez-vous que vous fe- 
rez ; je sçay bien que je auroye de vous plus de six mille 
escus, se je vouloye ; vous irez dire à vostre seigneur que 
je ay ars son pays jusques icy pour tant que je cuidoye 
qu'il venist estaindre les flamesches, et si luy dires que je 
Tattendray ci trois jours; si me trouvera s'il veult venir, 
et s'il ne vient, je m'en iray ainsy que je suys venu, car 
je pourroye bien tant demourer que les passages me se- 
roient trop estroits à passer. Se vous me volez bailler la foy 
de faire ce message, ainsy que je le vous ay dit, je vous 
quitteray de prison. » Le chevalier humblement le regrâ- 
cia, et dist qu'il le feroit volentiers, et qu'il estoit son che- 
valier en tous aultres cas que encontre le roy de France. 

TOS. Il, 12 

Messire Boucicaud se parti du roy Edowart et s*en ala à 
Amyens par devers le roy Jehan, et luy fit son message 
bien et souffisamment; mais le roy Jehan ne voult pas 
aler au jour que le roy Edowart luy avoit mandé. Si se 
parti le roy d'Angleterre de celle abbaye, et s'en retourna 
par devers Faukenberge et parmy la conté de Boulongne, 
ardant, robant et exiUant tout, tant qu'il vint la nuit de 
la Saint-Martin à Calays, et y donna à souper à ses che- 
valiers joyeusement, pour l'onneur de la Saint-Martin. 
Lendemain il fist payer largement tous ceulx qui avoient 
esté avecques luy de leurs gaages, et donna rentes, che- 
vaulx et joyaulx à pluseurs de ses chevaliers , et puis 
donna congié à chascun de retourner en sa maison. Et 
quant le roy Jehan de France vit ces flamesches que le 
roy d'Angleterre faisoit au retourner, lors il eut conseil 
qu'il le suivroit; si se parti d* Amyens et vint jusques à 
Saint-Omer ; et aussy bien roboyent et gastoient pays ses 
gens que les Angloys , hors mis l'ardoir. Quant il fut à 
Saint-Omer, il envoya son mareschal, messire Amoul 
d'Auderhem, et trois chevaliers jusques à Calays faire un 
message au roy d'Angleterre. Quant ilz furent assez prez 
de Calays , ilz envoyèrent ung hérault dire au roy d'An- 
gleterre comment là venoient quatre chevaliers de par le 
roy de France qui voulentiers parleroient à luy. Le duc de 
Lencaste, cousin du roy, et messire Watier de Manny 
furent adoncques envoyez parler à eulx , car le roy Edo- 
wart dit qu'ilz n'avoient que faire d'entrer dedens Calays. 
Si alèrent ledit duc et messire Watier hors de la ville par- 
ler à ces chevaliers et les saluèrent courtoisement, puis 
leur demandèrent qu'il leur plaisoit. Cilz chevaliers dirent 
qu'ilz estoient envoyez de par le roy de France, leur sei- 
gneur, dire et prier au roy d'Angleterre que il se voulsist 

traire hors de Calays et venir en ung beau champ, que il 
se combatroit à luy. Le duc de Lencaste adoncques res- 
pondi que le roy , leur seigneur , avoit eu assez de temps 
pour venir estaindre les flamesches de son pays qui estoit 
ars , s'il en eust eu volenté , car il l'avoit veu ardre par 
douze jours, et le roy d'Angleterre l'avoit attendu trois 
jours en champ, aprez ce que mandé luy avoit : « Si vous 
respons, de par nostre seigneur le roy d'Angleterre, qu'il 
n'est pas conseiUié de faire ce que vous luy requérez, car 
la moitié de ses gens s'en est alée, et les aultres sont dure- 
ment lassez et travailliez ; si luy seroit mal à point de corn- 
batre au plaisir du roy de France et à toutes ses aises. » 
Pluseurs raisons là furent dittes et proposées, dont je me 
tairay, car riens n'y fut acordé. Si se partirent et alèrent 
les chevaliers françoys par devers Saint-Omer dire la res- 
ponse au roy qui s'en tira par devers Paris tout confus ; et 
le roy d'Angleterre demoura à Calays tant qu'il luy pleut, 
et puis s'en ala à Londres en Angleterre. 

CHAPITRE LXXXXI. 



Comment le roy Bdowart assiéga la bonne cité de Berwich que messire 
Guillaume Douglas et les Bacotz avoient conquesté, et le conquist. 



Si * tost que le roy Edowart fut revenu à Londres , il 
entendi que messire Guillaume Douglas, le vaillant cheva- 
lier, et les aultres qui se tenoîent en la grande forest de 
Gendours avoient assiégié la cité de Berwich et Tavoient 
conquis. S'il avoit esté joyeux de sa retournée , il fut do- 
lent de ces nouvelles. Si se parti hastivement au plus fort 
d'yver, et s'en ala par devers la cité de Berwich pour l'as- 
siégier, et commanda que toutes gens le suivissent. Quant 
ses gens furent venues à luy, il assiéga ladite cité et y 
fut jusques aprez la Chandeleur ; si ardi et gasta tout le 
pays d'Escoce qui s'estoit rebellé encontre luy. En ce temps 
qu'il estoit devant Berwich , le vaillant duc de Lencaste 
chevauchoit ung jour par devant une forte ville que les 
Escots avoient reconquis , et y avoit pluseurs Escots qui 
très-souvent faisoient grands destourbiers à l'ost des Ân- 
gloys. Ces Escoçoys issirent hors de la ville, et issirent si 
vaillanment qu'ilz coururent sus ledit duc ; et y eut ung si 
grand hustin et tant y vint d'Escoçois qu'il convint que 
ledit duc s'en retrait arrière jusques à une liewe prez de 

> Ce chapitre correspond au chap. XVIII de Froissarti liv. 1*', part. II, 
mais les deux récits sont tout à fait différents. 

Tostdu roy. Le cry vînt jusques au roy ; si monta hastive- 
ment sur ung coursier sans attendre chevalier n*escuier, 
et ala tout droit où le hahay estoit. Si fist retourner ceulx 
qui s'en affuioient; chascun tantost le suivy, mais, ain- 
chois que nul le poeust aconsuivir, il se fery parmi ses 
anemis et y fit merveillej^ses armes et délivra le duc de 
Lencaste qui eust esté mors s'il ne Teust rescoux par sa 
grande vaillance; et puis desconfit les Escots, car grandes 
gens luy sourvindrent, les ungs aprez les aultres, laquelle 
chose luy doit estre comptée à hault honneur avecques les 
aultres. Aprez ce, ne demoura grandement que la cité de 
Berwich luy fut rendue et y estably oflGLciers et gardes, 
puis s'en retourna à joye à Londres, ou temps d'y ver, l'an 
milCCCLVr. 



< Le manuscrit de Chftlons porte par erreur 1340. Suivant Thomas 
Otterbourn, la ville de Berwich fut reprise le 23 janvier 1355, en pro- 
longeant Tannée jusqu'à Pâques , ou 1356, en comptant à partir do 
janvier. 



CHAPITRE LXXXXIL 

Comment le prince de Galles flst belle et hardye cherauchye en Lan- 
guedocq , en exillant et gastant pays entour Nerbonne et Carcas* 
sonne. 

Raison * est que je vous conte comment le prince de 
Galles se maintint en Gascongne et en Languedocq, où le 
roy Edowart, son père, Tavoit transmis. Il assembla tant 
de chevaliers et d'escuiers de Gascongne qu'il eut bien deux 
mille armeures de fer parmi ceulx qu'il avoit amené , et 
dix mille brigans à pyé. Si se parti de Bordeaulx et entra 
en celle Gascongne qui se tenoit aux Françoys ; si ala tout 
parmi ardant et exillant cinq lègues de large jusques à la 
cité de Thoulouse. Là séjourna-il ung jour et passa la 
grande rivière de Garonne, car il ne trouva qui le deffen- 
dist, combien que ceulx de Thoulouse leur fussent si prez, 
et combien que le roy Jehan y eust envoyé son mareschal 
messire Jehan de Clermont, le duc de Bourbon, le conte 
d'Armigniach, le conte de Foix, le conte de Forest et tant 
de chevaliers et d'escuiers qu'ilz estoient quatre fois plus 
que les Angloys. Quant ilz eurent passé celle rivière , ilz 
firent leurs batailles, assez prez de la cité de Thoulouse, et 
ardirent tout le pays d'entour que oncques nul n'issy de 
Thoulouse pour le deffendre; puis ala la nuit logier à 

* Froissart, liv. !•', part, n, chap. XIX ; le récit de Jean le Bel est 
beaucoup ploB bref que Tautre. 

Montgiscart. Lendemain, ses gens allèrentàCliastel-Noeuf; 
si gaagnèrent, le chastel. Lendemain, ilz robèrent tout et 
s en alèrent par devant Carcassonne, et trouvèrent si 
grand richesse dedens qu'il n'est nul qui le puist croire ; 
et fut toute robée, et belles bourgoyses et filles violées, et 
dfimourèrent dedens la ville desoustraine pour le mielx ro- 
ber et exillier, trois jours, mais à la forte ville qui est des- 
sus ilz ne forfirent rien, car elle est trop forte et trop 
gardée. Au quart jour, ilz se mirent sur les champs, et 
au partir de Carcassonne mirent le feu es belles haies et 
es belles maisons , et s'en alèrent par devers la bonne cité 
de Nerbonne, ardantetgastant pays à destre et à senestre, 
que oncques ces seigneurs de France ne leur tuèrent ung 
seul garchon. Et si les sui voient et logoient tondis où ilz 
avoient esté la nuit ; puis alèrent à Leysignen et à Cabes- 
taings, et ardirent les fausbours de Nerbonne, et furent 
jusques à la cité de Besiers, et oultre jusques à Saint-Thy- 
bery , qui est à cinq lègues de Montpellier, dont il avint 
que ceulx de Montpellier eurent si grand paour que ilz 
firent bouter le feu dedens leurs fausbours , affin que ces 
Angles ne s'y venissent logier. Mais ces seigneurs d'Angle- 
terre et de Gascongne ne voulurent plus avant aler, car il 
leur fut advis qu'ilz eussent assez gaagnié et destruit de 
pays. Si s'en retournèrent à tout leurs prisonniers et leurs 
richesses. Et sachiez que les prisonniers payèrent si grands 
trésors de leurs raenchons, que tous les chevaliers et es- 
cuiers en furent si riches avecques les bagues et trésors 
qu'ilz avoient, que encores mielx en est à ceulx qui sont en 
vye, et sera aprez leur mort à leurs hoirs; et si n'y avoit 
brigant ne garchon qui feist grand compte d'argent mon- 
noyé, ne de coupes, ne de hanaps, ne de draps, ne de for- 
rures, ne de robes fors que de bons florins d'or, fermailles 

et joiaulx. Si alèrent tant qu'ilz revinrent par devant Thou- 
louse et rapassèrent la rivière de Garonne ; mais tondis ces 
seigneurs de France les suivoient, mais oncques neferirent 
sur eulx , combien qu*ilz fussent plus trois foys , dont ilz 
furent durement blasmez. Je ne sçay comment ilz se po- 
voient tenir qu ilz ne feroient en la queue , au mains s ilz 
n'estoient enfantosmez ou ensorceliez. Quant le vaillant 
prince de Galles et ces seigneurs de Gascongne eurent 
ainsy râpasse la rivière de Garonne, ilz alèrent tant qu'ilz 
revinrent à Bourdeaulx, là ilz furent bien festiez, et se dé- 
partirent leurs gens les ungs en Gascongne, les aultres en 
leurs pays; et le vaillant prince de Galles renvoya partie 
de ses gens en Angleterre, et s'en détint grande partie 
avecques luy , et demoura tout Testé à Bcrdeaulx, et guer- 
rya fort les pays marchissans qui estoient pour les Fran- 
çoys. Je m en tairay ung petit , et puis je y retourneray . 

CHAPITRE LXXXXIII. 

Comment le roy Jehan priât le roy de Nayarre de sa propre main et le 
joeune conte de Harecourt en ung chastel où ilz disnoient avecques 
sonfllz. 

Le * roy Jehan fut grandement courouchié quant il en- 
tendi que le prince de Galles avoit ainsy gasté et ara son 
pays, si grand, si large et si riche, et que ces seigneurs 
qu'il y avoit envoyé n'avoient rien fait; si ne fut pas mer- 
veille s il fut grandement courouchié, mais ilz en estoient 
tous honteux et ne sçavoient que respondre. 

Si avint ung jour en ce temps que le roy de Navarre, le 
duc de Normendie, aisné filz du roy de France, le duc de 
Bourhon, le joeune conte de Harecourt et pluseure aultres 
vaillans hacheliere estoient ensemble par bonne compai- 
gnie, et leur donnoit à disner le roy de Navarre ou le 
duc de Normendie, je ne sçay lequel, emprez Bouen, en 
ung chastel. Ainsy quUlz séoient au disner, et si estoient 
plus de trente, le roy Jehan, qui sçavoit celle compaignie, 
et qui tousjours hayoit le roy de Navarre, s'en ala celle 
part paisiblement à tout ses compaignons bien cent armez 
couvertement. Quant il vint à ce chastel, les seigneure es- 
toient à disner, et il entra en la salle. Si tost que le roy de 
Navarre le vit entrer dedens il dit, aussy firent tous les 
aultres : t Sire , sire , venez boire ; » et se levèrent tous 

« Froissart, liv. 1«', part. II, chap. XX, 

encontre luy , comme ils debvoient faire par droit et par 
raison, c Riens , riens , seigneurs , dist-il lors à morne 
chière, ne vous movez nul sur la hart. » Tantost messire 
Arnoul d'Auderhem sacha Tespée hors du fourrel, et dîst : 
« Or y périra qui se mouvera; » et tantost aprez ce mot, le 
roy Jehan se lancha au roy de Navarre et le prist par le 
col , et le tira par la table et luy dist : « Certes , mauvaiz 
traitre, or vous convient-il morir? » Le duc de Normendie 
dist tantost : « Ha ! cher sire , qu'est-ce que vous volez 
faire? Vous véez quil est en ma compaignie et en mon 
liostel. » Le roy Jehan luy commanda qu'il se souffrît, et 
le fery de son pyé par grand irour; puis prit tantost le 
joeune conte de Harecourt et ung aultre chevalier, et les 
fist tantost décoler devant la sale , et prit ung gentil che- 
valier qui estoit avecques le roy de Navarre , qu on nom- 
moit Frisquet de Frisquan , et fist envoyer le roy de Na- 
varre en prison à Chasteau-Gaillart, et le chevalier messire 
Frisquet en Chastelet, à Paris ; de quoy tout le poeuple 
a voit grande merveille, et ne sçavoit-on adevinerpourquoy 
le roy Jehan avoit ce fait. Aucuns disoient qu'il feroit ledit 
messire Frisquet escorchier par chaintures , et traîner de 
rue en rue et puis pendre h Montfaulcon , et au roy de 
Navarre coper la teste par nuit , ainsy qu'il avoit fait au 
conte de Ghynes ; les aultres disoient qu'il le metteroit en 
une estroitte chappe de plonc , par quoy il ne poeut lon- 
guement vivre, ains le convendroit morir de douloureuse 
mort temprement. 

Quant* messire Philippe de Navarre entendi que son 
frère le roy estoit ainsy pris, et se doubtoit que le roy de 
France ne le fist morir ainsy qu'il avoit fait le conte de 

< Froissart, liv. 1», part. II, chap. XXÎ. Le récit de Froissart est 
beaucoup plus étendu que celui de Jean le Bel. 

Ghynes , il saisy tous les chasteaulx qu*ilz avoient en la 
conté de Évreuxet aultre piart, et y mist grosses garnisons 
et grand foison de gens d'armes par tout ; et deffya le roy 
Jehan de France et luy manda que s'il faisoit le roy de 
Navarre son frère mettre à mort, que jamais n'auroit paix 
à luy, et que il ne contendist pas avoir la conté d'Évreux 
ne le royaume de Navarre, pour meflFait qu'il voulsist 
mettre sus son frère , ainsy que fait avoit sur le gentil 
conte de Ghynes et sur messire Olivier de Clichon, par 
convoitise d'avoir leur héritage, car il ne Tauroit pas, ains 
il seroit conte de Évreux et roy de Navarre se son frère 
moroit. Si commencha tantost à guerrier, le royaume 
ardoir et exillier, et tuer gens entre Chartres et Paris. Le 
roy Jehan en eut grand despit; si fist guerrier pareille- 
ment contre luy en la conté de Évreux, et ardre et gaster; 
mesmement la moitié de la cité de Évreux fut arse. Puis 
assiéga le roy Jehan le plus beau et le plus fort chastel 
qui fut en la conté de Évreux, qu'on nommoit Berchuel', 
et y séoit longuement ainçoys qu'il l'eust; et messire Phi- 
lippe de Navarre guerrioit d'aultre part sur le pays de 
Constentin en Normendie, et pourchassa tant que le vail- 
lant duc de Lencaste passa la mer et prit port à Consten- 
tin ; et ledit messire Philippe assembla tant de Navarrois 
et de souldoiers qu'ilz eurent bien prez de vingt-six cents 
armeures de fer et grande foison de brigans et de gens à 
pyé. Si s'en vinrent par devers Tost des Françoys pour le 
dessiégier ou pour combatre, combien qu'il n'y eut point 
de comparoison de gens ; si vinrent tant ardant et exillant 
pays, qu'ilz furent d'eulx à quatre liewes, mais le. roy 
Jehan ne se voulut point deslogier pour les venir comba- 

» Bretouil. Froissart. 

tre, ne destaindre les flameçches de ses villes. Et le duc de 
Lencaste qui estoit sage et expert es armes se pensa bien 
que lost des Françoys estoit si fort qu'il pourroit plus 
perdre à férir sur eulx que gaagnier Si n'ala plus avant 
et s'en retirèrent ardant et gastant tout, et se tinrent lon- 
guement ou pays de Normendie et de Constentin, tant que 
tout fut destruit bien prez du mont Saint-Michiel. Quant 
ceulx du chastel veirent que leurs pourvéances failloient, 
et qu'ilz n'auroîent point de secours, ilz firent traittié tel- 
lement qu'ilz s'en alèrent francs et quittes. Et n'estoient 
que vingt-quatre personnes, comme j'ay ouy dire, non pas 
de grand estât. Ce fut l'an de grâce mil CCCLVI, ou 
moys d'aoust. 

CHAPITRE LXXXXIV. 

Des merveilleuses aventures et fortunes du vaillant prince de Galles, 
qui àpoy de gens se parti deBordeaulx, Tan de grâce mil CGC LVI, 
et s'en vint parmi le pays de Gascongne, de Lymosin et de Berry, 
ardant et exillant jusques prez d'Orliens et de Paris ; et le suivy le 
roy Jehan jusques prez de Poittiers, et furent les Françoy s desconfis 
et ledit roy pris. 

En ' ce temps mesmement se parti le prince de Galles de 
la cité de Bordeaulx, sur Gyronde, à tout trois mille ar- 
meures dé fer, seigneurs, chevaliers, et escuiers de Gas- 
congne et d'Angleterre, quatre mille archiers et trois mille 
brigans de pyé; et s'en vinrent ces seigneurs parmi le 
pays de Gascongne et d'Aghynois, ardant et exillant leurs 
anemis, tant qu'ilz vinrent en Poytou et en Lymosin. Là 
n'avoient-ilz point encores esté; si ardirent et robèrent tout 
jusques à la cité de Limoges; si alèrent tant, par leurs 
journées que je ne sçay raconter, qu'ilz vinrent en Berry; 
si ardirent et wastèrent tout jusques à la cité de Bourges 
et les fausbours d'Issodun, et puis s'en vinrent assaillir la 

> Proissart^ liv. !•', part. II, chap. XXII à LI. — C'est à partir de la 
grosse bataille de Poitiers, comme il le dit dans son prologue, que Frois- 
sart, devant ce moult Jeune de sens et d'âge et à peine issu de l'école, a 
surtout multiplié et accru le récit de Jean le Bel. Jusqu'alors, sauf 
quelques épisodes qui lui appartiennent en propre, Tillustre chroni- 
queur de Valenciennes a pour ainsi dire suivi pas à pas le chanoine de 
Liège. Il n'en sera plus ainsi désormais, et c'est après s'être enquis lui- 
même à son pouvoir et demandé du fait des guerres et des aventures qu'il 
poursuivra son admirable ouvrage. 

forte ville de Vierson, et le gaagnèrent par assault, et puis 
Tardirent toute; et avoient intencion de passer la rivière 
de Loire, s ilz peussent, à Orliens, ou à Bloys, ou ailleurs, 
quelque part que ce fust. Le roy Jehan, quant il ouït ces 
nouvelles, il n'en fut pas joyeux, ce poeut bien chascun 
sçavoir, et dit qu'il n e^voyeroit nul de ses gens à ren- 
contre, mais que luy mesmes iroit. Si se parti de Paris et 
tira vers Orliens, et commanda que tous nobles et non no- 
bles le suivissent. Chascun fut honteux de demeurer, puis 
que le roy y aloit en propre personne. Ainsy tant de monde 
le suivy, que, avant qu'il fust à Orliens, il eut tant de 
gens qu'ilz souffisoient bien à combatre le remanant du 
monde. Doncques, il s'en ala par devers Bloys, et laissa 
ses gens à Orliens, car il ne sçavoit quelle part ces An- 
gloys tourneroient. Adoncques le sire de Craon et messire 
Boucicaud prirent trois cents armeures de fer, et dirent 
qu'ilz iroient veoir ces Angloys de plus prez, sçavoir s'ilz 
y pourroient trouver aventure. Ainsy s'en alèrent par de- 
vers Vierson, mais ilz furent lourdement racachiez, et 
perdirent de leurs gens des mal montez, et s'ilz n'eussent 
si tost trouvé la tour de Montmorentin, ilz eussent esté 
tous mors ou pris; mais ilz trouvèrent la tour si preste 
que ilz se boutèrent ens à sauveté; mais les Angloys les 
poursuivoient de si prez qu'ilz les assiégèrent en celle 
tour, et ilz se deffendirent vassaument, par quoy ilz ne 
furent pas pris ce jour ne l'aultre aprez ; mais ilz virent 
qu'ilz n'aueroient point de hastif secours, et qu'ilz n'avoient 
nulles pourvéances et si estoient foison de gens; si se 
rendirent sauve leur vye ; si furent tous pris et s'en alè- 
rent sur leur foy avecques les Angles, sans armeures. 
Puis ardirent les Angles la ville de Remorentin et s'en 
vinrent parmi celluy pays qu'on clame Salongne, par de- 

vers la rivière de Loyre ; mais quant ilz entendirent que le 
roy Jehan estoit à Bloys, ilz sceurent bien que par là ilz 
ne pourroient passer ; si s'adreschièrent par devers Am- 
boise, et le roy Jehan ala à rencontre d'eulx par delà la 
rivière; et quant ilz virent ce, ilz s'en alèrent par devers 
la cité de Tours et demeurèrent là le jour et lendemain, 
puis s'en partirent, car ilz virent bien qu'ilz n'auroient 
pas la cité ne le passage à leur volenté; si ardirent au- 
cunes maisons des fausbours et se mirent au retour par 
devers Poytou, tondis ardant et exillant. 

Quant le roy vit qu'ilz passoient par devers la cité de 
Tours, il fist passer tout son ost la rivière de Loyre, et ala 
aprez eulx quanques il peut. Tant ala qu'il se loga une 
nuit à trois liewes prez d'eulx, et à cincq de la cité de 
Poittiers ; et toudis croissoit son ost, car luy venoient 
gens de tous costez. Quant il sceut de certain qu'ilz 
estoient si prez de luy, il pensa biei; qu'ilz l'attendroient 
et que lendemain ou aprez se fauldroit combatre à eulx. 
Si eut conseil comment il ordonneroit ses batailles : pre- 
mièrement, fut ordonné que tous se combateroient à pyé, 
pour la doubtance des archiers qui tousjours tuoient leurs 
chevaulx, comme à la bataille de Cressy. Aprez, fut or- 
donné que le duc d'Atheynes et les deux mareschaulx, 
messire Jehan de Clermont et messire Amoul d'Auder- 
hem, auroient la première bataille à tout six mille ar- 
meures de fer; le duc d'Orliens, aprez, auroit l'aultre à 
tout quatre mille' armeures de fer; le duc de Normen- 
die, qui estoit aisné filz du roy, auroit la tierce à tout 
trois mille armeures de fer, et chascun aussy debvoit 



* Le manuscrit porte VI« et IV«; il y a évidemment errear, et c'est 
VI» et IV»qu'U faut lire. 

TOM. II. 13 

avoir bons cappitaines; et le roy debvoit avoir en sa ba- 
taille tout le remanant des gens d'armes et gens à pyé, 
dont il y avoit si grande foison que c*estoit merveilles à 
regarder. Il avoit en sa bataille le duc de Bourbon, et 
grand foison des chevaliers et seigneurs de Provence, de 
Lymosin, de Poytou, de Tourainne, de Berry, de Bour- 
gongne, de Savoye et de pluseurs aultres pays ; et si 
avoit le conte de Nassou et grand foison d'Alemans ; tant 
en y avoit que la terre en estoit toute couverte. 

Le prince de Galles et les aultres seigneurs de 6as^ 
congne et d'Angleterre entendirent ces nouvelles ; si vi- 
rent bien que combatre les convenoit ou fuir à meschief. 
Touteffois, ilz dirent qu'ilz arresteroient là à liewe et 
demye de Poittiers, et se mettroient tous en l'aventure de 
bien morir ou de bien vendre leur chair, au plaisir de 
Nostre Seigneur en fust; et ordonnèrent bien et sagement 
leurs batailles. Adoncques vint le cardinal de Pyerregord, 
et ala pluseurs foys entre les deux ostz, pour y trouver 
quelque acord; enfin fut tant traittié que le prince de 
Galles s'acordoit de laissier toutes les villes et chasteaulx 
qu'il avoit conquis, et quittier de prison le seigneur de 
Craon et pluseurs aultres prisonniers, mais que le roy 
Jehan le laissast issir hors de son pays ; et avecques ce, il 
créanteroit qu'il ne seroit armé jusques à sept ans contre 
le royaimie de France. Mais le roy Jehan ne voulut point 
accepter celle belle offre, par nul conseil du monde ; si 
luy en meschéy. 

Quant le vaillant joeune prince de Galles entendi que le 
roy Jehan ne se vouloit consentir à celle offre , s'il ne les 
avoit à sa pure volenté, il dit qu'il se mettroit en la volenté 
de Dieu, et qu'il n'avoit que une mort à morir, si l'amoit 
mielx mettre en l'aventure que vivre à honte. 

Sique lendemain au matin, aprez leur messe, ilz se mi- 
rent en ordonnance sans soy effréer, et attendirent tant 
que les batailles des Françoys vinrent avant. Et quant le 
roy Jehan et son ost furent venus auprez d'eulx, tous se 
mirent à pyé, exceptez les mareschaulx et le connestable, 
et aucuns de leurs batailles qui demourèrent à cheval. Si 
vinrent tout bellement jusques à la bataille des Angloys, 
lesquelz les rechurent baudement au traire et au lancier, 
et leur avint ainsy que celle première bataille des Fran- 
çoys fut desconfîte. Et y fut tué le vaillant duc d'Athey- 
nes qui estoit connestable de France ; et aussy y morut 
messire Jehan de Clermont, mareschal de France, et plus 
de cent chevaliers et escuiers ; et durement y fut navré 
messire Amoul d'Auderhem, laultre mareschal; puis pri- 
rent les Angloys et les Gascons hardemeni, et s'en vinrent 
pas à pas par devers la bataille du duc d'Orliens, qui tan- 
tost fut desconfite et tourna en fuite. Tantost aprez, se 
rassemblèrent les Anglois et vinrent à la bataille du duc 
de Normendie, qui n'arresta.guères,.ains se mit à la fuite 
par devers la bataille du roy, pourquoy Angloys et Gas- 
cons s'en vinrent de leur pas mesmes à la grosse bataille 
du roy de France, qui estoit large de front, et espesse en 
la queue. Celle grosse bataille s'arresta et dura longue- 
ment, et y demourèrent grand foison de mors ; et mesme- 
ment messire Godeffiroy de Charny, qui portoit l'oriflambe 
de France y fut tué, et pluseurs aultres chevaliers banne- 
rès et escuiers sans nombre. Et y fut pris le roy Jehan, 
qui s'y combati le mielx; et si y fut pris emprez luy mes- 
sire Philippe, son joeune filz, qui n'avoit que douze ans 
de âge ; et si y fut pris le duc de Bourbon, le chambellan 
de Tancarville, le conte de Nassôu et pluseurs aultres 
grands seigneurs et chevaliers bannerès et escuiers que je 

ne sçay nommer, que les Angloys et les Gascons eurent 
bien deux mille bons prisonniers ; et tuèrent tant de com- 
munes en desrobant charz et charettes et sommiers, qu*on 
ne les porroit croire ; et dura la chasse et la poursuite 
jusques aux portes de Poittiers, et en chassant furent pris 
la plus grande partie des prisonniers. 

Celle grande aventure avint au prince de Galles l'an 
mil CCCLVI, lendemain de la feste Saint-Lambert, ou 
moys de septembre, laquelle chose doibvent bien les An- 
gloys et les Gascons faire mettre en leurs croniques, car 
oncques si belle aventure n'avint à poy de gens en cres- 
tienté. 

Quant celle grande bataille fut desconfîte, ainsy que 
vous avez ouy, et Angloys et Gascons furent revenus au 
lieu de leur chasse, et eut chascun amené ses prisonniers, 
l'ung deux, Taultre trois, Taultre quatre, chascun se tray 
à sa loge là où la bataille avoit esté, et si se désarmèrent 
et firent désarmer leurs prisonniers et les honnourèrent 
tant comme ilz poeurent, car chascun qui avoit prison- 
nier, il estoit sien et en povoit faire à sa guise. Si doibt 
chascun penser que Tonneur et le gaing ne furent pas 
petis à ceulx qui prisonniers avoient ; il vint trop bien à 
point aux Gascons et Angloys qu ilz eurent les pourvéan- 
ces des Françoys, car ilz n avoient gousté de pain troi^ 
jours devant, pour tant offrirent-ilz les choses dessus dites, 
car ilz doubtoient plus que le roy Jehan ne les affamast 
que sa bataille. Qu'en fault-il longuement faire procès : 
fortune voloit les ungs aydier et les aultres fouler, si ne 
se poeut plus tenir, ains fist sa roe tourner. 

Au vespre, le vaillant prince de Galles donna à souper 
au roy de France en sa loge, et à tous les chevaliers et 
escuiers prisonniers, et les festia et honnoura du mielx 

qu'il poeut de leurs pourvéances mesmement, car ilz nV 
voient aultres; et asséy le roy, le duc de Bourbon, et le 
conte de Nassou et trois aultres vaillans chevaliers à 
haulte table ; et servoit tousjours et par toutes les aultres 
tables le plus humblement qu*il pooit; ne oncques ne se 
voult seoir à la table du roy, pour prière que le roy luy 
feist, ains disoit qu'il n*estoit pas encores assez souf- 
fisans pour seoir à la table de si hault prince et de si 
vaillant homme que le corps de luy estoit, et bien Tavoit 
monstre à la journée; et tondis s'agenoulloit quant il par- 
loit à luy, et luy disoit : « Sire, ne weilliez pas faire sim- 
ple chière, se Dieu n'a pas voulu aujourd'huy consentir à 
vostre voulenté ; et sachiez que mon père le roy vous fera 
toute Tonnour et l'amistié qu'il pourra, et s'acordera à vous 
raisonnablement, et demourrez bons amis à tousjours ; et 
si m'est advis que vous vous debvez resjouir, jasoit que la 
besongne soit tournée encontre vous, car vous avez au- 
jourd'huy acquis le hault nom de proesse, et avez sur- 
monté en bien deffendant les meilleurs de vostre ost; je ne 
le dis pas pour vous lober*, mais tous ceulx de vostre com- 
paignie s'y acordent et vous en donnent le prix et le chap- 
pellet, se vous le voulez porter. » A celluy point cômmen- 
cièrent tous à murmurer, et dirent que moult haultement 
avoit le joeune prince parlé, et le prisoient tous disans 
qu'il seroit merveilleux en sagesse, s'il povoit longuement 
persévérer. 

Quant ilz eurent souppé, chascun s'en râla en sa loge à 
tout ses prisonniers pour reposer ; biaucop en y eut qui se 
raenchonnèrent celle nuit; et certes courtoisement leur 
faisoient Gascons et Angloys, car ilz ne les contraingnoient 

> RaiUer. 

aultrement fors qu'ils leur demandoient combien, sur leur 
foy, ilz pourroient bien payer sans eulx grever; et les 
croyoient légièrement de ce qu'ilz leur disoient, et leur 
donnoient jour de raporter la somme de florins à la feste 
de Noël après ensuivant, à la cité de Bordeaulx, ou de 
revenir audit joiur en personne ; et disoient communé- 
ment qu'ilz ne vouloient pas raenchonner chevaliers 
et escuiers si oultrageusement qu*ilz ne poussent servir 
leurs seigneurs selon leur estât. Ce n a pas esté la cous- 
tume des Alemans jusques à ores; je ne sçay comment ilz 
en feront doresenavant, car ilz n ont pitié ne mercy de 
crestiens gens d*armes, quant ilz les tiennent, néant plus 
que de chiens. 

Â lendemain, quant la messe fut ouye, ilz se partirent 
de là et enmenèrent courtoisement le roy Jehan de France 
et les aultres seigneurs aussy, et les laissoient aler sur 
leur foy. Si tant alèrent de journée en journée, sans ar* 
doir ne gas<;er pays, qu ilz vinrent en la cité de Bordeaulx, 
là ilz furent recheus à grande jôye. Là ilz mirent le roy 
en une abbaye, pour se herbergier et logier à son aise; 
mais on le faisoit bien garder, ce n'estoit pas de merveille, 
et avait tousjours avecques luy messire Philippe, et Tap- 
pelloit chascun : messire Philippe le Hardy. Tous les 
aultres seigneurs et chevaliers bannerès racheta le prince 
de Galles envers ceulx qui pris les avoient, pour grande 
somme de florins, selon ce qu*ilz estoient, et puis les laissa 
aler sur leur foy à renti^er en prison au jour de la Chande- 
leur à Londres, en Angleterre, en la prison du roy son 
père. Et voulentiers eust amené le prince de Galles le roy 
Jehan en Angleterre, mais ces seigneurs de Gascongne 
qui avoient esté au prendre n'y vouloient pas consentir, 
par quoy il demeura tout celluy y ver à Bordeaulx avec- 

ques le roy Jehan; et luy fist mander tous ses ménestrels 
et tous ceulx auxquelz il povoit prendre soûlas et pluseurs 
parlemens avoit souvent entre eulz, maiz nul ne vint à 
fin, et quant ce vint au temps d'esté, le roy Jehan fut en- 
mené en Angleterre, et mis en ung beau chastel qu'on 
clame Vindessore. Je ne sçay comment ce fut, ne comment 
ces seigneurs de Gascongne le consentirent, mais encores 
y estoit-il au jour que cil escript fut fait. Et bien est vérité 
que pluseurs parlemens de paix ont esté entre ces deux 
roys, par le cardinal de Pyerregord et ung aultre qui de- 
meura bien prez d'ung an en Angleterre, tousjours trait- 
tant de la paix ; et bien disoit-on qu'ilz estoient prez que 
d*acord , et que il ne tenoit mais que à la seureté , mais 
touteffoys oncques la paix ne fut parfaite jusques'à la 
moitié de Taji mil CGC LVIII , que le noble roy d'Angle- 
terre fist faire une très-noble feste au chastel de Vindes- 
sore. Et pour mielx festier et honnourer le roy Jehan, il 
fist venir dames et damoiselles des plus belles et mielx 
habillées d'Angleterre, et jousta luy-mesmes et ses trois filz 
aprez en pareraens semblables. A celle feste fut parfaitte 
la paix entre ces deux roys, et baisèrent Tung Taultre par 
devant tous ceulx qui le poeurent et voulurent veoir ; et 
jurèrent et promirent tous deux de tenir la paix ferme- 
ment, et qu*ilz seroient bons amis à tousjours, aydans et 
confortans Tung l'aultre encontre tous ; mais la manière 
de la paix et les condicions ne sçavoit-on encores commu- 
nément quant ce fut escript. Si m'en tairay jusques au 
point que on le sceut, et conteray comment la paix du roy 
David d'Escoce fut faite ; et puis conteray des merveilles 
qui sont avenues ou royaume de France, puis celle grande 
bataille qui fut à Poittiers, oh le roy Jehan fut pris, ainsy 
que vous avez ouy. 



CHAPITRE LXXXXV. 



Comment la paix fut faitte entre le roy d'Angleterre et le roy d'Escoce, 
lequel avoit tenu prison en Angleterre par Tespace de dix ans. 



Vous * avez bien ouy comment le roy David d'Eseoee fut 
pris l'an mil CCC XL VII, assez tost aprez la bataille de 
Cressy, ou temps que le roy Edowart estoit devant Calays. 
Si debvez sçavoir qu'il demoura prisonnier en Angleterre, 
jusques à l'an mil CCC LVII, que le paix et l'acord fut entre 
luy et le roy Edowart, ainsy que cy-aprez s'ensuit et que 
j'ay ouy recorder. Premièrement , il fit hommage de tout 
le royaume d'Escoce au roy d'Angleterre , exceptées au- 
cunes isles que luy et ses prédécesseurs avoient conquis, 
ne oncques les Escoçoys ne voulurent consentir qu'il le 
fist. Aprez, il s'obligea de deffendre le royaume d'Angle- 
terre contre tous hommes féables et subgiez, et de venir 
chascune année à quatre parlemens qui sont accoustumez 
d'estre tenus chascun an à Londres; et s'il n'y povok estre 
bonnement, il y debvoit envoyer quatre de ses plus grands 
barons, deux prélats de saincte Esglise et deux chevaliers 
bannerès; et debvoit quitter à tousjours le droit qu'il pré- 
tendoit à la cité de Berwich , et asseurer chascune année 
par bons hostages. Ainsy fut la paix accordée entre ces 
deux roys. 

» Froissart, liv. }•', part, II, chap. LVI. 

D'ang chevalier qui assembla gens de tous pays aprez la prise du roy 
de France, et desroboient la Prouyence. 



En " ce temps mesmement prist ung chevalier, que on cla- 
moit rArchiprestre, une grande compai^e de gens d'armes 
assemblez de tous pays, qui virent que leurs soldes et paye- 
mens estoient faillis puis que le roy Jehan estoit pris , si 
ne sçavoient ou gaagnier en France; doncques s'en alèrent 
devers la conté de Prouvence, et prirent fortes villes et 
chasteaulx, et desrobèrent tout jusques en Avignon et oul- 
tre ; et n'avoient aultre chief que le chevalier dessusdit , 
de quoy le pape et tous les cardinaulx, demourans adonc- 
ques en Avignon, avoient si grande paour qu'ilz ne sça- 
voient que devenir, ains faisoient prestres et clercs armer 
chascune nuit pour garder la ville encontre ces pilleurs. 
Et manda au derrain le pape messire l'Archiprestre en 
Avignon, et luy fist aussi grande révérence que ce fust le 
roy de France. Si disoit-on communément que le pape et 
le collège luy avoient donné quarante mille escus vielz pour 
départir entre ses compaignons, et pour eulx asseurer. Je 
n'en weil plus parler, ains weil retourner à parler des mer- 
veilles qui sont avenues ou royaume de France. 

' Froissart, liv. 1«% part. II, chap. LX. 

Comment le royaume de France fUt gonvemé par les trois estata, o*e8t 
a«HiTOir elersrie, ohevalerye et bourgoiaye, tandis que le foy Jehan 
•stoit prisonnier en Angleterre. 



Or ' est venu le point de raconter comment le royaume 
de France fut gouverné puis le temps que le roy Jehan fut 
pris en Poytou , qui soloit estre la fontaine et la flour de 
tout le monde en clergie, ^en chevalerie, en marchandise, 
en exemplaire de tous biens, de toutes noblesses et gentil* 
lesses et de tout honneur. Si debvez sçavoir que aprez celle 
grande desconfiture qui fut en Poytou sur les Françoys, 
les chevaliers qui ne furent ne mors ne pris furent si du- 
rement blasmez par les paroUes des communes, que envis 
vendent es bonnes villes, et n'estoit nul, ne le duc de Nor* 
mendie qu'on appelloit plus souvent Dalphin de Vyane , 
ne le duc d'Orliens, ne ung ne aultre qui s*esmeut ne feist 
chief pour chose qui avenist en France. Si avint que tous 
prélats de saincte Esglise, évesques, abbés, tous les nobles 
seigneurs et chevaliers , le prévost des marchans et les 
bourgoys de Paris, les conseilliers des aultres citez et 
bonnes villes furent tous assemblez à ung jour à Paris , 
et voulurent sçavoir et ordonner comment le royaume se^ 
roit gouverné jusques à tant que le roy, leur sire, seroit 

* Froiasart, lir. 1«', part. II, ehap. LII. 

délivré; et vouloient sçavoir qu'estoient devenus les grands 
deniers et trésors que on avoit levé du temps passé ou 
royaume, en disiesmes, en maletotes, en forge de mon- 
noyés et en toutes aultres actions dont le pays avoit esté 
mal mené et durement triboulé ; et si en avoit-on mal def- 
fendu le royaume et les souldoiers mal payé. Si s'acordè- 
rent à ce que les prélats esleussent jusques à douze bonnes 
personnes, lesquelles auroient povoir de par eulx et de par 
le clergie d'avoir ad vis sur ce, les seigneurs et chevaliers 
semblablement esleussent telles personnes pour eulx, et les 
bourgoys et communes du pays aussy. Lesquelles per- 
sonnes debvoient estre à Paris ensemble et faire ordon- 
nances ou nom des trois estats, c'est assavoir du clergie, 
des nobles et des bonnes villes. Si en firent pluseurs qui 
ne pleurent pas au duc de Normendie ; et premièrement, 
ilz deffendirent à forgier le monnoye que on forgoit, et 
prirent les cuings ; aprez ilz requirent audit duc que il se 
tenist seur du chancellier du roy , de messire Robert de 
Lorys, de messire Symon de Bussy, de Poylevilain et des 
aultres maistres des comptes et conseilliers du roy , par 
quoy ilz rendissent bon compte de ce que on avoit levé par 
leur conseil à Paris et qu'il estoit devenu. Quant ces mais- 
tres conseilliers entendirent ce , ilz ne se laissèrent pas 
trouver, ains s'en alèrent hors du royaume l'ung d'une 
part, l'aultre d'aultre, et firent grand sens. 

Aprez*, les trois estats establirent recheveurs pour le- 
ver et rechepvoir toutes maletotes, tonnelys, disiesmes, et 
toutes aultres droittures appartenans au roy, et firent for- 
gier monnoye de fin or que on appelloit moutons. Et eus- 
sent voulentiers veu que le roy de Navarre fust de prison 

» Frolssart, llv. !•', part. 11^ chap. LUI. 

délivré, car il leur sembloit que le royaume en seroit plus 
fort et mielx deffendu, s'il vouloit estre bon et loyal, pour- 
tant qu'il avoit poy de gens ou royaume avecques quelz on 
se poeut appuyer, car tous estoient ou mors ou pris. Si re- 
quirent le duc de Normendie qu'on l'en voulsist délivrer, 
car il leur sembloit que ce seroit le profit du royaume; et 
aussy il leur sembloit que à grand tort on l'y tenoit, et si 
ne sçavoit-on pour quoy. Le duc respondi qu'il ne l'oseroit 
délivrer, pour la doubtance du roy son père. Si ne fut pas 
ledit roy de Navarre délivré adoncques. 



rox. it. 



ii 



CHAPITRE LXXXXIX. 

Comment les robeurs gastoient le royaume de France, et comment le 
prévost des marchans de Paris flst tuer deux conseilliers du duc de 
Normandie. 

En * ce temps vint une compaignie de gens d'armes et de 
brigans assemblez de tous pays, et conquéroient et ro- 
boyent quanques îlz trouvoient, et le pays gastoient entre 
la rivière de Saine et de Loyre, par quoy nul n'osoît aler 
entre Paris et Vendosme, ne entre Paris et Orliens, ne en- 
tre Paris et Montargys; ne nul du pays n'y estoit de- 
meuré, ains estoient tous affuis à Paris ou à Orliens ; et 
avoit celle compaignie fait pour cappitaine ung que on 
clamoit Ruffin, et le firent faire-chevalier, et devînt si ri- 
che et si poissant d'avoir qu'on ne povoit sçavoir le nom- 
bre. Hz chevauchoient souvent prez de Paris, l'aultre foys 
à Orliens jusques aux portes, et boutoîent le feu es faus- 
bours. Il ne demeura ville ne villette en celluy pays, tant 
fust grande ne poeuplée, qu'elle ne fust courue et robée, 
c'estassavoir Saînt-Arnoul, Gailhardon, Bonnevaux, Clo- 
ros, Estampes, Castres, Montlehery, Peviers enGastinoys, 
Larchan , Milly , Cbasteau-Laudon, Montargis, et tant d'aul- 
tres grosses villes que merveilles est à raconter; et chevau- 
choient aval le pays par tropeaulx chà vingt, chà trente, 
chà quarante, et ne trouvoient qui les destourbast. D'aul* 

> Froissart, Ut. !•', i>art. II, chap. LXL 

tre part, ou pays de Normendie, sur la marine, avoit une 
aultre plus grande compaignie, dont Robert CanoUe estoit 
maistre et cappitaine, lesquelz en telle manière conque- 
roient pays et roboient et exilloient tout. Si le doibt-on 
raconter pour très-grande merveille que le plus grand et 
le plus noble pays du monde fust en telle manière gasté 
et foulé, et ou plus fort de tout le royaume. Et sacbiez que 
cil Robert CanoUe dont je vous ay parlé estoit parmentier 
de draps quant ces guerres commenchèrent ; si devint bri- 
gand et soldoyer à pyé, et estoit Alemand. Si se porta si 
bien et par fortune et par soubtilité, et conquesta tant de 
cbasteaulx en Saintonge, en Poytou et en Bretaigne, par 
emblée etaultrement,que il eut bien de revenus quarante 
mille escus et bien cent mille en meubles, ainsy que on 
disoit; et tondis conquéroit et tenoit soldoiers à ses gages. 
Et bien disoit qu'il ne guerrioit pas pour le roy d'Angle- 
terre, mais pour luy mesmes et en son nom ; et bien payoit 
ses souldoiers et de ses propres deniers. 

En* ce temps les prélats de saincte Esglise et les 
nobles commencèrent à estre ennuyez de l'emprise des 
trois estats , et en laissoient le prévost des marcbans de 
Paris convenir, pour ce qu'ilz s'entremettoient par aven- 
ture plus avant qu'ilz ne voulsissent. Si avint ung jour 
que le duc de Normendie estoit au palais à Paris, à tout 
grande compaignie de chevaliers, de nobles et de pré- 
lats ; le prévost des marchands assembla grand nombre 
des brigans de Paris, qui estoient de sa secte et de son 
acord, et s'en vint au palais et requist le duc aigrement 
qu'il voulsist entreprendre le faiz, et mettre conseil et 
ordonnance à ce que le royaume qui luy debvoit parve- 

» Froîssart, llv. 1«', part. II, chap. LXII. 

nir fust si bien gardé que telles gens ii^alassent pas par 
le pays. Le duc respondi qu'il le feroit youlentders s*il 
avoit le mise par quoy il le poeut faire, mais cil qui levoit 
et faisoit lever les appartenances du roy le debvoit faire, 
si le feist s'il vouloit. Je ne sçay comment ne par qui ce 
fut, mais les parolles montèrent si hault que deux de son 
conseil furent tuez emprez luy, tant que sa robe en fut 
ensanglantée ; et par aventure y eust-il esté tué, si on ne 
Teust mis hors la presse. L'ung des ^^evaliers mors avoit 
nom messire Robert de Clermont , vaillans chevalier et 
sage durement, l'aultre ne sçay-je nommer, mais il estoit 
chevalier en loys. 

Aprez^ avint que ung chevalier nommé messire Je- 
han de Pinquegny, et aultres, vinrent, soubs le con- 
fort du prévost des marchans et du conseil des bonnes 
villes, au chastel où le roy de Navarre estoit; si le 
prirent en prison et menèrent à Paris, dont chascun 
eut grande joye, car chascun ne sçavoit mie ce qu'il 
avoit en son ventre. Quant il fut à Paris , il fit assem- 
bler toutes manières de gens, clercs, nobles et lays, 
et les sermonna moult sagement et bellement, soy com- 
plaignant des griefs et des villanies que on luy avoit fait à 
tort ; et dist que nul ne se doubtast de luy, car il voloit 
vivre et morir en deflfendant le royaume de France, et le 
debvoit bien faire, car il en estoit extrait et de père et de 
mère de tous costez ; et monstra par pluseurs poins, que 
s'il vouloit calengier la couronne , on trouveroit par plu- 
seurs causes qu'il en estoit plus prochains que cil qui estoit 
en Angleterre en prison, ne que le roy d'Angleterre n'es- 
toit. Il feist puis aprez tant, par beau parler et par l'acord 

> FroiBsart, liv. 1«, part. Il, chap. LXIII et LXIV. 

qu'il acqiiist an prévost des marchans, que tout estoit fait 
et défiait ainsy qu'il le commandoit et devisoit; et eut la 
grâce et la convenance de la plus grande partie de Paris 
et de Bouen, et d'Amyens et de Beauvaiz, et des aultres 
bonnes villes. En ce temps on disoit que la paix des deux 
roys estoit accordée, mais que le pays de France s*y accor* 
dast^ et que on voulsist baillier bons hostages pour la fer* 
moment tenir. Mais le prévost des marchans, et ceulx qui 
ley oient les maletolM et les droitures du roy , quéroient 
tondis Toye de délay et occasions diverses par quoy France 
ne fut oncques sans descord. Âinsy démoura celle paix 
à faire jusques au moys de may mil CGC LVIII qu'elle fut- 
acordée, ainsy que vous avez ouy cy devant. Si le bri- 
soient et quéroient voyes d'empeschement le prévost des 
marchans et ses compaignons, et ne voulsissent pas que 
le roy retoumast affin qu ilz ne rendissent compte et fus- 
sent d^oses de leurs offices. Aussy ne le voulsist pas le 
roy de Navarre, ear il doubtoit trop la revenue du roy. 



^irgftr a- 



CHAPITRE C. 



Comment anounes gens sans chief se levàrent à Tinteneion de tuer les 
gentils hommes, dames et damoiselles, et firent de manlx inhu* 
mainement. 



Si tost que vinrent les nouvelles en France que les deux 
rojs 8*estoient acordez par eulx-mesmes, et qu'ilz estoient 
alliez Tung à Taultre encontre toutes gens, le prévost des 
marchans eut plus grande doubtance que devant, car il 
sçavoit bien qu'il estoit durement hay du duc de Nor- 
mendie, qui se complaingnoit par tout de luy, pour le des- 
pit qu'il luj avoit fait ou palais à Paris. Si quérist tant de 
manières d'acord que le roy de Navarre fut mandé, et 
quant il fut venu, ilz firent tant envers luy, le prévost et 
les bourgoys de Paris, que il leur jura et promit qu'il de- 
mpurroit avecques eulx encontre et envers tous , nuls 
exceptez, non pas le roy , dont biacop de gens eurent 
moult grande merveille. 

Assez * tost aprez, environ à Penthecouste, avint une 
merveilleuse tribulationenpluseurs parties du royaume de 
France, en Biauvoisis, en Amynois, en Brye, en Partoys, en 
France et en Valois jusques à Soissons, car aucunes gens 
des villes cbampestres s'assemblèrent es villages partout 

> Pioissart, IW. 1«, part. II, ^ap. LXV. 

sans chief ; et ne furent pas cent au premier, et dirent que 
les nobles chevaliers et escuiers honniasoient et gastoient 
le royaume, et que ce seroit bien fait qui tous les destrui- 
roit. Chascun dit : c II dit voir, il dit voir; honny soit 
par qui il demourra ! » Ainsy premièrement s'en alërent 
sans aultre conseil, sans armeures que des bastons ferrez 
etdescoustiaulx,en la maison d'ung chevalier; si brisèrent 
Tostel et le tuèrent et sa femme et ses enfans , et puis ar- 
dirent l'ostel. Âprez, ilz alèrent à ung fort chastel et 
firent pis assez, car ilz prirent le chevalier et le loyèrent à 
une estache moult fort, et violèrent devant ses yeulx la 
dame et la fille; pufs tuèrent la dame enchainte et la fille, 
et puis le chevalier et tous les enfans, et ardirent le chas- 
tel. Ainsy firent-ilz en pluseurs chasteaulx et bonnes mai- 
sons; et tant multiplièrent qu'ilz furent bien six mille, et 
partout là où ilz venoient, leur nombre croissoit, car 
chascun les suivoit qui estoit de leur oppînion, sique che- 
valiers et dames, escuiers et damoiselles s'enfuioient par- 
tout où ilz povoient, en portant souvent à leur col leurs 
petis enfans dix ou vingt liewes loing, et laissoient les 
manoirs et chasteaulx. Ainsy ces gens assemblez sans 
chief ardoient et roboient tout, et murdrissoient gentilz 
hommes et nobles femmes et leurs enfans, et violoient da- 
mes et puchielles sans miséricorde quelconque. Certes, 
entre les crestiens ne sarrasins n'avint oncques rage si 
désordonnée ne si dyablesse, car qui plus faisoit de maulx 
et de vilains faiz, telz maulx que seulement créature hu- 
maine ne les debvroit penser sans honte et vergongne, 
il estoit le plus grand maistre. Je n'oseroie escrire ne ra- 
conter les horribles faiz ne les inconvéniens que faisoient 
aux dames, mais entre les aultres déshonnestes faiz, ilz 
tuèrent ung chevalier et le mirent en haste et le rostirent. 

voyant la dame et les enfans. Aprez ce que dix ou douze 
eurent enforcis la dame, ilz luy en voulurent faire men- 
gier par force, puis ilz le firent morir de maie mort. Ilz ar- 
dirent et abastirent en Byauvoisis plus de soixante bonnes 
maisons et forts chasteaulx, et se Dieu n'y eust mis remède 
par sa gr&ce, le meschief fut si multiplié que les conmiu- 
naultés eussent tous les nobles destruit, et saincte Esglise 
et toutes riches gens par tous pays ; car en celle manière 
faisoient celles gens ou pays de Brye et de Partoys, sur la 
rivière de Marne ; et convint tous les nobles hommes che- 
valiers et escuiers qui eschapper poeurent, dames et da- 
moiselles, affuir à Myaulx en Brye, l'ung aprez Taultre, 
en pure chemise aucuns. Pareillement faisoient ou pays 
de Normendie et entre Paris et Noyon, et entre Paris et 
Soissons, par devers la terre du seigneur de Coussy; et 
en ces deux pays exillèrent plus de quatre-vingt chas- 
teaulx, bonnes maisons et notables manoirs de chevaliers 
et d'escuiers. Si tuoient et gastoient tout, mais Dieu y 
mist tel remède par sa grâce que chascun bonhomme Ten 
doibt remercyer, ainsy que vous orrez cy aprez. 

On * se doibt bien esmerveillier dont ce courage vint 
à ces meschans gens en divers pays loing Tung de Taultre, 
et tout en ung mesme temps, se ce ne fut par le pour- 
chas et conseil d'aucun de ces gouverneurs et rechep- 
veurs de maletotes qui ne voulsissent pas que la paix se 
feist ou royaume, par quoy ilz fussent estez de leurs 
offices. Aucuns souspechonnoient Tévesque de Laon qui 
estoit et fut tousjours malicieux , et sur le prévost des 
marchans, pour tant qu'ilz estoient d'une secte et d'ung 
acord et du conseil du roy de Navarre. Je ne sçay s'ilz en 

> Tout cet aUnéa a été omis par Froissart. 

furent coalpahles, maiz je m'en tairay atant et parleraj 
du remède que Dieu y envoya. 

Sachiez ^ que quant ces sei^eurs de Biauvoisis et de 
Corbyois virent ainsy leurs maisons destniites et leurs 
amis ainsy tuez meschantement, ilz mandëiDent secours à 
leurs amis en Flandres, en Poytou et aultre part. Si cou- 
rurent sus à ces meschantes gens de tous costez et les 
tuoient et pendoient aux premiers arbres qu'ilz trouvoient; 
et quant on leur demandoit pour quoy ilz avoient ainsy 
fait, ilz respondoient qu'ilz ne sçavoient fors qu'îlz Ta- 
voient veu aux aultres faire, si le faisoient aussy, et bien 
pensoient en celle manière destruire tous les gentilz hom- 
mes. Si y en avoit de telz qui confessoient avoir aidié à 
enforcer les ungs six dames, les aultres sept, les aultres 
huit et neuf et dix et douze, et les avoient tué mesmement, 
elles enchaintes. Si tost que ces estranges gens furent ve- 
nus en Biauvoisis, et ilz eurent fait la première descon* 
'fiture, ces meschansgens furent si esperdus et si esvanuys 
qu'Uz ne sçavoient que devenir. Si alèrent ces gens d*ar- 
mes de ville en ville parmi le pays, jusques à Creel, dont 
ilz pensoient que ces meschans gens fussent; si y ardi- 
rent et robërent tout aussi bien sur les ungs comme sur 
les aultres, car ilz n'avoient point loisir de faire enqueste. 
Comment eustK>n pœu penser que telles gens eussent osé 
encommencer celle dyablerie sans le confort d'aucuns 
aultres; certainement il est à croire, mesmement ou 
royaume de France. Par semblable manière manda le sire 
de Coussy gens partout où il* le poeut avoir ; si courut sus 
ses voisins et le destruit, et en pendi et fist morir de maie 
mort tant que merveille seroit à recorder; et avoient ces 

» Froisssrt, liv. !•', part. II. ohap. LXVL 

meschans gens ung chappitaine qu'on appelloit Jaque 
Bonhomme, qui estoit ung parfait vilain^ et vouloit ade- 
viner que Tévesque de Laon Tavoit enhorté à ce faire, car 
il estoit de ses hommes. Le seigneur de Coussy aussy n a- 
moit pas ledit évesque. 



CHAPITRE CI. 



Comment aucuns cheyaliers et escuiers qui s^estoient retrays à Mjaulx 
en Brye tuèrent biaoop de ces communes. 



Or * weil-je revenir à ceulx qui estoient affois en la cité 
de Myaulx , ainsy que vous avez ouy ; il y estoit le conte 
de Fois, le duc d'Orliens et bien deux cents hommes d'ar- 
mes, chevaliers et escuiers, et bien trois cents dames à tout 
leurs enfans; et se tenoient ou marchié, voyans leurs mai- 
sons abatre et leur villes ardoir par le pays ; si n'osoient 
issir pour les deffendre. Quant nouvelles furent venues à 
Paris que ces grandes dames et gentilz hommes estoient à 
Myaulx et ne s'osoient mouvoir, gens se partirent de Paris 
malicieusement, et s'assemblèrent en ung Ueu tant qu'ilz 
furent bien six mille ; et puis s'en alèrent par devers Myaulx 
et arrestèrent ung petit devant la porte. Quant ces sei- 
gneurs et gentilz hommes, dames et damoiselles, virent si 
grand nombre de gens, ilz eurent paour merveilleusement 
et ne sceurent que faire ne quel conseil prendre ; les ungs 
conseiUoient de fuir par l'aultre porte, les aultres disoient 
qu'ilz ne sçauroient où fuir et que aussy chière avoient- 
ilz à morir là tost que tart. Si s'en coururent armer, puis 
vinrent aux barrières. Les meschans gens de la ville ne 
voulurent pas contredire l'entrée à ceulx de Paris, si ou- 

> Froissart, lir. !•', part. II, cbap. LXVH et LXVIII. 

vrirent les portes, et ces meschans ^ns entrèrent aperte- 
ment et s'en coururent comme gens arragiez par devers le 
marchié pour tout tuer. Quant ilz vinrent aux barres , et 
ilz trouvèrent ces gens appareilliez à deffense,ilz ne furent 
pas si arragiez comme devant ; aucuns coururent avant et 
commencèrent à lanchier, mais ce ne fut pas longuement, 
car on ne pourroit si tost dire ung Ave Maria qu'ilz recu- 
lèrent -arrière et se mirent à fuir si durement que l'ung 
chéioit parmi l'aultre; et ces gens d'arpes issirent hors sur 
eulx et les tuoient comme pourceaulx , les ungs sur les 
aultres. Tant entendirent à tuer» et les rues estoient si es- 
troittes qu'on ne s'y povoit avanchier , que grande partie 
de ceulx de Paris s'en issirent hors et alèrent aux champs. 
Et ces gens d'armes, quant ilz eurent tué ceulx qu'ilz trou- 
vèrent, ilz se retirèrent, puis boutèrent le feu en la ville 
et l'ardirent jusques au marchié, et prirent tout ce qu'ilz 
trouvèrent, car il leur sembla que les gens de la ville fus- 
sent de leur adverse partie, puisqu'ils avoient laissé entrer 
ceulx de Paris ainsy. 

Ces seigneurs, dames et damoiseUes demeurèrent lon- 
guement en ce marchié à grand mésaise , aprez ce que 
celle belle aventure leur fut avenue, laquelle fut moult 
belle pour eulx et pour toute crestienté, car s'elle fust tour- 
née au contraire, ces gens n'eussent jamais esté reboutez, 
ains fussent tousjours multipliez en orgueil et leur dyable- 
rie, et s'enforchassent de jour en jour contre les nobles, et 
tant se fussent eslevez par le monde, se Dieu n'y eut mis 
remède par sa saincte miséricorde, France espécialment 
estoit deffaitte. Quant le prévost des marchans sceut ces 
nouvoUes, et ceulx de sa secte, ilz firent semblant d'en estre 
courouchiez, mais oncques personne qui y alast ne fut cor- 
rigé ne puni par eulx. 



CHAPITRE CIL 



Comment )e dae de Normendie assiéga Paris et le prévost fut taé 
dedens, dont le roy de Navarre deffya Paris et guerrya le royaulme. 



Tantost ' aprez, le duc de Normendie manda tous les no- 
bles du royaume ; et y en vint assez de réveschié de Liège, 
de Lorrhaine, de Haynau et d'aultres pays, tant qu'il y eust 
bien six mille anneures de fer, et ala assiéger la cité de 
Paris par devers Saint-Anthoine, toutes ses gens logiez à 
Saint-Mor et aux aultres villettes de là autour, entour 
le bois de Vicennes, et prendoient fourrages et aultres 
pourvéances de vivres aval le pays; et ardirent bien cinq 
cents villes et plus, pensans qu'elles fussent de l'ftcord de ces 
mescbantes gens, et demeurèrent bien devant Paris envi- 
ron par l'espace de trois septmaines ; et le roy de Navarre 
estoit venu d'aultre part à tout grosses gens à cheval et à 
pyé, et y avoit des archiers d'Angleterre, et estoit logié en 
l'abbaye et ville de Saint-Denis. Cbascun se pensoit qu'il 
fust venu à l'ayde de ceulx de Paris, pour tant qu'il avoit 
aultrefois juré et promis qu'a ne leur fauldroit, à droit ne 
à tort, encontre tous ceulx qui grever ou nuire leur voul- 
droient; si envoya vers le duc de Normendie luy demander 
de sa voulenté, car luy, roy de Navarre, avoit à Paris bien 
deux cents ou trois cents archiers, à soldes et à gages de 
ceulx de Paris mesmement; des archiers d'Angleterre 

> Frolaaart, liv. 1<', part. Ih <^ap* LXDL à LXXVni. 

avoient mesmement ceulx de Paris. Tant fut parlé d*ung 
coBté et d'aultre que le roy de Navarre s'en vint en lost du 
duc, et luy parla gracieusement et s'excusa, et enfin pro- 
mit qu'il demourroit avecques luy à bien et à mal. Ainsy 
avoit-il juré d'une part et d'aultre. 

Quant ce fut fait, il commença à traittier de paix entre 
ledit duc et ceulx de Paris. Si traitta tant et si longuement 
que il fist entendant au duc que ceulx de Paris amende- 
roient le despit que fait luy avoient de tuer ses chevaliers 
emprez luy , et ce que meffait avoient ceulx qui avoient 
esté à l'assault de Myaulx, en l'ordonnance de quatre arbi- 
tres , desquelz le roy de Navarre debvoit estre l'ung ; et 
avecques ce ledit duc debvoit eslire douze personnes de- 
dens les bourgoys de Paris qui debvoient estre justiciez et 
Corrigiez par le jugement des pers de France. Ainsy, pour 
cel acord que on fist entendant au duc de Normendie, il 
donna congié à ses gens et s'en ala par devers Myaulx, là 
la duchesse et toutes ces gens estoient ; et le roy de Na* 
varre se retray à Paris. Et estoient souvent ensemble en 
secret conseil ledit roy et l'évesque de Laon et le prévost 
des marchans, et ne sçavoit-on qu'ilz conseilloient si cou- 
vertement, ains s'en esmerveilloient les gens, car ilz 
véoient bien que la paix, laquelle avoit esté traittie, ne ve- 
noit point avant ; et ne sçavoient comment ce estoit, et si le 
désiroient , car ilz véoient que les Angloys et ceulx qui 
avoient esté leurs souldoiers les guerrioient et desroboient 
entour Paris de jour en jour, et tousjours accroissoit leur 
nombre. Si se commencèrent aucuns bourgoys de Paris à 
aviser et entrer en souspechon d'aucune trahison, et si 
n'en osoient parler, car le prévost des marchans avoit 
attrait si grand acord par toute la ville, et les avoit ainsy 
surmonté et enfantosmé que Jacquemart d'Artevelle avoit 

fait les Flamens jadis ; ainsy estoit tout ordonné et devisé 
comme il vouloit, et n'osoit-on dire à rencontre. 

Au derrain, Dieu ne voulut plus tel orgueil régner; si 
inspira et esveilla aucuns des bourgoys et les mist en voye 
de souspechon de trahison ; et entre les aultres en y eut 
ung que on appelloit Jehan Maillart^ qui se mist en plus 
vray advis que les aultres. Si assembla une partie de ceuht 
qui plus avoient la partie du duc de Normendie que du roy 
de Navarre; si s'en vint tout armé avecques eulx au pré- 
vost des marchans, et luy demanda qu'il vouloit faire, et à 
quoy il tendoit, car il luy estoit advis qu'il ne pensoit à 
nul bien. Ledit prévost ne respondi pas au gré de cil bour- 
goys ; si multiplièrent tant paroUes qu'il fut là tantost tué 
et huit personnes de sa secte et de sa maisnie avecques luy ; 
puis coururent ledit bourgoys et ceulx de sa compaignie 
par la ville, quérans ceulx de la secte au prévost; et en 
tuèrent pluseurs et en prirent bien soixante, et mirent en 
prison en Chastelet pour mielx sçavoir la vérité de la sous- 
pechon, puis envoyèrent grands messages au duc de Nor- 
mendie, prians qu'il venist à Paris, car toute la cité estoit 
preste d'obéir à tous ses commandemens. Si y vint ledit 
duc, qui fut recheu à grande solempnité et pardonna tan- 
tost le meffait que fait avoient en tuant le prévost des 
marchans et ses compaignons ; et fut adoncques descou- 
verte la manière comment le prévost des marchans et ceulx 
de son acord avoient avisé que ces Angloys et gens d'armes 
qui estoient à Saint-Denis entreroient dedens Paris, dont 
il y avoit bien huit mille, et debvoient mettre à mort tous 
ceulx de l'acord au duc et qui nevouldroient obéir au roy 
de Navarre. 

Et vous debvez sçavoir que le roy de Navarre estoit à 
Paris quant le prévost fut tué ; mais aussy tost qu'il le 
TOt. it« . IS 

sceut, il monta hastivement à cheval et s'en tira à Saint- 
Denis, et fiflt deffier ceulx de Paria et se mit ouvertement 
avecques ces gens qui se tenoient à Saint-Denis , et com- 
mencèrent à ardre et exillier tout le pays d*entour Paris. 
Quant tout fut wasté entre la ville de Paris et la cité de 
Senlis, il s en ala par devers Creel et au pont Saincte- 
Maxence, et commencèrent à guerrier le pays de Beauvoi- 
sis d'une part et d'aultre, devers Compiengne et Noyon, et 
gaagnèrent pluseurs bonnes villes et chasteaulx, entre les 
aultres ung fort que on nomoit Mauconseil , qui estoit à 
Tévesque de Noyon, et le garnirent si bien qu'ilz en con- 
quirent tout le pays. Ainsy le noble royaume de France, 
le plus noble des nobles, qui soloit estre le reffuge de seu- 
reté et de paix, estoit adoncques sans justice foulé et 
confondu. 

Quant le duc de Normendie, qui estoit à Paris, entendi 
que ces gens gastoient et exilloient ainsy le pays, soubs 
le confort du roy de Navarre, il envoiast par toutes les 
bonnes villes de France, que cbascune envoiast gens 
d'armes à pyé et à cheval pour contr'ester à ces gens qui 
gastoient le pays. Les bonnes villes le firent voulœtiers , 
chascune selon sa poissance. Quant toutes ces gens furent 
assemblez, on les envoya par devers Noyon, là où ces gens 
estoient, et assiégèrent le chasteau de Mauconseil que les 
Angloys tenoient; si furent devant pluseurs jours, et 
avoient avecques eulx l'évesque de Noyon, messire Baoul 
de Coussy, le Flamenc de Cauny et grand nombre de 
gens d'armes , tant qu'ilz avoient bien dix mille hommes 
que à pyé que à cheval. Si avint ung jour que messire 
Jehan de Pinquegny et pluseurs aultres chevaliers et es- 
cuiers» qui estoient de la part, du roy de Navarre, assem- 
blèrent grande compaignie de gens d'armes pour secourir 

les Angloys assiégiez ou chastel de Mauconseil ; d fie par- 
tirent de nuit de Creel et se férirent ainsy que à soleil 
levant en Tost des François ; si les desconfirent tous et en 
prirent de prisonniers ceulx qu ilz volurent, et en tuèrent 
tant que merveilles; des huit cents que la ville de Toumay 
y avoit envoyé n'en eschappa pas la moitié, et ainsy des 
aultres villes. Là furent pris l'évesque de Noyon, messire 
Raoul de Coussy , le Flamenc de Cauny et pluseurs aultres 
que je ne sçay nommer. Ce fut Tan de grâce mil CGC LVIII, 
le mardi aprez la feste Nostre-Dame my aoust. 

Aprez ce, ces Navarrois et Angloys chevauchèrent par 
tropeaulx parmi les pays de Beauvoisis, de Compiengne 
et de Vermendois ; si roboient quanques ilz voloient sans 
contredit, et ardoient et raenchonnoient villes; et ne trou- 
voient nul des seigneurs des bonnes villes ne d'aultres qui 
les destourbast , ains se gardoit chascune bonne ville le 
mielx qu'elle povoit, et laissoit le pays rober et gaster ; et 
tousjours se doubtoient de trahison et tousjours avoient 
grandes souspechons les ungs sur les aultres. Par quoy 
les chevaliers et gentilz hommes du royaume n'osoient 
riens entreprendre ne se mettre avant, car s'il leur en 
mesavenist, tantost on les souspechonnast de trahison. 
Ainsy estoient François enchantez et enfantosmez les 
ungs pour les aultres ; et le duc de Normendie mesmement, 
à qui debvoit estre le royaume aprez son père le roy Jehan, 
le conte de Poitiers, son frère, le duc d'Orliens, son oncle, 
et pluseurs aultres grands seigneurs et barons, et tous gé- 
néralment gisoient tous coys en la ville de Paris, et lais- 
soient ainsy le royaume gaster et fouler; mais quant 
seigneurs et gens de pays estrange venoient, ilz leur 
promettoient et offroient grandes richesses et bons gages, 
et les retenoient moult voulentiers, maiz au derrain ilz ne 

les paioient point , sique tousjours croissoit leur déshon- 
neur , et les anemis de plus en plus continuellement s'en- 
forchoient. En ce temps la noble abbye d'Oskans fut gaa- 
gnie, arse et destruite par les pilleurs du chastel de 
Mauconseil emprez Noyon , de quoy ce fut grand dom- 
mage. 

Aprez,avînt que messire Jehan de Pinquegny, qui estoit 
de la part du roy de Navarre, acquist si grande aliance 
aux bourgoys d'Amyens pour la plus grande partie, et des 
communes aussy , qu'il osa bien ung jour venir soubz leur 
fiance à tout huit cents glayves et entrer dedens les faus- 
bours et bouter le feu dedens à grand bruit et à grand 
hustin ; et de celluy feu furent bien arses les deux pars de 
la cité , et eust esté conquise et gaagnie par force, se le 
conte de Saint-Pol ne la fust venu secourir; mais quant 
ledit messire Jehan et ceulx de sa compaignie le sentirent 
venir, ilz se retirèrent arrière ; mais puis aprez fut descou- 
verte la trahison des bourgoys , et en furent mis à mort 
quatorze des plus grands et traynez publiquement, car on 
trouva qu'ilz avoient mis et mussié grande quantité de 
gens d'armes en leurs celiers , qui avoient conforté ledit 
messire Jehan et laissié entrer es fausbours. Aussy furent 
traynez à Laon six des plus riches bourgoys, car on disoit 
qu'ilz avoient voulu vendre la cité ; je ne sçay s'ils en es- 
toient coulpables ou non, mais je croiroye envis que bons 
bourgoys et honnourables feissent telle chestiveté. Celles 
souspechons estoient adoncques entre les grands et les 
petits, nobles et non nobles, et estoit le royaume de France 
ainsy traittié et gouverné. 

En ce temps que le duc de Normendie et son frère se 
tenoient à Paris, n'osoit nul marchant issir dehors de Pa- 
ris, n'aler par pays, car le roy de Navarre et messire Phi- 

lippe son frère se tenoient à grande puissance à Melon 
sur Saine dessus Paris, et à Mantes par dessoubs, par quoy 
riens ne povoit venir à Paris. Si y avoit si chier temps 
que on vendoit ung tonnel de harens trente ou quarante 
escus; de laigne ne de sel ne povoit-on recouvrer, fors 
par le commandement dudit duc qui tout avoit retenu ; et 
faisoit les clercs et les aultres demourans à Paris acheter 
par force à sa volonté, pour avoir plus d'argent pour soy 
gouverner, car à malaise de toutes les revenues du 
royaume povoit-il avoir pour soustenir son tynel. Adonc- 
ques estoit si grande division entre les bourgoys de Pa- 
ris, que le duc de Normendie n osoit eslongier de Paris, 
car la plus grande partie des bourgoys estoit pour le roy 
de Navarre , sique il doubtoit que s'il eslongnoit la cité, 
qu'elle ne se mist es mains dudit roy, pour quoy luy et son 
frère et tous ses amis se tindrent tout l'yver et l'esté 
jusques à la Penthecouste à Paris, sans riens faire, de 
quoy tout le poeuple parloit laidement sur eulx. 



CHAPITRE cm. 

Des roberies merveilleuses que les pilleurs faisoient ou très-noble 
royaume de France, et comment en la fin Uz furent destruis. 

En' ce temps, avoit ung frère meneur de grand entende- 
ment et soubtil de grande clergie en la court de Rome, en 
Avignon, et Tavoit fait le pape Innocent VI"* mettre en 
prison ou chastel de Baîgnolz emprez Avignon, pour les 
grandes merveilles qui estoîent à avenir mesmement sur 
les prélasdesaincte Esglise, sur le royaume de France, sur 
les grands seigneurs d« crestienté ; et les vouloit souflisan- 
ment prouver par l'Apocalipse et par les prophéties et les 
anciennes escriptures ; et les annonchoit en troubles et 
obscures parolles par la grâce du Saint-Esprit, et en dîsoit 
pluseurs moult fortes à croire que on véoit avenir dedens 
le temps et le jour qu'il avoit dit. Et bien disoit, quant on 
luy demandoit comment il disoit ce, que il ne le di- 
soit pas comme prophète, mais il le sçavoit par les an- 
ciennes escriptures, et par une grâce que Dieu et le Saint- 
Esprit luy firent ung jour qu'il estoit en prison en une 
orde fosse en grande contemplation ; et adoncques Nostre 
Seigneur luy ouvry tous ses cinq sens de nature , et luy 
donna entendement pour déclairier toutes ces anciennes 
prophéties, pour anonchier à tous crestiens la venue et le 

« Ce chapitre correspond aax chap. CXXIX et LXXIX à XCVIII de 
Frolssart, liv. !•', part. IL 

temps quant elles debvoient venir, et en fîstpluseurs livres 
bien fondez et bien dictez, desquelz Tung fut commencé 
Tan de grâce mil CCC XLV et avoit écrit dedens tant de 
merveilles à avenir entre Tan mil CCCLVI et Tan LXX, 
qui trop longs seroient à escrire*. Et entre les aultres mer- 
veilles que on luy demandoit qu'il avendroit de la guerre 
des Angloys, il disoit que ce n'estoit riens de ce qu'on avoit 
veu envers ce qu'on verroit, car il ne seroit paix jusques à 
ce que le royaume de France seroit gasté par toutes ses 
parties. Ce est bien avenu en moult de cas, puis l'an LVI 
que le roy de France et tous les barons les plus grands au 
mains furent desconfis, mors et pris, ainsy que vous avez 
ouy ; et si voit-on au temps présent que ledit royaume est 
et a esté si féru et si foulé en toutes ses parties, que nul 
des princes, barons et seigneurs ne s'osoient monstrer 
contre gens de bas estât, assemblez de tous pays etespandus 
parmi le royaume de France à le ^aster, ardre et pillier. 
Ces gens assemblez, que onnommoitrobeurs et pilleurs, 
avoient souverains cappitaines entre eulx par toutes les 
parties du royaume, si grands que ceulx du royaume 
obéissoient à eulx ; et tous ceulx qui se mettoient en leur 
compaignie et prenoient gages d'eulx , ilz leur debvoient 
rendre tousjours les deux pars de leur gaing , fust de 
prison ou de roberie, en quelque manière que ce fust, par 
quoy lesdis cappitaines debvoient avoir si grand trésor, 
comme ilz avoient, qu'ilz ne sçavoient le nombre de leur 
cbevance. Desquelz cappitaines je weil descrire les noms 
d'aucuns qui se tenoient es marches de par dechà Paris et 



> Le manuscrit porte : « L'an de grâce mil CCCXLV et Taultre 
mU CCCLVI et Tan LXX, qui trop longs seroient à escrire. » Il doit y 
avoir une omission du copiste, que nous ayons cherché à rétablir 
diaprés Froissart. 

la rivière de Saine, affinque ilz ne soient oubliez. Le plus 
riche et qui plus avoit suivy la ruse avoit nom Robin Ca- 
noUe; cil finast bien de deux mille bons florins au mouton 
et de soixante bons chasteaulx qui estoient en son com- 
mandement; et si avoit gaagnié la bonne cité d'AussoirOy 
et robe et raencbonné tout le pays d'autour deux ou trois 
journées loing, jusques à Tonnoirre et à Vergelay, d'une 
part et d'aultre, toute la rivière de Loyre, de Nivers jus- 
ques à Orliens, et tous les fausbours d'Orliens ars et exil- 
liez par force de gens jusques aux portes ; et avoit gaagnié 
la noble maison que on clame Chastel Neuf sur Loyre, et 
tenoit dedens ses garnisons ; et avoit bien, quant il voloit, 
trois mille glayves ou trois mille combastans, que à pyé 
que à cheval, à ses gages et à son commandement. 

D'aultre part, par devers Pons sur Saine, en Brye et 
Nogent, et sur la rivière de Marne par divers Troyes et 
Provins en Champaigne, se tenoîent aultres pilleurs et ro- 
beurs qui avoient pluseurs cappitaines, desqu^lz l'ung 
avoit nom messire Pierre Dadeler, chevalier angloys , 
grand et sage guerrieur ; et si y estoit ung chevalier de 
Haynau que on clamoit messire Eustace d'Obrechicourt ; 
et si y estoit ung escuier d'Alemaigne nommé d'Albrecke. 
Ceulx avoient bien mille ou douze cents combastans pour 
ung jour à leur commandement, et avoient mis tout cel- 
luy pays à leur voulenté, robe, raenchonné et gasté sans 
mercy, et avoient pris et gasté Dainemary, Espemay, la 
bonne ville de Vertus, et par tout la rivière sur Marne 
jusques à Chasteau Tierry ; ainsy entour la cité de Troyes 
et par tout le pays de Champaigne, jusques à Rethes et 
jusques à Bar sur Abe. Et avoient gaagnié la bonne ville 
de Renay et le chasteau de Hans en Champaigne, et tout 
pris et robe, et ars et gasté les fortresses et villes d'autour. 

exceptez les fortes villes et chasteaulx qu'ilz voloient pour 
eulx détenir, si comme Buchy, Saponay, Trechy, No- 
gent, Pons sur Saine, et pluseurs aultres que je ne seau- 
roye nommer. 

D'aultre part, par devers Boissons et entre Laon et 
Bains setenoient aultres robeurs, quiraenchonnoient tout 
celluy pays d'Abenton en Tyerace jusques à Chaalons en 
Cbampaigne, et toute la terre du seigneur de Coussy et 
la conté de Roussy , fors mises les fortresses que ces deux 
seigneurs gardoient. Ces pilleurs se tindrent longuement 
à Wailly sur Ayne, et lavoient grandement refortiffiée, 
et estoient bien de six à sept cents combastans ; et avoient 
ung cappitaine auquel ilz obéissoient, lequel retenoit 
Alamans et toutes manières de gens ; et l'appelloit-on Ba- 
bigot de Dury, et estoit Angloys; et estoit avecques luy 
ung aultre qui se faisoit grand maistre, que on clamoit 
Robin TEscot. Cil Robin ala moult sauvagement à la feste 
de Noël gaagnier le chastel de Roussy, et y prit le propre 
conte dedens, et madame sa femme et madamoiselle et tous 
ceulx de dedens. Si fut toute la ville robée, et mist ledit 
Robin ou chastel et en la ville une grosse garnison, la- 
quelle grandement greva le pays d'entour ; et raenchonna, 
ledit conte, la contesse et la fille à douze mille florins; et 
si détint le chastel et tout Tyver et tout Testé aprez, qui fut 
l'an LIX ; et ledit conte s'ala tenir à Laon et où il ama le 
mielx. Tantost aprez Pasques, ces compaignons robeurs 
qui se tenoient à Roussy et à Wailly s'en alèrent prendre 
la ville de Sissone, et y mirent une grosse garnison; et 
avoient ung cappitaine qui se faisoit nommer Hanequin 
Françoys, et estoit de Coulongne, ce disoit-on. Celle gar- 
nison de Sissone fit grands dommages ou pays, et gas- 
toient et raenchonnoient tout, et les villes qu'ilz ne po- 

voient mettre à raenchon ilz ardoient. Si avint ung jour 
que le conte qui véoit ainsy gaster son pays, et qui jà 
avoit esté raenchonné, se voulut revengier et aventurer, 
et assembla aucuns chevaliers et escuîers et enmena de 
Laon trente ou quarante compaignons à cheval. Tant 
fist qu'il en eut bien soixante. Si vint ung jour au matin 
ledit conte sur lagarnison de Sissone, qui ardoit une ville, 
et lui courut sus baudement; et y eut ung moult grand 
hustin ; et eussent esté desconfis ces Alamans de Sissone, 
se ne fussent ces compaignons de Laon qui s'enfuirent de 
première venue , par quoy ledit conte fut desconfit et 
toute sa compaignie, et fut secondement prisonnier et 
durement navré. Et aussy y fut pris le sire de Montigny 
en Austrevant, chevalier banneret, et messire Gérard de 
Chavechy, et le conte de Porcyen qui fut livré à messire 
Babigot de Dury, qui nouvellement estoit devenu cheva- 
lier, et à Robin TEscot qui Teumenèrent en prison à Roussy. 
Encores y estoit-il quant cil escript fut fait, Tan LIX, 
ou moys de may. 

Assez tost aprez ce, messire Rabigot se parti de Wailly 
et en ardi partie, et s'en ala à Pontarsi, pour avoir le chas- 
tel, mais il estoit de si bonnes gens garny qu'il ne le poeut 
avoir. Ceulx de Soissons tantost aprez préardirent la 
ville de WaiUy affin que ces robeurs ne s'y arrestas- 
sent plus. 

L'an de grâce mil CGC LIX, entour la Saint-Jehan, le 
duc de Normendie fit tant envers ung moult vaillant che- 
valier, sage et bon guerrieur, nommé messire Broquart de 
Fenestrege , qu'il demeura de son ayde parmi certaine 
somme de florins, à tout cinq cents glayves à cheval. Si 
enmena premièrement ses gens en Champaigne, et avec- 
quee l'ayde d'aucuns chevaliers de la conté de Rethes et de 

Chaalons, il assiéga le chastel de Hans que nouvellement 
avoient pris Angloys et Navarroys ; et y eut fort assault 
qui dura tout le jour, et au derraîn il fut pris par force. 
Si furent pris tous les Angloys et Navarroys, combien 
qu'ilz se fussent vaillanment defFendus; et avoient ung 
cappitaine, nommé Jacques Senak, qui, du premier cop» 
offry seize mille escus. Layens avoit bien quatre-vingt 
compaignons qui tous furent pris ou mors. Assez tost 
aprez, ceulx de Cormessy et de la conté de Eethes et de 
la ville dé Bains assiégièrent Sissone , laquelle fut prise 
d'assault au tiers jour, et tous ceulx qui estoient dedens 
mors et pris furent. En celle mesme septmaine, avint que 
l'évesque de Troyes, messire Jehan de Chaalons, et le 
conte de Waudemont et messire Broquart de Fenestrege 
firent une grande assemblée de gens pour aler assiégier 
Pons-sur-Saine ou Nogent, là où ces pilleurs se tenoient, 
desquelz estoient cappitaines messire Eustace d'Obrechi- 
court de Hainau, messire Pierre Dadeler, angloys, et ung 
Alamans que on nommoit Albreke. Quant ilz ouïrent par- 
ler de l'assemblée que ces seigneurs avoient fait, ilz man- 
dèrent leurs compaignons par toutes leurs garnisons à 
Saponay, à Cressy, et firent tant qu'ilz eurent bien de six 
à sept cents glaives à cheval. Si se trairent aux champs 
pour combastre à ces seigneurs ; mais ilz ne pensoient pas 
qu ilz eussent si grande poissance comme ilz avoient, si 
en furent décheus. Neantmains, ilz descendirent et se 
mirent à pyé. Quant ces seigneurs veirent leur manière, 
ilz se mirent en trois batailles et les assaillirent par trois 
costez sagement ; si les desconfirent assez tost ; et y en de- 
moura grand foison de mors, et le remanant fut pris et 
ledit messire Eustace durement navré ; mais cil Dadeler 
n'y fut pas, ains fut dit qu'il avoit vendu trois chasteaulx, 

lesquelz il tenoit, et estoit aie à Malignes ou à TEscluse 
prendre la fin de soixante mille moutons qu'il les avoit 
vendu. Les aultres disoient qu'il estoit malade au lit, dont 
il morut tantost aprez. Dieux luy pardoint tous ses villains 
faiz, et aux aultres aussy. 

En ce temps le duc de Normendie se parti de Paris et 
ala assiégier Melun à tout grand compaignie, et y séit 
longuement jusques à Taoust. Encore y estoit-il quant 
j'escris ceste matère ; si m'en tairay atant jusques atant que 
on en aura veu la fin. 

D'aultre part, devers le Beauvoisis, Pontyeu, Amynois, 
et par devers Boulegnois, sur la marine, avoit telle guerre 
et telle inanière de robeurs gastans et destruisans tout le 
pays. La plus grande garnison estoit en la ville de Creel, 
et en estoit cappitaine ung chevalier angloys que on nom- 
moit messireFodrigand, et avoit cinq cents lances à cheval 
soubs ses gages, sans les archiers. Au chastel de Poys 
avoit une aultre grosse garnison, et messire Jehan de Pin- 
quegny qui estoit tout maistre du roy de Navarre, et qui 
l'avoit jette de prison, estoit souverain sur ces garnisons, 
et avoit attrait de son acord pluseurs chevaliers et escuiers 
du pays, les aucuns par force, les aultres par doubte ; et 
avoit d'or et d'argent sans nombre, tant avoit oppressé et 
raenchonné le pays. 

Au derrain, monstra Dieu tout puissant son miracle sur 
luy, car il arraga moult villainement, et par rage menga 
• ses mains et estrangla son chambellan, qui estoit du plus 
grand lignage de Picardie. En telle manière arraga et 
forsena ung aultre chevalier qui estoit de son acord, que 
on nommoit l'Ours de Briquisy, qui estoit avecques mes- 
sire Pierre Dadeler et d'Albreke dessus nommez. 

Ledit messire Pierre et d'Albreke à toute leur compai- 

gnie estoient entrez en une ville que on nomme Renay, et 
le desroboient qui mielx mielx; et ainsy que les gpens es- 
toient à la messe et que le prestre debvoit prendre le très- 
précieux corps de Nostre Seigneur, s'en vint ung ribauld 
qui luy arracha le calice hors des mains à tout les corpo- 
ranlx et le très-saint Sacrement, et tout bouta en son sain ; 
encores ferj le prestre par loreille de son gantelet de fer, 
pour ce quil ne luy laissoit prendre; mais qu'en avint-il? 
Quant toute la ville fut robée et que chascun se départi et 
emporta son pillage, ce ribauld monta sur son cheval et 
ala aux champs avecques les aultres, et n'eut pas longue- 
ment aie, non pas le quart de demye lègue, que il et son 
cheval ne arragassent et estranglassent l'ung Taultre si 
hydeusement que tous les compaignons qui le virent s'en- 
fuirent, l'ung chà, l'aultre là, que oncques n'y eut si hardy 
qui les osast aprochier jusques adoncques que le ribauld 
et le cheval furent tous frois mors. Les jugemens de Dieu 
se font à temps, combien qu'il attende. 

Assez tost aprez, environ la moytié d'aoust, l'an mil 
CGC LIX, avint que ceulx de la cité de Rains et les 
Champegnois et tout le pays de là autour, à Tayde de 
ceulx de la conté de Rethes,. chevaliers et escuiers, ungs 
et aultres, gaagnièrent le chastel de Roussy qu'ilz avoient 
assiégié par l'espace de trois septmaines, et se rendirent 
ceulx de dedens, saufs leurs vie et membres ; et povoient 
aler sauvement chascun à tout son cheval et son harnas, 
mais la plus grande partie en fut tuée par les communes, 
encontre l'acord des seigneurs. Pris y fut Hanequin 
Francoys qui avoit fait de si villains faiz, ars villes et 
destruit chasteaulx, raenchonné, robe, pris à force et violé 
bonnes dames et vaillans femmes, et puis raenchonné ou 
tué, et tant de si horribles cas que honte auroye à les re- 

corder. Et si debvoit estre ung povregarchond'ÂlemaigQe; 
si avoit tant robe qu'il avoit conquesté le chastel de 
Boussy, ainsy qu'il estoit à messire Sabigot de Dury et à 
Bobia TEscot, parmi la somme de sept mille florins au 
mouton. Cil Hanequin fut pris et amené à Bains, pour le 
faire morir viHainement encontre la voulenté des seigneurs 
qui là estoient; mais, au derrain, les seigneurs le firent 
délivrer quitte , malgré les communes, pour leur foy ac- 
quitter. Ce fut pitié et dommage que tous ceulx qui dedens 
*l6 chastel furent trouvez ne morurent cruelement, ou que 
Dieu les eust tous fait arragier, car oncques sarrasins à 
crestiens ne firent tant de inhumanitez que ilz faisoient 
au pays ; et qui plus de maulx faisoit, il estoit le plus 
prisé entre eulx. Et encores, qui est bien merveilleuse 
chose, quant ilz se virent assiégiez, et qu'ilz ne povoient 
par nulle manière eschaper ne raenchonncr les prisonniers 
dont foison avoient, ilz faisoient les bonnes gens prison- 
niers, hommes et femmes, monter tous nuds sur les murs, 
et puis leur bailloient deux ou trois cops de leurs espées, 
et les faisoient trébucher aval. 

En ce temps, vinrent nouvelles que le roy de Navarre 
s'estoit acordé avecques le duc de Normendie, séant de- 
vant la ville et chastel de Melun, et fut tout rendu; mais 
on ne scavoit la manière de leur acord : et toutefibis es- 
toient-ilz entrez ensemble à Paris par acord, de quoy de 
gens maintes s esmerveilloient, attendues moult de choses 
lesquelles avoient esté faittes, et bien se doubtoit-on que 
grand fiance n auroit jamais l'ung de l'aultre ; ne oncques 
puis ne fist ne l'ung ne l'aultre semblant de grever les 
anemis du royaume. 

En celle saison mesmement avint que cil chevalier, 
messire Broquart de Fenestrege, qui avoit esté de l'ayde 

du duc de Nonnendie contre Angloys et Navarrois, avec- 
ques messire Jehan de Chaalons , ne fut pas payé de ses 
gages , aînsy qu'on luy avoit promis ; si deffya le duc de 
Nonnendie et tout le pays de France. Si fist puis aprez 
autant de mal ou pays de Champaigne et environ comme 
ces robeurs avoient fait ; et tenoit ses garnisons, à l'ayde de 
ses complices, en ung chastel nommé Conflans ; et quant il 
eut grandement gasté pays, on fit tant envers luy qu'il luy 
Bouffist, mais ce fut trop tart, puis s'en râla en son pays; 
mais partie de ses gens qui encores voloient desrober et 
gaster le monde, demourèrent en ce chastel, et gaagnèrent 
en une journée par force les fausbours de Chaalons, et des- 
robèrent tout à leur volenté , et prirent de prisonniers à 
merveilles. 

En ce temps mesmement, Robin Canolle chevauchoit 
parmi Berry, d'Auvergne et de Lymosin, à tout trois 
mille lances, qui toutes estoient à ses gages, et mist tous 
ces pays à subjection et à sa volenté, sans nul débat, de 
Orliens jusques à Nostre-Dame-du-Puy, et jusques à Ly- 
moges, et puis s'en retourna en Bretaigne et Poytou, où 
il avoit plus de vingt chasteaulx conquesté à tout leur 
tente et seignourie , et laissa grand nombre de ses gens 
aval le pays en ses fortresses qu'il avoit conquesté et mis 
à subjection. Si me weil atant taire de luy et de tous les 
aultres pilleurs et robeurs, et des grandes iniquitez et mer^ 
veilles du royaume de France, et retourneray à nostre 
première matère, c'est au noble roy Edowart et au prince 
de Galles. 



CHAPITRE CIV. 



Comment la paix des deux roys de France et d'Angleterre fut aoordôe 
et séellée par eulx mesmement , mais les Françoys ne la voulurent 
garder ; si s'apresta le roy d'Angleterre de venir derechief en 
France. 



Bien " est heure de retourner à Tistoire du noble roy Edo- 
wart, dont longuement me suys teu, lequel tenoit en pri- 
son le roy Jehan de France et les plus grands barons de 
France, et laissoit ces pilleurs dont nous avons parlé faire 
et gaster tout le royaume , soubs espérance ou d'avoir fin 
de guerre ou d'avoir paix à sa volenté. Si avint Tan 
mil CGC LIX, environ la Penthecoste, aprez ce que deux 
cardinaulx que le pape avoit envoyé en Angleterre pour 
faire paix entre ces deux roys, dont toute crestienté estoit 
tourmentée, estoient départis d'Angleterre sans riens faire, 
combien qu'ilz y eussent séjourné par l'espace de deux ans 
et plus, à leur aise à grands despens , avint que les deux 
roys se trairent ung jour à part en la cité de Londres, et 
n'y avoit fors que le prince de Galles, aisné filz du roy 
Edowart, et le hardi conte de Lencaste ; et firent ung cer- 
tain acord séelé de leurs seaulx, et l'envoyèrent aux 
princes et barons de France, et à tous les communaultez, 
par le chambellan de Tancarville et conte de Melun, et par 

» Froîsaart, liv. l", part. II, chap. XCIX. 

messire'Amoul d'Auderhem, qui estoit le plus proeu che- 
valier de France , qui tous deux estoient prisonniers au 
roy Edowart. 

Ainsy que ces deux seigneurs furent venus en France, 
s'estoient accordez le duc de Normendie et le roy de 
Navarre, et revenus de Melun à Paris, ainsy que vous 
avez ouy. Si firent mander tous les barons, tous les 
nobles et communes des bonnes villes , à la requeste des 
chevaliers dessus dits. Quant tous furent assemblez , les 
• deux chevaliers firent leur message, et firent lire, devant 
tous, les lettres qu*ilz apportoient et tous les poins de la 
paix acordez de bonne volenté entre les deux roys. Quant 
tout fut leu, ilz se trayrent à conseil, et quant ilz eurent 
bien longuement conseiUié , si ne f urent-ilz pas d*acord , 
car ladite paix sembloit aux aucuns trop griève pour le 
royaume de France en pluseurs manières , et eurent plus 
chier à endurer le meschief où ilz estoient, et cil où le roy 
Jehan estoit, et attendre le plaisir de Dieu, que à consentir 
que le noble royaume fust ainsy amendry et départi par 
la ditte paix. Quant les chevaliers entendirent ce, ilz pri- 
rent congié et s*en retournèrent en Angleterre, et contèrent 
aux deux roys ce qu'ilz avoient trouvé. 

Quant' le noble roy Edowart eut entendu ces nouvelles, 
il en fut durement couroussé ; si dist si hault que chascun 
le povoit bien ouïr que, avant ce que Taoust fust passé, 
il vendroit si poissanment ou royaume de France qu'il y 
demourroit tant qu'il auroit fin de guerre ou paix à son 
honneur; et commença à faire le plus grand appareil que 
on avoit jamais veu en celluy pays n'en aultre. Celle re- 
nommée issi par tous pays eu Alemaigne, en Brabant, en 

» Froissaft, liv. !•', part. lï, chap. C et CV* 

Haynau, Bique chevaliers et eseuiers se commencèrent à 
pourveir de chevaulx, de harnas et de tous habillemenis 
de guerre ; et s'en aloit chascuupar devers Galays attendre 
la venue du roy d'Angleterre, car chascun se pensoit de 
gaagnîer tant avecquea luy que jamais ne seroit povre. Si 
en vint tant à Galays, de costé et d'aultre, que ilz ne se sça* 
voient où herbergier, et furent pain, avaine et vivre ai 
chiers , que on n'en povoit recouvrer. Et tousjours , leur 
disoit-on , le noble roy vendra Taultre septmaine* Ainsy 
attendirent tous ces Alamans, Hansenaires, Hesbignons, 
Brabanchons , Flamens, Haynuiers, povres et riches, la 
venue du roy Edowart, de la fin d'aoust jusques à la Sainir 
Bemy , à grand meschief et à grands despens et grande 
povreté, tant qu'il convint les pluseurs vendre leurs che- 
vaulx; et se le noble roy fust venu à Galays, il ne se eust 
sceu où logier ; et si estoit bien doubté que ces seigneurs 
estans à Galays ne se voulsissent partir ne pour ung ne 
pour aultre, se on ne leur rendoit tous leurs despens. 

Le* noble roy Edowart, qui ne poeut avoir bonnement ses 
gens ne ses pourvéances comme il voulsist, et avoit bien 
entendu la grand multitude de gens qui Tattendoient à Ga- 
lays, pour avoir grâce et bienfaiz de luy, combien qu'il n'en 
eust pas mandé la quarte non la cinquième partie , ains 
estoient les aucuns venus de leur volenté pour leur avan- 
cier en honneur, et les aultres pour gaagnier. Il eut doub- 
tance de ce que dit est ; si s'avisa sagement qu'il envoyeroit 
son cousin, le duc de Lencaste, à Galays vers eulx, ets'excu- 
seroit par devers eulx. Ledit duc s'apareilla en grande et 
grosse compagnie, et vint à Galays à tout trois cents ar- 
meures de fer et deux mille archiers galoys. Il fut là gran- 

» Froissart, llv. !•', part. II, chap. CVI. 

dément recheu , et moult courtoisement excusa le noble 
roy Edowart de sa demeurée envers ces seigneurs, 
comme cil qui bien faire le sçavoit; si fist deschargier ses 
nefs de chevaulx et de harnas, et puis dist à ces seigneurs 
que le séjourner là ne leur valoit riens; si estoit merveille 
de chevaucher par France; si leur prya quilz alassent 
avecques luj, et il bailleroit à chascun certaine somme 
d'argent pour ses menus despens faire. Il assembla ces 
seigneurs et se partirent de Calays à grande noblesse, et 
alèrent jusques à Saint-Omer en deux jours ; et povoient 
bien estre deux mille armeures de fer sans les archiers et 
sans les gens de pyé. Lendemain, ilz s'en alèrent par devers 
Bethune et par devers la bonne ville d'Arras, et puis se 
trayrent par devers une noble abbaye que on clame le 
mont Saint-Éloy, et là séjournèrent par Tespace de quatre 
jours pour eulx aviser, car ilz la trouvoient bien garnie^ et 
aussy ilz en avoient bien besoing comme ceulx lesquelz 
n'avoient mengé de pain ne bu de vin bien quatre jours au 
devant, ains avoient enduré maintes mésaises, combien 
qu'ilz eussent gasté et desrobé villes et villettes. 

Quant ' ilz eurent séjourné là quatre jours et gasté le pays 
tout à Tentour, ilz s'en alèrent par devers la rivière de 
Somme et devers Péronne, ardant et gastant tout, et vinrent 
à Bray, ville fermée, et l'assaillirent grandement, mais ilz y 
perdirent assez ; si s'en partirent suivant la rivière à grand 
mésaise de pain et de vin. Ilz vinrent jusques à Cressy; là 
trouvèrent souffisanment vitaille et y passèrent la rivière, 
car le pont n'estoit point roupt, et y séjournèrent le jour de 
Toussains. Là endroit vinrent nouvelles au vaillant duc 
que le roy Edowart estoit venu à Calays, et luy mandoit 

> Froissart, liv. !•% part. II, cbap. CVII. 

qu'il se traist par devers luy à toute sa compaignie. De 
ces nouvelles furent moult joyeulx tous, pour l'espérance 
d'avoir monnoye dont ilz avoient eu grande souffrence ; 
si repassèrent la rivière et retournèrent à Calays. 

En celle chevauchie estoient messîre Henry de Flandre, 
à tout deux cents armeures de fer du pays de Flandres ; 
de Brabant, y fut messire Henry de Bautersem, seigneur 
de Berghes, messire Gérard de le Heyde, messire Francq 
de Halle ; des Haynuiers , messire Watier de Manny , le 
sire de Commingnies à belle compaignie ; des Hesbignons, 
messire Godeffroy de Harduemont et son filz messire Jehan, 
messire Watier de Haltepenne» son cousin, messire Jehan 
de Duras, messire Tierry de Seraing, messire Watier, son 
joeune frère, messire Race de Jemeppe, messire GileSurles, 
messire Jehan de Bernamont, messire Renault de Berghes 
et pluseurs aultres, les Alemans, les Hansenaires, les Ho- 
landoys, les Bourguignons, les Savoyens, et tant d'aultres 
de pluseurs pays que tous dire ne les pourroye. 

Ainsy * que le duc de Lencaste à toute celle belle com- 
paignie tiroit par devers Calays, pour y trouver le noble 
roy Edowart que tant avoient désiré, ilz le rencontrèrent 
sur le chemin à quatre lègues de Calays, à si grande com- 
paignie que toute la terre estoit couverte de gens; et 
estoit grand plaisir de regarder la noblesse, armes re- 
luire, banières voler, clarins et trompettes sonner. Quant 
ilz furent venus jusques au roy, ilz luy firent la révérence, 
et il les salua moult courtoisement et doucement, les re- 
mercya de ce qu'ilz estoient ainsy venus à son service de 
leur bonne volonté. Tantost Âlamans, Hansenaires, Hesbi- 
gnons, Brabanchons monstrèrent au noble roy leur po- 

« Froissapt, Uv. !•', part. II, chap. CVIII. 

vreté moult humblement , comment en l'attendant ilz 
avoient tout despendu et chevaulx et harnas , sique pour 
le servir poy leur estoit demeuré, ne pour râler en leur 
pays; si lui prièrent que pour sa noblesse et humanité, il 
y voulsist pourveir. 

Le noble roy se conseilla assez briefment sur les champs 
tout à cheval ; si leur respondi : c Je ne suys pas encore 
pourveu plainementdevous respondre, et aussy vous estes 
travailliez comme je pense; alez vous reposer et rafreschir 
deux jours ou trois à Calays, et je m'aviseray à nuit pour 
vous faire response, laquelle vous mandway. Ces estran- 
gers ne poeurent adoncques avoir aultre response, si s*en 
alèrent à Calays pour attendre la bonne response dont ilz 
espéroient d'avoir argent. Ilz n'eurent pas aie demyeliewe 
qu'ilz encontrèrent le plus beau charroy et le plus grand 
de toutes pourvéances que jamais avoient veu; aprez, ilz 
rencontrèrent le noble prince de Galles si noblement paré 
d'armes, et toutes ses gens aussy, que c'estoit ung déduit 
de les regarder, et chevauchoient trestous le commun pas, 
rengiez comme s'ilz voulsissent combatre , toudis une 
liewe ou deux dessus l'ost du roy son père, si que leur 
charroy et les pourvéances estoient tousjours entre les 
deux osts, laquelle ordonnance ces seigneurs estrangiei^s 
prisèrent merveilleusement. 

Aprez ' que ces seigneurs estrangiers eurent veu la ma- 
nière de leur conroy et salué humblement le noble prince, 
lequel les recheut courtoisement comme cil qui le sçavoit 
bien faire, et qu'ilz luy eurent remonstré leur nécessité, 
prians qu'il les voulsist secourir et aydier, ilz s'en alèrent 
logier à Calays , reposer et rafreschir. 

* Froissart, liv. 1", part. II, chap. CIX. 

Le second jour aprez qu'ilz eurent demeuré à Calays, le 
noble roy Edowart leur envoya sa response par deux ou par 
trois messages chevaliers, comment il n'avoit pas aporté 
tant d'argent d'Angleterre qu'il poeut fournir à ce qu'ilz 
demandoient, car tout luy faloit bien à achever ce que 
entrepris avoit, mais silz vouloient prendre l'aventure 
avecques luy, et fortune leur fust bonne, il estoit content 
qu'ilz partissent leur gaygne à l'avenant, sauf tant que ilz 
ne poeussent riens demander ne de chevaulx ne de harnas 
perdus pour despense faitte, car il avoit assez amené de 
gens pour sa besongne. 

Celle response ne pleut pas à ces seigneurs estrangiers, 
qui avoient ainsy durement travaillié et souffert grande 
famine et povreté, ainsy que vous avez ouy; ettouteffoys 
on bailla à chascun certaine somme d'argent en prest pour 
retourner en son pays, mais ce fut moult petit ; si s'en re- 
tournèrent les ungs mal montez, les aultres à pyé ; les 
ungs vendoient leur harnas ou leurs costes, et laissoient à 
leurs hostes en gaage, les aultres leurs houseaulx. C'estoit 
toute povreté que de leur fait, et ouy dire que le marquis 
de Nuse avoit tant despendu que par nulle manière il ne 
povoit retourner en son pays ; si eut conseil qu'il suivroit 
le noble roy Edowart et se mettroit en l'aventure de tout 
perdre ou d'aucune chose gaagnier ; si s'en ala avecques 
le noble prince de Galles faire du mielx qu'il poeut. Or 
me tairay atant de celle chevauchie et du duc de Len- 
caste qui, par grande soubtilleté, les tira hors de Calays, 
affin que le roy qui venoit s'y poeust logier, et aussy, car 
il doubtoit qu'ilz ne s'en voulsissent partir se 'on ne leur 
rendoit leurs despens ; si retourneray au noble roy 
Edowart. 



CHAPITRE CV. 

Comment le roy Edowart vint plus poissanment en France que onc- 
qaes mais fai^ n^avolt, en intencion d^avoir paix à son honneur ou 
de jamais retourner en Angleterre. 

Or * est à sçavoir que quant le duc de Lencaste parti 
d'Angleterre pour venir à Calays à ces seigneurs estran- 
giers, comme vous avez ouy, le noble roy Edowart fîst le 
plus grand appareil de venir en France pour accomplir 
son intencion que nul eust jamais veu, et fîst départir tous 
ses prisonniers, les plus haults barons de T'rance, et les 
mit en ses plus fors çhasteaulx et grosses garnisons dedens; 
et renvoya le roy Jehan en ung plus fort chastel et le res- 
traindi de la plus grande partie de ses déduis, et le fîst 
garder plus estroittement que devant. 

Aprez, il fîst sçavoir à tous ceulx qui estoit appareilliez 
de venir avecques luy, qu'ilz se traissent par devers Dou- 
vres et il leur liverroit naves et vaisseaulx. Chascun s*a- 
presta de partir; si ne demeura ne chevalier, n escuier, ne 
homme d'onneur entre vingt et quarante ans en Angle- 
terre, ou qui ne fust honteux de demeurer, quant ilz virent 
que le noble [roy] leur sire retournoit en France si pois- 
sanment; sique tous princes, barons, chevaliers et escuiers, 
et gens de toute sorte vinrent aprez le roy à Douvres le 
mielx habilliez que poeurent. Quant tous furent assem- 

> FroiBsart, liv. 1", part. II, chap. CX. 

gaagnier, comme en la conté de Rethes jusques à Warck, à 
Masières, à Donchery^ à Moison; et se logoient ou pays 
deux ou trois jours, et desroboyent tout et gastoient, mais 
le roy Edowart avoit commandé sur la hart que nul n'ar- 
dist en une ville, fors une maison ou deux, pour les aultres 
mielx raenchonner. 

Ces gens gaagnièrent par force Athegny durement 
renforcié; si trouvèrent foison vin dedens dont ilz s'ai- 
sèrent à leur poste, et en départirent aux seigneurs de 
l'ost. Et en fut cappitaine ung moult vaillant chevalier 
de Haynau, nommé messire Eustace d'Obrechicourt, qui 
estoit cappitaine de tous ceulx qui couroient par la 
conté de Rethes; et avoient gaagnié la ville de Rethes 
jusques au chastel et la ville de Chayne-PouUieux; 
et les aultres qui chevauchoient vers Laon et Boissons 
avoient gaagnié la ville de Cormessy jusques au chastel; 
et le noble roy et ses enfans gisoient en leur ost tous coys 
et ne se mouvoient ; et aloient à chasse [en boys] ou sur 
rivière tous les jours quant il leur plaisoit; ne oncques ne 
firent guerrier par nuit combien que loing alassent. 



-«C5<fe=5^ 



CHAPITRE CVI. 



Ck>minent une trahiaon fût pourpensée à Paria de par le roy de Nayarre, 
pour faire tuer le duo de Normendie par ung chevalier qui en fût à 
mort mis. 



En ce temps que le roy d'Angleterre gisoit à tout son 
ost es marches de Bains , ainsy que vous avez ouy « ne 
oncques ne voulut consentir que nul s'aprochast de ville 
ne de fortresse pour assaillir, car il ne véoit pas voulen- 
tiers ses gens perdre ne mettre leurs corps en si évidente 
aventure, avint que une grande trahison fut pourpensée 
à Paris, ainsy que la renommée en couroit, car le roy de 
Navarre, qui s'estoit racordé au duc de Normendie, ainsy 
que dit est cy-dessus, se tenoit à Paris, et accompaignoit 
souvent ledit duc, combien que les communes n'y eussent 
pas trop bonne fiance. Si avint que aucunes gens de son 
hostel estoient moult privez dudit duc , et aloient chasser 
en boys et en rivière avecques luy souvent ; si traittèrent 
ensemble, et avecques aucuns bourgoys de Paris, que ilz 
tueroient ledit duc quant il seroit à privée maisnie à la 
chasse. Si avint , par la grâce de Dieu , que ainsy que il 
debvoit aler à la chasse à privée maisnie, que celle trahi- 
son luy fut descouverte, et fut tantost pris le chevalier qui 
estoit maistre de celle entreprise; tantost confessa sans 
contrainte la trahison et accusa ses compaignons, et fut 
justicié la nuit du Noël à Paris. On le nommoit le Bastoux 

de Morrely, et estoit ung des maistres chambellans du roy 
de Navarre, ainsy que on disoit. Tantost que ce fut fait, 
le roy de Navarre se trayt à Saint-Denis, et redevint An- 
gloys, et deffya le duc et ses frères *. 

Et assez tost aprez ces nouvelles, le roy Edowart se 
parti des marches là où il avoit demeuré par yver par 
l'espace de sept septmainnes, et s'en ala par devers 
Champaigne et passa par emprez Chaalons, là il trouva 
mielx à vivre, et puis ala vers la cité de Troyes ; mais 
il avoit laissié grosses garnisons es marches de Rains, 
dont messire Eustace d'Obrechicourt estoit souverain, 
et avoit bien deux mille combatans qui desroboyent 
et gastoient tout, maiz on ne sçavoit que penser à 
quelle fin le roy tiroit parmi Champaigne. Ce chevalier 
messire Eustace et ses compaignons dommagèrent terri- 
blement le pays d'entour Rains, et mesmement le conté de 
Rethes entour Maisières , et tuèrent sans pitié hommes , 
femmes et enfans qui ne se poyoient raenchonner, et gaa- 
gnèrent tant que on ne le pourroit extimer de raenchons 
de prisonniers et de rachas de villes, car ilz gisoient bien 
deux ou trois jours en une place sans -destourbier nuUuy. 
Les nobles et aultres du pays les menassoient bien, et fai- 
soient semblant d'issir hors contre eulx, mais au jour que 
ce fut escript ne avoient riens fait, de quoy moult de gens 
se sont merveilliez, et l'ont tourné à très-grand blasme et 
deffault de coeur mesmement qui souvent véoient que ces 
gens ne povoîfent avoir secours du roy d'Angleterre et les 
véoient tous confortez de attendre le siège. 

Aprez, leur avint l'an LX, environ cinq jours aprez Pas- 
ques, en ce temps que on les menassoit d'assiégier,. ilz 
vinrent par nuit à une forte ville de Lannoys, assez prez 

< FroiBsart, lir. 1*', part. II, chap. CXIX et suivants. 

de Montagu, entre fors mares; et le nommoit-on Pierre- 
pont, et avoîent les gens du pays nobles et aultres mis 
leur chevanche dedens. Si tost que ces compaignons sen- 
tirent le guet endormi, ilz se mirent, pour convoitise de 
gaagnier, dedens ces mares, et vinrent jusques aux murs, 
et puis entrèrent en la ville et le gaagnèrent sans deffense; 
si le desrobèrent tout à leur volenté et trouvèrent dedens 
plus de richesse qu*en place où ilz eussent esté. Si s'en 
retournèrent à tout leur proye à Athegny, à tout bien trois 
cents prisonniers et trente belles damoiselles, sans les 
aultres, pour faire leur volenté et plaisir. 



^^-^5feT^ - 



CHAPITRE CVII. 



Voua poyez cy veoir quelles marches da royaume de France le roy 
d'Angleterre gasta et raenchonna, et combien de temps il y demoura 
sans astre empeschyé. 



Or' weil-je retourner au roy Edowartqui s'en ala parmy 
Champaigne aprez ce qu'il eust gasté le pays d'entour 
Bains, et puis se mist en Bourgongne; si le trouva si 
planteureux de tous biens que il s'y tint jusques à my 
karesme depuis Noël, puis en une place, puis en aultre ; si 
gastoient tout le plat pays mais n'ardoient que une maison 
en une ville; et se tint en celluy bon* pays bien par Tes- 
passe de dix septmainnes sans nul destourbier, et y gaa- 
gnièrent si grand trésor que à croire n'est. Quant il eust 
tout gasté le pays, le duc de Bourgongne fut bien joyeux 
de luy donner deux foys cent mille florins au mouton , 
affin qu'il s'en partist et eust trêves à luy par l'espace de 
trois ans. Adoncques se parti le noble roy et mena son ost 
par le conté de Nyvers et le conté d'Aussoure; si raen- 
chonna le pays et en eut tant de finance que on ne le 
pourroit nombrer ; puis s'en tira par devers Montargis et 
y demoura trois jours, et puis passa par Gastinoys et s'en 
vint par devant Paris, là tous les. nobles barons de France 
estoient assemblez ; et se fust voulentiers combastu à eulx 

i Froissart, liv. 1", part. ÎI, chap. CXXII et CXXIIL 

s*ilz fussent issus hors. Là il demoura par l'espace de six 
jours pour attendre leur volenté, et quant il vit qu'ilz 
navoient point de conseil de combatre, ne de courage, il 
s'en ala par devers Chartres et envoya le prince de Galles 
son filz par devers Rouen en Normendie. L'abbé de Clu- 
gny aloit souvent eu l'ost du ïoy, et du roy à Paris, pour 
traittier de la paix, mais de ce me tairay atant tant qu'il 
soit heure d'en parler. 

Au département que le roy Edowart fist du pays de 
Bourgongne, pluseurs chevaliers et escuiers, et aultres 
d'estrange pays qui Festoient venus servir de leur volenté, 
prirent congié de luy et s'en retournèrent en leur pays, 
et chevauchèrent ensemble pour aler plus seurement hOTs 
de France, comme Lorhains, Savoyens de la haulte Bour- 
gongne. Tant alèrent qu ilz vinrent en la duchyé de Bar, 
là ilz trouvèrent foison de gens assemblez qui gastoient et 
exilloient tout le pays; et avecques ce ilz entendirent que 
le duc de Bar faisoit grand aprestement pour aler assié- 
gier , avecques ceulx de la conté de Rethes et de Rains, 
ces Angloys qui se tenoient à Athegny. Si s'acordèrent 
avecques ceulx de la duchyé de Bar qui estoient contre le 
duc, affin qu'ilz luy donnassent à faire et l'empeschassent 
qu'il n alast à Athegny contre ceulx qui estoient de leur 
acord. Si se mirent tous ensamble et alèrent par devant 
Saint-Mehu, qui est la meilleure ville de la duchyé de 
Bar, et gastèrent tout le pays d'entour. Et toudis croissoit 
leur ost, car de toutes pars leur venoient gens; et estoient 
bien, comme on disoit, quinze mille combatans, dont il en 
avoit bien' trois mille à cheval ; ilz avoient tant de femmes 
robe, chevauchans avecques eulx, que merveilles estcÂt. 
Quant ilz eurent gasté tout le pays, ilz se trairent par de- 
vers le Pont4i«MoB6on et l'enclorrent, et gastèrent le pays 

d*autour. Bien fut vray que le duc de Bar fist une assem- 
blée pour combatre ces gens soubs le confort de la ville de 
Mes, mais quant il vint prez d eulx, il les trouva de si 
bonne ordonnance qu'il n eut point de conseil de leur 
coure sus, ains s'en retourna à toute sa compaignie tout 
confus, et ilz en demeurèrent plus orguilleux. Si s'ordon- 
nèrent plus que devant, et establirent certains cappitaines 
qui auroient maistrie et justice sur eulx, et aprez ilz s'en 
alèrent tous en la valée de Mes, qui est moult ^rtile et 
plantureuse. 

Assez tost aprez, le conte de Saines, en Sainoys, le duc 
de Lorhaine, le duc de Bar, et ceulx de Mes, véans que ces 
gens multiplioient de jour en jour et les pourroient des- 
truire se on n'y mettoit remède, ilz mandèrent au duc de 
Luxembourcb et de Brabant, qui estoit en sa plus grand 
flour de jeunesse, que ces gens gasteroient Luxembourch 
s'il ne le venoit deffendre; mais, s'il vouloit venir à pois- 
sance de gens, ilz se mettroient avecques luy le plus pois- 
sanment que pourroient, et mesmement tous ceulx de la 
grande cité de Mes istroient hors et feroient avecques luy. 
Ledit duc de Luxembourch, ouyes ces nouvelles, tantost 
assembla gens de Brabant, du Liège et d aultres marches, 
et requist ses amis comme monseigneur du Liège qui luy 
envoya cent lances, et messire Lois son frère qui lui mena 
cent compaignons. 

Quant il fut venu à Luxembourch, il trouva que ces sei- 
gneurs estoient malaprestez de faire ce quémandé avoient, 
et que les bourgoys de Mes estoient comme refroidiez on 
de mauvais acord. Si fut grandement confus et esbahy 
comme cil qui ne sçait que faire ; si contremanda et ren- 
voya ses gens; or valu pis la chose que devant, car ces 
gens d'armes en eurent plus grand cuer. Et certainement 

ce fut grande honte auxdits seigneurs et aux bourgoys 
de Mes. . 

A celle départie avint ung grand meschief , ce fut pitié 
et dommage, car le joeune conte de Mons fîlz au duc de 
Juley, aisné hoir en la plus grand flour de sa jeunesse, ala 
pour aler disner en ung chastel de son cousin que on 
appelloit le seigneur de le Scleyde. Ainsy comme il séoit 
à disneç^ ung chevalier que on appelloit le seigneur de la 
Gerarstene vint à grand foison de gens par devant le chas- 
tel et la ville, et enmena les bestes. Le hahay ala jusques 
au chastel; le sire de Scleyde et son frère et ses gens s*alë- 
rent armer pour les rescouvre s'ilz poeussent. Quant le 
gentil conte vit ce, il dist puis que là s*estoit enbastu, il fe- 
roit comme le seigneur de layens. Le sire et les compai- 
gnons luy prièrent assez de demeurer, disant qu'il n'apar- 
tenoit point à tel prince comme il estoit de mettre son 
corps en aventure, mesmement pour rescouvre bestes. Le 
gentil conte ne laissa, pour prière qu'on luy sceut faire, 
qu'il ne montast sur son coursier; si fut le premier qui 
aconsuivy les anemis, aussy fut-il le premier tué. Ce fut 
très-grand dommage que ung tel prince, qui de son aage 
passoit tous les autres en grâce et en proesse, fust ainsy 
meschantement tué ; si en fut fait si grand doeul par toute 
Alemaigne et par tous pays où il estoit congneu, que mer- 
veilles et pitié estoit ; et avint à celle besongne que le che- 
valier qui avoit mis celle chevauchie y fust tué par ung 
escuier ; car, quant il vit que son seigneur estoit ainsy 
ftort, ihabandonna sa vye tout àpyé et fit tant qu'il bouta 
son espée par la cuisse contre mont jusque au ventre de 
cil chevalier qu'on nommoit le prévost de Gerarstene. 
Aussy ledit escuier y fut si navré qu'il le convint reporter 
au chastel en grande aventure. Si me tairay de ceste ma- 

tère et retourneray au noble roy Edowart, pour conter 
comment il se parti de France par acord et paix accordée 
Tan mil CCCLX, ou moys de may, par Tabbé de Clugny, 
entre Chartres et Paris. 



, i .jaii i' .^ 



CHAPITRE CVIII. 



Comment la paix des deux roys fut faitte , et comment le roy Bdo- 
wart retourna en Angleterre et renvoya le roy Jehan de France. 



Premièrement', vous debvez sçavoir que le noble roy 
Edowart passa la mer pour venir en France, aînsy que dit 
vous ay, Tan mil CGC LIX, trois jours ou quatre devant 
la Toussains, et y demoura jusques à Tyssue du moys de 
may, et ne trouva qui se combastit à luy, ne qui le des- 
tourbast qu'il n'eust vivres et alast quelle part que voul- 
oist, fors que es bonnes villes fermées; et n'eurent oncques 
plus haut de trois jours faulte ne mésaîse , fors que de 
pluye et de mal temps parmy l'y ver, tant qu'ilz furent en- 
tour Rains. Et debvez sçavoir que le noble roy et ses gens 
avoient bien entre dix mille et douze mille chars charians 
à trois bons chevaulx, venus d'Angleterre, et menoient les 
seigneurs sur leurs chars tentes et pavillons, forges et 
fours pour faire ce que besoing estoît, et pour doubtance 
qu'ilz ne trouvassent tout gasté et despechié aval le pays; 
et avoient pluseurs nacelles et batelles de cuir boully si 
soubtillement faites, que il y povoit bien trois hommes pour 
nager en ung estant ou une rivière pour peschier, s'il le 
plaisoit ; et ainsy avoient les seigneurs et gens d'estat assez 
de poisson [pendant le] karesme, mais les communes se 

> Fioimrt. Ut. l**, ptrt. n, chap. CXXI et CXXXn. 

passoient à ce qu ilz po voient avoir. Et avecques ce le noble 
roy avçit bien trente faulconniers tous chargiez d'oyseaulx, 
et bien soixante couples de grands chiens et autant de 
lévriers, dont il aloit chascun jour en chasse. L'ost estoit 
tousjours party en trois parties, et chevauchoit chascun ost 
à part luy ; et avoit chascun avant-garde et arrière-garde, 
et se logoit une liewe Tung de Taultre, dont le prince de 
Galles enmenoit ung et le duc de Lencaste Taultre, et le 
roy Edowart le tiers. Ainsy chevauchant, tant firent qu'ilz 
vindrent devant Paris pour avoir bataille, ainsy que vous 
avez ouy cy devant, et puis se trairent par devers la cité 
de Chartres, tousjours grevant le plus gros pays, et puis 
alèrent par devers Bony vaulx et par devers la marche de 
Vendosme. Adoncques le noble roy, par la prière de Tabbé 
de Clugny , se tray par devers Chastres et y demeura par 
l'espace de vingt et ung jours traittant de paix, laquelle 
fut faitte et acordée en la manière que s'ensuit. 

C'est assavoir que le noble roy Edowart et ses hoirs 
doibvent avoir, tenir et posséder perpétuellement, paisi- 
blement et quittement, sans Aii ressort et sans tenir en 
fief du roy de France ne d'aultre, tous les pays et terres 
qui s'ensuivent, c'est assavoir : la Bergorce de Dagenes, 
le Kaoursin de Pierrepont, de Roerge, de Poytou, de la 
Rochelle, de Lymosin, de Xaintonge, la conté d'Ango- 
lesme, le fief de Chowart, le fief de Belleville avecques 
toute la duchyé de Guyenne, et si avant que anciennement 
elle s'estendoit. Et debvoit avoir et tenir es marches de Pi- 
cardie, sans ressort et sans tenir de nully, la ville et 
chastel de Calays à tous ses appendences , la terre de 
Marque et toute la conté de Guy nés, villes et chasteaulx 
ainsy comme elle s'estent. Et debvoit avoir, s'il luy plaisoit, 
toute la conté de Pontyeu, laquelle fut donnée h madame 

la royne d'Angleterre, sa mère, en mariag^e ; mais celle 
debvoit-il tenir en fief du roy de France s'il le vouloit ra- 
voir, ainsy comme son père faisoit. Encores debvoit-il 
avoir pour ses fres et dommages trois milions de florins à 
TescuPhilippus, qui montent trente foy s cent mille florins, 
à payer à six foys. Le premier payement dedens trois 
septmainnes aprez la feste Saint- Jehan, Tan mil CGC LX, et 
le remanant dedens trois ans aprez ensuivant, chascun 
an la tierce part; et luy demouroient quittement toutes 
les raenchons des pays, des villes, des maisons et des pri- 
sonniers. Et pour tous ces convens, les Françoys debvoient 
envoyer bons bostages et souffisans des plus grands du 
royaume, pour estre en la ville de Calays jusques à tant 
que ce que dit est fust accompli. Et le roi Edowart aussi 
d'aultre part convenança et promist de ramener le roy 
Jehan de France à Calays, dedens le jour de la feste Saint- 
Jehan, et là le tenir par l'espace de trois septmainnes à ses 
despens, dedens lesquelles les Françoys debvoient avoir 
accompli les dessusdites convenances et mis les gens du 
noble roy Edowart en possession paisible de tous les chas- 
teaulx, villes, places et terres qu'il debvoit tenir et avoir 
sans ressort. Et se tout ce n'estoit plainement fait, ainsy 
que dit est, ledit roy Jehan de France et tous ses hostages 
debvoient demourer à Calays, par l'espasse de trois moys, 
tous coys, et payer trente mille florins pour leurs fraiz et 
despens ; et debvoient les Anglois demourer saisis des chas- 
teaulx et fortresses qu'ilz avoient gaagnié ou royaume de 
France, mais ne debvoient ne pillier ne faire guerre. Et 
avecques ce, le joeune conte de Montfort debvoit avoir 
la conté de Montfort quitte et lige , et sa part de la 
duchié de Bretaigne si avant que les roys dessusdis di- 
roient qu'il en debvoit avoir par droit , oyées et exami- 

nées diligeniaent les raisons de messire Charles de Bloys 
d'une part, et les raisons dudit conte d'aultre; et deb- 
voit tout ce tenir en fief du roy de France. Et aprez , 
quant tout ce seroit fait, le roy Jehan debvoit estre ra- 
mené paisiblement à Paris, et seize prisonniers seulement 
qui furent pris avecques luy , ceulx desquelz les deux roys 
se pourroient acorder. Et affin qu'on poeut mielx accom- 
plir ce qui est dit, une trêve fut accordée à durer par tout 
jusques à la Saint-Michiel, ung an aprez ensuivant ; et 
debvoient les Françoys mener et conduire le roy Edowart 
parmi France jusques à Calays paisiblement, ainsy qu*ilz 
firent. Et ainsy, parmi tout ce, le roy d'Angleterre deb* 
voit renoncier au droit et au nom qu'il prétendoit en 
France. 

Quant' toutes ces choses furent faittes et acordées, le 
duc de Normendie jura les maintenir et poursuivir comme 
hoir aisné de France, en la présence du prince de Galles, 
du duc deLencaste etpluseurs barons d'Angleterre, comme 
procureurs du roy Edowart. Aussy firent pluseurs sei- 
gneurs de France qui là furent présens ; aussy le jurèrent 
d'aultre part les dessusdis procureurs. 

Et aprez, l'envoya jurer le noble roy par quatre cheva- 
liers au palaiz à Paris, devant tout le monde, dont chas- 
cun eut grand joye ; et leur vinrent au devant , hors des 
portes, clercs et lays à procession moult noblement, et 
sonnoient cloches de tous costez, et parées estoient toutes 
les rues de Paris. Chascun les suivy jusques au palays là 
où ilz firent le serement ainsy que dit est. Puis furent 
grandement festiez du duc de Normendie et de tous les 
seigneurs, et les mena-on en la belle chapelle, où leur 

< FroiBsart, Hy. 1», part. U, chap. CXXXIII. 



D£ JEHAN LE BEL. 271 

furent monstrées les plus belles reliques du monde et les 
plus beaulx joyaulx, et mesmement la saincte couronne 
dont Dieu fut couronné à son sainctissime travail ; et en 
donna le duc de Normendie à chascun chevalier une des 
plus grandes espines de ladite couronne, lesquelles choses 
lesdis chevaliers prisèrent moult. Aprez , le duc leur fist 
donner à chascun le plus beau coursier que on poeut veoir 
ne trouver, et grand foison de joyaulx merveilleusement 
riches, et puis furent convoyez et remenez poissanment à 
leurs gens qui les attendoient à Palesyau; et puis chevau- 
chièrent les deux mareschaulx de France avecques eulx 
jusques au roy Edowart, qui les attendoit pour estre con- 
duit et mené parmi France, ainsy que dit est. 

Tantost * que les chevaliers angloys furent vers le roy 
Edowart, ilz luy contèrent Tonneur et la courtoisie des 
Françoys ; si en eut grand joye et les festia grandement 
et ces seigneurs de France aussy. Lendemain matin , le 
roy et toutes ses gens se mirent au chemin doucement et 
ordonnéement par devers Normendie et par devers le pont 
de l'Arche, pour là passer la rivière de Saine. Partout où 
ilz passoient, ilz trouvoient les villes ouvertes, et avoient 
compétent et raisonnable marchié de tout, car vous debvez 
sçavoir que si tost que la paix fut accordée, on la fist crier 
par tout le royaume ; et le noble roy faisoit tondis chevau- 
cher derrière, affin que ses gens ne feissent villaine force 
ne oultrage à nuUy. Ilz se logèrent au pont de TArche, 
et puis, lendemain matin, le noble roy s'en ala à petit de 
gens par devers le port de Harefleu, et là passa en Angle- 
terre; et ses gens, ainsy que dit est, passèrent bellement 
et alèrent tant qu'ilz vinrent à Pinqueguy , en Picardie, sur 

» Froissart, liv. 1", part. II. cbap. CXXXIV et CXXXV. 

la rivière de Somme, et là la passèrent et s*en tirèrent à 
Calays. Si prirent les Françoys congié d'eulx et les An- 
gloys s'aprestèrent de passer oultre en Angleterre, chascun 
le mielx qu'il poeut. 

Si tost que le noble roy fut venu à Londres à telle com- 
paignie qu'il avoit, et qu'il eust esté festié de la royne, il 
s'en ala le plustost qu'il poeut par devers le roy Jehan, et 
l'enmena à Londres, où il fut festié de la royne, du prince 
de Galles qui pas ne le hayoit, du duc de Lencaste et des 
aultres seigneurs, si grandement que chascun le povoit et 
sçavoit faire, et dura la feste et court ouverte quinze 
jours. 

Quant tout ce fut passé et on eut appareillié le roy de 
France de si noble appareil comme à luy appartenoit, le 
noble roy Edowart et ses enfans et tous les aultres sei- 
gneurs le menèrent jusques à Douvres sur la mer ; et en- 
voya le roy Edowart , son filz et grande compaignie de 
seigneurs avecques luy jusques à Calays, ainsy que promis 
estoit. Si attendirent assez longuement à Calays les sei- 
gneurs de France, qui debvoientaporter six foys cent mille 
florins et entrer en hostage ainsy que dit est. Quant ik 
eurent assez attendu et virent que ces hostages n'estoient 
point appareilliez ne l'argent présent, ilz prirent congié 
du roy Jehan et s'en retournèrent en Angleterre. Si lais- 
sèrent ledit roy Jehan et messire Philippe son joeune filz 
en la garde de quatre chevaliers et d'aultres moult souffi- 
sans qui leur faisoient tout le solas que faire povoient bon- 
nement, et laissoient parler à luy h disner et à souper les 
chevaliers de France à son plaisir, et le menoient souvent 
à Tesbatement dehors en chasse et aultrement, attendant 
que ladite sonune d'argent, la somme promise, fut appor- 
tée à Saint-Omer; mais on ne la voulut pas délivrer jus- 

ques à tant que tous les hostages fussent entrez ainsy que 
promis estoit ; et à bonne cause, car se la somme des flo- 
rins fust délivrée et aprez tous les Lestages n'y voulsissent 
pas entrer ou ne s'y voulsissent accorder, la dîtte somme 
fust perdue, la paix fust brisée, ledit roy Jehan fust re- 
mené en Angleterre. 

En* telle manière demeura ledit roy de France et son 
aisné filz à Calays moult longuement, par la deffaulte des 
haults pers et barons de France qui faisoient grand dan- 
gier d'entrer en hostage pour délivrer leur roy. Au derrain 
et au fort le plus disoient qu'ilz estoient prests et appareil- 
liés, mais jà n'entreroient en cel hostage, se les deux filz 
du roy n'y entroient premièrement, le conte d'Anjou et le 
conte de Poittiers, qui plus y estoient tenus que nuls aul- 
tres. Hz n'avoient pas moult grand tort, car ces deux 
contes, par apparence, en faisoient plus de refus que 
nuls des aultres, et furent tous les aultres qui estoient 
nommez pour entrer en cel hostage venus à Saint-Omer 
quinze jours devant lesdis contes. Tant ala la besongne 
que, environ la feste de Toussains, ladite somme de six fois 
cent mille florins fut délivrée à Calays, et tous les cheva- 
liers livrez et menez à Calays h grande feste. 

Adoncques* se départi le roy Jehan de Calays, et le con- 
duisirent le prince de Galles et le duc de Lencaste jusques 
à Saint-Omer, et tint ledit roy là une grande court à la 
feste de Toussains; et là y furent durement festiez tous les 
trois jours ledit prince de Galles et le duc de Lencaste et 
ceulx de sa compaignie ; puis se partirent les seigneurs 
d'Angleterre, et à grand joie retournèrent en Angleterre. 



» Froissart, liv. 1*', part. lî, chap. CXXXVI. 

Et le roy Jehan s'en vint vers Ârras et ala de bonne ville 
en bonne ville jusquea bien prez de Noël qu'il arriva à 
Paris où il demeura tout Ty ver et tous les princes aveoques 
luy. Partout on luy présenta assez de nobles et beaulx 
joyauk , mais oncques n'en dit grand mercys de sa 
bouche. 

En * ce temps estoit une grande compaignie en Bourgo- 
gne et en Champaigne, que on nommoit les Tart venus, 
et avoient gaagnié le chastel de Jenville et tout le trésor 
qu'on avoit dedens assemblé et mis soubs la fiance de sa 
force ; et estoit si grand et tant valoit que on ne le pour- 
roit nombrer. Environ le Noël , ces compaignons qui 
avoient tout celluy pays gasté et exillé s'en tirèrent vers 
Avignon, et gaagnèrent tantost la forte place que on ap- 
pelle le Pont^Saint-Esprit, et prirent grand nombre de 
bonnes gens d'armes qui dedens estoient pour le garder, 
et violèrent bourgeoises et puchelles et robèrent tout ce 
qu'ilz trouvèrent, et gastèrent tout le pays d'entour d'une 
part et d'aultre, jusques en Avignon, de quoy le Pape et 
ses cardinaulx avoient grande paour. Hz avoient fait ung 
cappitaine qui s'escrivoit en ses lettres partout et se faisoit 
ainsy nommer : Amy de Dieu et anemy de tout le monde. 

Adoncques avoit en France grand foison, en pluseurs 
marches, de pilheurset robeurs, qui gastoient le pays, An- 
gloys et aultres, et tenoient encores grand foison de chas- 
teaulx et de fortresses, pour quoy poy de gens osoient aler 
avant le pays mesmement en Champaigne, en Brye, entre 
Paris et Orliens, et entre Paris et Chartres, combien que 
bonne paix fut faitte et que le roy Jehan et tous ses haults 
barons fussent avecques luy à Paris. Maiz quant ilz eurent 

» Froîssart, llv. 1«, part. II, chap. CXLVII à CUV. 

entendu les nouvelles que ces compaignons avoient pris la 
forte ville du Pont-Saint-Esprit, et qu'ilz pensoient tantost 
avoir concquis Avignon et toute pourvéance, chascun eut 
tantost propos d'aller celle part ainsy qu'ilz firent, dont les 
aucuns vendoient les chasteaulx et fortresses qu'ilz te- 
noient à ceulx auxquelz ilz estoient ou aux aultres du 
pays, les aultres s'en aloient aprez qui mielx mielx. 

Adoncques eurent le Pape et les cardinaulx conseil ; si 
ordonnèrent une croiserie sur les mauvaiz crestiens qui 
gastoient ainsy le pays et crestienté sans déport, et tuoient 
hommes, femmes et enfans sans mercy, et violoient bour- 
geoises et puchelles ; si firent le Pape et les cardinaulx 
sermonner publiquement, et assoulurent de paine et de 
coulpe tous ceulx qui s'abandonneroient à destruire ces 
mauvaises gens; et firent le cardinal d'Oste cappitaine de 
celle croiserie, qui assez tost aprez se parti d'Avignon à 
tout ce qu'il avoit de gens pour attendre ceulx qui vou- 
droient acquérir les pardons de celle croiserie. Pluseurs 
gens alèrent celle part, chevaliers et escuiers, qui s'atten- 
doient avoir grands biensfaiz du Pape avecques les par- 
dons dessusdis, mais on ne leur voulu rien donner; si se 
départirent, les aucuns vers Lombardie, les aultres retour- 
noient en leurs maisons, et les aultres se mettoient en la 
mauvaise compaignie qui tondis croissoit de jour en jour; 
et firent.autant de cappitaines que de compaignies. 



CHAPITRE CIX. 



Comment le marquis de Montferrant mena les grandes compaignies 
en Lombardie. 



Quant * le Pape vit ce, qui grand paour en avoit et ne le 
povoit amender, il manda le marquis de Montferrant, qui 
estoit merveilleusement bon homme d'armes et avoit long- 
temps maintenu guerre contre les seigneurs de Mylan. Si 
le fist tant traittier à ces grandes compaignies, que, parmi 
grande somme qu'il leur donna à chascun, ilz se départi- 
rent d'entour Avignon et du Pont-Saint-Esprit, et promi- 
rent d aler en Lombardie sur ceulx de Mylan avecques ledit 
marquis ; et encores avecques ce le Pape leur pardonna 
tous leurs meffais et les assoult de paine et de coulpe. Ce 
fut Tan de grâce mil CCC et LXI ou moys d'avril. 

» Froissart, liv. 1", part. II, chap. CLV. 



tov. it. li 



APPENDICE. 



Nous avons eu occasion de citer maintes fois, dans 
ces deux volumes, le manuscrit de Froissart conservé 
à la bibliothèque d'Amiens. Afin de mieux faire appré- 
cier encore toute l'importance de ce manuscrit, nous 
en extrayons le récit des batailles de Crécy et de Poi- 
tiers. Cette version est celle qui se rapproche le plus du 
texte de Jean le Bel, celle que Ion peut considérer 
comme étant la première rédactioa de Froissart 



BATAILLE DE CRÉCY. 



Che venredi, si comme je vous ai dit, se loga li roys 
angles à plains camps à toutte son host, et se aisièrent 
bien de ce qu il avoient. Che fu assés, car il avoient trou- 
vât le pays moult cras de vins et de touttes autres pour- 
véances. Si donna à soupper che venredi tous les barons 
et le plus des chevaliers de Yhosty et leur fist moult grant 
chiëre, et puis leur donna congiet d'aller reposer, si 

comme il fissent. Ceste meysme nuit, ensi que jou ay oy 
depuis recorder, quant touttes ses gens furent parti de lui, 
et que fu demourrés dallés lui les chevaliers de son corps 
et de sa cambre, il entra en son oratoire et fu là en genou 
en orisons devant son autel, en priant à Dieu que il le 
laiast partir de le besoingne à honneur. Environ minuit, 
il alla couchier, et se leva lendemain assés matin par 
raison, et oy messe et s'acomenia, et ses fils li prinches de 
Galles ossi, et en tel manière li plus de Thost; et oïrent 
tout li seigneur messe, et s'acomenyërent et confessèrent, 
et se missent en bon estât. 

Après les messes, li roys commanda à touttes gens armer 
et yssir de lor logeis et à traire sur les camps; et fist faire 
ung grant parck priés d'un bois de tous les chars et cha- 
rettes de Tost, liquelx parck n'eut qu'une seule entrée, et 
fist mettre tous les chevauz dedans che parck, puis or- 
donna trois batailles bellement et sagement ; si en donna 
la première à son aisné fil le prinche de Galles, à tout 
douse cens armures de fier, quatre miUe archiers et qua- 
tre mille Gallois de son pays, et mist son fils en le garde 
dou conte de Warvich, dou conte de Kenfort, dou conte 
de Kent, de monseigneur Godeffroy de Harcourt, de mon- 
seigneur Renaut de Gobehen, de monseigneur Bichàrt de 
Stanfort, de monseigneur Jehan de Biaucamp, de mon- 
seigneur Thummas de Hollande, de monseigneur Jehan 
Camdos, et de pluisseurs autres bons chevaliers et es- 
cuiers ; et donna la seconde bataille au conte de Norhan- 
tonne, au comte de Sufforch, à Tévesque de Durem, à 
monseigneur Loeys de Biaucamp, au seigneur de le 
Ware, au seigneur de Willebi et as pluisseurs autres 
bons chevaliers et escuiers, à tout douse cens armures de 
fier et trois mille archiers; et la tierche il retint pour lui, 

qui devoit estre ces deus batailles à tout quinze ou seize 
cens armures de fier et quatre mille archiers, et le rema- 
nant des piétons. Et sachiés que tout estoit Engles ou 
Gallois; il n'y eult mies que plus hault six chevalliers 
d*Allemaingne, desquels fu li ungs messire Rasse Ma- 
sures, je ne sais les autres noummer, et messire Oulphart 
de Ghistellea de Haynnau. 

Quant li rois eut enssi ordonné ses batailles, par l'avis 
de ses marescaux, en un biel plain camp, devant son parck, 
deseure de là où il n avoit fraite ne fosset, et tout estoient 
à piet, il alla tout autour, de renck en renck, et leur 
amonestoit de si bonne chière, en riant, de chacun bien 
faire son devoir, que ungs hommes couars en deuwist 
hardis devenir ; si commanda soiir le hart que nuls ne se 
movist ne desroutast de son renck, pour cose qu'il veist, 
ne alast au gaaing, ne despouillast mort ne vif sans son 
congiet, comment que le besoingne toumaist , car se li 
fortune estoit pour y aux, chacun venroit assés à temps et 
à point au gaing, et se li fortune estoit contre yauz, ilz 
n avoient que faire de gaagnier. Quant il ot tout ordonnet 
et commandé, ensi comme vous avés oy, il donna congiet 
que chacun alast boire et reposer jusques au son de le 
trompette, et quant li trompette sonneroit, que chacun 
revenist à son droit renck desoubs se banière, là où or- 
donné estoit. Si feisent toutes gens son command et s'en 
allèrent boire et mengier ung morsiel et rafreschir, pour 
y estre plus nouviel quant il besongneroit. 

Che samedi au matin que li roys engles eult ordonné 
ses batailles, si comme vous avez oy, se parti li roys de 
Franche de Abbeville, qui séjourné y avoit le venredi tout 
le jour, atendant ses gens, et chevaucha, bannières des- 
ployées, deviers les ennemis. Âdont fit biel veoir ces sei* 

gneurs noblement montés et acemés, et ces rices pare* 
mens, et ces bannières venteler, et ces conrois par ces 
camps chevauchier, dont tant en y avoît que sans nombre. 
Et sachiés que li host le roy de Franche fu extimés à vint 
mille armures de fier à cheval, et à plus de cent mille 
hommes de piet, desquelz il y avoit environ douse mille 
que bidaus que Genevois. Et li roys engles en avoit en- 
vîron quatre mille à cheval, dix mille archers et dix 
mille Gallois, que sergans à piet. 

Quant li roys de Franche se fu trait sus les camps et 
eslongiet Abbeville environ deux petittes lieuwes, il or- 
donna ses batailles par Tavis de ses marescaux, et toudis 
alloient et chevauçoient ses gens avant^ bannières des- 
ployées, et ossi le sieuvoient-il, car li routte estoit si 
grande que il ne pooient mies chevauchier ne aller tout 
d'un ironcq. On faisoit les Genevois arbalestriers à leur 
aise aller tout devant, et porter sus chars leurs arbalestres 
et leur artillerie, car on voUoit de yaux commencher le 
bataille et assambler as Engles. 

Et cils qui se tenoit che jour le plus prochains dou roy, 
c'estoit messire Jehans de Haynnau, car li dis roys l'avoit 
retenu dallés lui pour adeviser et ordonner par son con- 
seil en partie de ses ennemis. Quant li roys de Franche 
eut ordonnet ses batailles et ses conrois, il fist chevauchier 
avant délivrement pour raconsuir les Engles, et si envoya 
devant pluisseurs appers chevaliers et compaignons, pour 
veoir là où on le poroit trouver ne raconssuiwir, car bien 
pensoit qu'il n'estoient mies loing; et toudis alloit li host 
avant et li roys ossi. Ainchois qu'il euuist esloingniet 
Abbeville trois lieuwes, revinrent li chevaliers qui en- 
voyet y avoient estet, et li dissent qu'il avoient veut les 
Engles, et qu'il n'estoient mies plushault que trois lieuwes 



APPENDICE. :283 

en avant. Adont pria li roys à un moult vaillant cheva- 
lier et moult uset d'armes, que on clamoit le monne de' 
Basele, et à trois ou quatre autres preus chevaliers ossi, 
qu'il se volsissent avanchier et chevauchier si priés des 
Engles qu il peuuissent considérer leur convenant. Chil 
vaillant chevaliers le fissent voUentiers, et se partirent 
dou roy qui tout bellement chevauchoit, mes s'arestoit en 
souratendant leur revenue. Jà estoit-il heure de nonne» et 
soUaux commenchoit à tourner, et avoit li roys engles 
fait sonner ses trompettes, et chacuns des siens estoit remis 
en se bataille desoubs se bannière, si comme ordonné 
avoit estet en devant, car bien sentoient que li Franchois 
leà aprochoient, et séoient touttes manières de gens bien 
et faiticement le dos contre le soUeil et les archiers mis 
contre les annemis; enssi et en cel estât les trouvèrent les 
dessus dits chevaliers. Quant ilz eurent bien considéré et 
ymaginé leur convenant, que pour rapporter eut le certaî- 
neté, et bien s emperchurent li Engles, ilz s'en retournèrent 
arrière. Si encontrèrent en leur chemin pluisseurs ban- 
nières des leurs à une lieuwe des Engles, qui chevau- 
çoient tondis avant, et ne savoient où ilz alloient. Si les 
fissent arester et attendre les autres, puis s'en revinrent 
au roy et à son conseil, et dissent qu'ik avoient veut et 
considéret les Engles qui estoient à mains de deuxlieuwes 
de là, et avoient ordonnet trois batailles et les atendoient 
bellement. Âdont estoit dallés le roy méssire Jehans de 
Haynnau, qui le relation oy moult vollentiers, pour tant 
que li bon chevaliers en raportoient vérité, et li dissent cil 
qui-ce rapport faisoient, qu'il regardast quel cose il en 
volloit faire. Lors pria li roys au monne de Basele qu'il en 
volsist dire son advis, pour tant qu'il estoit durement vail- 
lans chevaliers, et les avoit veu et justement considéré. 



i84 APPENDICE. 

Li monne s'escuza par pluissedrs foix, et disoit que là 
Lvoit tant de nobles seigneurs et de bons chevaliers, que 
sus yaux ne s'en voiroit mies ensonnyer. Nonobstant ses 
excusanches et son bel langage, il fu tant pryés et cargiés 
dou roy qu'il en dist son advis en telle mannierre : « Sire, 
votre conroy sont diversement espars par ces camps; si 
sera durement tart ainschois qu'il soient ordonné ne ras- 
semblé, car nonne est jà passée; si conseiUeroie que vous 
fesissiez chy endroit votre host logier, et demain matin, 
apriès messe, si ordonnissiez vos batailles meurement, et 
puis chevauchissiez par deviers vos ennemis, rengiés sans 
desroy, el nom de Dieu et de saint Gorge, car je suis cer- 
tain que votre annemy ne s'enfuiront mies , ains vous 
atendront seloncq che que j'ay veut. » 

Chils conssaulx pleut assez au roy de Franche, et 
reuuist vollentiers fait ; si fist envoyer partout as routtes 
des seigneurs et pryère qu'il fesissent retraire leurs ban- 
nierres arrière, car li Engles estoient là devant rengiés ; 
si voUoit là endroit logier jusques à lendemain. Bien fu 
sceu entre les seigneurs li mandement dou roy, mes nulx 
d'iaux ne se voUoit retourner, se chil ne se retoumoient 
qui estoient premiers; et chil qui estoient devant avan- 
chiet ne se voUoient retourner pour tant qu'il estoient si 
avant allet, se li autre ne se retoumoient premiers, car 
ce lor sembloit estre hontes, mais il se tenoient quoys. Li 
autre qui estoient derière chevauchoient toudis avant, 
pour tant qu'il volloient y estre ossi avant que li autre ou 
plus. Et tout ce estoit par orgoeil et par envié, si comme 
on puet bien supposer, et dont toutes bonnes gens d'armes 
n'ont que faire, car Dieux et fortune mehet ces deux 
visces. Or ne fu mies li conssaux dou bon chevaliers te- 
nus, ne li commandemens dou roy accomplis, dont che fu 

foUie, car oncques bien ne vint de désobéir à son souve- 
rain. Tant avoit là de grans seigneurs, de baronnie et de 
chevalerie que merveilles seroit à recorder; si regardèrent 
li ungs sus l'autre, si comme pour leur honneur avan- 
chier, car enssi con dist, c'est une bonne envie d'armes, 
mes que on le face raisonnablement. Ensi en chevauchant 
toudis avant, le maistre des arbalestriers qui conduisoit 
les Genevois chevauça tant et se routte qu'il se trouvèrent 
devant les Engles; lors s'arestèrent tout quoy, et prissent 
leur arbalestres et leur artillerie et s'appareillièrent pour 
commenchier le bataille. 

Environ heure de vespre , commencha ung esclistre et 
un tonnoir très-grant , et une pleuve très-grosse, avoecq 
ung très-grant vent, et l'avoient li Françhois ens ou viaire 
et li Engles au dos. 

Quant li maistres des arbalestriers eut ordonné et 
aroutté les Genevois pour traire, ils commenchièrent à 
huer et à juper moult haut , et li Engles tout koy, et 
descliquièrent aucuns kanons qu'il avoient en le bataille 
pour esbahir les Genevois. 

Après ce que li oraiges fu passés, li dit maistre des arba- 
lestriers fist avanchier bidaus et Genevois, et allèrent par 
devant les batailles pour traire et pour berser as Engles 
et y aux desrompre, enssi que coustume est; et allèrent de 
si priés qu'il traissent assez li uns as autres; et furent assez 
tôt bidaus et Genevois par les archiers desconfis , et fuis- 
sent fuis en voies se il peuuissent, mais les batailles des 
grans seigneurs estoient si escaffées pour yaux avanchier 
et combattre lors ennemis, qu'il n'atendirent ne ung ne 
autre, ne ordonnanche ne arroy, ains coururent tous dé- 
sordonnés et entremeslés tant qu'il enclorent les Genevois 
entre yaux et les Engles, par quoy il ne peurent fuir, ains 

chéoient li cheval foible panny yaux, et li cheval fort 
chéoient parmy les foibles qui cheu estoient, et chil qui 
deriëre estoient n'y prendoient point garde pour le presse, 
si chéoient parmi chiaux qui ne se pooient relever; et 
d'autre part, li archiers traioient si espessement et si 
onniement à chiaux qui estoient devant et d encosté, que 
li cheval qui sentoient ces saiettes barbues faisoient mer- 
veilles : li ung ne volloieût avant aller, li autre s'alloient 
contremont , li pluisseurs regettoient fort , li autre se re- 
tournoient les culs pour les saiettes qu'il sentoient par de- 
viers les ennemis, maugret leurs mestres, et chil qui sen- 
toient le mors se laissoient cheoir. Et les gens d'armes 
engles qui estoient renjgiet à piet s'avanchoient et se 
fréoient entre ces seigneurs et ces gens qui ne se pooient 
aidier de leurs chevaux ne d'iaux meismes, et tenoient 
daghes, haces et cours espois de guerre durs et roys, et 
ocioient gens à leur aise, sans contredit et à peu de fait 
et de deffense, car il ne se pooient aidier ne dessonnyer li 
uns par l'autre; ne oncques on ne vit tel mésaventure, ne 
perdre tant de bonnes gens à peu de fait. 

En telle mannière dura chils grans mescief pour les 
Franchois jusques à le nuit; car li nuis les desparti, et 
jà estoit vespres quant li bataille commencha; ne oncques 
li corps dou roy de Franche ne nuls de se bannière ne 
peut che jour parvenir jusques à le bataille; oasi ne fissent 
nulles des commungnes des bonnes villes de Franche, 
fors tant que li sires de Noyers, ungs anchiens chevaliers 
et durement preudons et vaillans, porta l'oriflambe, la 
souverainne bannière dou roy, si avant qu'il y demeura. 

Li bons roy de Behayngne qui tant fu larges et courtois, 
preux et vaillans, quant il entendi que on se combatoit, 
appela le monne de Basele qui estoit dallés lui et de ses 

chevaliers, et les bons chevaliers de son pays de Behayn- 
gne et de Luxembourch qui durement Tamoient, et leur 
pria et enjoindi espécialment que il le volsissent mener 
si avant qu'il peuuist férir ung cop d'espée; si chevalier 
acomplir veurent son désir, se requeillièrent tout enssam- 
ble, et fissent chevauchier les bannières leur seigneur le 
roy et s'en vinrent de grant vollenté assembler as Engles ; 
et là eut fort hustin et dur, et rebbutèrent adont le bataille 
dou prinche. Lors s'avala la bataille dou comte de Nor- 
liantonne et de l'évesque de Durem, et reconfortèrent celui 
dou prinche de Galles. Li comtes de Blois, li duc de Lo- 
raine et leurs gens se combattoient d'autre part moult 
vassaument, et donnèrent à leur endroit les Engles assez 
à faire ; et fu tel fois que li bataille dou prinche de Galles 
branla et eut moult à faire ; et vinrent doy chevaliers en- 
gles de le bataille dou prinche deviers le roy engles et li 
dissent: « Sire, il vous plaise à venir comforter votre fil, 
car il a durement affaire. » Adont demanda li roy s s'il 
estoit onques blechiés ne navrés. On li dist : « Oïl, mes 
non trop durement. » Dont respondi li roys et dist as che- 
valiers: « Retournez deviers lui, et ne m'en venez meshui 
querre jusques à tant qu'il soit si navret qu'il ne se puist 
aidier; laissiez l'enfant gaagnier ses espérons. » Adont 
retournèrent li chevaliers de le bataille dou roy, et revin- 
rent deviers le prinche et se bataille. 

A ceste bataille, qui fu assez priés de Créchi, eut trop 
de contraires et de inconvéniens pour les Franchois. Pre- 
mièrement, par orgoel ils se combatirent sans arroy, sans 
ordonnanche et oultre le vollenté dou roy ; car il ne peult 
oncques parvenir jusques àlebesoingne, nemessire Jehans 
de Haynnau qui estoit retenus pour son corps, ne pluis- 
seurs autres bons chevaliers. Et assamblèrent li Franchois 

as Engles 11 plulsseurs qui n'avolent beu ne menglet tout 
le jour, mais estolent lasset et travelliet, dont Us n*estoient 
mies plus fort ne mieux à leur alalnne. Et se combatolent 
le solleil en l'œil, qui moult les grevoit; et avoecq tout ce 
11 estolt durement tart, carllfu tantost nuis ; se ne savolent 
H plulsseurs radrechler à leur bannière ne à leurs mestres; 
mes cU qui aventurer et combattre se voUolent, tout enssi 
qu'il venolent se boùtolent ens, et quant 11 estolent par- 
venu jusques à la bataille, 11 trouvoient d'encontre ces 
archlers qui trop grant encombrier leur falsoient. Enssl 
se parsévera ceste vesprée, tant que la nuis fu toutte obs- 
curchie, et ne recongnissolent mies l'ung l'autre. 

Toutteffols 11 Engles ne se mouvoient de leur place ne 
dou lieu où il estolent ordonné, ne nulx hommes d'armes 
de leur costet ne se metolent devant leur tret, car il peu- 
vissent bien folyer. Ll roys de France qui se tenolt enssus 
de le bataille, dallés lui monseigneur Jehan de Haynnau 
et aucuns de son conseil bons chevaliers et seurs, qui* es- 
tolent garde de son corps, enquerri souvent comment li be- 
soingne se portoit. Si 11 fu dl, environ soleil escoussant, 11 
mésaventure et 11 pestilence qui estolt avenus sur ses gens, 
et se n'y avoit point de remède de nul recouvrier. Quant 
ly roys oy ces nouvelles, si fu durement enflâmes d'ayr, 
et se feri son cheval des espérons par déviera ses ennemis ; 
adont le ratinrent chll qui dallés lui estolent, messire 
Jehans de Haynnau, messire Caries de Montmorensl, 11 
sires de Salnt-Dlgier, 11 sires de Saint-Venant et aucun 
bon chevalier qui ordonnet estolent pour son corps garder 
et 11 conseilUer, et qui imaginèrent et considérèrent le 
péril, et dissent : « Ha, chiers sires et nobles roys, ayés 
atemprance et mesure en vous ; se aucune partie de vos 
gens se sont perdu par follie et par leur outrage, ne vous 

voeilliez pour ce mettre en péril, ne le noble couronne de 
France en tel meschief ne tel aventure, car encores estes- 
vous puissant assez de rassambler otant de gens que vous 
avez perdu, et plus assez jà ne sera vos royaume si des- 
confis ; retournés meshui à la Broie, qui est assez priés de 
chy; dedens demain arrez-vous autres nouvelles et bon 
conseil se Dieux plaist. » Le roys , qui moult estoit es- 
cauflFés d'ayr, tout en chevauchant considéra les paroUes 
de ses bons chevaliers et leur conseil, et plus celui de 
monseigneur Jehan de Haynnau que nulx des autres, car 
il le sentoit si loyal et si adviset que contre se deshonneur 
il ne l'euuist nullement fourconssilliet. D'autre part ossi, 
au voir dire, il véoit bien qu'il estoit tart, et une puignie 
de gens qu'il avoit dallés lui pooient sus une desconfiture 
peu faire ; si se refrenna et tourna son cheval sus frain, 
et prist le chemin de la Broie, et y vint gésir celle nuit, 
et li chevalliers dessus nommet qui estoient dallés lui. 

Encores se combatoient et entoueilloient aucuns de 
chiaux qui estoient à le bataille. Si s'emparti messire 
Caries de Behaingne , fils au bon roy de Behaingne, qui 
s'appeloit et escripsoit roys d'Allemaingne. Ossi fissent 
pluisseurs seigneurs, car ce euuist esté pité se tout y fuis- 
sent demouret; si en demoura-il assez, dont ce fu dammai- 
ges, mes tels batailles et si grans desconfiture ne se font 
mies sans grant occision de peuple. 

Li comte Guillaume de Namur eut mort desoubs lui 
son courssier et fu en grant péril de son corps et à grant 
meschief relevés, et y demeura ung bon chevalier des 
siens que on clammoit messire Loyes de Jupeleu. Si se 
sauva lidis comtes par l'avis et l'effort de ses hommes qui 
le gouvemoient, qui le missent hors dou péril. On ne vous 
poet mies dire ne recorder de tous chiaux qui là furent, 

quel aventure il eurent, ne comment il se combatirent chil 
qui y demorèrent, ni comment cil s'empartir^t qui se sau- 
vèrent, car trop y fauroit de raisons et de paroles, mes 
tant vous di que on n'oy oncques à parler de si grande des- 
confiture, ne tant mors de grans seigneurs ne de bonne che- 
valerie qu'il eut là à si peu de fait d'armes qu'il y eut fait, 
si comme cil le tesmognent qui y furent tant d'ung lés 
comme de l'autre, et par lesquelx le pure vérité en est es- 
cripte. Ceste bataille fu par ung samedi, lendemain dou 
jour Saint-Bietremieu , ou mois d'aoust, l'an de grâce 
notre seigneur mille CGC XLVI. 

Quant la besoingne fu départie et la nuis fu venue 
toutte espesse, li roys engles fist crier sur le hart que nul 
ne se mesist à cachier apriès les ennemis, et que nul ne 
despouillast les mors ne les remuast jusques à tant qu'il 
en aroit donné congiet. A celle fin fist li rois ce ban que 
on les peuuist mieux reconnoistre au matin, et commanda 
que chacun allast à se loge reposer sans désarmer, et pria 
que tout 11 comte, seigneur, baron et chevalier venissent 
souper avoecq lui ; et commanda à ses marescaux que son 
host fust bien gardés et escargaitiés toute celle nuit. Li 
commandemens dou roy fu fais de tout en tout et vinrent 
soupper dallés le roy chil qui priet en estoient ; et poés 
bien croire qu'il furent en grant joie et en grant repos de 
coer, pour la belle aventure qui avenue leur estoit. 

Li diemenche au matin fist grant brumne, sique grant 
fuisson des Engles yssirent des loges, aucun à cheval et 
aucun à piet, et allèrent par le congiet dou roy aval les 
camps, pour savoir se il powoient veoir aucun des Fran- 
chois qui se rassamblaissent par troppiaux ou granment 
enssamble pour yaux rassaillir de nouvieL Si en trou- 
vèrent fuisson des commungnes des bonnes villes, qui 

avoient dormit en boskès, en fossés et en hayes, par trop- 
piaux , et demandoient 11 ungs as autres de leur aventure 
et qu*il devenoient, car il ne savoient que avenu leur 
estoit, ne que 11 roys ne leurs condulslerres estolt devenus. 
Quant il virent ces Engles venir viers yaux, il les aten- 
dirent et pensèrent que ce fuissent de leurs gens ; et cbil 
Engles se férirent entr'laux, si comme 11 leux entre 
brebis , et les tuoient à voUenté et sans deffence. 

Une autre compaignie d*Engles allèrent aventurer d'ung 
autre costet; si trouvèrent grans tropiaux de gens en 
pluisseurs lieux qui alloient aval les camps pour savoir se 
il porroient oyr nouvelles de lors seigneurs; 11 autre que- 
roient lors mestres, 11 autres leur proïsmes, 11 autres lors 
compaignons, et chil Engles les ocloient tout enssi qu'il 
les trouvolent ou encontroient. Environ heure de tierche, 
il revinrent à leurs loges en ce point que 11 roys et 11 sei- 
gneur avoient oy messe, si lor comptèrent lor aventure et 
chou qu'il avoient fait. Âdont commanda 11 roys à monsei- 
gneur Benaut de Gobehen, qui estoit moult valUans che- 
valiers et 11 plus proeux des chevaliers engles tenus, qu'il 
presist aucuns cfhevaliers connlssans armes et tous les 
hiraux avoecq lui , et allast par tout les mors et mesist 
tous les chevaliers qu'il poroit recongnolstre en escript, et 
tous les prinches et les grans seigneurs fesist porter ens- 
semble d'un costet, et sus chacun son non escript, par quoy 
on les peuuist recongnolstre et faire leur service seloncq 
leur estât. Li dis inesslre Benaux et se compaignie le fis- 
sent ensi que commandé leur f u , et cierquièrent tout le 
jor les camps de chief en cor et tous les mors, et rapportè- 
rent au soir au roy , si comme il avoit jà souppet , leur 
escript, et fu sceu par leur escript qu'il avoient trouvet 
onze chief de princes, parmi un prélat, mors, quatre- vingt 

• 
chevaliers bannerès, et environ douze cent chevaliers d'ung 
escut ou de deux , et bien quinze mille ou seize mille au- 
tres, que escuiers, que tourniquiel, que bourgoisde bonnes 
villes, que bidaus, que Genevois, que gens de piet, tous 
gisans sour les camps, et n'avoient trouvet que trois cheva- 
liers engles mors et environ vingt archers. 

Or est bien raison que- je vous nomme les prinches et 
les baux hommes qui là demorèrent mors, mes des autres 
ne poroie venir à cliief . Si commencerai au gentil et noble 
roy monseigneur Carie, roy de Behaingne, qui tous aveu- 
gles votestre premier à le bataille, et commanda et enjoindi 
très-espécialement à ses chevaliers qu'il le menaissent, 
comment que ce fust, si avant qu'il peuuist férir ung cop 
d'espée sour aucuns des ennemis ; et chil li acomplirent 
son désir, et demorèrent dallés lui tuit ses chevaliers, et 
furent trouvet mort environ le bon roy. Li plus grans prin- 
ches apriès che , fut messire Caries , comte d' Allenchon , 
frères germains au roy de Franches; apriès, li comte 
Loeis de Blois, fils à la sereur germaine au roi de Fran- 
che ; apriès, li comtes de Flandres ; apriès, li dus de Lor- 
raine; apriès, li comtes de Saumes, en Saumois; apriès, 
li comtes de Harcourt; apriès, li comtes d'Auchoires; 
apriès, li comtes de Sausoire ; apriès, li comtes d'Aubmale ; 
apriès, li grand prieux de Franche; si que on disoit adont 
que passet avoit deux cents ans que on n'avoit veut ne oy 
racompter que tant de prinches fuissent mort en une ba- 
taille, comme il furent là, ne à Courtray, ùe à Bonivent, 
ne autre part. Dieux en ait les âmes, 'car il morurent 
vaillamment, au serviche dou roy, leur seigneur, qui 
moult les plaindi et regretta quant il en sceut la vérité. 
Mais le congnissance ne l'en vint jusque lundi, à heure 
de nonne, et qu'il y eut envoyet par trieuwes quatre che- 



APPENDICE. i95 

valiers, et se tenoit li dis rois à Amiens, où il vint le die- 
menche au matin, car il se parti de la Broie diemenche, 
au point dou jour, à privée mesnie. Et là à Amiens ou 
environ se requellièrent li plus de ses gens qui oyoient 
dire que li roys y estoit. 

Che diemenche, tout le jour apriès la bataille, demoura 
li roys engles en la ditte place où il avoit eu victoire, et 
le soir ossi. Le lundi au matin vinrent hiraut de part le 
roi de Franche prendre trieuwes, trois jours seuUement, 
de ceux qui revenroient apriès leurs mestres et leurs amis 
pour ensepvelir, et li roys leur accorda. Et fist li dis roys 
porter le corps dou roy de Behaingne, son cousin germain, 
en une abbeie qui siet assez priés de là , et le appelle-on 
Mentenay ; et ossi y fist-il porter les corps des autres 
princbes, dont messire Godeffroy de Harcourt plaimjdt 
moult le mort dou comte son frère, mais amender nSrle 
peut. 

Che meysme diemenche vint li comtes de Savoie, ses 
frères, à bien mille lanches et euuist esté à le bataille se 
elle euuist esté faitte par Tordre dou bon chevaliers le 
monne de Basele, qui demoura vaillamment dallés le bon 
roy de Behaingne, son mestre. Quant cil doy seigneurs 
dessus nommet entendirent que la bataille estoit outrée et 
qu'il n'y estoient point venut à temps, si furent moult 
courouchiés; touttefois, pour employer leur voyage et 
desservir leurs gaiges, ils chevauchièrent che diemenche 
au-dessus de Thost le roy engles, et s'en vinrent bouter 
en le ville de Monstroeil pour le garder et deffendre contre 
les Engles, se mestier faisoit; car elle n'estoit mies adont 
si forte que elle est maintenant. Si eurent chil de Mon- 
stroeil grant joie de le venue des dessus dits seigneurs. 

Ce lundi au matin se deslogea li roys engles, et che- 

vaucha deviers Monstroiel, et envoia courir ses mares- 
eaux déviera Hesdin, ardoiret essillier le pays, si comme 
il avoîent fait par devant, et ardirentWaubain, Biauraing, 
mais au castiel ne fisrent nul mal, car il est trop fors; et 
puis s'en retournèrent vers Monstroeil, et ne se peurent 
tenir qu'il n'alaissent escarmucier à Savoyens qui layens 
estoient. Mais riens n'y gaagnièrent, si s'en partirent et 
ardirent les fourbours, et revinrent deviers Tost. 

Le roy , qui avoit pris son chemin par deviers Saint-Josse, 
se loga celle nuit sus le rivière. Au matin il s'en partirent 
et passèrent l'aige et ardirent ses gens le ville de Saint- 
. Josse et puis Escaples, le Noef-Castiel, le Delue et apriès 
tout le pays boullenois et tout entour Boulongne, et le 
ville de Wissan qui estoit adont bonne et grosse, et y 
loga li roys et toutte son host une nuit. Lendemain il 
s'e^^parti et s'en vint devant le forte ville de Calaix et l'as- 
siéga de tous poins. 



BATAILLE DE POITIERS. 



Apriès la prise dou fort castiel de Romorentin, de 
monseigneur de Craan, de monseigneur Boucicaut, de 
monseigneur Lermitte de Chaumont, et de plusieurs au« 
très chevaliers et escuiers qui dedens estoient, se départi 
li prinches et toutte son ost, et chevauchiërent plus avant 
déviera Humainne,ardantetessillantle pays. Si trou voient 
li Engles et li Gascon le pays si gras et si plains de tous 
biens, que merveilles seroit à pensser ; si gastèrent et essil* 
lièrent une grant plenté de che biau pays du Mainne, et 
puis entrèrent en Tourainne. Li roys de France qui se 
tenoit à Chartres entendi que li Engles prendoient leur 
chemin pour venir vers Tours en Tourainne et deviers le 
Haye. Si se parti de Cartres et s'en vint à Blois, et là se 
tint deux jours pour mieux aprendre le convenant des En- 
gles. Si se parti au tierch jour de Blois, et passa là le 
Loire et vint gésir à Amboise, et lendemain à che biau 
castiaux de Loches. Là s'aresta^il, atendant ses gens qui 
avoient passet le Loire en plusieurs lieux, à Orliens, à 
Meun, à Blois, à Tours et là partout où il pooient. En ce 
séjour que li roys de Franche fist à Loches, aprist-il que li 
Engles prendoient leur chemin pour aller ent en Poitau et 
par le Tourainne, et se hastoient durement. 

Quant 11 roys oy ces nouvelles, si se doubla qu'il ne 
li escappassent, et se parti de Loches et commanda que 
touttes ses gens le sieuvissent; si s en vint à le Haye, en 
Tourainne, et passa là le rivière de Vienne, et quidoit, 
seloncq ce que on Tavoit enfourmet, que li Engles fussent 
devant lui, et il estoient derrière. Si chevaucha li roys ce 
jour moult avant, et vint à Cauvegny et repassa le ri- 
vière, car on dist que li Engles en alloient viers le chité 
de Poitiers. Che venredi que li roys Jehans passa au 
pont à Cauvegny, eut moult grant presse à passer la dite 
rivière, et le passèrent plus de soixante mille hommes 
et otant de chevaux ; et encores en passa-il assez à Cas- 
tieleraut. Dont il avint que pour le grant presse d'ommes 
et de chevaux qui fu che venredi à passer au pont à 
Cauvegny, messire Rapulx de Couchy , messire de Cau- 
vegny, viscomtes de Bruesse, et li comtes de Joui, cil 
troy seigneurs et leurs gens demorèrent en le ditte ville 
de Cauvegny le venredi tout le jour et le soir ensuivant, 
et le sammedi au matin il passèrent à leur aise. Quant il 
eurent passet le ditte rivière et chevauchiet environ deux 
lieuwes, il regardèrent tout costierre, si perchurent une 
routte d'Engles environ cent compagnons ; et là estoient 
doi chevaliers de Haynnau , messire Ustasse d*Aubreci- 
court et messire de Ghistelles, et ossi aucun baceler d'En- 
gleterre qui s'estoient queilliet et aroutet enssamble pour 
yaux aventurer et savoir se il poroient riens conquérir. 
Quant cil barons de France qui pooient estre bien deux 
cens armures de fer virent leurs ennemis, si en eurent 
grant joie, et dissent que il les yroient veoir de plus priés. 
Si se missent en bon convenant et desvelopèrent les ban- 
nières, et chevauchèrent, en escriant leur cri, les grans 
galos dessus yaux. Li Engles, à che commenchement, ne 

les vorent mies refuser, mes les rechuprent assés aperte- 
ment. Là en y eult à ceste jouste pluisseurs portés à terre 
qui à grant mescief furent relevés. Li Engles regardoient 
que li Franchois estoient trop plus qu'il ne fuissent, si 
eurent advis de reculer et qu'il se feroient cachier, car li 
prinches et li grande host ne leur estoit point loing. Si se 
partirent li bien monté qui avoient fleurs de courssiers, et 
li seigneurs de Franche apriès y aux, messire Raoux de 
Couchy et li autre qui ne veurent mies arester sus les 
varlets, mes sieuvir les mestres. Là furpnt cachiet messire 
Ustasse d'Aubrecicourt , messire Jehans de Ghistelles et 
leur routte, l'un sus l'autre, jusque à le bataille dou prin- 
che, et si avant que li bannière monseigneur Raoul de 
Couchy s'en vint combattre, et li chevaliers ossi desoubs le 
banière dou prinche. Là eult grant hustin et dur, et croy 
bien que li chevaliers de France fuissent vollentiers recul- 
let s'il peuuissent, car il n'avoient pas le jeu parti ; mes il 
se missent si avant , qu'il furent enclos, et ne se peurent 
retraire, et là se combatirent si vassaument et hardiement 
tant qu'il peurent durer. Mais finaument il furent pris, li 
comtes de Joui premièrement, li viscomte de Bruese et 
messire Raoulx de Couchy, et aucun autre chevaliers et 
escuiers de leur routte, par lesquels li princes de Galles 
et li seigneurs Engles et Gascon seurent que li roys de 
Franche les avoit advanciés à tout si grant nombre de 
gens d'armes que c'estoit merveilles à pensser. 

Quant li princes de Galleg et ses conssaux eurent en- 
tendu que li roys Jehans et ses batailles estoient devant 
yaux, et avoient ce venredi passet au pont à Cauvegny , 
et que nullement il ne pooient partir du pays sans estre 
combattu, si se requeillièrent et rassemblèrent che samedi 
sour les camps, et fu adont coummandé de par le prinche 

que nulx, sus le teste, ne courust ne ne chevauchast devant 
les bannières des marescaux s'il n'y estoit envoyés. Puis 
chevauchièrent ce samedi de Teure de primme jusques à 
heure de vespres qu'ils vinrent à deus petittes lieuwes de 
Poitiers, en moult forte place, entre haies et vingnes et mon- 
taingnes de l'un des costés; si ymagnièrent li marescal le 
fort lieu et le place, et demandèrent au prinche quel cose 
il volloit faire. Il respondi que c'estoit son entente de là 
s arester et atendre ses ennemis qui le quéroient, et ossi l'a- 
venture ou non de Dieu et de saint Gorge. Dont se logiè- 
rent li Engles en celle mesme plache que on dist ou pays 
les plains de Maupetruis, et se fortefièfent sagement et 
vistement de ces haies espineuses drues et fortes, et mis- 
sent ce qu'il avoient de charroy derrière yaulx, et fissent 
devant yaux pluisseurs fossés, affin que on ne lez peuuist 
soudainnement aprochier à cheval sans grant dammaige. 
Si furent adont envoyet de par les marescaux environ 
deux cens compaignons très-bien montés courir pour des- 
couvrir le pays, et savoir où li Franchois estoient. Si che- 
vauchièrent chi coureur bien priés de Poitiers et tant qu'as 
fourboursde le cité. Et devoit li roys de Franche ce propre 
soir venir gésir à Poitiers, et ne savoit adont de certain 
nul convenant des Engles ne où il se tenoient; mes les 
nouvelles li vinrent qu'il estoient derrière lui. Adont se 
retourna li roys tout à ung fes et fist retraire toutte son 
host, et s'en vint logier entre le chitté de Poitiers et les 
Engles, et estoit jà bien tart quant il furent tout logiet. Si 
eut li roys grant joie quant il se senti si priés de ses enne- 
mis, et quant il parchut qu'il estoit en t^l parti qu'il ne lui 
pooient escapper ne fuir qu'il ne fuissent combattu. Geste 
nuit fu li host bien escargaitié des deux marescaus de 
Franche, monseigneur Jehan de Clermont et monseigneur 

Ernoul d*Ândrehen, à cinq cens hommes d'armes, et pas- 
sèrent la nuit sans dommaige. 

Quant ce vint le diemenche au matin, li roys Jehans de 
Franche qui grant voUenté avoit de combattre les Engles 
fist chanter messe devant lui moult solempnement, et là 
estoient ses quatre fil messire Caries, messire Loeys, mes- 
sire Jehans et messire Phelippe, et li duc d'Orliens ses 
frères, li duc de Bourbon, li duc d'Athènes, connestables 
de Franche, et grant foison de comtes, de barons et de 
toutte bonne chevalerie. Apriès les messes qui forent dites 
en lost de Franche, li roys s*arma, et si s'armèrent touttes 
gens et se traissent sur les camps et ordonnèrent leurs 
batailles. Si en fissent jusques à quatre, parmy celi des 
marescaux. Endementres que li connestables de Franche 
entendoit à l'ordonner, li rois Jehans appella quatre de 
ses chevaliers en qui il avoit moult grant fianche et bons 
chevaliers as armes durement, messire Ustasse de Bibeu* 
mont, monseigneur JoflFroy de Chargny, monseigneur 
Guichart de Biaugeu et monseigneur le Baudrant de le 
Huesse, et leur dist qu'il chevauchaisse^t deviers les En- 
gles, et avisassent leur arroy, et en quel convenant il se 
tenoient, et de quel costé on les poroit assaillir pour avoir 
ent l'avantage. Chil quatre chevaliers se partirent chacun 
montés sus fleur de coursier, et les bachines en le teste. 
Si chevauchièrent si avant qu'il peurent, et congnurent 
assez clèrement lez arrois des Engles, et en apportèrent 
au roy toute le vérité et comment il estoient si comme je 
vous diray, car li roys les oy volontiers. 

Li quatre chevaliers dessus noummés dissent enssi au 
roy, qu'il avoient veu les Engles, et pooient y estre envi- 
ron douse mille hommes, trois mille hommes d'armes, 
cinq mille archiers et quatre mille bidaus à piet, car tout 

les avoient veut entrer en leur ordonnanche et mettre en 
conroy de bataille, et avoient pris le lonch d'une haye et 
mis lesdits archiers d'un lés et de l'autre; et n'avoit en 
toutte celle haye qu'une seulle entrée où quatre hommes 
d'armes poioient chevauchier de froncq, et estoit ceste en- 
trée trop bien gardée d'archiers et de gens à piet. Apriès 
se tenoient ou fons de ce chemin les gens d'armes en bon 
convenant, deux hayes d'archiers devant yaux à mannière 
d'une herce, et estoient tout à piet, les chevaux derrière 
yaux, et ne pooit-on aller ne venir à yaux de nul lés, fors 
par le chemin dont il estoient fortefyet de le haye. Et 
avoient l'avantage d'une petite montaingne dessus quoy 
leurs chevaux et leur arroy estoient. A l'autre lés , sus 
senestre, avoit ung petit plain, mes il l'avoient fortefyet de 
fossés et de leur charroy et ne leur pooit-on porter nul 
dommaige de ce costet. Adont s'aresta li roys et demanda 
à dessus dits chevaliers de quelle part il consiUoient à 
assaillir les Engles II regardèrent tout l'un l'autre et ne se 
voUoient mies avanchier de respondre, car il leur sembloit 
que li roys les cargoit d'une grosse demande; si se teurent 
une espasse. Mais li roys reprist la parolle et requist à 
monseigneur Ustasse de Ribeumont que sans délay il en 
desist son entente. Dont parla messire Ustasse et dist: «Que 
li Engles estoient en forte place mallement ; se convenra 
des nôtres prendre trois cens hommes par élection, preux 
chevaliers, hardis et aloses durement, et chacun bien ar- 
més et bien montés sus fleur de courssiers, et chevaucher 
rudement, sans yaux ne leurs chevaux espargnier, et de 
ces trois cens fendre et ouvrir et desrompre les archiers 
d'Engleterre , et puis nos batailles qui sont grandes et 
grosses et bien estoffées de bonnes gens d'armés sievir vis- 
tement et tout à piet; car il y a tant de vignes que cheval 

ne s'y poroient avoir. C'est li plus grant avantages que j'y 
say. 9 — « Par l'âme de mon père, che respondi li roys de 
Franche, messire Ustasse, vous en parlez moult à point 
et très-meurement, et il sera fait si comme vous l'avez dit 
et deviset, ne jà n'ysterons de votre ordonnanche. » 

Dont furent là esleus et advisés trois cens hommes, che- 
valiers et escuiers, par advis les plus preus et plus bachele- 
reux de tout l'ost, et les dévoient li connestables de Franche 
et li doy marescal conduire et gouverner. Là ne fu mies 
mise en oubli fleur de chevalerie , premièrement messire 
Jehans de Cleremont, messire Ernoulz d'Andrehen, mes- 
sire Ustasse de Bibeumont, messire Jehans de Landas, 
messire Robiers de Duras, messire Guillaumes comte de 
Douglas d'Escoce, et messire Archebaus Douglas, ses cou- 
sins germains, messire Ghuicars de Biaugeu, messire Guil- 
laume de Nyele , messire Guillaume de Montagut d'Au- 
vergne ; li sires de Pons en Poitou, li sires de Partenay, 
messire Guichars d'Angle, li Archeprestres armés sus ung 
courssier couvert de parures, le jone comte Pierre d'Alen- 
çon, le seigneur de Castiel-Vilain, le seigneur de Grantsi, 
le viscomte de Thouars, le Baudrain de le Huesse, monsei- 
gneur Grimouton de Cambli, le seigneur d'Espineuse, le 
Borgne de Rouvroi, messire Rabâche de Hangiers, le sei- 
fneur de Cramelles, messire Antoine de Kedun, messire 
Eue de Barbenchou, pour le jone comte de Blois, le sei- 
gieur de Saint-Sauflieu, le seigneur de Casentin, et plui- 
seiTs autres que je ne puis ou ne say mies tout nommer, 
me&li nombres de trois cens fu tous emplis, et se monstrè- 
. renttout par devant les marescaux. Encorres estoient or- 
donna avoecq y aux, et en celle première bataille, une 
grosst routte de chevaliers d'Allemagne où li comtes de 
Salebnche, li comtes Jehans de Nasco, li comtes de Nido, 

et pluiseurs autres estoient tout armé et bien monté et en 
très-bon convenant; si saprochièrent des Engles, et en- 
trues s'ordonnèrent les trois autres batailles. 

La première bataille apriès ceste des marescaux avoit 
li duc de Normendie, ainnés fils dou roy Jehan, et avoit 
avoecq lui bien trois mille hommes d'armes, chevaliers 
et escuiers, et neuf mille hommes d'autres gens, tous as 
armes ; et estoient au frain dou jone duc de Normendie, 
pour lui gouverner et consillier, li sires de St-Venant et 
messire Thummas de'Vodenay, bourguignon, et s'arme 
de gueuUes à trois tourtiaux d'or : là avoit en celle bataille 
grant fuison de bonne chevalerie. En le seconde bataille 
apriès estoit li dus d'Orliens, frères au roi de France, et 
avoit une grosse routte de gens d'armes et povoient estre 
bien quinse mille hommes ungs et autres. Apriès estoit la 
grosse bataille du roy de Franche, où il y avoit grant 
fuison de comtes, de barons et de chevaliers, et estoit li 
roys armés lui vingtième d une parure, et portait sa sou- 
verain ne bannière chils bons chevaliers messire Joffroy de 
Chargny. C'estoit une biauté de veoir bannières, penons, 
blazons et ces clerres armures reflamboyer au soleil. Si 
estoit li roys de Franche montés sourungblancq courssier, 
et tenoit ung blancq baston, et chevauchoit de bataille en 
bataille, et prioit et amonestoit ses gens de bien faire, et 
leur disoit par tel langage : « Biaux seigneurs, quant voiB 
estes à Paris, à Rains, à Chartres ou à Laon, vous mam- 
chiez les Engles et vous souhediés le teste armée devmt 
yaux; or y estes-vous, je les vous monstre; si vous voelle 
souvenir de vos mautalens et monstrer la haynne que 
vous avez sour yaux, et contrevengier les damnuiges 
et les despis qu'il vous ont fet, car je vous prounmès 
que nous les combaterons , et Dieu nous soit en iye. » 

Enssi reconfortoit li roys Jehans ses gens, et tout chil qui 
le véoient et oyoîent y entendoient voUentiers. Si estoit 
adont messire Ustasse de Ribeumont chilz vaillans che- 
valier moult prochains dou roy , et séoit sour ung courssier 
fort et délivre, et estoit armés de toutes pièces , et enten- 
doit as batailles ordonner de par le roy ; et ossi à le fois il 
chevauchoit vers les Engles pour veoir et aprendre de leur 
convenant et puis si s'en revenoit deviers le roy. Et li roys 
li demandoit : « Messire Ustasse, que vous semble de 
notre affaire, » et li chevalier lui respondit moult joyeu- 
sement : « Certes, sire, très-bien, au plaisir de Dieu nous 
arons hui une belle journée sour nos ennemis. > Or de- 
vez-vous savoir entrues que ces batailles s ordonnoient, 
tant li Franchois comme li Engles, et que chacuns enten- 
doit à se besoingne, vinrent deviers le roy de Franche doy 
cardinal loist, assavoir messire Tallerans, cardinaux de 
Pierregorch, et messire Nicoles, cardinaux d'Urgel. Si 
pryèrent moult affectueusement, en nom de pité et d'umi- 
lité, au roy Jehan, que il volsist mettre ce jour en souf- 
raôce, et entendre à aucune belle pais pour lui et son 
royaumme de ses ennemis. Li roys de Franche à le prière 
des cardinaux descendi, mes ce fu à dur et moult longe- 
ment, car il les voUoit combattre, et li sien en estoient en 
grant voUenté si comme il disoient et monstroient. 

Quant li cardinaux dessus noummet eurent amené le 
roy de France h ce que chil jour estoit mis en souffranche 
de respit, si s'en vinrent deviers le prinche et li comptèrent 
ce qu'il avoient impétret à grant meschief, et li pryèrent 
que il volsist entendre et descendre à tretiet d'acort, à quel 
meschief que ce fust, car il estoit en ung moult dur parti. 
Li prinche y entendi voUentiers, car il et ses conssaux se 
véoient enclos ou fort dou royaumme, et se doublèrent des 

premiers li Engles et 11 Gascons que 11 Franchols ne les 
tenlssent là ainsi que pour asséglés sans combattre; c'estoit 
11 ordonnanche qu'Us resongnolent le plus. SI furent tretlet 
et proposet par ces cardinaux, qui allèrent ce dlemenche de 
l'un à l'autre, plulsseurs tretiés d'acort ou de pals, et mis- 
sent pluiseurs parchons avant, mes nulle n'en peut venir 
à effet ; car 11 roys de Franche et ses conssaux, qui tenolent 
les Engles pour asséglés, ne s'y voilolent accorder ne as- 
sentir nullement se 11 prinches, et tout chll qui avoecq lui 
estolent, ne se rendolent simplement au roy et à se volenté, 
laquelle cose 11 Engles et 11 Gascons n'euulssent jammals 
fait. Bien offroient au roy de France, si comme jou oy de- 
puis recorder , que 11 princes euulst rendus tous les pri- 
sonniers qu'il avoit pris en ce voyaige, villes et castlaux 
ossl, et se astenrolt de lui armer sept ans contre le royaume 
de Franche. Geste cose ne vot mies 11 roys de France ac- 
cepter. Endementres que chil doy cardinal alloient de l'un 
à l'autre et que souffranche estoit des deus hos, avoit au- 
cuns chevaliers entre les Engles, jonnes et amoureux, qui 
s'abaucholent de chevauchier avant pour veoir le convenant 
des Franchols et le grant plenté des belles gens d'armes 
qui là estolent. Dont il avlnt que messlre Jehans Camdos 
et messlre Jehans de Cleremont, marescaux de France, 
se trouvèrent sus les champs où 11 chevauchoient de l'un 
à l'autre, et portolent chacun une meysme devise sus son 
senestre bras desus ses parures ; c'estoit ouvre de brodure : 
une bleue damme en ung ray d'un soleil , bien perlée et 
bien arrée. Quant il se furent trouvé d'aventure, il se coum- 
menclèrent à ramprounner, et demanda 11 marescaux de 
Franche à monseigneur Jehan Camdos depuis quel tienne 
il avoit porté et enchargiet sa devise. Li chevalier engles 
11 respondi que de ce n'avolt-il que faire de savoir, et que la 

devise pooit estre sienne que à nul autre. Dont li dist mes- 
sire Jehans de Cleremont : t Camdos, Camdos, che sont 
bien des ponnées de vos Engles, il sevent à leur honneur 
faire peu de cose de nouviel. La devise est mienne et 
devant vous Tencargai, et se demain je le vous voy por- 
ter, je levons calengeray. » — « Sire, che respondi messire 
Jehans Camdos, et à mon pooir je le deffenderay. » Ensi 
et par yrour se départi li uns de l'autre sans plus riens 
faire ne dire. Et tondis alloient li cardinal de l'un à l'autre 
qui rien ne faisoient. Quant ce vint au soir, il se retrais- 
sent à Poitiers, et li Engles et li Franchois demorèrent siis 
les camps tous rengiés l'un devant l'autre. 

Quant ce vint le lundy au matin, on dist' pluisseurs 
messes en touttes les deus hos , et s'acumenia qui acume- 
nier se volt. Apriès les messes, chacuns se remist en se 
bataille et desoubz se bannierre, ensi que le diemenche il 
avoit esté ordonnet. Encores revinrent li doy cardinal, 
et veurent coummenchier à traitier pour briser celle jour- 
née , mes il despleut à aucuns chevaliers de Franche, et 
lenr dissent que se il aloient ne venoient plus, il leur en 
mescheroit. Si se retraissent li doy cardinal à Poitiers 
sour ceste parolle. Vous avez chi dessus oy coumment li 
trois cens hommes à cheval estoient bien montés, et quel 
cose il dévoient faire. D'autre part, je vous ai petit parlet 
don convenant des Engles fort, ensi que li quatre cheva- 
liers envoyet de par le roy de Franche raportèrent, che fu 
au plus justement seloncq leur ad vis qu'il le peurent aviser 
ne considérer. Bien est voirs que li Franchois estoient cinq 
fois tant de gens que li Engles ; mais les gens d'armes 
engles et gascons estoient toutte gens d'eslite; et ossi es- 
toient en vérité li plus des Franchois, et bien se monstrè- 
rent. Quant li prinche de Galles et li seigneurs d'Engle* 

terre et de Gaâcoingne virent que combattre les convenoit, 
si se comfortèrent li ungB parmi l'autre, et ordonnèrent 
trois batailles; et avoit en chacune mille hommes d'armes 
et vingt-deux cens archiers et quinse cens brigans de 
piet que il aucun en armes apellent ribandailles, car il 
sieuvent les gens d'armes et se mettent entre les batailles, 
et si tost que on a abattu gens d'armes, il viennent sus 
yaux si les ochient sans pité. La première bataille des 
Engles avoient li doy marescal, li comtes de Warwich et 
li comtes de SufiForch; et là estoient li Gascon, li sire 
de Labrech , li sires de Pummiers et si frère , li sires de 
Montferart, li sires de l'Espare, li sires de Muchident, 
li sires de Condon, messire Jehans de Grailli, captai de 
Beus, messire Ammeris de Tarse et pluisseurs aultres 
bons chevaliers et escuiers de Gascoingne et d'Englê- 
terre, et les archiers tous devant yaux à manière d'une 
herce. La seconde bataille avoit li prinches à mille hom- 
mes d'armes, vingt-cinq cens archiers et seize cens bri- 
gans, et estoient au frain dou prinche, et pour son corps 
garder, chil doy bon chevaliers messire Jehans Camdos 
et messire James Dandelée. Là estoient en le bataille dou 
prinche chils bons chevaliers , messire Rénaux de Go- 
behen, messire Ricart de Stamfort, li sires de le Ware, 
messire Edouars, sire Despenssier, qui y fu fes cheva- 
liers et leva bannière, messire Bietremieux de Bruech, 
messire Pierre d'Andelée, messire Hues et messire Thum- 
mas lez Despenssiers , messire Thummas de Grantson, 
messire Richars de Pontcardon, messire Neel Lormell, li 
sires de Felleton et pluisseurs autres bonà chevaliers et es- 
cuiers. Si estoient très-bien ordonnet et mis en bon con- 
venant chacun baron et chevalier desoubs se bannière et 
se penon, et les archiers devant yaux. La tierce bataille ^ 

qui etttoit si comme 11 arrière-garde, gouyemoient doy 
comte d'Engleterre, bon chevalier durement, 11 comtes de 
Sallebrin et 11 comtes d*Askesouforch. Là estoient messire 
Guillaume, fils Warinne, messire Estienne de Gousenton, 
11 sires de Braseton, H sires de Multon, messire Bauduins 
de Fraville , 11 sires de Basset, 11 sires de Willeby , 11 sires 
de Bercler, messire Daniel Piasele, messire Denis de Mor- 
beke et pluisseurs autres bons chevaliers et escuiers, cha- 
cun seigneur desoubs se bannière et les archlers devant 
yaux. Si se confortolent bellement seloncq le quantité 
qu'il estoient, et avoient bien emprls que d'iaux combattre 
tant qu'il poroient durer. Enssl estoient les batailles ordon- 
nées si comme vous avez ouy deviser. 

Ly roys de Franche et ses conssaux, qui à nul acort ne 
tretiet de pais n*avoient voUut entendre ne descendre, fis- 
sent ou nom de Dieu et de monsieur saint Denis aprochier 
le bataille des marescaux et des Allemans. Or avlnt que 
messire Ustasse d*Aubreclcourt, pour son corps avanchier, 
se parti de son conroi et s'adrecha entre les batailles contre 
ung chevalier d'Allemaigne qui s armolt d'argent à cinq 
roses de guelles, et férirent chevaux des espérons et se cons- 
suirent de leurs glaives sous leurs targes. Si àppellolt-on le 
chevalier allemant messire Lois de Retombes, et estolt des 
gens le comte Jehan de Nasco. La jouste des doy cheva- 
liers fu moult belle, car il se portèrent tout doy jus à terre. 
Messire Ustasse se releva premièrement et couri à son 
glaive, et puis s'en vint sus le chevalier qui estolt relevés; 
si l'assailli vassaument et Tenuist à ce coummenchement 
concquls par armes, quant chîl de se bataille se desroutèrent 
et vinrent sus messire Ustasse , et l'assaillirent vlstement 
et environnèrent de tous lés. Là ne fu nient adont messire 
Ustasse secourus des siens, de quoy 11 fu pris et fianchiez 

prison des AUemans et mis sus un kar. Dont aprochièrent 
li marescal et le bataille, et entrèrent tout à cheval dedens le 
chemin où li grosse haye estoit de doy costez. Si tost qu'il 
furent là embatu, archiers commencièrent à traire à es- 
ploit à deux lés de le haie, et à bersser chevaux et à enfiller 
de ces longhes sayettes barbues ; chil cheval qui tret es- 
toient , et qui les fiers de ces saiettes sentoient , reson- 
gnoient et ne voUoient aller avant, et se tournoit li ungs de 
traviers, li autre de costet, ou il céoient et trébuchoient de- 
soubs leurs maistres qui ne se pooient relever, et les gens 
d'armes engles venoient entre deux et les ocioient ou pren- 
doient à vollenté. Enssi fu li bataille des marescaux des- 
confite^à grant mescief , et là mors des premiers messire 
Jehans de Cleremont et pris messire Emoulx d'Andrehen, 
et durement navrés et mors messire Ustasse deRibeumont; 
mez il y fist merveilles d'armes de son corps. Chil qui der- 
rière estoient et qui le mescief véoient, et qui avant passer 
ne pooient , reculoient et venoient deviers le bataille dou 
duc de Normendie qui estoit grande et espesse, mais tan- 
tost fu aciérie quant il virent et entendirent que li ma- 
rescaux estoient desconfi, et montèrent à cheval li plus et 
s'empartirent; car il descendi une routte d'Engles d'une 
montaingne en costiant les batailles, tout montet à cheval, . 
et grant fuison d'archiers devant yaux, et s'en vinrent férir 
sus elle, sus le bataille le duc de Normendie. Au voir dire 
li archiers d'Engleterre portèrent à leurs gens moult grant 
avantage, et trop esbahirent les Franchois, car il traioient 
sionniementet si espessement que li Franchois ne savoient 
auquelles entendre qu'il ne fuissent consievi dou tret, et 
tondis s'avanchoient et il conquerroient terre. 

Quant les gens d'armes d'Engleterre virent que ceste 
première bataille estoit desconfite , et que la bataille dou. 

duc de Normendie s'ouvroît et branloit, si leur revînt force 
et couraige, et montèrent errant tout à cheval chil qui che- 
vaux avoient; et quoy que de premiers il se fuissent mis en 
trois batailles, il se remissent tantost en une, et puis che- 
vaucièrent avant en escriant moult hault et moult cler : 
« Saint Gorge, Guiane » et fissent passer leurs bannières 
et trouvèrent de premiers encontre le bataille des Allemans 
qui tantost fu desconfite. Là furent pris li comtes de Salle- 
bruge , li comtes de Nido , li comtes Jehans de Nasco et 
pluisseurs autres chevaliers et escuiers, et rescous messire 
Usiasse d'Aubrecicourt par monseigneur Jehan de Ghistel- 
les, son compaignon, et remis à cheval, liquel y fist de- 
puis moult de belles appertises d'armes. Quant les batailles 
dou duc de Normendie, si comme je vous ai dit, virent 
approchier si fortement les batailles dou prinche, qui jà 
avoient desconfis les marescaux et les Alemans et estoient 
entrés en cache, si furent tout esbahys, et entendirent li 
plus à yaux sauveret à sauver les enfans dou roy , première- 
ment le duc de Normendie, le comte de Poitiers et le comte 
de Tourainne, qui estaient à ce jour tout troy moult jonnes, 
si crurent ceux qui les gouvemoient. Avoecq ces trois sei- 
gneurs se partirent plus de seize cens lanches et prissent 
le chemin de Cauvegny. Quant médire Jehans de Landas 
et messire Thieubaux de Vodenay, qui estoient mestres et 
menneur dou duc de Normendie avoecq le signeur de 
Saint-Venant, eurent chevauchiet environ une grosse 
lieuwe, il prissent congiet au duc et pryèrent au seigneur 
de Saint-Venant que mies il ne volsist laissier mes me- 
ner à sauveté, et qu'il y acquerroit otant d'onneur en gar- 
dant son corps que ce qu'il retoumast, mes li dessusdit vol- 
loient retourner et venir deviers le roy. Apriès ces paroUes, 
li doy chevaliers dessus nommet retournèrent et encontre* 

TOK. II. 20 

rent le duc d'Orléans et se grosse bataille toute sauve et 
toutte entière» qui estoient parti et venu par derrière le 
bataille dou roj. Bien est voirs que pluisseurs bons che- 
valiers et escuiers, quoy que leur seigneur se partesissent, 
ne se voUoient mies partir , mes euuissent plus chier à 
morir que il leur fust reprochié fuite. 

Vous avez chy-dessus en ceste histoire bien oy parler 
de le bataille de Crechy, et comment fortune fu moult 
mervilleuse pour les Franchois ; ossi à le bataille de Poi- 
tiers elle fu moult diverse et très-fellenesse pour yaux et 
anques pareille si comme à Crechi ; car li Franchois es- 
toient bien de droites bonnes gens d*armes contre les En- 
gles cinq contre ung. Mais au voir dire » 11 bataille de 
Poitiers fu trop mieux combatue et plus longuement que 
celle de Crechi, et plus de biaus fes d'armes, et de belles 
bacheleries y avinrent, car li roys Jehans de Franche, 
comme loyaux chevalier, preudomme et hardis, ne daigna 
fuir, et quant il vit et entendi le desconfiture de ses ma- 
rescaux, il n'en fu mies pour ce trop effrayé, car bien quida 
le journée par fet d'armes recouvrer, et commanda que 
chacun se mesist à piet, et fîst passer airéement et ordon* 
néement ses bannières, dont messire Joffroy de Chargny 
portoit le souverainne, et enssi par bon convenant le 
grosse bataille dou roy s'en vint assembler as Engles. Là 
eut grant hustin fier et cruel, et donnet maint horion de 
haches, d'espées et d'autres bastons de guerre. Si assembla 
11 roys et messire Phelippes se maisnés fils à le bataille 
des marescaux d'Engleterre , le comte de Warvich et le 
comte de Sufforch et des G^cons. Là crioient li Franchois 
leur cri : « Montjoie Saint Denis, » et li Engles : c Saint 
Gorge, Guiane. > Si revinrent cildoy chevaliers tout àtems 
qui laissiet avoient le routte le due de Normendie, mes* 

sire Jehans de Landas et messire Thieubaux de Vodenay . 
Si se midrent tantost à piet en le bataille dou roy, et se 
combatirent depuis moult rassaument. D*autre part, se 
combatoient li duc d'Athènes, connestables de Francbe, 
messire Bobers de Duras, messire Guichars d'Angle, mes- 
sire Benaux de Pons, et faisoit chacuns de son corps mer- 
veilles d'armes; ossi à ung autre lés se combatoient messire 
Pières, duc de Bourbon, messire Guichars de Biaugeu, 
messire Jaquemes de Bourbon, li évesques de Ghaalons, li 
sires de Basetin et li sires de Castiel Villain. D'ung autre 
costet ossi se combatoient li comtes de Ventadour et de 
Montpense, li Arceprestres, messire Guillaumme de Mon- 
tagnt, messire Guillaumme de Nyelle, messire Jof&oi de 
Saint-Digier , li sires d'Englure, qui porte' les armes de 
Sallehadin et crie < Damas. » En une autre route se comba- 
toient messire Guillaumme, comtes de Douglas d'Escoce, 
messire Archebaux, ses cousins, et bien doy cens de leur 
compaignie qui y fissent maint belle appertise d'armes. 
En le grosse bataille dou roy estoient pluisseurs grant sei- 
gneur, comte , baron , chevalier et escuier, dont chacuns 
faisoit son devoir au plus loyaument qu'il pooit; et vous 
di que li Engles ne l'eurent mies davantaige, car ils trou- 
vèrent en pluisseurs lieux durs encontres et bonnes gens 
d'armes, quoi que li fortune fust pour yaux. Ossi, au voir 
dire, il estoient très apportes gens d'armes, sages de guerre 
et bien combatant. Dallés le prinche de Gralles estoient chil 
doy bons chevaliers messire Jehan Camdos et messire 
James d'Audelée , qui de mener et enssaignier le prinche 
fissent ce jour bien leur devoir, car il n'y prissent onc- 
ques prisonnier ne entendirent au prendre, fors à mener 
toudis le prinche avant, et conssillier leurs gens et yaux 
amonnester de bien faire. Entre les batailles eut pluis^ 

seurs caches et pluisseurs belles aventures de fes d*armes. 
Si se contourna toutte li grosse bataille des Engles et des 
Gascons, d'archiers et de toutes manierres de gens comba- 
tans sus le bataille dou roy , et les assaillirent vistement et 
fièrement; là eut fait maintes appertises d*armes, mainte 
prise et mainte rescousse, car chacuns pour son corps 
avanchier tiroit à desconfire le roy et lui prendre et chiaux 
qui dallés lui estoient, car on penssoit bien que c'estoient 
tout noble homme et vaillant, si comme c'estoient. Ung 
petit enssus de le bataille dou roy, fu mors li duc d'Athè- 
nes, connestables de Franche ; et sachiés qu'il ne fu mies 
ochis seulx en son conroy, mes pluisseurs bons cheva- 
liers et escuiers de son hostel et de se délivranche. D'autre 
part, fu ochis li gentil duc de Bourbon, et Tamaint bon 
chevalier et escuier dallés lui, messire Guichars de Biau- 
geu , li sires de Castiel Villain et pris li Arceprestres, et 
durement navrés et pris li comtes de Waudimont et li 
comte de Vendqme. Au dehors de le bataille dou roy en une 
routte se combatoient chil bon chevalier messire Jehans 
de Landas, messire Thieubaux de Vodenay, messire Gui- 
chars d'Angle , qui merveille y fist d'armes de se main , 
messire Grimouton de Cambli, et qui se tinrent une grant 
espasse en bon convenant, mes il avoient ossi devant yaux 
bonnes gens d'armes, le comte de Sallebrin, monseigneur 
Renaut de Gobehen , monseigneur Richart de Stanfort , 
monseigneur Guillaume de Felleton, monseigneur Bietre- 
mieu de Ëruech et leur routtes, et ossi des Gascons le sei- 
gneur de Monferrart, monseigneur Jehan et monseigneur 
Helyes de Pumiers, et le captai de Beus. Si furent chil 
chevalier de Franche durement fort assailli et calengiet as 
haces et as espées; là eut fort boute, dure presse, grant 
enchauch , et fort estecheis. Toutte fois cette routte des 

Franchois fu toutte reboutée et ouverte , et lesl)anmèpes 
et li pennon des Franchois tous rués par terre, et là mors 
messire Jehans de Landas et pris messire Thieubaux de 
Vodenay, et durement navrés, et chils bons chevaliers ossi 
messire Guichars d'Angle pris et navrés apriès sa mort et 
tous essonnes mors messire Moutons de Cambli et messire 
Robiers de Duras; et puis s'en revinrent Engles et Gascons 
sus le bataille dou roy de Franche. On ne vous pouroit ne 
sauroit nullement recorder tous ces fes d'armes et les mer- 
veilleuses aventures qui là advinrent à pluisseurs cheva- 
liers et escuiers; et tondis chachoient li Engles les fuians; 
dont il avint que messire Oudars de Renti, ungs bons che- 
valiers franchois, s'en tournoit arrierre comme desconfis; 
si encontra d'aventure ung chevalier engles qui cachiet 
avoit che jour ses ennemis bien lieuwe et demie. Quant 
messire Oudars l'eut veu qu'il chevauchoit contre lui , se 
congnut tantost qu'il estoit Engles , si tourna sour lui, et 
s'escria et dist qu'il estoit Franchois, et qu'il se voulloit à 
lui esprouver. Li chevalier engles n'eut nul tallent dou 
refuzer; là se combatirent-il de leurs èspées, et puis de 
daghes assés et longement, sans ce que nulx venist sus 
yaux qui les empechast ne contredesist, et tant que mes- 
sire Oudars de Renti mena tel le chevalier engles, que par 
armes il le concquist, et l'enmena avoeq lui pour son pri- 
sonnier. 

Encorres entre les batailles, et ou fort de le cache, avint 
une ossi belle aventure à ung escuier de Pikardie de le 
marce d'Ammiens, car il s'estoit partis de le bataille 
comme desconfis, pour son corps sauver, et bien montés 
sus fleur de courssier. Avint que li sires de Bercler, ungs 
grans bannerès d'Engleterre, qui à ce jour estoit jonnes 
chevaliler et amoureux, perchupt le dit escuier franchois 

bien flimet ei bien montés partir des conrois; il se mist en 
cache apriës lui, tous seulx, sans compaignie de ses gens, 
et le poursuivi par proeche et par bachelerie plus d*unne 
grant lieuwe, toudis Tespée en se main, et 11 escrioit à le 
fois qu*il retoumaist, car ce n'estoit mies honneur à ung 
homme d'armes d'ensi fuir. Quant li escuier franchois, qui 
cachier se sentoit, vit qu'il estoit eslongiet de le bataille 
plus de une grant lienwe, il regarda derrière lui et vit le 
seigneur de Bercler qui tout seulx le sieuwoit ; si li sem- 
bla bien par ses parures grant seigneur et gentil homme 
durement. Si se reconforta en courraige et tourna le cours- 
sier sus frain et prist son espée, qui roide et forte estoit 
durement, et le mist desoubs son bras à mannierre de 
glaive et s'en vint en cet estât sus le seigneur de Bercler, 
liquelx ne le daignast ne ne volt oncques refuzer, mes 
prist son espée, qui estoit de Bourdiaux, bonne et légière, 
et roide assés, et l'apuigna par le haut, en levant le main 
pour jetter en passant à Tescuier, si comme il fist. Li es- 
cuier, qui vist Tespée en voilant venir sur lui, se destouma 
et perdi par celle voie le cop qu'il avoit entesé au cheva- 
lier, et fist ossi au chevalier perdre le cop de son espée, 
car elle coulla entierre. Quant li sires de Bercler vit qu'il 
n'avoit point d*espée et li escuier avoit le sienne, si sailli 
jus de son courssier et s'en vint tout le pas là où son espée 
estoit ; mes il n'y peult oncques si tost venir que li escuiers 
ne le hastast et jetta son espée au chevalier qui estoit à 
terre et le consuivi haut ens es cuissieux, tellement que li 
espée qui estoit roide et bien acérée et lancée de roit 
brach, et de grant voUenté, entra ens es cuissieux et percha 
le premier et le quisse ossi, et s'encousi en l'autre cuisse 
bien une puignie. Li sires de Bercler, qui durement fu 
navrés de ce cop, chej à terre et ne se pot relever; adqnt 

descendi li eflcui6r franchois et vint à l'espée dou chevalier 
qui encorres estoit en terre; si le prist et apuigna et vint 
sus le chevalier, et li demanda moult courtoisement se il 
se voUoit rendre. Li sires de Bercler li respondit oil, et 
que voirement se rendoit-il son prisonnier, car par bel fet 
d'armes Tavoit-il concquis. Là li fist li escuier fianchier 
prison et li osta son espée hors de ses quisses, et li ben- 
dela ses plaies au mieulx qu'il peult et le monta sus son 
courssier, et le mena tout le pas jusques à Gastieleraut. 
Là le fist-il remuer et appareiUier, et fist tant depuis par 
littières et par haqhennées qu'il l'enmena en son hostel 
en Pikardié, et le garda plus d'un an ainschois qu'il 
ftiist tout saunes. Si demourra-il afollés de le navreure, et 
au partir il paya à l'escuier six mille nobles, si comme je 
l'oy compter depuis le seigneur de Bercler en Engleterre, 
en son castiel meysme, qui siet sour le rivierre deSaveme, 
ou chemin de Galles; et devint li dessusdit escuiers, pour 
l'onneur et le prouffit qu'il eut de son prisonnier, cheva- 
lier. 

Ainssi aviennent les fortunes souvent en armes et 
en amours, plus envireusses et plus mervilleusses que 
on ne les poroit ne oseroit pensser ne souhaidier; il 
avient souvent en bataille et en rencontres qu'on pert 
bien par trop follement cachier. Au voir dire, à celle 
bataille qui fu assés priés de Poitiers, es camps de Mau- 
petruis, peurent bien advenir pluisseurs belles aventures 
et grans f es d'armes qui ne vinrent mies tout à congnis- 
sance, mes j'en parole et les déclare au plus priés que je 
puis, seloncq ce que j'ay depuis enquis et demandé as 
bons chevaliers et escuiers qui y furrent d'ung lés et de 
l'autre, et as hiraux ossi qui sont tailliet de tel coses sa- 
voir et enquerre,. si comme dessus est dist. Che fu une 

bataille très-bien combattue, bien pourssuivite et mieux 
achievée pour les Engles ; et y souffrirent li combatant 
d'ung lés et de l'autre moult de painne. Là y fist li roys 
Jebans de éa w^in merveilles d'armes, et tenoit une bace 
dont trop bien se combatoit. Si furent pris assés pries de 
lui li comtes de Tankarville, li comtes d'Eu, ses cousins 
germains, messires Jaquemes de Bourbon, comtes de 
Pontbieu et li comtes de Dammartin, et ocbis li sires 
d'Englure, li Baudrains de le Huesse, messire Benaux de 
Pons, li évesques de Cbaalons, neveus au cardinal de 
Pierregort; là se combattirent vassaument messires Jof- 
froi de Cbargny ; et estoient toutte li presse et li buée 
sour luy, pour tant qu'il portoit le souverainne bannière 
doù loy; et il meysmes avoit sa bannière devant lui, qui 
estoit de geulles à trois escucbons d'argent. Tant y sour- 
vinrent autour de lui d'Engles et de Gascons, et si s'effor- 
cbièrent, que par forcbe il ouvrirent et rompirent le ba- 
taille dou roy, et fu si plainne d'Engles et de Gascons qu'il 
y avoit bien cinq bommes d'armes sour ung gentil bomme 
prisonnier, voirs s'il n'estoit pris en le cacbe. Et là fu 
mors et ocbis messire Joffroy de Cbargny et les bannières 
de Francbe gettées par terre, et y eut adont trop grant 
presse au roy Jeban , car cbacuns li crioit : < Bendés- 
« vous, rendés-vous. » Là avoit ung cbevalier de le na- 
tion de Saint-Omer que on clammoit monseigneur Denis 
de Morbecke, et avoit pour son advancbement grant 
temps servi le roy engles, comment qu'il fuist Artisiens; 
mes de jeunesse, pour aucunnes fourfaitures, il avoit 
perdu le royaumme de Frencbe ; pour cbou s estoit-il trai 
enEngleterre. Si vint si bien à point que il estoit là dallés 
le roy où cbacun pressoit et tiroit à lui , et li disoit : 
« Rendés-vous, rendés-vous. » Li roys qui se véoit en dur 

parti et trop efforchiés de ses ennemis et que sa deffence 
> ne li valloit riens, demanda : « A qui me renderai-je? > 
Chils messire Denis li respondi enFranchois : « A moy, sire, 
« qui sui chevalier et de le nation de votre royaumme. » 
— € Et à vous, dubt dire li roys, me ^rens-je. Lors li bailla 
son gant de fier. Li chevalier le prit. Là eut grant presse 
et grant tirich, car chacun voUoit dire : « Je l'ay pris, je 
« l'ay pris. * Et là y avoit ung appert escuier de Gascoin- 
gne que on nommoit Bernard de Trutes, et s'armoit d'or à 
deus trutes de geuUes, qui y clammoit grant part. Là fu 
li roys de France, depuis qu'il fut pris, en grant péril, et 
près ochilz par envie. Mes li roys qui sages estoit et qui 
vit leur estrit, leur dist moult courtoisement : € Seigneur, 
c seigneur, apaisiés-vous, car j'ay assez pour chacun de 
« vous faire tout riche, si me menés deviers mon cousin 
« le prinche. » Lors en fu menés li roys et messires Phe- 
lippes ses maisnés filz devers le prinche qui n'estoit miez 
loing de là. Quant li prinche vit le roi de France, si des- 
cendi tantost à terre de son cheval et l'onnoura moult, et 
ne le volt oncques depuis laissier pour les périls et les 
aventures, car li roys li recorda en quel péril il avoit estet 
depuis qu'il s'estoit rendus. Encorres duroit li cache des 
Engles et des Gascons; si furent ochis en ces caches mes- 
sire Guillaume de Nyelle, bons chevaliers durement, et 
messire Guillaume de Montagu d'Auvergne..., et pluis- 
seurs aultres, et Tamaint, bon chevalier et escuier pris, 
qui ne daigniërent fuir. 

Quant ceste grant bataille fu desconfite, enssi comme 
vous avez oy, qui fu es camps de Maupetruis, à doi 
lieuwes de Poitiers , l'an de grasce Notre Seigneur mil 
CGC LVI, le vingtième jour dou mois de septembre, par 
ung lundi, et commencha à heure de primme et fu toute 

passée à basse nonne, environ heure de vespres, Bngles 
et Gascons furrent tout repairiet ou dit lieu de leur cache 
et ot chacuns amennet ses prisons, li ung, deus, li autre 
trois, li autre quatre, si se retraist chacuns à se loge tout 
joindant où li bataille aroit estet. Si se désarmèrent et 
fissent désarmer leurs prisonniers , et les honnourèrent 
tant qu'il peurent, chacuns les siens, car chilz qui pren- 
doit prisonnier en bataille de leur partie, li prisonnier 
estoit siens et le pooit quitter ou ranchonner à se vol- 
lenté. Si puet chacuns savoir et penser que tout chil qui 
là furent en ceste fortuneuse bataille avoecq le prinche de 
Galles, furent riches d'onneur et d'avoir, tant parmy les 
ranchons des prisons comme parmy le gaing d'or et d'ar- 
gent qui là fu trouvés, qu'en vaissellement, qu'en riche 
jouiaux, qu'en deviers monnoies, que en chevaux, en 
tentes, en hamas d'armes et en pluisseurs autres coses, 
qui trop long seroient à deviser. Et si vinrent très-bien à 
point as Engles et Gascons les pourvéanches que li Fran- 
chois avoient là amennées, car les leurs lors estoient fal- 
lies, et n'avoient li Gascons et li Engles goustet de pain 
trois jours avant passet ; pour tant avoient-il offert les 
offres dessus dittes, car il doubtoient plus que li rojs 
Jehans ne les affammaist qu'il ne doubtaissent le bataille, 
car il n'est si dure espée que de faim. 

Quant ce vint au soir, 11 prinches donna à soupper en 
sa loge le roy de Franche et tous les seigneurs et cheva- 
liers bannerès et prisonniers, et les fefitia et honnoura 
humblement dou mieux qu'il pot de leurs pourvéances 
meysmes, car il n'avoient autres, et asséy U prinche, le 
roy Jehan, monseigneur Jakemon de Bourbon, monsei- 
gneur Jehan d'Artois, le comte de Nasco, le comte de 
Ventadour, le comte d'Estampes, le comte de Waudimont 

et de Oenrille, le seig&ettr de Partenai et trois antres vail- 
lants cheraliers à une table moult haulte et bien cou- 
verte, et tous les autres seigneurs barons et chevaliers as 
autres tables; et servoit toujours li prinohes au devant de 
le table dou roy et par tout les autres tables ossi si hum- 
blement qu'il pooit ; ne oncques ne se vot seoir à le table 
dou roy pour pryerre que li roys l'en fesist, ains disoit 
tondis qu'il n*estoit mies encorres si souffissant qu'il apper- 
tenist à lui de seoir à le table de si grant prinche et de si 
vaillant homme que li corps de lui estoit et que monstret 
avoit à le journée. Mais toudis se agenouilloit par devant 
le roy et disoit : c Chiers sires, ne voeilliés faire simple 
chierre, se Dieux m'a volut conssentir votre voUoir au jour 
d'ui, car certainnement messire li roys, mes pères, vous 
fera toutte l'ounneur et amisté qu'il porra et s'acordera à 
vous si raisounnablement que vous demourrés bon ami 
enssamble à tous jours; et si m'est avis que vous avés 
grant coses et bien raison de vous esleechier, coumment 
que la besoingne ne soit tomée à votre gret, car vous 
avés concquis au jour d'ui le haut nom de proèce et avés 
passet tous les mieux faisans de votre costet. Je nel di 
mies, che sachiés, chiers sires, pour vous lober, car tout 
chil de notre partie qui ont veu les nngs et les autres 
se sont par plainne science à chou acordés, et vous en 
donnent le pris et le cappelet se vous le vouUés porter. > 
A che point, chacuns coumença & murmurer, et disoient 
entre yaux Franchois et Engles que noblement et à point 
li prinche avoit parlet. Si le prisoient durement en disant 
que en lui aroit encoires gentil seigneur s'il pooit longue* 
ment vivre et en tel fortune persévérer. 

Quant il eurent souppet et assés festyet selonc le point 
là où il estoient, chacun s'en alla à se loge avoeoq ses 

prisonniers pour reposer. Celle nuit y eut grant fuisson de 
prisonniers, chevaliers et escuiers, qui se ranchonnèrent 
enviers chiaux qui pris les avoient, car il les laissoient 
plus courtoisement ranchonner qu'oncques ^ens feissent, 
ne les constraindoient autrement qui leur demandoient, 
sour leur foy, de combien il porroient payer sans yaux 
grever; et les créoient légièrement de cou qu'il en disoient, 
et leur donnoient jour de rapporter le somme de florins 
qu'il avoient ditte et noummée, à la feste dou Noël après 
ensuivant, en le chité de Bourdiaux, sour leur foy créan* 
tée, pu de revenir dedens le dit jour tenir prison. Et di- 
soient communément qu'il ne volloient mies chevalier ne 
escuier rançonner si entièrement qu'il ne se peuuist bien 
chevir et gouverner del sien, et servir ses seigneurs se- 
loncq son estât, et aller aval le pays avancier son corps et 
son hounneur. Telle n'a mies estet la coustumme ne li 
courtoisie dez Alemans, jusque à ores. Je ne say comment , 
il en feront d'ores en avant, car il n'ont pité ne merchy de 
crestiens gens d'armes, tant soient noble ne gentil homme, 
quant il les tiennent, mes les mettent en chees, en grésil- 
lons, en polies et en d'estroites prisons comme larrons et 
mourdreours, et tout pour mieux ranchonner. Quant che 
vint au matin que chil seigneur eurent messe oïe, et il 
eurent beu ung cop, il se partirent de là et arouterrent 
leur carroy et leur aroy, et enmenèrent moult courtoise- 
ment le roy de Franche et les autres seigneurs ossi; et les 
chevaliers et escuiers laissoient il aller d'encosté yaux, 
bellement, sour leur foy; et en allèrent en celle manierre 
de journée en journée sans ardoir et sans gaster le pays, 
tant qu'il vinrent en la bonne chité de Bourdiaux, là où 
ils furent rechupt et festyet à grant joie ; et missent le roy 
Jehan en une abbeie pour lui aisier et reposer à se vol- 

lente, mes bien le faisoient garder, ce n'estoit mies mer- 
veilles, et son jone fil avoecq lui, que on clammoit mon- 
seigneur Phelippe ; et tout le plus des autres seigneurs, 
comtes, barons et chevaliers racbata li prinches à chiaux 
qui les avoient, pour grandes sommes de florins, seloncq 
che que chacuns estoit. Si reçut les pluisseurs sour leur 
foi à retourner à Bourdiaux dedens le Noël ou la Cande- 
1er enssuivant. Si tenoit li roys de Franche son estât à 
Bourdiaux, tout enssi comme il faisoit à Paris, tant que 
de se chapelle et de ses ménestrels avoir dallés lui, et 
toutte se famille qu'il remanda, et le compaignoit souvent 
li prinche, et faisoit compaignier des plus grant de son 
hostel, et son consseil... Nous laironsung petit à parler 
dou roy de Franche ; si parlerons des aventures qui avin- 
rent en son royaumme. 

